
det generalstablige Tidsskrift „Meddelelser fra Krigs- 
arkiverne", i hvilket jeg, understøttet af rigelige Stats- 
midler og med dygtige Medarbejdere, paabegyndte 
Udførelsen af den mig tildelte Opgave dels ved smaa 
historiske Afhandlinger og Opsatser, dels ved Frem- 
læggelse af Tidens Aktstykker. 

Denne Begyndelse naaede dog ikke hen til de Tider, 
jeg særlig havde Betingelser for at kunne behandle; 
den blev standset i de onde Aar, der indvirkede op- 
løsende paa saa meget i Samfundet, baade smaat og 
stort. I 1890 ophørte Tidsskriftet i sin hidtidige StiJ, 
og det saa pludselig, at ikke engang Fremstillingen af 
Begivenhederne 1810, der var nær færdig, kunde se 
Dagens Lys. En ny Række af Tidsskriftet begyndte 
under en ny Redaktion og med en ny Forlægger, men 
sluttede sine Bind i Nummerorden V— IX til de fire 
først udgivne, der fik Navnet „Første Række". Den 
historiske Behandling af Arkivernes politiske Indhold 
blev med det samme standset; derimod fortsatte den 
nye Redaktion, der væsentlig bestod af mine tidligere 
Medarbejdere, Fremlæggelsen af Aktstykker, hvilket 
den gjorde med Dygtighed og i velordnede Rækker. 

Efter denne helt skitsemæssige Redegørelse for de 
andetsteds mere omstændelig fremstillede Fakta, der 
danne dette lille Skrifts Forhistorie, vil man finde det 
naturligt, at første Del kun er en Genfortælling af, 
hvad der i første Række af „Meddelelserne" er be- 
handlet mere videnskabeligt og dokumenteret, meu 
med Tillæg af Begivenhederne 1810, der hverken ere be- 
handlede i første eller anden Række af „Meddelelserne", 
medens anden og tredie Del vil faa anden Række til 
historisk Underlag. 

Men det er dog kun for saa vidt, som Begiven- 
hederne kunne belyses fra denne Rækkes Akter, og 

det er ikke Tilfældet med alle. Tidsskriftet beskæf- 
tiger sig nemlig hen imod Slutningen mest med særlig 
danske Forhold og standser egentlig paa Tærskelen til 
de store og mest afgørende Begivenheder. 

For Perioden 1814 maa man derfor mest ty til andre 
Kilder, og disse ere i den danske Litteratur ikke 
meget fyldestgørende, skønt der i den seneste Tid har 
vist sig en større Interesse end før for disse Begiven- 
heder i deres nordiske Sammenhæng. 

Savne vi endnu meget i den Retning i vor egen 
Litteratur, opvejes dette Savn dog i allerhøjeste Grad 
ved, hvad der er fremkommet i den udenlandske 
Litteratur til Belysning af den Periode, jeg har kaldt 
den Bernadotteske. 

Et Væld af Skrifter fra forskellige Lande har be- 
frugtet vort Kendskab til dette, det interessanteste og 
betydningsfuldeste Afsnit af vor nyere Historie. Norge 
kan vel siges at være gaaet i Spidsen, som det sig 
hør og bør, men Sverig er kommet op paa Siden af 
det, hvis det ikke har taget Teten. Svenske og norske 
Forfattere have gennemstøvet ikke blot deres egne^ 
men danske, engelske, russiske, østerrigske og preussiske 
Arkiver for at finde Bidrag til Forstaaelse af Nordens 
Historie i Brydningstiden 1812 — 14. Til dem have 
franske Forfattere i stort Tal sluttet sig, særlig selv- 
følgelig for Bernadettes Skyld. De have i store 
Værker givet vigtige Bidrag til Nordens Historie i 
dens europæiske Sanunenhæng. 

Til denne rige Litteratur vil min Fremstilling i anden 
og tredie Del støtte sig. At jeg har knyttet min 
Fortælling til Bernadette maa være en Borgen for, at 
jeg tilstræber at holde den paa det nordisk europæiske 
Niveau, der tilkommer Tidens Begivenheder. Derved 
komme vi ogsaa til mere indgaaende at beskæftige os 

med Bernadettes Personlighed i det hele. Og dette er 
en Nødvendighed for Historiens Skyld. 

Vi maa ikke alene kende Bernadottes store og gode 
Egenskaber, der skaflfede ham saa megen Anerkendelse 
efter Afslutningen i 1814 ikke blot i Norge, men 
ogsaa — særlig fra hans Kongetid af — i Danmark. 
Vi maa ogsaa gøre Bekendtskab med de mindre til- 
talende og mere skjulte Sider af denne interessante, 
trods alt i saa mange Retninger sympatetiske, Person- 
ligheds Naturel. 

Thi hans Politik paa Norge var fra 1810 af kun en 
eneste stor sammenhængende Intrige. Og viUe vi lære 
de Begivenheder fuldstændig at kende, som førte til 
det gamle dansk-norske Monarkis Opløsning, maa vi 
ikke overse de Evner, der i det politiske Spil udgjorde 
hans Overlegenhed. 



Kjøbenhavn, Marts 1903. 



Carl Th. Sørensen. 

I. 

JL/a den franske Revolution satte Europa i Brand, 
var der af de fjernere Nationer kun faa^ som i højere 
Grad end de nordiske vare lydhøre for de bevingede 
Slagord om Borgerpligter og Menneskerettigheder, om 
Frihed, Lighed og Folkesuverænitet, som den franske 
Nation ikke blot forstod at skaffe Anerkendelse i eget 
Land, men som dens begejstrede Ungdom i Revolu- 
tionshærene ogsaa førte til Sejr ud over Frankrigs 
Grænser. 

Ingen kunde dengang forudse, hvilken Udstrækning 
og hvilke gigantiske Former denne Kamp mellem det 
revolutionære Frankrig og det gamle Europa efter- 
haanden vilde faa. Man anede ikke, at Norden hurtig 
skulde blandes ind i Krigene og det paa fransk Side, 
i alt Fald mod Revolutionens bitreste Modstander, 
det britiske Rige, at franske Hære skulde naa Nor- 
dens Grænser, kalde de nordiske Stater under Vaaben, 
og at til sidst, efter at en af Revolutionens fremmeligste 
Stridsmænd havde faaet fast Fod paa nordisk Grund, 
et Spørgsmaal, der burde være indre nordisk, det om 
Norges Stilling til de andre nordiske Lande, skulde 

blive i den Grad indvævet i det almindelige europæiske 

2 NORDEN PAA DEN FRANSKE REVOLUTIONS TID 

Kampprogram, at dets Løsning blev afhængig af det 
Udfald, den store Kamp mellem Revolutionen og Legi- 
timiteten fik. 

Der eksisterede til visse mellem de nordiske Stater 
et Spørgsmaal om Norge, som ved nogle Skridt, 
den svenske Kong Gustav IH foretog sig lige før den 
franske Eevolution, fik Aktualitetens Stempel paa sig. 

Forbindelsen mellem Norge og Danmark, som erholdt 
sin beseglede Grundvold ved den i Bergen 1460 af- 
sluttede Overenskomst, ved hvilken de to Kongeriger 
lovede hinanden evigt Sammenhold og Broderskab, 
havde aldrig huet de Svenske. Norge besad dengang 
Bohus, Danmark Halland, Skaane, Blekingen, Øland 
og Gulland, Sverig, hvis Rige med Storhertugdømmet 
Finland var beliggende om den finske Havbugt, havde 
kun Adgang til Nordsøen gennem Øresund, hvor de 
Danske hævede Sundtold. Forstaaelsen mellem de ta 
vestnordiske Riger var i de første 200 Aar efter Over- 
enskomsten i Bergen ikke altid den bedste, paa de 
Tider, hvor Adelen i Danmark fik for stor Magt over 
Kongerne, endog nær ved at være fjendtlig, saa de 
svenske Konger ved hensigtsmæssig Optræden maaske 
kunde have udrettet noget til at svække Forbindelsen^ 
men de svenske Konger optraadte ikke før paa de 
store Carlers Tid, da Sverig var blevet stort og mæg- 
tigt med Besiddelser i Tyskland og en europæisk Magt- 
stilling, og de vilde da fremme deres Ønsker ved Erob- 
ring, hvad der tvang Norge og Danmark sammen til 
enig Optræden. De svenske Konger vilde da jfrem til 
Havet i Vest, ikke blot ved Skagerak og i Østersøen, 
men som Carl X's bekendte Program lød, de vilde 
udvide Sverig over Norge til Nordsøen og over de 
danske Øer saa langt, det nordiske Tungemaal hørtes. 

Dette Maal opnaaedes nu ikke i sin Helhed. I flere 
Menneskealdre kæmpedes der med Kraft og Ivrighed 
mellem de nordiske Magter, men videre end til Øre- 
sund og Svinesund naaede Svenskerne ikke; paa Sjæl- 
land og Fyn samt i Norge besejredes de altid til sidst. 
Da Carl XII var faldet ved Frederikshald 1718 under 
sit sidste Forsøg paa at erobre Norge, og de blodige 
Krige i Norden hørte op, havde Sverig faaet en ny- 
fortrinlig Stilling ved Indløbet til Østersøen, og Dan- 
mark og Norge vare blevne skilte fra hinanden. Men 
der indtraadte Fred og Forsoning, til Tider endog For- 
bund mellem de nordiske Eiger derefter. Man havde 
Følelsen af, at de ny opnaaede Grænser ikke kunde 
brydes ved Vaabenmagt, at de to nordiske Magter, 
Danmark og Norge paa den ene Side og Sverig paa 
den anden, ligesom vare komne i Ligevægt. 

Danmark og 'Norge indrettede ogsaa deres Tilværelse 
efter de ny indtraadte Forhold; de kunde begge und- 
være Sverig. Norge var en Søstat med Bilande, 
nemlig Færøerne, Island og Grønland, uden at tale 
om Herligheder hidrørende fra Shetlands- og Ørkney- 
øerne, som de jure tilkom Norge. Det ejede en Han- 
delsflaade, der inden ret mange Aar derefter blev 
den største i Norden. Dets Skibe besejlede alle 
Have i Verden og følte sig lige saa hjemme ved de 
engelske Kyster som ved deres egne. Paa Norges 
Vestkyst havde man paa mange Steder bedre Kend- 
skab til britiske Forhold end til danske. Unge Nord- 
mænd uddannede sig i England eller Skotland for 
deres merkantile Fremtid. Der haves Vidnesbyrd om, 
at Engelsk paa Tider hørtes lige saa almindeligt i de 
norske Handelsbyer som Tysk i Kjøbenhavn. Danmark 
var et Ørige, derfor ogsaa en Søstat. Dets Handels- 

flaade var vel mindre end Norges, men det kunde 

1* 

støtte dennes ved Kapital og ved den Hjælp, mere 
fremskredne Samfundsindretninger kunde yde. 

De to Lande, hvis Skibe sejlede under fælles Flag, 
dannede tilsammeli en Sømagt, der ikke blot var 
den største i Norden, men en af de mest ansete i 
Verden. Havet blev Forbindelsen mellem Rigerne og 
de Lande, hvor de hentede deres Handelsprodukter. 
Beliggenheden ved Forvandene til Østersøen gav der- 
hos B/igerne en i flere Henseender fordelagtig og over- 
legen Stilling i Forhold til de østligere Lande. Thi 
Havets Veje vare den Gang Kulturens, ligesom de 
vare Handelens og Velstandens. De forenede Riger 
J! laa de civilisatorisk banebrydende Lande i Vest nær- 

i mere, end de østligere Lande gjorde. Efterretninger 

j: fra de vestlige Lande kom i Regelen ad Søvejen hur- 

'' Il tigere til Hamburg end over Land. Og til Polen og 

Rusland kom sædvanligvis Nyheder før gennem Sø- 
vejen ad Øresund end fra Hamburg. Nordmændene 
vare for det meste oplyste om vigtige Begivenheder i 
Vesten før, end man var det i Sverig og Danmark. 

Men i hele det Tidsrum, som fulgte efter Fredens 
Genindtræden i Norden, kunde Svenskerne ikke tænke 
sig, at Kongerne i Kjøbenhavn i Længden kunde holde 
det fjerne Norge under deres Scepter, saaledes som 
det blev behandlet som en Provins eller næsten som 
en Koloni uden en saadan Regering, som Kolonier 
pleje at have. Svenskerne havde nemlig den Fore- 
stilling, at Norges Forhold til Danmark var saadant, 
og der var noget i Enevoldsmagtens Organisation, som 
kunde bestyrke dem deri. 

Danmark var nemlig ikke et nationalt Enhedsrige 
som Norge, tværtimod selv et Unionsrige, bestaaende 
af det egentlige Kongerige Danmark paa den ene Side 
samt Slesvig og nogle Dele af det tyske Rige paa den 

anden. Disse to Dele, der hver dannede forskellige 
Lovomraader, lige som ogsaa Norge dannede et, havde 
forskelligt Administrationssprog , forskellig Mønt, ja 
endog forskellig Told, idet en Toldgrænse gik tværs 
over Jylland ved Kongeaaen. Da Norge, det egentlige 
Kongerige Danmark og de paa tysk regerede Lands- 
dele omtrent havde lige mange Indbyggere, det egent- 
lige Kongerige lidt flere end Norge, Hertugdømmerne 
færre, blev Monarkiets Organisation ordnet i tre Dele, 
hvis administrative Spidser vare samlede om Kongen 
i Kjøbenhavn. I de kongelige Kollegier og Direktioner 
var der i Almindelighed en vis Ligestillethed af de tre 
Dele at iagttage, idet norske, danske og tyske Kon- 
torer stod jævnsides under den kongelige Bestyrelse 
for de Brancher, der vare Kontorernes Arbejdsfelt. Men 
Fremmede, som paa Forhaand gik ud fra, at Regeringen 
var dansk, bemærkede selvfølgelig ikke dette. For dem 
tog det sig ud, som om det egentlige Kongerige var 
Hovedriget og Norge og de tysk regerede Landsdele 
Bilande, og betragtet saaledes, syntes Norge særlig 
forurettet derved, at Slesvig og Holsten havde deres 
eget Universitet, eget Mønt- og Bankvæsen, egen højere 
Retsinstans, medens Norge ikke havde nogen af disse 
Dele. 

I det attende Aarhundrede foraarsagede denne Ord- 
ning ogsaa nogen Misnøje i Norge. Man agiterede for 
egen Bank og eget Universitet og klagede i det hele 
over den altfor stærke Koncentration til Kjøbenhavn. 
Denne blev nemlig større og større, jo længere man 
kom jfrem i A århundredet. Norge berøvedes sin Stat- 
holder, sin Kansler og alle højere særlige Myndigheder. 
Der var til sidst ikke højere Embedsmænd i Norge 
end Stiftamtmænd og Generaler, som for det meste 
ikke engang var „kommanderende". Enevoldsmagten 

blev efterhaanden mere og mere betænkelig ved over- 
hovedet at give nogen Mand en stor Myndighed, naar 
han da ikke i alt Fald var kongelig Prins. Den vilde 
helst give enhver Myndighed udenfor den kongelige 
Regering i Kjøbenhavn i Hænderne paa Kommissioner 
eller Kollegier. 

Da under Kristian VII's ulykkelige Regering Mis- 
fornøjelsen blev lige saa stor i Norge som i Monar- 
kiets andre Dele, troede Gustav III, som i 1771 kom 
paa Tronen i Sverig, at Øjeblikket var kommet, da 
Norge kunde bevæges til at løsne sig fra Forbindelsen 
med Danmark og til som Venner at modtage en svensk 
I Hær, der rykkede ind. Oplysningen om Norge var i 

Sverig ikke større, end at man endnu troede, at Norge 
kunde blive svensk. Selv i Kongens Omgivelser mente 
man, at Norge med Tak vilde modtage fra Sverig 
baade højere Embedsmænd, Bank og Universitet. Kon- 
gen var villig til at give, hvad Nordmændene i saa 
Henseende ønskede, og hvis det modtoges, tvivlede 
han næppe paa, at Christiania let kunde blive lige saa 
svensk, som Malmø og Lund og alle de af staaede norske 
og danske Provinser vare blevne det, efter at et svensk 
Universitet var oprettet i Lund. Christiania var dengang 
en By paa vel kun en 9000 Indbyggere og uden den natio- 
nale Fasthed, som udmærkede Trondhjem og det større 
Bergen. Gustav III satte derfor en systematisk Bear- 
bejdelse af Norge i Scene, sendte Agitatorer til Norges 
Grænse og ind i Norge, deriblandt Mænd som Friherre 
Toll, lige som han paa samme Tid gjorde en svensk 
Vaabenmagt af Grænsedistriktemes Tropper beredt 
til at rykke ind i Norge, naar Øjeblikket var kommet. 
Disse Foranstaltninger vakte den største Bestyrtelse i 
Kjøbenhavn. Man sendte Carl af Hessen, som allerede 
tidligere var bleven udnævnt til kommanderende General 

i Norge, men ikke havde tiltraadt sin Post endnu, op til 
iTorge for at vinde Befolkningen paa Kongehusets 
Vegne og overdrog General Huth, som paa samme Tid 
begav sig derop, at sætte Fæstningerne ved Grænsen 
samt det norske Værn, som siden 1720 var en Del 
forfalden, paa Fode igen. Der indtraadte en hel spændt 
og krigersk Tilstand mellem de nordiske Magter, som 
ikke ganske hævedes i den følgende Tid, uagtet de 
deltog i Neutralitetsforbundet med Eusland. Gastav 
in's Agitationer i Norge blev stedse omfangsrigere. 
Han sendte en svensk Mand som Generalkonsul til 
Christiania for at have Traadene til Operationen i sin 
Haand, og vi finde en Masse mere eller mindre kendte 
Agitatorer i Bevægelse paa Stedet. 

Og efter at det norske Felttog ind i Sverig havde 
fundet Sted 1788, det, som Kronprins Frederik og 
Landgrevens Søn Frederik af Hessen deltog i, bleve 
de svenske Forførelsesforsøg kun stærkere. Kong 
Gustav III kom da selv til Grænsen mod Norge. Den 
bekendte General Armfelt, der senere fik Ordre til at 
erobre Norge, holdt dengang i sit Hovedkvarter Karl- 
stad Sammenkomster med den berygtede Manderfelt, 
som ogsaa havde været benyttet i Norge, samt nogle 
norske Misfornøjede, og den senere svenske Revolu- 
tionshelt Georg Adlersparre viste sig i Christiania. 

Hele denne Agitation havde dog ikke den tilsigtede 
Virkning. Nordmændene vilde nok have Frihed og Frem- 
skridt, og det var deres Ret og Pligt at agitere der- 
for, men at modtage dem af Svenskernes Haand tænkte 
ikke nogen paa. Der var adskillige, som ønskede et godt 
Forhold til Sverig enten for Handelens eller Sam- 
kvemmets Skyld eller paa den nordiske Enhedstankes 
Konto, men Samfølelsen mellem Norge og Danmark 
var efter den Tid, da de havde kæmpet paa samme 

Side mod Sverigs Erobringslyst, saa stærk, at de, saa- 
snart der viste sig saadanne Anslag i Horisonten som 
Gustav IIl's daværende, atter følte sig som een Magt. 

Norges Stilling i Monarkiet var ogsaa en anden end 
den, Svenskerne troede. De anførte Misligheder hid- 
rørte for det meste fra en Tid, da Norge i Udvikling 
stod tilbage for Monarkiets andre Dele, og Fælles- 
skabet i Administrationen og det fælles Universitetsliv 
i Kjøbenhavn havde haft en gavnlig og paaskønnet 
Virkning paa en Tid, da begge Nationer trængte til at 
styrkes i national Eetning, det ene mod svensk, det 
andet mod tysk Indflydelse. I intet Tilfælde berørte 
disse underordnede Forhold, som vare Udvikling 
underkastede, den statsretlige, politiske Stilling af 
Rigerne til hinanden, den, som Nordmændene satte saa 
stor Pris paa. 

Norge er ingen Sinde blevet indkorporeret i Danmark, 
om end i det 16. Aarhundrede Kongerne betingelsesvis 
maatte love Rigsraadet i Danmark at gøre det. Kon- 
gerne, som vare fastere knyttede til Norge end til det 
sydlige Rige, fordi de i Danmark kun vare Valgkon- 
ger, vogtede sig vel for at lade Uberettigede faa for 
stor Indflydelse paa deres Arverige. Da Danmark ved 
Revolutionen 1660 i Kjøbenhavn ogsaa blev et Arve- 
rige, og Enevælden var indført 1661 — i Januar i 
Danmark, i August af de norske Stænder i Norge — 
blev Princippet i Bergenrecessen godkendt i Konge- 
loven, der blev Enevældens og Unionens Grundlov. 
Ifølge samme bleve de to Kongeriger sideordnede og 
selvstændige Stater under den dem begge overordnede 
Danmarks og Norges suveræne Konge. Norge kom 
ikke til at staa under Danmark mere end Danmark 
under Norge. Der blev vel kun een Krone, og den 
kaldtes ofte dansk, men den kunde ogsa^ optræde som 

norsk, som f. Eks. da en Traktat engang oprettedes 
med Sverig om Grænsen mellem Sverig og Norge; 
nævnedes den paa Monarkiets Vegne, betød den den 
kongelige Suverænitet, som svævede over begge Riger 
og var Magtens og Herlighedens og al Lovgivnings og 
Myndigheds eneste Balde, men som ikke mishagede 
Nordmændene paa en Tid, hvor Kongemagten var deres 
Beskytter mod for stor dansk Indflydelse. 

Lige over for Udlandet, i Krig og Politik, hævdedes 
i Almindelighed altid det rette Forhold mellem Rigerne. 
Vel sluttede Kongen ofte Traktater paa det ene Riges 
Vegne, som han følte sig bundet til ogsaa for det 
andets Vedkommende. Og med den ejendommelige 
Foragt for alle statsretlige Lærdomme, som Datidens 
Diplomati lagde for Dagen, se vi ofte Monarkiet kaldt 
for det danske, ligesom ogsaa at Danmark er nævnt i 
Stedet for Monarkiet paa samme Maade, som det bri- 
tiske Rige tit betegnedes som England, fordi Regerin- 
gen var i dette Land. Men selv i saadanne Depecher 
stilles Rigerne dog op jævnsides, naar de nævnes, og 
Kongerne undertegnede sig uden Undtagelse altid 
Konge til Danmark og Norge. Paa Krigens Omraade 
kom det rette Forhold sædvanligvis frem af sig selv 
paa Grund af den adskilte Beliggenhed. 

Svenske Krigshistorikere ynde endog i Nutiden at 
kalde hin Tids norske Hær for dansk. Det har den 
aldrig været; den har aldrig heddet andet end norsk. 
I Hærlisterne har man vel opstillet den kongelige 
Krigsmagt eller Militæretaten som en Enhed, der jo 
ogsaa indtil en vis Grad havde Officerskorps fælles, 
men i den ovennævnte Tredeling, der overholdtes for 
Hær væsenet lige som i den borgerlige Administration, 
kaldtes de tre Dele den norske, den danske og den for 
Slesvig og Holsten. Den sidste havde nogle Forskel- 

ligheder fra den danske med Hensyn til Hærgrundlag 
og andre Forhold. Men den hørte i Elrigstid naturligt 
til den danske, da de to laa ved Siden af hinanden og 
kunde føres af een Haand, medens det forholdt sig 
anderledes med Norge. I Virkeligheden havde Kongen 
i Krigstid saaledes kun to Hære: den norske og den 
danske. Forholdet traadte tydeligt frem for Verdens 
Øjne, naar det ene Rige angreb eller angrebes af Sve- 
rig; thi da maatte det andet hjælpe ved et selvstæn- 
digt Angreb paa egen Krigsskueplads, saaledes som 
Tilfældet sædvanligvis er med allierede Magter, hvis 
Territorier paa forskellige Steder støde op til den fæl- 
les Modstanders. Naar Sverig ikke var med paa 
^'endtlig Side, og den ene Stat kunde komme den 
anden til Hjælp paa samme Krigsskueplads, som Til- 
fældet var mellem 1768 og 1763, da Kong Frederik V 
samlede en stor Hær i Holsten under St. Germain, og 
da omtrent Halvdelen af den norske Hær kom ned til 
Danmark, dels for at bevogte Kjøbenhavn og Kron- 
borg og dels for at slutte sig til St. Germains Hær, 
var Forholdet i Virkeligheden det samme, som naar 
den ene Stat sender Hjælpetropper til en Allieret. 

I Henhold til disse Principper var den norske Hær 
udviklet selvstændig, den var organiseret af Christian 
IV paa et nationalt Grundlag, som Kongen ikke fik 
Magt til at indføre i Danmark, saa meget han end 
ønskede det. Den havde sit eget norske Generalitet 
og Kommissariatskollegium, der dog selvfølgelig maa 
betragtes som et Slags Filial af det tilsvarende konge- 
lige i Kjøbenhavn. Den havde derhos mange selv- 
stændige Institutioner, deriblandt en Krigsskole, som 
i 1804 blev til et norsk Kadetakademi. Derfor maatte 
Norge ogsaa i Krigstider have en fuldmyndig Rege- 
ring til Stede i Norge med Raadighed over alle Sta- 

tens Ressourcer. Den maatte skaffes til Veje, naar den 
ikke var der i Forvejen, især da naar Sømagter vare 
med i Krigen, og der kunde være Fare for Forbindel- 
sen mellem Rigerne. 

Norge havde saaledes sin selvstændige Hær, der blev 
helt fortrinlig, da Systemet havde vokset sig fast. Den 
overgik i Dygtighed de feudale eller lejede Tropper, 
som dannede andre Hære paa den Tid, og var ogsaa 
forud for den danske Hær, hvor der vel var forsøgt at 
tilvejebringe et nationalt Element, men hvor de fleste 
Kadrer dog kun indeholdt hvervede tyske Tropper, og 
denne norske Hær havde sin egen næsten altid sejr- 
rige Krigshistorie paa egen Krigsskueplads. I Hannibal- 
fejden mellem 1643 og 45, men navnlig i Gyldenløves- 
fejden — den Krig, der førtes fra Norge samtidig med 
den skaanske sydligere — fra 1676 til 79 og under 
den store nordiske Krig, da Carl XH kom til Christiania, 
men uddreves af Landet, kæmpede den norske Hær 
udmærket. Alt dette maa man vide for at kunne for- 
staa de senere Tildragelser. Hvorledes skulde man 
ogsaa ellers kunde forklare sig, at Norge, da det i 
1814 blev skilt fra Danmark, uden gennemgribende 
Forandringer i sit Hærvæsen kunde optræde med en 
saadan krigersk Fasthed, at Sverig og Bernadettes 
Planer brødes mod den Modstand, de mødte. 

Disse Tilstande forrykkedes selvfølgelig ikke derved, 
at det ene Riges Værnepligtige kunde indtræde i det 
andet Riges Kadrer, som det oftere skete, eller at mili- 
tære Afdelinger fra det ene Rige til Tider indlemme- 
des i det andet Riges Hær, Norske og Danske kunde 
godt tjene sammen, og det skete altid til Søs, efter 
hvad der havde været Skik i flere Hundrede Aar. Paa 
den kongelige Flaade, der sæd vanlig kaldtes den danske, 
fordi den laa i Danmark, tjente norske og danske Sø- 

mænd mellem hverandre, og det samme var ogsaa oft 
Tilfældet ved de tre Søværn, som havdes uden fu 
Flaaden, nemlig det norske, det danske og det i Her 
tugdømmeme, der havde sin Hovedstation paa Elbei 
ved Gltickstadt. 

Efter at have fremsat disse Oplysninger, der er< 
uundværlige til Forstaaelse af Tildragelser i det føl- 
gende, vende vi tilbage til vort Udgangspunkt, der 
franske Revolution, hvorom der Uge efter Uge og Aai 
efter Aar kom stadige, Samfundstilstanden stedse mere 
rystende Efterretninger. Det var den, der satte Bom 
for den svenske Agitation i Norge. Gustav III fik selv 
andet at tænke paa. Han opkastede sig til de monar 
kiske Ideers Ridder og vilde iværksætte et europæisk 
Korstog mod Revolutionen, hvilket han dog ikke havde 
faaet Lejlighed til at sætte i Værk, da han i 1792 døde 
i Stockholm for Morderhaand. 

Bevægelsen i Anledning af de store Begivenheder i 
Frankrig var forskellig i hvert af de nordiske Riger. 
I Sverig var den af mere virkelig revolutionær Natur 
end i de andre Riger. Sverig var jo et konstitutionelt 
Land, som havde en krænket Forfatning at hævne. 
Der viste sig Tilløb til politiske Uroligheder saavel i 
Sverig som i det med Sverig forbundne Finland. I 
Danmark var Bevægelsen af en ejendommelig Art, idet 
Regeringsskiftet 1784 havde fundet Sted kort før. 
Kronprinsen havde straks begyndt Militærreformer, og 
i 1788, Aaret før den franske Revolution, sattes, medens 
Kronprinsen var i Norge, den store Samfundsreform i 
Værk, der bestod i Stavnsbaandets Løsning, Bondefrigørel- 
sen og Statsværnepligtens Indførelse. Der var i disse 
Reformer samt i nogle andre, som A. P. Bernstorff*, der 
var Sjælen i den ny Regering, indførte, adskilligt, som 
løb i Traad med Principper, der arbejdede sig frem i 

den franske Revolution. Det tog sig ud, som om der 
var noget fælles i, hvad der skete her og i Frankrig. 
Forskellen var blot, at det her var Kronprins Frederik, 
der stod i Spidsen for Omvæltningen, hvorfor han 
ogsaa fik Navnet af Frihedens Søn ved Tronens Fod. 
Men hvorom alting er, de nye Ideer greb Befolkningen 
og indvirkede paa Aanden og Tonen i hele Samfundet. 
Man saa som ved Trylleri Forholdet mellem Over- og 
Underordnede og Herskab og Tjenende forandret. 

I Norge, der ikke umiddelbart berørtes af Kron- 
prinsens største Reformer, holdt man sig i de første 
Aar mere ved Jorden end i Danmark, og Bevægelsen 
syntes i Begyndelsen mest at have samme Karakter 
som i Sverig, da der sporedes revolutionære Bevægelser 
flere Steder baade mellem Bønder og Bjergværks- 
arbejdere, men efterhaanden som Tiden skred frem, 
kom den spredte Befolkning i Norge mere og mere 
med. Den saa med Tillid hen til den Fremtid, Kron- 
prinsen og hans store Ministre lovede, og saa indtraf 
der Tildragelser, som nødte Norge til at slutte sig tæt 
op til Regeringen i Kjøbenhavn, til hvilken ogsaa 
Sverig nærmede sig. 

Det var Søhandelen, der bevirkede denne Sammen- 
slutning. Den mellem England og Revolutionen ud- 
brudte Krig tilbød den norske og den nordiske Handel 
i det hele glimrende Vilkaar, men Søfarten mødte 
de hensynsløseste, mod alle Søfartsregler stridende 
Hindringer fra Englands Side. Bernstorff var en 
Mester i at beskytte denne Handel. Det var derfor, 
at Hertug Oarl af Sødermanland, som efter Gustav HI^s 
Død havde overtaget Regeringen i Sverig paa den 
umyndige Konge Gustav IV Adolphs Vegne, saasnart 
han nogenlunde var bleven Herre over Bevægelsen i 
Sverig, med Danmark og Norge sluttede det bekendte 

Neutralitetsforbund, der i en Række af Aar holdt å{ 
nordiske Riger sammen og ogsaa havde fælles nordiske 
Søudrustninger til Handelens Beskyttelse i sit Følge, 

Dette Forbund blev af de legitime Magter i Europa 
stemplet som et halvt revolutionært Forbund, og 
ikke uden Grund, da Stemningen i Norden var 
ganske fransksindet. Norge gjorde i den Henseende 
ingen Undtagelse; thi dets engelske Sympatier gjaldt 
ikke Regeringen i London. Det hørte altid til Oppo- 
sitionen i England, og i det britiske Parlament hørte 
man de samme Anker mod Regeringen i Anledning af 
dets Fortolkning af Søfartsreglerne, som de andre So- 
nationer gjorde gældende. 

I højere Grad fortjener dog det store nordiske 
Neutralitetsforbund, som efter A. P. Bernstorffs Død 
bragte Norden sammen med Rusland og Preussen, at 
betegnes som fransksindet; thi Førstekonsul Bonaparte 
kan paa Grund af sit nøje Forhold til Kejser Paul 
betragtes som Sjælen i dette Forbund, skønt Republiken 
Frankrig officielt ikke var med i det. Dette Forbund, 
som aabenlyst var rettet mod England, blev ogsaa til 
et Krigsforbund, idet Østersøen af de Forbundne, dem 
imellem, blev erklæret for et lukket Hav, i hvilket 
ingen engelsk Flaade maatte trænge ind uden Østersø- 
magternes Tilladelse. Fra den Tid af undlod heller 
ikke Frankrig at have sin Opmærksomhed henvendt 
paa Tilstandene ved Østersøen. 

Den grænseløse Begejstring, som Rustningerne til 
Krigen 1801 vakte, kan ogsaa kun forklares ved den 
tillidsfulde Bevæbning af alle Borgere i Norge og 
Danmark, som Kronprinsen gik til overensstemmende 
med den franske Revolutions nye Aand og i Strid 
med Enevældens Principper. Hvad der skete i de to 
forenede Riger, var en Folkerejsning i Vaaben. De 

hvervede Tropper sattes vel ogsaa i Aktivitet, men 
Kronprinsen benyttede Lejligheden til i den danske 
Del af Kongeriget Danmark at gøre Kadrerne, der vare 
fyldte med tysk Mandskab, til danske ved Hjælp af 
de 1788 erholdte Værnepligtige. Uden for de bestaaende 
Kadrer dannedes der en Mængde borgerlige Korps. I 
en Afstand af et bestemt Antal Mil fra Kysten i begge 
Riger indordnedes alle vaabendygtige Mænd i den 
saakaldte Kystbevæbning; længere inde i Landet 
dannedes der Frikorps af de unge Mænd, der ikke 
brugtes til de bestaaende Kadrers Nationalisering; i 
Byerne oprettedes der baade stedlige og bevægelige 
Borgérkorps. Alle disse nyorganiserede Korpser sattes 
under borgerlige Befalingsmænd, og Øverstbefalende i 
hver Gruppe bleve Amtmændene, som fik den Generals- 
uniform, de bære endnu. 

Dette var som i Frankrig, Borgersamfundet organiseret. 
Befolkningen deltog i begge Riger i de Samlinger, 
som Organisationen fremkaldte, og det med hge Glæde ; 
thi trods det, at Norge i lang Tid havde haft en 
national Organisation, havde dog Byerne og de i dem 
fødte Borgere hidtil været stillede anderledes end den 
paa Landet fødte Befolkning. Den bekendte senere 
Kancellipræsident F. Kaas, som dengang var Stift- 
amtmand i Aggershus Stift, og som med særlig Lyst 
i krigersk Uniform mønstrede de ham underlagte 
borgerlige Korpser, skrev om denne Rejsning i Vaaben 
følgende Ord til Kronprins Frederik: „Dette er Medi- 
cinen, som vil hjælpe mod de svenske Forsøg paa at 
revolutionere Norge. Det er Midlet til overhovedet at 
rykke ikke blot det norske Folk, som jeg elsker og 
agter, men ogsaa det danske ud af den apatiske Søvn, 
hvori et karakterløst, blødsindet Enevoldsherredømme 
og en firsindstyveaarig Fredsperiode har neddysset det, 

Og at hæve det op til den nationale Selvfølelse, der 
ene gør det skikket til at hævde sig en Plads i den 
nye Tid, som er ved at bryde frem". 

Ogsaa med Hensyn til Rustningerne sluttede Sverig 
sig tæt op til de andre Riger, om det end med dem 
til Lands gik mindre radikalt til Værks end i de vest- 
ligere Riger. Dets Søudrustninger vare større end de 
i Danmark, og det var kun ved et Tilfælde, at den 
svenske Flaade ikke kom til Øresund den 2. April, 
den Dag, da Begivenhederne paa Sjælland overtydede 
hele Norden om, at det Heltemod og den Evne til at 
kunne optage en virkelig Kamp, uden hvilken de 
begyndte Rustninger ingen Værd vilde have, endnu 
var til Stede. 

Imidlertid fik den Omstændighed, at den svenske 
Flaade blev forhindret fra at møde, i Forening med 
den efter Slaget afsluttede Konvention, der væsentlig 
var bevirket ved Ozar Pauls Død, uheldige Virkninger. 
I Sverig var Gustav IV Adolph bleven myndig, og 
denne tungsindige, indskrænkede og lade, men dog 
regeringslystne, unge Fyrste, som havde Dvillie mod 
Danmark i Blodet og fra sin Fader havde arvet baade 
Lysten til Norge og Hadet til den franske Revolution, 
blev saa opbragt over Meldinger fra Kjøbenhavn om 
Stemninger, der vare fremkomne der i Anledning al 
den svenske Flaades Udeblivelse, at han ude af sig 
selv straks vilde benytte en formentlig hos de koali- 
serede Magter herskende Misfornøjelse med den af- 
sluttede Konvention til at sætte ondt Blod for 
Regeringen i Kjøbenhavn og vinde Understøttelse for 
Sverigs Planer i Norge. 

Han befalede Agitationen paa Norge genoptagen for 
Alvor og bragte Sverigs Ønsker om Norge frem i 
den diplomatiske Verden, og det saa ud, som om de 

ikke alle Steder mødte Af- 
visning. Særlig synes de 
ikke at have mødt det i Eus- 
land, hvor Gustav IV tid- 
ligere under et Besøg ved 
Hofiet havde bragt dem paa 
Bane. Sagen blev i hvert 
Tilfælde saa bekendt i po- 
litiske Kredse, at den dansk- 
norske Gesandt i Paris, 
Dreyer, bragte Sagen paa 

Bane for Talleyrand for at faa Førstekonsulen til at for- 
maa Kong Gustav til at opgive disse Planer ^). 

ÅJideu Virkning fik nu ikke dette, end at det po- 
litiske Forhold til Sverig hlev noget koldt; thi Krigen 
hørte op ikke blot i Norden, hvor Czar Alexander 
bøjede sig for England, og Neutralitetsforbundet op- 
løstes, men i ^Europa i det hele, da den franske Repu- 
blik sluttede Fred med alle de Magter, den endnu ikke 
havde Traktat med, og Freden i Amiens standsede 
Krigen mellem den og England. 

Væbningen i Danmark og Norge, som midlertidig 
maatte standses paa Grund af Konventionen, hørte dog 
ikke op paa Grund af Freden, tværtimod kunde man nu 
med Ro og Metode gaa til den store Samfundsopgave, 
som Overgangen til en national Hær i Danmark og en 
tidsmæssig Ordning af Værnet i begge Riger var. Denne 
store og overordentlige Reform, som St. Germain for 
30 Aar siden forgæves havde søgt at faa Enevældens 
Autoriteter til at gaa ind paa, lagde i seks, ja man 
kan sige i ni Aar Beslag paa Kronprinsens i den Ret- 
ning store Energi og Arbejdskraft og tillige paa Kan- 



') Holm: Daumarks- Norges udeDcigske Historie I, 425. 

celliemes og de andre statslige og borgerlige Myndig- 
heders Virksomhed; thi Eeformen virkede selvfølgelig 
ind paa alle Samfundets Omraader. Bigerne gennem- 
gik i disse Aar en hel Metamorfose, kom ind i den ny 
Tid med en dog stedse i Vorden værende ny Sam- 
fundsorden, der svarede til den europæiske, som Rigernes 
tidligere havde staaet langt tilbage for. Men ulykke- 
ligvis berørte disse Omordninger ikke den øverste Sty- 
relse i Monarkiet. Paa Statsforfatninger i moderne 
Aand tænktes ikke. Den kongelige Enevælde erholdt 
netop i denne Tid, fordi Reformen udgik fra den, en 
Uindskrænkethed som ingen Sinde før. 

Den Fred, som hele Europa glædede sig ved i 1802, 
varede ikke længe. Allerede Aaret efter udbrød Ejrigen 
igen mellem England og Frankrig, og den øjeblikkelige 
voldsomme Adfærd, den førstnævnte Magt viste paa 
alle Have og ved at tage de franske Kolonier, gav 
Statsmændene en Forestilling om, at det var en Ver- 
denskrig, det trak op til. Denne Gang var det givet^ 
at Norden maatte komme med, saa meget mere som 
Republikens Førstekonsul vilde begynde med at okku- 
pere Hannover, der tilhørte Kongen af England. Hid- 
til havde Republikens Hære kun oversvømmet Sydens 
Lande, det sydlige Tyskland, Italien oglidt af Østerrig. 
I Nord havde de ikke været uden for Rhinen og Holland. 
Naar Førstekonsulen tog Hannover i Besiddelse, som 
han havde truet med at ville gøre, hvis England tog 
de franske Kolonier, vilde Republikens Hær ikke blot 
komme til Elben, men ud over den ; thi Lauenburg hørte 
med til Kurfyrstendømmet Brunsvig-Lyneburg, som 
Hannovers officielle Navn var dengang, og dette 
Hertugdømme laa paa den østre Side af Elben og 
strakte sig til Lybæk ved Østersøen. 

En overordentlig Bestyrtelse vakte denne Første- 
konsulens Hensigt ikke blot i Tyskland, af hvilket 

Kurfyrstendømmet Brunsvig-Lyneburg udgjorde en Del, 
men ogsaa i Norden og hos Czar Alexander, der be- 
tragtede Nordtyskland, som hørende til Ruslands Inter- 
essesfære. Czaren anmodede Kabinetterne i Stockholm, 
Kjøbenhavn og Berlin om at ruste og standse de 
Franske, i hvert Fald at hindre deres Udbredelse over 
Elben. De efterkom alle Opfordringen og samlede 
Tropper, Sverig i Svensk Pommern og Rtigen, der var 
den Besiddelse, som var Anledningen til, at Rusland 
henvendte sig til det. 

Kronprins Frederik, som samlede et Korps ved 
Rendsborg, benyttede Lejligheden til at udstrække den 
i 1801 begyndte nationale Omdannelse af Hæren i det 
egentlige Danmark ud over Slesvig og Holsten. Der 
kunde endnu ikke tages fat paa denne Opgave i sin 
Helhed; den opsattes i nogle Aar. Men han begyndte 
med de staaende Kadrers Nationalisering og Indlem- 
melse i en dansk Enhedshær. De militære Afdelinger 
fik derved det Tjenestesprog, som Befolkningen havde 
i de Landstrækninger, hvorfira de rekrutteredes. De 
fleste slesvigske Troppeafdelinger bleve derved til 
danske. De fra Sydslesvig og Holsten rekrutterede 
Troppeafdelinger skulde ved reglementsmæssige Evolu- 
tioner benytte de danske Kommandoord. 

Som Kronprinsen begav sig til Rendsborg, rejste Kong 
Gustav til Svensk Pommern. Men det var dog ikke 
for at blive der; thi han rejste med sin Dronning til 
Baden, hvor han i sin Svigerfaders Land satte sig i 
Forbindelse med den franske Emigrations mest bekendte 
Høvdinge for at optage sin Faders tidligere Mission 
som Legitimitetens og Bourbonernes Beskytter. Der- 
imod tog Preussens Hær krigsrustet Stilling mod Han- 
nover. Dets Konge tilbød sig at besætte Landet som 

Depot indtil Freden. 

2* 

Ikke desto mindre fandt Indrykningen i Hannover 
Sted. General Mortier, som førte de franske Tropper, 
sluttede efter nogle krigerske Bevægelser en Konven- 
tion i Suhlingen med de hannoveranske Troppers Chef 
General Grev Wallmoden, hvorefter de Franske kun 
skulde okkupere Kurfyrstendømmet til Elben, medens 
den hannoveranske Regering og de engelsk-hannove- 
ranske Tropper skulde beholde Lauenburg. Men den 
franske Førstekonsul vilde ikke approbere denne Kon- 
vention, hvis ikke den engelske Regering gjorde det 
samme, og da den sidste paa ingen Maade vilde legali- 
sere den begaaede Yoldsdaad, nægtede ogsaa Bonaparte 
Ratifikationen. Den franske Hær besatte nu ogsaa 
Lauenburg, efter at Hannoveranernes Hær i Hast var 
blevet opløst og dens Materiel overgivet til franske 
Myndigheder. Mortier genoprettede nu Regeringen i 
Hannover, saaledes som den havde været før, kun 
med franske Embedsmænd i Stedet for de flygtede. 

Nu var imidlertid det sket, som man havde frygtet 
mest. Rusland sendte derfor en Flotille paa tre Orlogs- 
skibe, der havdes ved Haanden, til Lybæk. England, 
som ikke havde formaaet at organisere et ordentligt 
Forsvar i Landet i den korte Tid, der var levnet der- 
til, blokerede Elben og Weser, saa al Søhandelen maatte 
gaa til Tønning og Slesvig. Kronprins Frederik sendte 
Tropper frem til Grænsen for at beskytte Hamburg, 
som de Danske havde besat i 1801, og som man ikke 
ønskede, at Frankrig nu skulde tage. I Tyskland op- 
stillede Hessen hele sin Krigshær, og alle Smaastater 
rustede, ventende paa, at det tyske Rige vilde sætte 
deres Kontingenter i Bevægelse. 

Men den franske Førstekonsul var virksom for at 
dulme denne Bevægelse og for at faa Hannovers Okku- 
pation til at blive en taalt Kendsgerning. Han fik 
Danmark og de tyske Stater til at opgive enhver kri- 

gersk Demonstration, forsonede til Dels Preussen ved at 
tilbyde det Kurfyrstendømmet, hvis det vilde alliere 
sig med ham, lovede Rusland, at han ikke vilde sende 
flere end højst 30,000 Mand til Hannover o. s. v. Det 
lykkedes ham i Virkeligheden at faa Bevægelsen stilnet 
noget. Kun den umedgørlige Kong Gustav IV i Baden 
og den russiske Regering kunde han ikke komme nogen 
Vegne med. 

Disses Skyld var det da pgsaa, at det i Aaret 1804 
kom til at se helt krigersk ud ved Elben. Da Bona- 
parte havde paagrebet Hertugen af Enghien paa 
badensisk Grund og ladet ham skyde, kaldte Kong 
Gustav sin Gesandt og alle svenske Embedsmænd bort 
fra Frankrig, og det er en Kendsgerning, at Czar 
Alexander ikke blot gjorde det samme, men ogsaa i 
anden Retning efterlignede Gustav IV's ekscentriske og 
demonstrative Optræden. Kong Gustav blev i Virke- 
ligheden, da han fra Baden var vendt tilbage til Svensk 
Pommern, Anledning til den tredie Koalitions Dannelse 
derved, at England gennem ham kom i fortroligt For- 
hold til Rusland. Paa den Tid, i 1804, da det franske 
Kejserdømme oprettedes, saa det ud til, at det skulde 
komme til en Krise ved Elben. Ruslands Forhold til 
Frankrig blev saa spændt som muligt. Det stillede 
Forlangender til Frankrig, hvoriblandt en om Han- 
novers Rømning, der var fremsat saa bestemt, at den 
godt kunde være optagen som en Krigserklæring^). 
Der dirigeredes da en overvældende Masse franske 
Tropper til Kurfyrstendømmet, og medens Opmærksom- 
heden derfor vaktes i vide Kredse, ankom der en Mand 
med den synlige Opgave at være den nye franske 
Kejsers Haand i Norden. 

Det var Marechal Bemadotte. 



*) Bignon: Histoire de France III, 456. 

Hvem var han, spurgte man hinanden. Hans Navn 
var ikke kendt i Norden og var overhovedet gaaet ud 
af Sagaen i de sidste Aar. Det højeste, man vidste 
om ham, var, at han var giftet ind i den nye Kejsers 
Familie og en ganske kort Tid havde været Krigsmini- 
ster i Frankrig. 

Da der ikke gik lang Tid, inden han blev en vigtig 
Mand i Norden, der til sidst ligesom skulde fyldes af 
hans store, fremmedartede og blændende Personlighed, 
er det vel tilladt med nogen Udførlighed at dvæle ved 
hans Fortid. 

Da den franske Revolution var begyndt, og Emigra- 
tionen havde bevirket saa mange Huller i Officers- 
korpset, at Ludvig XVI's Regering greb til den Udvej 
at lade Regimenterne indstille duelige Underofficerer 
til Optagelse i Of&cerskorpset, var Jean Bernadette en 
af de ældste Underofficerer i Regimentet Royal-la- 
Marine. Han havde ladet sig hverve i sit 17. Aar, 
1780, var bleven Grenader 1782, Korporal 1785 og var 
dernæst avanceret gennem alle Grader, Sergent, Fourer 
o. s. V., indtil han 1790 blev ansat som Hjælper 
(adjudant) hos Regimentsadjudanten (adjudant major). 

Han var fra Byen Pau, der ligger ved Foden af 
Pyrenæerne i det gamle Landskab Bearn, som grænser 
op til Gascogne, og stammede fra en gammel endnu i 
Virksomhed værende Advokatfamilie. Baade hans ældre 
Broder og han selv vare blevne opdragne til Faget, 
og vor Bernadette havde endog i et Aar været Lær- 
ling og Løbedreng i Forretningen. Hvorfor han forlod 
denne Stilling og tillige med andre unge Personer fra 
Byen og Omegnen lod sig engagere af en Hverver fra 
det nævnte Regiment, som dengang laa paa Korsika, 
har været Genstand for mange Undersøgelser, og der 
er ingen Uenighed om, at han forlod Byen, fordi han 
var kommen paa Kant med Forhold i den og i sin 

Familie. Den Ting synes let forklarlig af hans selviske 
Natur og den Mangel paa Selvbeherskelse, han den- 
gang led af. Derimod er det vanskeligere at forstaa, 
hvorledes han indtil sit 29. Aar kunde finde sig til- 
Ireds i Underofficersstillingen ; thi hvad hans Biografer 
i Almindelighed fortælle, at det var Lyst til Krigslivet 
og Ærgerrighed, der fængslede ham til Fanen, kan 
ikke være rigtigt, alene af den Grund, at Vejen til 
Avancement og krigersk Berømmelse i den gamle 
monarkiske Hær aldeles ikke gik gennem Geleddet og 
Underofficersstillingen. 

Sagen forholdt sig sikkert anderledes. Bernadettes 
Drengeaar faldt i den nordamerikanske Frihedskamps 
Tider, da Frankrig var Nordamerikas Allierede, vandt 
Søsejre i Vestindien og erhvervede sig Kolonier. Den- 
gang var det ikke det gammeldags europæiske Land- 
krigsvæsen, der begejstrede Frankrigs Ungdom. Dens 
Sværmerier og Længsler gjaldt, hvad der foregik i 
Amerika og i de nye Lande. Det samme var Tilfældet 
med Bemadotte. Han havde faaet et Par Bøger i 
Hænde om Æventyr og vidunderlige Hændelser i Kolo- 
nierne, og de Billeder, Læsningen af disse Bøger efter- 
lod i hans Fantasi, tiltalte ham mere end det, han 
oplevede i Pau. 

Forholdt det sig saaledes, er det let at forstaa, at 
Hververen fra Royal-la-Marine kan have haft let ved at 
overtale ham i et Øjeblik, hvor han ønskede at komme 
bort fra Byen; thi dette Regiment var, som dets Navn 
jo viser, et Marineregiment, der skiftevis laa en Tid i 
Kolonierne og en Tid ved Frankrigs Kyster. Med det 
kunde man komme til fjerne Lande og til Oplevelser, 
med det kunde man ogsaa, naar man gav sig Lykken 
i Vold, vinde sig en Eksistens, der tiltalte ham mere 
end nogen af dem, den indknebne Hjemegn stillede 
i Udsigt. 

I dette Regiment kunde man ogsaa erhverve sig en 
fordelagtig militær Grad. Man kunde nemlig avancere 
til Kaptajn, naar man var Frivillig. Bernadotte til- 
bageviste derfor Haandpengene og lod sig indtegne 
som Frivillig. 

Der kan ikke være Tvivl om, at det ikke var det 
militære, men Lysten til at komme ud i Verden og 
blive sin egen Lykkes Smed, der lokkede Bernadotte 
ind i Marineregimentet. Men dermed er ikke alt sagt, 
hvad vi vide om denne Sag; thi ogsaa hans sygelige 
Sind og Mangel paa Herredømme over Følelser og 
Tanker synes at have været et medvirkende Motiv til, 
at han blev Soldat og Underofficer. 

Sin Mangel paa Sindsligevægt havde han arvet efter 
sin Moder, og baade hos hende og hans ældre Broder 
var Sindslidelsen saa alvorlig, at de til Tider have 
været indespærrede. At det ikke kom saa vidt med 
ham selv, har han rimeligvis den militære Tjeneste at 
takke for; thi det strengt ordnede Liv med Be- 
vægelse og Hvile under Kommando og Tugt er som 
Medicin for Sindssygdom. 

At Bernadotte selv har forstaaet dette og saa at sige 
søgt Militærtjenesten som et Helbredelsesmiddel, tør vel 
Ingen paastaa, men vi have dog et Ord fra ham, som 
tyder paa, at han har været sig den Kur bevidst, som 
Tjenesten vilde være om end ikke mod hans ustyrlige 
Sind, saa dog mod den Mangel paa Herredømme over 
hans Aandsvirksomhed, som han ogsaa led af. Han 
var nemlig i sine unge Aar en stor Fantast, der altid 
levede i en indbildt Verden, og det i saa høj en 
Grad, at han ofte var helt ufølsom for, hvad der 
skete uden om ham. Ved at omtale dette i Forbin- 
delse med sit Militærengagement har Bernadotte en- 
gang udtalt, at han følte Trang til med stærke Baand 

at blive lænket til den virkelige Verden for at lære 
Pligter og Ansvar at kende. 

Om Bernadottes Drømmeliv som Dreng og senere 
(han ophørte vel ingen Sinde helt at være noget af en 
Drømmer) er der skrevet en Del, og det er ikke uden 
Interesse at lytte efter, hvad der herom er sagt. 

Vi kende jo lidt til Napoleons Ungdomsdrømme, 
vide, at de havde orientalsk og krigersk Farve, og at 
Felttoget til Ægypten til Dels kan siges at være blevet 
en Følge af dem. Bernadottes var af en anden Natur 
og gik i anden Retning, det krigerske og romantiske 
spillede ingen fremherskende Rolle i dem. Hans Hu 
stod til at regere, organisere og ordne. Naar man vU 
drage Konsekvenser af nogle Ord, som Bernadotte i en 
senere Alder, vel halvt i Spøg, lod falde om, at han i 
alt Fald havde haft den Fordel af sine Ungdoms- 
drømme, at han aldrig var kommen ind i en højere 
eller ny Stilling, uden at han straks var hjemmevant 
i den, maa hans Drømme have været noget i Slægt med 
Undersøgelse af de Vilkaar og Pligter, som fulgte med 
tænkte Stillinger. Almindeligst var han dog, som han 
ogsaa selv har sagt, i Tankerne Konge, beskæftiget 
med at styre sit Rige. 

Da han blev Underofficer, var det næppe de militære 
Smaapligter, Stillingen affødte, som beskæftigede hans 
Tanke mest. Hans Hu stod til at komme ud til de 
fjerne Egne. Han var jo vis paa at komme til Op- 
levelser og maaske til sin Lykke, naar han blot gav 
sig Tid og ventede. Sine Pligter opfyldte han med 
klog Opmærksomhed, om end det militære Liv ikke 
tiltalte ham, i det mindste ikke i de fem første Aar, 
og han hørte til dem, der ikke gik mange Skridt mere, 
end der var befalet. Han blev først rigtig sig selv, 

da Bevolutionen vakte ham som alle andre franske 
Underofficerer og hele Folket op til nyt og bedre Liv. 

Bernadette hørte dengang ikke til de Underofficerer, 
Ilegimentet tænkte først paa at indstille til Officer. 
Der var noget opstyltet ved ham. Han viste sig altid 
pudset og pyntet indtil Pedanteri med kunstigt opsat 
og krøllet Haar. Han kunde, naar han tiltaltes, antage 
en oppustet og unaturlig Værdighed, som stødte. Ogsaa 
gav han ofte, uden at der var egentlig Anledning der- 
til, sine Tanker og Følelser et pompøst og svulstigt 
Udtryk. Derhos var hans Forhold til Kammerater ikke 
altid lige godt. Han havde alt som Grenader og som 
Underofficer været Taler ved festlige Lejligheder eller 
Ordfører, naar der efter Tidens Brug skulde høres noget 
fra Geleddet. Han indtog derfor en bemærket Plads i 
Regimentet. Men til Tider kunde han være noget 
fornem paa det og gaa sine Foresatte lidt vel meget 
under Øjne. Han besad derhos sammen med den gas- 
cogniske Dialekt eller en, der lignede den, efter nogles 
Mening en Del af de Skrøbeligheder, som Ordsproget 
tillægger denne Egns Sønner. 

Det er vanskeligt at udtale sig mere end overfladisk 
om hans Forhold som Underofficer, da vi kun har faa 
Oplysninger derom uden for dem, der stamme fra ham 
selv. Men derom kan der ikke være Tvivl, at han i 
tjenstlig Henseende var en meget anset, rutineret og 
skattet Underofficer, der især gjorde udmærket Tjeneste 
ved Administrationen, der laa bedst for hans Evner 
og noget magelige Natur, skønt han næppe dengang 
har besiddet større Hurtighed til at dømme om fore- 
kommende Spørgsmaal, end senere. I Stillingen ved 
Staben, hvor alle Regimentets Anliggender gik gennem 
hans Hænder, var han uerstattelig. Men da var han 

rigtignok som nyfødt. Ved fievolutionen fik Livet i 
Frankrig først Indhold for ham. 

En lille Anekdote, som han selv har fortalt en 
Biograf, viser os ham, som han var i 1789, da 
Regimentet var forlagt til Marseille. En Folkehob 
vilde paatvinge ham den trefarvede Kokarde. Han 
modtog den, men med den i Haanden holdt han en 
Tale til den Hob, der nu omringede ham, hvori han 
forklarede, at han ikke kunde fæste den modtagne 
Kokarde paa sin Hue, fordi han havde Ordre til at 
bære den hvide, og Hæren vilde blive slet, hvis den 
ikke lystrede Befalingerne, men at han vilde fæste den 
ved sit Sabelhæfte, hvor dens rette Plads var, da det 
var Hærens Sabler, der skulde være Frihedens og Re- 
volutionens Værge. Folket, tilføjede Bernadotte, hilste 
Talen med Jubel og lod ham gaa uanfægtet bort. 

Denne Evne til at kunne tale en Folkemængde til 
Rette hjalp ham ogsaa, da han i 1790 under en op- 
rørsk Bevægelse i Marseille frelste sin Oberst fra at 
falde i den ophidsede Befolknings Hænder^), en Be- 
givenhed, som bragte hans Navn frem for den lov- 
givende Forsamling i Paris og vistnok ogsaa bevirkede 
Indstillingen for ham til Officer. 

I det hele gjorde Bernadottes Talefærdighed sig paa 
denne Tid mere og mere bemærket. Han var altid 
ordrig i Samtaler, men saa snart de Tilstedeværende 
vare blevne til en lyttende Mængde, saa snart han 
befandt sig i Situationen, en enkelt overfor en Samling, 
antog hans Tale et rhetorisk Sving og hans Holdning et 
teatralsk Præg, og han var Folketaleren. Derved blev 
han en ægte Søn af Revolutionen; man deklamerede 
rundt om i Frankrig. Dog pristes saadanne Taler 

intetsteds som i Hæren. Det var Haranguemes Tid. 
Man vilde, at der skulde tales til Soldaterne, at de 
skulde opflammes til at gaa i Døden for Republiken. 
Det kneb for de gamle monarkiske Officerer, som hadede 
Revolutionen, at gøre dette paa *en Maade, der tiltalte 
de unge frihedsbegejstrede Frivillige. De fra Frank- 
rigs nationale Forsamlinger udsendte Kommissærer, som 
skulde vaage over Aanden i Hærene, dømte for det 
meste kun efter Officerernes Tale til deres Undergivne. 
Da Bernadette naaede saa vidt, at han kunde tale paa 
disse Steder, vandt han værdifulde Lovprisninger for 
sine oratoriske Præstationer. De vandt i Virkeligheden 
ogsaa Genklang i Geledderne, fordi han forstod Revo- 
lutionen og tjente den. De vare vel i høj Grad fyldte 
med Tidens Floskler og Fraser, men indeholdt ogsaa 
Udslag fra hans eget rige Tanke- og Følelsesliv. 

Med sin gode Vilje var det dog ikke, at Bernadette 
kom ind i dette Liv; thi netop som han var udnævnt 
til Underløjtnant og den 30. November 1791 forsat til 
et Regiment i Bretagne, fik den ene Bataillon af Regi- 
mentet Royal-la-Marine Ordre til at gaa til St. Do- 
mingo, og han vilde nødig opgive sine koloniale Drømme. 
Men han bekvemmede sig dog dertil, da højere Myn- 
digheder satte sig imod hans Ønske, der kun ansaas 
begrundet i, at Regimentet Royal-la-Marine i dette 
Øjeblik bød bedre Avancements vilkaar end det andet. 

I det nye Regiment, i hvilket Bernadette nu, 39 
Aar gammel, maatte stille nederst i Rækken af for en 
stor Del yngre og purunge Officerer, gjorde han sig 
ved sit nøje Kendskab til Tjenesten, den militære 
Administration og Bogføring saa paaskønnet, at han 
efter et Aars Tjeneste udnævntes til Regimentsadjudant, 
og en Maaned efter udkom der en Lov, som gav Regi- 
mentsadjudanter Rang med Kaptajner. 

Dette var en Lykkens Medbør, som gav ham Blod 
paa Tand. Han søgte om en Bataillonskommando i 
det sydlige, nær sin Hjemstavn, satte alle Hjul i Be- 
vægelse, forstod at faa baade militære og civile Be- 
kendte til at arbejde for sig, dog forgæves. Derimod 
kom Lykken til ham, da hans Regiment kom ind i 
Krigen ved Rhinen. Der blev han ganske uundværlig 
ved sin Tjenstrutine. Han maatte skrive alle Befalin- 
ger og Rapporter, dertil give de ankommende Frivillige 
en Smule Dressur, som ingen anden kunde, endelig 
overvaage Tjenestens Gang i det hele. Her fik han 
Lejlighed til at gribe ind. En Dag iagttog han en 
Panik. Instinktmæssigt galoperer han hen til Stedet, 
kaster sig ind imellem de Flygtende og faar dem ved 
Befalinger og Tilraab, ved Bønner og ogsaa ved 
fysisk Magt til at standse og lade sig ordne. Han be- 
klager i et Brev til sin Broder i), at Generalen ikke 
bemærkede hans Konduite, men trøstede sig med, at 
Officererne lovpriste ham for hans Optræden, og at 
Soldaterne beundrede ham. Dette var sandt. Man 
saa her en ny Side af hans Evner. Hans kraftige 
Personlighed og hans Tales Glød kimde gøre sig gæl- 
dende paa en Valplads og rive Folk med sig. Det 
blev ham nu let, da der stadigt under Kampene op- 
stod Vacancer, at gøre sig selvskreven til Chef for en 
ledig Bataillon, over hvilken han i et kritisk Øjeblik 
havde taget Kommando, og naar de Frivillige saa i 
større Mængde strømmede til ham, at gøre Fordring paa 
den til hans Tjenststyrke svarende Grad. Derved skete 
det, at han kom til at begynde sin Deltagelse i Felt- 
toget 1794 som Oberst, det lykkelige Krigsaar, der 
paa alle Kanter førte Frankrigs Hære ud til Grænserne, 

Han herte til dem, der forfremmedes efter Slaget ved 
Fleurus. Han blev da Brigadegeneral, og da Rhinen 
var naaet, aduævntes han til Divieionsgeueral paa 
Grund af den Del, han havde taget i Belejringen af 
Maastricht. Dette var en Forfremmelse i tre Åar fra 
Underløjtnant til Divieionageneral. Højere steg han 
na ikke i længere Tid, men han blev agtet som en 
ualmindelig dygtig 
Underfører, der re- 
præsenterede Aan- 
den fra den gamle 
monarkiske Hær. 
Han indførte atter 
den gamle Tjeneste 
og fik derfor Ord 
for at disciplinere 
de Afdelinger, der 
kom under ham. 

I 1796, dengang 
den unge Bonaparte 
overraskede Verden 
ved sit geniale Felt- 
tog i Italien, der 
førte ham til Øster- 
rigs Grænser paa 
sanune Tid, de transke Hovedhære, som under Moreau 
og Jourdan vare rykkede ind i Tyskland, kastedes 
tilbage over Rhinen , førte Bemadotte en Division 
under Jourdan. Han var den, som kom længst 
frem og derfor havde det vanskeligste Tilbagetog. 
Næppe nogen Sinde har Bernadotte vist sig dueligere 
end ved denne Lejlighed. De unge Soldater, som vare 
uovervindelige i Angreb, forstod slet ikke at bevare 
Orden under Modgang. Deres Rækker opløstes, og det 

kostede Bernadette overmenneskelige Anstrengelser Dag 
for Dag at stille den Modstand paa Benene^ som 
behøvedes for at holde Forfølgerne Stangen. 

Tilbagetoget blev ogsaa almindeligt beundret, men 
det gentog sig her, hvad man saa ofte har set, at den 
eneste, som ikke var tilfreds, var Helten selv, der vilde 
have udført noget andet end det, der skete. Da han 
var kommen tilbage over Rhinen, vilde han forlade 
Militærlivet for bestandig for at søge sig en fredelig 
Tilværelse i Kolonierne langt borte fra Frankrig. 

Da fik han en Mission, som atter bragte Modet op 
hos ham og fyldte ham med Forventninger. Der skulde 
fra Sambre- og Rhinhærene afgives to Divisioner til 
Bonaparte, og Bernadette skulde føre dem begge til 
Italien og der beholde Kommandoen over den største 
af dem. 

Det var nu ikke det, at han skulde kæmpe sammen 
med Bonaparte paa den Krigsskueplads, hele Verdens 
Øjne hvilte paa, som hovedsageligt glædede ham, men 
noget andet. Alverden talte nemhg om, at den unge 
General i Italien ikke ret længe vilde lystre Direk- 
toriets Ordre, men gøre sig til Herre i Frankrig. I 
Rhinhærene, der betragtede Republiken som Monar- 
kiets legitime Afløser og sig selv som Republikens 
Garde, talte man meget om Bonapartes formodede 
revolutionære Anslag. Bernadette mente, han skulde 
til Italien for at danne en Modvægt mod disse Ten- 
denser, og sluttede det af en Meddelelse, han havde 
faaet om, at det var Direktoriet selv, der havde valgt 
ham, som da ogsaa af andet, der kom til hans Kund- 
skab fra forskeUige Sider, ogsaa fra Direktoriet. 

Paa samme Tid, Bernadette beredte sig til at ud- 
føre denne Mission, stillede han sig selv den Opgave, 
som ældre General end Bonaparte at vise denne og 



32 BERNADOTTE I 1796 

den italienske Hær, hvorledes Tropper skulde være og 
føres. Dette foresatte han sig, fordi Rhinhærene alt 
vare komne betydeligt bort fra Revolutionshærenes 
formløse, uordnede Maade at kæmpe paa og nu be- 
tragtede sig som Bærere af den gamle monarkiske 
Hærs bedste Traditioner. Den italienske Hær havde 
intet godt Lov paa sig med Hensyn til Orden eller 
Disciplin eller krigersk Dygtighed i det hele, og 
Bonapartes Sejre havde ikke bevirket nogen Forandring 
i Rhinhærenes Meninger i det Punkt. Der herskede 
for stor Misundelse og Jalousi deroppe til, at Gene- 
ralerne kunde hengive sig til Beundring. De vare mest 
tilbøjelige til at anse Bonapartes Fremgang mere som 
en Følge af Lykke end af Beregning. Blandt Skum- 
lerne ved Rhinen var Ingen værre end Bernadotte. 
Den Maade, de bærer dem ad paa i Italien, at opildne 
Soldaterne, sætte dem i Lidenskab og saa, naar de ere 
helt suggesterede, at slippe dem i Blinde løs paa 
Fjenden i Kappestrid om, hvem der først kan komme 
ind paa Livet af ham, kan vel anvendes ved enkelte 
Lejligheder, naar der ellers er Metode og Koldblodig- 
hed i Kommandoen. Men i Italien er der hverken 
det ene eller det andet, og man kan ikke bygge en 
Krigsførelse paa ophidsede Lidenskaber alene. Een Gang 
i Uheld maa alt være tabt for Bonaparte. Han nødes 
til altid at sætte alt paa et Kort. Han kan ikke be- 
holde sine Erobringer uden ved at sejre og maa derfor 
altid friste Lykken, den ene Gang mere dumdristigt 
end den anden. 

Bernadotte havde lidt saa meget af den Opløsning 
og Formløshed, der herskede i Revolutionsaarene, og 
som Ingen kunde beherske, at han vilde tilbage til 
Fortidens tætte Formationer og lidenskabsløse Fast- 
hed og Ro. Men for alt dette var Bonaparte i Øje- 

blikket døv. Han optog netop "Revolutionens Taktik, 
satte den i System og gjorde Kunsten at elektrisere 
Tropperne og sætte dem i Lidenskab til en af Fører- 
kunstens vigtigste. Han kunde beherske det Apparat, 
Revolutionen bød ham, og denne Evne gjorde ham 
uovervindelig, saa længe han kunde beherske sig selv. 

Bemadotte organiserede under en velordnet March 
til Italien sine Tropper saaledes, at de vilde bhve en 
værdig Repræsentation for Rhinhærene og for disses fra 
den italienske Hærs forskellige Maade at være paa. Bona- 
parte modtog ham og hans Tropper med udsøgt, endog 
overdreven Hæder^ fordi han vilde vinde Rhinhærene, 
og overdrog Bernadotte særlige Æreshverv. De an- 
komne Tropper erhvervede sig ogsaa under de faa 
Krigsoperationer, soin stod tilbage, samme Ros som 
de italienske i alt Fald paa et enkelt Tilfælde nær. Men 
F'orholdet mellem Bonaparte og Bemadotte var dog 
hele Tiden noget forstemt, fordi Bonaparte selv i de 
fortroligste Samtaler var Herren, hvad Bernadotte stedse 
følte. 

Tilfreds blev Bernadotte først, da han efter Freds- 

præliminærerne i Leoben fik Administrationen af Friault 

og Venetien i Forbindelse med Kommandoen over tre 

Divisioner, der besatte Grænsen mod Østerrig. Dette 

var en Stilling efter hans Hoved, da den var som en 

Hærkommando og tiUige gjorde ham til Regent over 

et Land, hvad der var hans højeste Ønske. Imidlertid 

varede Herligheden kun kort. Friault og Venetien 

bleve ved Freden i Oampo Formio givne tilbage til 

Østerrig, og Bernadotte havde i den sidste Tid ikke 

erhvervet sig Bonapartes Yndest i høj Grad. Denne 

sendte, da han forlod Italien, Halvdelen af Berna- 

dottes Tropper bort og forbigik ham til Kommandoen 

over de Tropper, som efterlodes. Bernadotte fik et 

Anfald af sin gamle Sindslidelse og søgte, helt sønder- 
knust, om en Ansættelse i Portugal eller Kolonierne 
eller ogsaa om sin Afsked. I Stedet for fik han Be- 
faling til at gaa til Wien som fransk Ambassadør. 

Som Diplomat! Han, som fra sit 17de Aar havde 
levet uden for det borgerlige Liv og var ukendt 
med alt, hvad der kaldtes Statspolitik. Han fnyste af 
Harme, saa meget mere, som han gennemskuede, ai 
det var Bonaparte, som havde bevirket dette, fordi 
han vilde have ham bort fra Italien. Men som han 
altid efter en Vredesudladning faldt lydig ind under 
Magthavernes Befaling, modtog han ogsaa her Kaldet^ 
og det viste sig da, at han. Underofficeren og Felt- 
soldaten, som først i de senere Aar lejlighedsvis under 
Krigen havde betraadt bonede Gulve, ved Europas 
ældste, mest aristokratiske Hof kunde optræde med en 
saadan personlig Sikkerhed og Applomb, at de mange^ 
der nysgerrig fulgte den republikanske Plebejers Ad- 
færd, bleve imponerede deraf. 

Imidlertid tog denne Ambassade en Ende med For- 
skrækkelse. En Dag, da Wienerne fejrede en national 
Krigsfest, fik Bemadotte det Indfald at udfolde det 
franske Flag paa Gesandtskabsboligen. Han vilde uden 
Tvivl blot vise Wienerne sin Deltagelse, men de for- 
stod ikke dette Galanteri. De stormede Huset, og 
Bernadette maatte med sine Betjente forsvare sig med 
Vaaben i Haand. Til sidst maatte han flygte fra Wien 
til Rastadt, hvorfra han forlangte Oprejsning. Direk- 
toriet befriede ham imidlertid fra Stillingen i Wien og 
udnævnte ham til Gesandt i Holland, hvilken Post han 
dog, ked af den diplomatiske Stilling, frabad sig. 

I Paris, hvor han nu tog Ophold og foreløbig afviste 
ethvert Tilbud om Kommando, blev han straks ind- 
fangen af Joseph Bonaparte, da denne i Forening med 

sin Broder Lucien var i Færd med at forberede sin 
store Broders Herredømme i Frankrig og antog Berna- 
dette for en selvskreven Tilhænger af Tanken. Dette 
viste Bemadotte sig nu ikke at være, men Joseph har 
rimeligvis ikke anset ham for uvindelig. Han slap 
ham i det mindste ikke, og Forbindelsen mellem dem 
førte til Ægteskabet mellem Bemadotte og Josephs 
Svigerinde, Desirée Clary, Datter af en Købmand i 
Marseille. Ægteskabet kom i Stand i 1798. Napoleon 
Bonaparte, som dengang var i Ægypten, gav ikke blot 
sit Samtykke til Ægteskabet, men stod efter sin Hjem- 
komst Fadder til Bemadottes Søn, hvem han endog 
gav Navnet Oscar efter Ossians Sange, der i Ægypten 
havde været hans Yndlingslekture. 

I 1799, da under Napoleon Bonapartes Fraværelse 
alt gik galt for Direktoriet, og hele Italien tabtes for 
de franske Vaaben, blev Bemadotte udnævnt til Chef 
for en Observationshær ved Grænsen, hvilken Post han 
dog maatte opgive paa Grund af Sygdom. Derimod 
modtog han Kaldelsen til Frankrigs Krigsminister. Det 
var en administrativ Stilling, som tiltalte ham, og som 
han ofrede baade Dag og Nat et saa udholdende Ar- 
bejde, som hans Natur tillod. Han vilde indføre Orden 
og Metode i Hæren og i Operationerne, men fik ikke 
Held med sine Bestræbelser og kunde mindst hævde sin 
egen Stilling. En skøn Dag afsattes han efter kun i 
to Maaneder åt have været Minister. Det var en 
Maaned før Napoleon Bonapartes Hjemkomst, som hele 
Frankrig ventede paa. Fra samme Time, at Bonaparte 
satte Foden paa Frankrigs Jord, underordnede alle 
sig ham. Forberedelserne til Statskupet 18. Brumaire 
foregik derfor næsten helt offenligt. Generalerne og 
Deputerede deltog i Overlægningerne. Bemadotte ind- 
bødes til dem. 

3* 

Alle ansaa dennes Medvirkning for selvfølgelig, saa- 
ledes som han var bleven behandlet af Direktoriet. 
Men Bemadotte bemærkede, at det ikke var Direktoriet, 
men Republiken, der var Tale om. Han vilde ikke 
være med til at hjælpe en Mand frem, som vilde for- 
raade den. Han gik i denne Tid om og nedsatte sin 
gamle Chef, kaldte ham Desertøren fra Ægypten og 
beklagede, at han ikke længere var Krigsminister, da 
han i saa Fald vilde aiTestere ham, fordi han havde 
forladt sin Post uden Ordre. Hans Adfærd vilde have 
vakt Betænkelighed i den bonapartistiske Lejr, hvis 
ikke den hjemkomne Bonaparte havde forsikret sine 
Brødre om, at hans gamle Undergivne ikke var nogen 
Initiativets Mand. Han kan konspirere og lægge Planer, 
sagde han, men til at træde op paa egen Haand og 
spille Plat og Krone om sin Fremtid er han ikke 
Manden. 

Denne Sag var pinlig og oprivende for Bernadotfce. 
Han havde Følelsen af at burde forsvare Direktoriet, 
men lod sig dog af Bonaparte forlede til at love, at 
han vilde forholde sig passiv, hvis der ingen Ordrer 
kom til ham. Modtog han saadanne eller blot en Op- 
fordring enten fra nogen Øvrighed eller fra det parla- 
mentariske Raad, vilde han begive sig til Tropperne, 
haranguere dem og optræde som Republikens General. 
Den 18. Brumaire var Bemadotte til Hest i Parises 
Gader og red fra Kaserne til Kaserne. Men Tropperne 
vare samlede til Revu, og Ingen tænkte paa Bemadotte 
den Dag, Bonaparte gjorde sig til Herre i Frankrig. 

Efter Konsulatets Indstiftelse blev Bemadotte ud- 
nævnt til Medlem af det nystiftede, store, statslige 
Baad og endvidere til Chef for Vestarmeeur Han 
kom derved i Forbindelse med Politikere af alle 

Slags, med Insurrektionen i Vendée, med republikanske 
og formelige Oprørspartier, med misfornøjede og af- 
satte Officerer af Rhinhæren m. m. Hans Sind var 
kommen ud af Ligevægt ved de indtrufne Begiven- 
heder. Misundelse, skuffede Forventninger, vel ogsaa 
nogen virkelig Sorg over den nye Tilstand og den 
Maade, hvorpaa Bonaparte brugte sin Magt, førte ham 
til sidst ind paa Veje, der ikke vare Pligtens og 
Ærens i). 

Førstekonsulen skaanede ham paa sine Brødres For- 
bøn, men vilde have ham bort fra Frankrig. Han lod 
ham faa sit Ønske om at komme til Kolonierne op- 
fyldt og udnævnte ham til Guvernør over Louisiana, 
der nylig var erhvervet af Frankrig. 

Ingen Sinde blev Bernadotte glad som da. Han fik 
ogsaa en udmærket Kontrakt med Førstekonsulen. Han 
skulde være selvstændig Styrer af den store Provins 
og have 6000 franske Soldater, som i de to første Aar 
endog skulde betales af Frankrig. Men saa skete det, 
at Louisiana blev solgt til de nordamerikanske Fri- 
stater, før Bernadotte endnu var kommen af Sted. 
Han blev fortvivlet, men lod sig dog bevæge til at 
gaa til Amerika som Frankrigs Gesandt for at fuld- 
byrde Salgstraktaten. Men heller ikke denne Rejse 
kom i Gang, og til sidst kom Traktaten ogsaa i Orden, 
uden at nogen særlig Sendelse i den Anledning blev 
nødvendig. 

Da var det, at Krigen med England blev til Virke- 
lighed, og man fik Hannover at raade over. Den 
napoleonske Familie var virksom for at hidføre en 
Forsoning mellem Førstekonsulen og hans Broders 
Svoger. Bernadotte skrev et Brev til Bonaparte og 

rejste uopfordret til Paris for at tilbyde Statens og 
Familiens Overhoved sin Tjeneste i Anledning af Krigen 
med England. Det kom nu til Samtaler og Forkla- 
ringer. Bernadotte havde i den sidste Tid forandret 
alle Signaler. Han vilde ærligt ind under Imperialismen, 
endog offentlig opfordre til Indførelsen af Kejserværdig- 
heden, som der nu var Tale om. Han viste sig heller 
ikke videre kompromitteret ved de indgaaende Under- 
søgelser, der foretoges i Anledning af de forskellige 
Sammensværgelser, i hvilke Pichegru, Dumouriez, 
Moreau, Madame Staél og mange andre vare indviklede. 

Følgen af Bernadottes Troskabsløfte blev, at Kejseren 
tog ham til Naade igen, lod ham komme med paa 
Marechalslisten, der ledsagede Kejserdømmets Oprettelse, 
og udnævnte ham til Chef for det Armekorps, der 
okkuperede Hannover. Med denne Post var nemlig 
Bestyrelsen af Kurfyrstendømmet forbunden. 

Det var en Post efter Bernadottes Hoved, nærmest 
lignende den Kommando, han havde haft i Friault, 
dog i en mere storartet Stil; thi her kom han som 
Kejserens betroede Repræsentant til en fremskudt Stil- 
ling i Nord paa en Tid, hvor der var Krig i Vente og 
et eventuelt Felttog at forberede. Som alt fortalt, 
havde Sverig og Rusland afbrudt deres diplomatiske 
Forbindelser med Frankrig. Gustav IV forhandlede i 
Baden og under Tilbagerejsen til Pommern om den nye 
Koalition, de svenske Tropper i Pommern forøgedes og 
vare i Krigsstilling lige overfor Lauenburg. Rusland 
forlangte Kurfyrstendømmet rømmet. Desuden havde de 
•franske Tropper alt inden Bernadottes Ankomst besat 
Cuxhaven paa hamburgsk Grund, og med England 
var der levende Krig baade der og langs hele Kysten. 

Det krigerske optog derfor ogsaa Bernadotte mest, 
da han kom til Elben. Han meldte Kejseren, hvor 

let det vilde være ham at gøre det af med Tropperne 
i Svensk Pommern, men hverken Gustav IV eller Sverig 
^ilde rammes deraf. Vilde Kejseren Kongen eller 
Sverig til Livs, maatte han gaa gennem Danmark til 
Skaane. Danmark var overhovedet det Land, som Op- 
mærksomheden fra Hannover først maatte rettes paa. 
Man kunde ikke rykke mod Øst uden at være sikret 
mod Danmark. Før eller senere blev det ogsaa nød- 
vendigt at lukke Sundet for Englænderne. 

Kejseren fik dog det Indtryk, at Krigen endnu ikke 
var nær og i hvert Fald ikke burde begyndes ved 
Elben. Han standsede den Strøm af Tropper, han 
iavde ledet mod Hannover, og som til Dels alt var 
kommen ind paa Kurfyrstendømmets Grund, og bød 
sin Marechal kun at forholde sig observerende, at iagt- 
tage, hvad der foregik i Landene foran ham og at 
sende Spejdere ud til alle Sider, endog helt ind i 
Ruslands Midte for at lære Czarrigets Ressourcer at 
kende. 

Bernadotte fik derved Lejlighed til med hele sin 
Sjæl at kaste sig over Regeringsforretningerne, der til- 
talte ham saa meget, og det hændtes ham, at han 
høstede Glæde deraf. 

Straks den første Reform, han paabegyndte, den, at 
fritage Beboerne for at forpleje deres Indkvartering og 
i Stedet for at give Forplejningen i Entreprise til 
Leverandører under militær Kontrol eller til Militær- 
magten selv, vakte stormende Tilfredshed. Thi hidtil 
havde den indkvarterede Soldateske, som brasede i 
alle Køkkener og tyranniserede Værterne og Beboerne, 
der vare forpligtede til at give dem alle de nødvendige 
Raaprodukter og Ingredienser, været en hel Lande- 
plage for Hannover. Der var forskellige Husejere, som 

af Fortvivlelse havde solgt deres Ejendomme og vare 
rejste bort. 

Befolkningen iagttog med Anerkendelse, hvorledes 
Bemadotte med sagkyndig Myndighed indrettede et 
helt nyt System, byggede militære Sygehuse og Maga- 
siner, og paaskønnede i høj Grad, at dette foretoges 
uden Byrde for den selv. Vel forlangte han af 
de mere Velhavende en lille Skat til Erstatning for 
den opnaaede Lempelse, og af Landdistrikterne ud- 
skreves der Korn og Fourage til Magasinerne, men 
Penge skaffede Bemadotte sig mest ved Pantsættelse 
af Kurfyrstendømmets Domæner, ved Laan i Hamburg 
eller ved andre Midler, der ikke kom til at trykke 
Befolkningen i Øjeblikket. Bemadotte vandt ogsaa 
paa anden Maade Befolkningens Yndest. Han op- 
hævede mange af sin Forgængers forhadte Foranstalt- 
ninger, tog de af ham afskedigede borgerlige Embeds- 
mænd i rigt Maal til Tjeneste igen, kaldte flere af 
Kurfyrstendømmets gamle, men ophævede Institutioner 
til Live, gjorde sig populær ved Rejser i Landet^ 
ved Besøg i Universitetsbyen Gottingen og ved den 
Interesse, han i det hele gjorde sig Umage for at vis© 
Landets Anliggender. 

Da den militære Styrke indskrænkedes, kom der 
Overflod i de Kasser, der stod til hans Raadighedy 
men han satte Pengene i Cirkulation ved de militære 
Indretninger, han foretog, og ved finansielle Opera- 
tioner. Hans Regering vakte Opsigt, fordi han røbede 
Sans for Handel og Industri, hvad de franske Befalings- 
mænd ellers ikke plejede. Regeringen i Hannover havde 
et helt forretningsmæssigt Præg med Penge som det vig- 
tigste Virkemiddel. Bemadotte erhvervede sig Hjælpere 
og Tilhængere ved Penge og belønnede ogsaa ydede 
Tjenester dermed. 

Bernadette var saaledes kommen til Velstand efter 
i Unaadens Aar lige til 1804 at have levet i knappe 
Kaar; thi han havde i den Tid maattet nøjes med en 
Divisionsgenerals Fredslønning, som Napoleon havde 
tilstaaet ham, og den strakte ikke langt, da han ingen 
Formue besad, men derimod fordringsfulde Husindret- 
ninger baade i Paris og udenfor, hvor han havde et Land- 
sted^ la Grange. Men med Rigdommen kom Lysten til 
flere Penge. I saa Henseende kom Bernadotte ikke til at 
staa tilbage for nogen af de andre Marechaller. Han 
søgte Penge, hvor han kunde faa dem. Han tilegnede 
sig ikke alene de rigelige Midler, han havde Magt- 
fuldkommenhed til at hæve af de hannoveranske Kasser, 
men spekulerede og foretog Pengeoperrationer ikke blot 
paa Statens, men ogsaa paa egne Vegne. Han synes 
ogsaa alt i Hannover at have tænkt paa at erhverve 
sig Penge å la Talleyrand fra en fremmed Stat (Dan- 
mark) for Tjenester, som han tilbød denne Stat hos 
sin Herre, ^j 

Den samme Skrøbelighed, som Bernadotte viste i 
denne Retning, klæbede ogsaa ved hans Stab og hans 
Korps i det hele, baade det, han havde i Hannover, 
og det, han senere kom til at kommandere. Maaske 
stammede dette fra Herren. Bernadotte traadte aldrig 
alvorligt op mod slige Forseelser, indskrænkede sig i 
Almindelighed til i lempelige Ord at dadle begaaede 
Udpresninger og at advare mod Gentagelser. 

Dog — hermed er der sagt nok om hans Regering 
i Hannover, som han selv saa ofte kom tilbage til. 

I al den Tid, han var i Hannover, det vil sige, lige 
til Krigen udbrød i 1805, sysselsatte den krigerske 



O Saaledes opfatter jeg, hvad der læses i Holms udenrigske 

Situation ham selvfølgelig daglig, og i samme Grad de 
krigerske Udsigter bleve større og større, tog natur- 
ligvis atter de militære Skridt, som burde foretages, 
og de Landudvidelser, der burde tilstræbes, den første 
Plads i hans Overvejelser og Indberetninger til Kejseren. 

Han havde dannet sig et Efterretningsvæsen, som 
var ganske fortrinligt og ogsaa opnaaede en vis Be- 
rømmelse. Det havde sine Kilder i Regeringskredsene 
i hvert af de nordlige Riger i Europa, enkelte Steder 
i selve Regeringerne eller Hofferne. Det IndbUk, 
Bemadotte derved erhvervede sig i nordiske Landes 
indre Tilstande og militære og politiske Forhold var 
helt forbløffende. 

Af de fremmede Byer og Landsdele, som Bernadotte 
ønskede forenede med Hannover, var Hamburg Nr. 1 
og Holsten Nr. 2. Den betydelige Hansestad, der var 
Hovedoplagsstedet for hele Nordeuropas Handel, og 
det fede Holsten, der var som skabt til Opland for 
Hamburg, mente han var et Felttog værd. Hans Tanker 
omfattede dog ogsaa andre Erobringer, som det var 
værd at gøre. Han har saaledes en Gang i sine Indberet- 
ninger talt om et Kongerige Skaane, andre Gange om 
et gotisk Rige og et Rige Skaane-Gotland. Da det i 
den napoleonske Familie alt i 1802 var afgjort, at 
naar Napoleon blev Kejser, skulde hans Brødre være 
Konger og fjernere Slægtninge Hertuger o. s. v., var 
det ikke usandsynligt, at han ved sine Udkast kimde 
tænke paa et lille Rige til sig selv, men han har dog 
til de danske Officerer og Andre, som omgav ham i 
1808, benægtet at have tænkt paa noget svensk Rige 
for sig eller Franki'ig. De Erobringer, han vilde gøre 
i Sverig, skulde blot være Erstatning til Danmark for 
Holsten. Naar han talte om Holsten, mente han dog 
altid Slesvig med og somme Tider mere. 

Det Rige, han mest sværmede for, var et med Ham- 
burg som Hovedstad, hele det danske Fastland som 
Opland i Nord og Hannover samt en Del af Meklen- 
burg i Syd. Dette Rige beskæftigede ham i 1807 og 
senere, og han tænkte paa at oprette det eller en Del 
deraf i 1814 under Navn af det cimbriske Rige. 

Det bemærkes, at naar Bernadotte drømte om nye 
Lande, tænkte han altid paa Grænser, som ikke faldt 
sammen med bestaaende, men vare helt nye. Dette 
havde han tilfælles med Napoleon og andre Revolutions- 
høvdinge. 

Det lykkedes ham dog aldrig at fæste Kejserens Op- 
mærksomhed paa de Krigsforetagender eller Land- 
udvidelser, han foreslog. Napoleon havde ingen Planer 
i Nord og fik aldrig saadanne, uagtet Tilstanden i 1805 
nok kunde indbyde dertil. Thi i dette Aar var fra de 
første Maaneder af den 3. Koalition at betragte som 
dannet, og samtidigt var de Franskes Udjagelse af 
Hannover en besluttet Sag. Tre af Magterne vare 
blevne enige om, at Angrebet paa Bernadotte skulde 
ske fra Svensk Pommern. 

Kejser Napoleon yndede at kaste sig med sin samlede 
Styrke over en enkelt af Koalitionens Magter, inden 
denne endnu var ret i Orden. Han valgte Østerrig. 
Derfor maatte Bernadotte drage gennem Preussen til 
den store Hær i Syden efter at have ladet et ubetyde- 
ligt Korps blive tilbage i Hannover med Fæstningen 
Hameln som Repli. 

Det var til Gavn for Norden, at de militære Begiven- 
heders Tyngdepunkt paa den Maade blev flyttet til 
Syden, hvor Kampen nu trak sig fra Ulm ad Auster- 
litz til. Ganske uberørt af Krigen blev Norden dog 
ikke, da Kong Gustav efter at have været en Tid i 
Sverig, hvor han med England sluttede Konventionen 

i Beckaskog, kom tilbage til Svensk Pommern sam- 
men med engelske, russiske og nye svenske Tropper. 
Han begyndte sit bekendte, farcemæssige Felttog med 
at sende en Del af de russiske og svenske Tropper til 
Lauenburg for at tage Hannover i Besiddelse, hvilken 
Hensigt dog blev forpurret derved, at Preussen kom 
disse Tropper i Forkøbet og besatte i det mindste en 
Del af Hannover, efter at de franske Tropper havde 
indesluttet sig i Hameln. 

Det var under disse Omstændigheder ganske natur- 
ligt, at der toges militære Forsigtighedsforanstaltninger 
i Holsten, da Krigen let kunde forplantes derhen, og 
Gustav IV røbede Lyst til at tage Hamburg. 

Der foregik en stor Forlæggelse af mobile Tropper 
fra alle Dele ' af Danmark til Holsten. Der dannedes 
her et stort Hærkorps, bestaaende af tre Divisioner og 
en Avantgarde. Men det blev ikke ved denne Militær- 
foranstaltning alene. Kronprinsen vilde føre Over- 
kommandoen, men ikke under sin Fraværelse overlade 
Kommandoen over Rigernes Krigsvæsen til nogen 
anden. Tværtimod. Han vilde netop under Opholdet 
i Kiel beskæftige sig indgaaende med den i Udvikling 
værende Hærreform. Derfor tog han sine militære 
Kontorer og Generaladjudanterne for Hær og Marine 
med sig. Dernæst tog han Udenrigsministeren med 
sig, fordi denne efter hans Mening i Kjøbenhavn vilde 
være for langt borte fra Begivenhederne i Nordtysk- 
land. Endelig rejste ogsaa hans Gemalinde og dei 
hele kronprinselige Hof med ham til Kiel. 

Paa den Maade flyttedes det militære og politiske 
Tyngdepunkt i Virkeligheden til Kiel, dog uden at det 
saas i Statsorganisationen; thi Regeringen vedblev at 
fungere i Kjøbenhavn, hvor den sindssyge Konge 
præsiderede i Statsraadet, og hvor ogsaa hele den 

udenlandske Repræsentation forblev. Det skulde tage 
sig ud, som om Kronprinsen kun var dragen i Felten 
og havde taget Kommandoen over Hæren i Holsten, 
men i Virkeligheden forholdt det sig helt anderledes, 
og Kronprinsen vilde ikke opgive det mindste af den 
Magt, han havde haft i Kjøbenhavn. Han bestemte 
før sin Afrejse, at der ikke maatte afgøres noget i 
Kjøbenhavn, som ikke først var forelagt ham i Kiel. 
Kollegieme maatte derfor i Kiel indhente Underret- 
retning om, hvorledes enhver vigtigere Sag skulde 
behandles, saafremt det ikke var gjort af Andragerne 
selv. Thi underordnede Myndigheder og Private 
kunde godt henvende sig straks til Kronprinsen i Kiel. 
I Almindelighed sendtes da Andragendet til vedkom- 
mende Kollegium med Besked om, hvad der skulde 
gøres ved Sagen, og hvorledes den til sidst skulde 
forelægges Kongen til Underskrift i Statsraadet. I 
udenrigske Anliggender optraadte Direktøren i Uden- 
rigsministeriet paa den fraværende Ministers Vegne, 
men han skulde i al sin Færd rette sig efter Forholds- 
regler, der forud vare indhentede i Kiel. Paa den 
Maade blev Konge, Statsraad, Ministre og Kollegier 
egentlig kun til Maskiner, der villieløst skulde fungere 
efter Befalinger fra Eliel, og der blev ingen Lejlighed 
til mundtlig Forhandling med det fjerne Orakel. 

Denne uheldige Ordning førte mange Ulemper med 
sig og blev skæbnesvanger i sine Følger. Dog mær- 
kedes dette ikke saa meget i den første Tid, da Krigs- 
begivenhederne dog kunde motivere Kronprinsens og 
Udenrigsministerens Tilstedeværelse i Holsten, og da 
Arbejdet med den nationale Hærreform ogsaa havde 
godt af de Omgivelser, den store Felthær i Holsten 
dannede. Kronprinsen satte al sin Kraft ind paa dette 
Arbejde. Kommissioner nedsattes i Kiel, og ikke blot 

militære Personligheder fra begge Riger, men ogsaa 
Ministre og Chefer for de borgerlige Kollegier opholdt 
sig turvis i Kiel for at udtale sig om det, der i de 
militære Udkast berørte deres Administrationsomraader. 

De smaa Begivenheder, der forefaldt ved Elben, den- 
gang de svenske og russiske Tropper kom til Lauen- 
burg og lidt ind i Hannover, fik ingen Virkninger ind 
i Holsten. Derimod opskræmmedes Hovedkvarteret 
noget, da Preussen i 1806 allierede sig med Frankrig, 
og den engelske Regering erklærede Preussen Krig 
samt sendte en stor Flaadestyrke til de danske Far- 
vande baade for at bekrige Preussen og for at nøde 
Danmark til at følge den engelske Politik. End mere 
alarmeret blev man i Kiel, da der derpaa kom Rygter 
om Rustninger i Sverig, hvilket havde bragt Generali- 
tetskoUegiet i Christiania til straks paa egen Haand at 
sætte Rustninger i Norge i Gang. 

Til Norge havde Kronprinsen i 1803 paa Grund af 
en da intruffen Vacance sendt den Mand, der snart 
kom til at spille den største Rolle i de nordiske Be- 
givenheder, nemlig Prins Christian August af Augusten- 
borg. Denne da 35-aarige Prins var en yngre Broder 
til Hertug Frederik Christian af Augustenborg, der var 
gift med Kronprinsens Søster. Han havde været i 
østerrigsk Tjeneste og havde indlagt sig Fortjeneste 
som Brigadegeneral under Krigen mod Frankrig 1800. 

Det var denne Mands naturlige Opgave i Krigstid 
at tage Overkommandoen i Norge og tillige at præsidere 
i den norske Regering, som da maatte oprettes, men i 
Fredstid var han kun simpel Øverstbefalende over 
Tropperne i det Søndenfjældske, som General Krogh 
var det i det Nordenfjældske. Beskedent og fordrings- 
løst levede han uden for den norske Hovedstad i Frede- 
rikshald, hvor hans Regiment, det søndenfjældske, 



TILSTANDEN I NORDEN 1804 47 

havde Garnison, og førte der, ugift og fattig, som han 
var, en meget tarvelig Tilværelse. 

Vigtigere var i Fredstid en anden Mand i Norge, 
nemlig Generalmajor F. G. Haxthausen, der kunde be- 
tragtes som Norges Krigsminister. Han var General- 
krigskommissær, Intendant for den norske Hær og 
Deputeret i det norske Generalitets og Kommissariats 
Kollegium. Denne Mand var i 1804 kaldt ned til 
Kronprinsen for at forhandle med ham om norske An- 
liggender. Han havde fulgt Kronprinsen til Kiel, hvor 
han endnu var, da de ovennævnte Meldinger om 
svenske Rustninger ankom. Christian August blev da 
ogsaa kaldt til Kiel. Han opholdt sig nemlig den- 
gang under en Orlov paa Augustenborg. Kronprinsen 
gennemgik med disse Mænd, hvad der var at gøre, 
hvorledes der skulde mobiliseres i Norge i Tilfælde af 
Nød, og de rejste dernæst begge til Norge, Haxthausen 
ganske hovedkulds. 

Det havde dog været blind Alarm med Hensyn til 
Sverig. De svenske Rustninger vare kun Sikkerheds- 
foranstaltninger langs Kysten, som den store engelske 
Flaadestyrke, der kom til de nordiske Vande, gav 
Regeringen i Stockholm Anledning til at iværksætte. 
Der skete intet nævneværdigt hverken i Norge eller i 
Danmark i dette iøvrigt paa diplomatisk Virksomhed 
rige Aar, før i Efteraaret, da Alliancen mellem Frank- 
rig og Preussen pludselig gik over til Krig, da Napoleon 
sendte sine Hære ind i Preussen, og de franske Hær- 
masser efter Sejrene ved Jena og Auerstådt brusede 
op mod Østersøen med Bernadette i Spidsen. Denne 
Marechal mente, at nu dog vel det Tidspunkt maatte 
være kommet, da Napoleon maatte være til Sinds at 
udvide sit Herredømme i Nord. 

Bernadette havde med Hæder deltaget i Krigen mod 
Østerrig, og efter dens Tilendebringelse blev han, 
medens han med sit Korps kantonnerede i det midterste 
Tyskland, belønnet med et af de Len, som Kejseren 
uddelte til sine Brødre, den kejserlige Familie, høje 
Statsembedsmænd og Krigere i Form af Kongeriger, 
Fyrstendømmer, Hertugdømmer, Grevskaber o. s. v. 
Bemadottes Part ved denne Lejlighed blev det neapoli- 
tanske Fyrstendømme Pontecorvo, et meget lille Land 
med kun faa Indtægter. Men det blev til et umiddel- 
bart Len af den kejserlige Krone og gav ham Suveræni- 
tet for sig og Efterfølgere i Lenet. Til Erstatning 
for de knappe Indtægter erholdt han senere Dotationer 
af anden Art, som Kejseren fik til Raadighed. 

Under Slaget ved Jena hændtes der Bemadotte noget, 
som hverken han eller Kejseren senere glemte, og som 
blev en Plet paa hans Krigerskjold. Davout fik gen- 
nem Stabschefen Berthier Ordre til Foretagendet ved 
Auerstadt, og det blev i Skrivelsen anvist ham at tage 
Bemadotte med sig, hvis han var i Nærheden. Da 
Davout modtog denne Ordre, opholdt Bemadotte sig 
hos ham. Han forlangte derfor dennes Medvirken, men 
Bemadotte afslog Opfordringen, fordi han selv ingen 
Ordre havde faaet, og det uagtet Davout gjorde sin højere 
Anciennitet gældende. Nogen Ulykke bevirkedes der 
ikke derved; thi Davout vandt ved egne Kræfter 
Slaget, som han fik Navn efter. Men Bemadotte blev 
Genstand for de skarpeste Beskyldninger, hvilke hans 
mange Fjender og blandt dem særlig Berthier ikke 
gjorde noget for at mildne. Grunden til, at Bemadotte 
holdt sig tilbage, var den, at han havde en anden Op- 
fattelse af Situationen end de andre, hvilket atter var 
begrundet i, at Berthier havde forsømt ham med Op- 
lysninger. Der herskede mellem de napoleonske Førere 

et vedvarende Kævleri med gensidige Chikanerier og 
Hensynsløsheder, somkunde være af grov Natur. Berna- 
dotte havde tit beklaget sig over Berthier og den 
Maade, han forsømte ham paa, men denne Gang blev 
Bernadotte den lille lige over for Berthiers Fremstilling 
af Sagen. Napoleon blev meget vred paa Bernadotte 
og denne paa sine Kollegaer i Hæren, men særlig paa 
Berthier. 

Den rastløse, overvældende Forfølgelse af den slagne 
Fjende gav imidlertid ingen Lejlighed til længe at 
tænke paa Dagen i Q-aar. Bernadotte oprettede desuden 
sin Fejl ved en glimrende E[rigsgerning straks efter 
Jenaslaget og trængte uimodstaaeligt mod Nord, idet han 
som af en Magnet blev trukket op til Holstens Grænse. 
De Begivenheder, som forefaldt her, vare følgende: 

Den preussiske General Blucher, der med sit store 
Korps og alle de Preussere, der havde været i Han- 
nover, er bleven afskaaren fra Oder og senere fra 
Magdeburg Fæstning, som han vilde kaste sig ind i, er, 
forfulgt baade af Murats og Marechal Soults Korpser, 
i ilsom Bevægelse op mod Holstens Grænse for at be- 
skyttes eller optages af de danske Tropper, medens 
Kronprins Frederik i Kiel ikke vil vide af noget saa- 
dant at sige, men lader en Del af sin Avantgarde gøre 
Front ved Grænsen mod alle Fremmede, hvad enten de 
■ere Preussere eller Franske eller hvem som helst. 

Bernadotte vil til Lybæk før BlUcher. Det lykkes 
ham dog ikke. Han kommer til Traven N. 0. for 
Lybæk paa samme Tid, Blucher kommer ind i Staden, 
og dennes Forfølgere ere Syd for. Derved faar Berna- 
dotte den Fornøjelse at fange et lille svensk Korps, 
det, der stod i Lauenburg og nu var under Sejlads op 
ad Traven for at undkomme til Svensk Pommern, men 
sejlede lige ind i hans Favn. 

4 

Den 6. November angreb Bernadotte Lybæk fra 
Nord, trængte ved Middagstid ind i Byen, men mødte 
i Midten af den Murat, der med egne og Soults Tropper 
havde angrebet Byen fra Syd, hvorefter den franske 
Bytterchef som H øj stbef ålende forfulgte Preusserne, som 
gennem Holsteinthor i Vest forbi den danske Opstilling 
søgte at komme bort mod Nord. De danske Tropper ind- 
droges derved i Kampen. Da Mørket faldt paa, kunde de 
Franske ikke se Forskel paa danske og preussiske Unifor- 
mer, og då de Danske angrebes, kæmpede de selvfølgelig 
for deres Liv. Et lille Stykke af Holsten blev derfor 
okkuperet, nemlig Egnen om Fackenburg, Steinrade og 
Stockelsdorf. Adskillige Officerer og Soldater bleve 
saarede og end flere tagne til Fange. Tre af Kron- 
prinsens Adjudanter, som vare sendte ned til Grænsen^ 
vare blandt de fangne, fordi de havde villet gøre de 
Franske opmærksomme paa Fejltagelsen. Den samme 
Skæbne hændtes Forpostkommandørei-ne og selve Gene- 
ral Ewald, der søgte Murat, men — som han selv ind- 
berettede — blev behandlet en canaille og berøvet sin 
Hest og sine Ledsagere. 

Bernadotte havde ventet at kunne tilbringe en Tid 
i Lybæk. Men efter Kapitulationen med Blticher i 
Ratkow fik alle tre Korpser Ordre til at gaa til 
Polen. Dog skaflfede Bernadotte sig en 14 Dages East 
ved at lade sit Korps, der skulde til Berlin først, til- 
træde Marchen i Etaper og selv rejse med den sidste. 

Hensigten med dette Ophold var aabenbart at op- 
friske gamle Forbindelser og paa ny at overskue For- 
holdene i disse nordlige Egne, hvor han havde Fortrinsret 
til at optræde, saa snart det Tidspunkt for Alvor ind- 
traadte, da Holsten eller Halvøen skulde besættes eller 
Sundet lukkes, saaledes som han i sine Lidberetninger 
altid betegnede Opgaven, der forelaa i Danmark. Men 

han gjorde ogsaa Forretninger paa sit Korpses Vegne. 
Han bibeholdt nemlig, saa vidt det kan ses, ogsaa i 
Felten saa meget af det Forplejningssystem, han havde 
indført i Hannover, som ske kunde, idet han sluttede 
Kontrakter om Leverancer og udskrev Kontributioner 
til disses Betaling. Han fik af Kronprins Frederik 
Lov til at gøre Opkøb i Holsten, hvis Neutralitet han 
maatte erkende. Opkøbene skete ved Handelshuset 
Kroeger & Co.s Chef, Hoppe. I Udredelsen af Pengene 
til disse Opkøb deltog Lybæk. 

Særlig Glæde havde Pontecorvos Fyrste af de fangne 
svenske Tropper. Han holdt Skue over dem og sam- 
lede Officererne, som han holdt en storartet Harangue 
til. Han indbød dem derhos daglig til sit Taffel, for- 
bavsede dem ved sit Kendskab til svenske Forhold 
og vandt deres Fortrolighed ved Ytringer som den, 
at Norge passede bedre til Sverig end til Danmark. 
Særlig den ældste af de fangne Chefer, Grev Gustav 
Momer, viste han stor Opmærksomhed. Da denne 
engang berørte den Forlegenhed, hvori han eller de 
svenske Officerer i Almindelighed vare satte derved, 
at de vare skilte fra deres Bagage og blottede for 
Pengemidler, tog Bernadette af sit Chatol en Rulle 
Dukater, som han tilbød Momer som kammeratligt 
Laan. Momer vilde give Kvittering for Laanet, men 
Bernadette svarede dertil, at han ikke var Bankier. 

Disse Opmærksomheder mod de Svenske have baaret 

Frugt. De svenske Officerer vare ganske indtagne i 

Fyrstens Person og Elskværdighed. Hans Navn blev 

bragt i Folkemunde i Sverig længe før, der blev Tale^ 

om hans Valg til Tronen, og Familien Momer har paa 

Grund af forskellige modtagne Tjenester ment at staa 

i Taknemmelighedsgæld til ham. 

4* 

Til det danske Hovedkvarter i Kiel stillede Berna- 
dette sig venskabeligt, skønt han havde nogen Møje 
med at forsone sig med det danske Hær- og Regerings- 
væsen efter det Indtryk, han havde faaet deraf. Det, 
han mest beklagede sig over, var, at han ikke frit og 
uhindret kunde købe og handle i Holsten, som han 
vilde, men at der i Hertugdømmet snarere var Krigs- 
end Fredstilstand. Den danske Magtudfoldning i Hol- 
sten var ham overhovedet imod. Han forklarede Kron- 
prinsens Afsending til ham, at en eneste Skildvagt 
ved Grænsen havde været nok. I saa Fald vidste de 
Franske, hvor Grænsen var, og vilde respektere den. 
Vilde Danmark afholde de Franske med Magt, behøvede 
Kronprinsen 150,000 Mand. Han raadede Kronprinsen 
til at drage Tropperne bort fra Holsten. Opstillingen 
kunde forsvares saa længe, de allierede Tropper færdedes 
ved Elben, men nu, da Frankrig var Herre over hele 
Nordtyskland, og Mortiers Korps var i Færd med at 
besætte Hamburg og Lybæk, maatte det danske Korps 
bort fra Holsten; Frankrig maatte ellers betragte det 
som opstillet mod sig. 

Dette Raad tog Kronprinsen til Indtægt. Samme 
Dag, Bemadotte rejste til Berlin, hvorfra Vejen gik 
videre over Eylau og Friedland ad Tilsit til, befalede 
Kronprinsen Hærens Tilbagegang over Ejderen med 
Undtagelse af de holstenske Afdelinger, Avantgarden 
og saa de Tropper, der dækkede Hovedkvarteret ved 
Stillinger helt ned til Pløn, hvor Prins Christian 
Frederik levede med sin nylig fra Meklenburg hentede 
Brud (Frederik VH's Moder). Tilbagetoget over Ejderen 
skete i de samme Dage, da Mortier besatte Hamburg 
og Lybæk og dernæst med Hovedmassen af sine Trop- 
per drog videre mod Øst hen imod Svensk Pommern. 

Snart efter sendte Ej-onprinsen ogsaa Tropperne bag 
Ejderen til deres Garnisoner i Jylland og Fyn. 

Under de Forhold, som nu indtraadte, var der ingen 
Grrund for Kronprinsen til at være borte fra Regeringen i 
Kjøbenhavn. Og det havde sikkert været godt, om han 
havde begivet sig derhen i det mindste saa længe, Stilstan- 
den i Polen varede; thi der foregik i Vinteren og Foraaret 
1807 saa særdeles meget, som fortjente Behandling i 
en samlet Begering. Ikke blot satte Napoleons Berliner- 
dekret af 21. November 1806 og den engelske order 
in council af 7. Januar 1807 Verden i Bevægelse, da 
de vare Vidnesbyrd om, at Kampen mellem Frankrig 
og England var bleven til en Verdenskamp, som en- 
hver Magt nødvendigvis maatte tage Stilling til, men 
denne Vinter igennem var overhovedet Situationen 
politisk bevæget som ingen Sinde før. Hele Europa 
rustede sig og sluttede krigerske Aftaler, fordi man 
troede, at den franske Hærs Kraft vilde blive brudt 
af Klimaet i Polen. 

Og under de Overvejelser, som fandt Sted mellem 
de Koaliserede, var Danmark ikke ude af Betragt- 
ningen. Østerrig, som stillede en stor Krigsmagt paa 
Benene i sit Land, og England, som ogsaa rustede af 
alle Kræfter, ønskede et Angreb gennem Holsten paa 
den franske Hærs Tilbagetogslinie. Man havde glimrende 
Vilkaar til Hede for Danmark, hvis det vilde tillade et 
saadant Angreb og give danske Tropper med dertil. 
Men da Kronprins Frederik i den Retning ikke var at 
faa i Tale, blev Angrebet besluttet med Svensk Pom- 
mern og Btigen som Udfaldsporte og rigt udrustet, 
især efter at det nye engelske Ministerium med Castle- 
reagh og Oanning som Hovedmænd var kommet til 
Roret i England for at genoptage Pitts energiske og 
hensynsløse Politik. 

Fra da af kom Kjøbenhavn ganske anderledes til at 
ligge i Begivenhedernes Midte end Kiel; ja, fra den 
Tid, de engelske Flaader og store Troppetransporter 
til Rtigen gik gennem Store Bælt, og svenske Trans- 
porter samt en Del af Persontrafiken gik gennem Øre- 
sund, maatte Farvandene om vore Øer saa at sige blive 
et Anneks til Krigsskuepladsen ved Rtigen. 

Begivenhederne, som forefaldt i Svensk Pommern i 
Foraaret 1807, ere bekendte. Marechal Mortier blev 
kaldt til Hæren i Polen, inden endnu Stralsund eller 
Rtigen vare erobrede af ham. Han udbad sig derfor 
en Vaabenstilstand af Generalguvernøren i Svensk 
Pommern, Friherre Essen, der tillige var Øverstbefa- 
lende, da Kongen for en Tid var tagen hjem til Sverig. 
Men i Stedet for at faa sit Ønske opfyldt angrebes 
Mortier under sin Bortmarch af Svenskerne og joges 
med en vis Bravour af Armfelt, Vegesack og flere 
tilbage over Provinsens Grænse. Dette Udfald vakte 
Forskrækkelse i vide Kredse og blev Anledningen til, 
at de koaliserede Magter sluttede Konventionen i Bar- 
tenstein, hvorefter 5000 Preussere, 30,000 Englændere 
og nye Tropper fra Sverig skulde sendes til Pommern 
for at fortsætte den begyndte Fremgang. Det imøde- 
sete Udfald fra de svenske Besiddelser blev vel 
ikke til videre denne Gang. Allesteds fra vendte 
franske Tropper sig nu mod Pommern, tvang atter 
Svenskerne tilbage over Grænserne, og der blev derefter 
sluttet en Konvention i Schlatkow 18. April, ifølge hvil- 
ken der skulde være Vaabenstilstand med 10 Dages 
Opsigelsesfrist i Svensk Pommern. Men Bartenstein- 
Konventionen fuldbyrdedes nu ikke desto mindre. 
Efter at den engelske Flaade som sædvanlig var kom- 
men til vore Farvande om Foraaret, saa man der et 
usædvanlig bevæget militært Liv. Først befordredes 

den ene Transport af svenske Tropper efter den anden 
til Btigen, saa kom i Maj Maaned engelske Flaader og 
høje Befalingsmænd til Nordtysklands Kyst gennem 
vore Farvande, og Kong Gustav begav sig paa ny 
med Stab og friske Afdelinger til Rtigen. Derefter 
indfandt de 6000 preussiske Tropper sig i Pommern 
under Befaling af Bliicher; endelig pusserede 170 en- 
gelske Transportskibe gennem Store Bælt, medførende 
de første af de engelske Tropper. 

De engelske Befalingsmænd, som skulde vaage over 
Operationslinien gennem vore Farvande til Rtigen, 
fulgte selvfølgelig med største Opmærksomhed, hvad 
der foregik i Land hos os, for at der ikke skulde ske 
Troppeindkaldelser eller foretages Udrustninger, særlig 
af Krigsskibe, som de ikke i Tide kunde holde i Lige- 
vægt ved passende Modforanstaltninger fra deres Side. 
Og en Mærkelighed for dem var den store, helt af- 
taklede Flaade paa 17 Linieskibe, lige saa mange Fre- 
gatter og en uoverskuelig Mængde mindre Skibe, som 
under saa krigerske Forhold laa mellem fremmede 
Hære og Flaader saa at sige paa Alfarvej, kun be- 
skyttet af en uudrustet og umonteret Fæstnings For- 
svarsværker, hvis Værdi i 1801 havde vist sig ganske 
illusoriske. Hvorfor var den ikke bleven udrustet, nu 
da Napoleon med hele sin Magt var kommen op til 
Østersøen? Det kunde være sket i Vinteren 1807, 
og Rusland havde raadet dertil. Den havde i saa 
Fald da været mobil, kunde blive flyttet f. Eks. til 
Norge, naar Vinteren jog alle Flaader bort fra vore 
Farvande om Sjælland. At den ikke kunde ligge, 
hvor den laa, til Vinteren, hvis Napoleon skulde vinde, 
var klart for alle. Man talte derom i de fremmede 
Kabinetter. Gik Englænderne efter en fransk Sejr bort 
uden at tage Flaaden med sig, vilde Napoleon faa den. 

Saaledes som beskrevet stod Sagerne endnu, da Verden 
pludselig efter Slaget ved Friedland overraskedes af 
Sammenkomsten mellem Napoleon og Czar Alexander 
i Tilsit og det Grundlag for en europæisk Fred, som 
de vare blevne enige om. Efterretningen om disse 
Aftaler kom vel kun i Rygters Form, men hvad der 
meldtes, bekræftedes mere og mere og viste sig til 
sidst rigtigt. De to Herskere vilde i Forening, men 
gennem Alexander som Mægler, henvende sig til Eng- 
land om Fred, men modtog Regeringen i London ikke 
Tilbudet, skulde Fastlandsspærringen gennemføres i 
alle Europas Fastlandsstater. For Nordens Vedkom- 
mende blev selvfølgelig Østersøens Lukning besluttet, 
hvorhos Sverig skulde bøde for Kongens Opførsel. 
Alexander skulde erobre Finland og Napoleon Svensk 
Pommern. Danmark skulde tvinges til at træde ind i 
det almindelige Fastlandssystem, og de to Krigsmagter 
vilde, den ene gennem Sverig, den anden gennem 
Danmark, enten ved Indflydelse eller ved fysisk Magt 
række hinanden Haanden ved Øresund. 

Denne uventet indtraadte Forstaaelse mellem de to 
mægtigste Riger, der kunde beherske Verden, naar 
deres Herskere vare enige, var vel i Stand til at be- 
røve det nye lidenskabelige Ministerium i London al 
Ro og Fatning, da Napoleon havde saa store Troppe- 
masser til Raadighed i Nordeuropa, at han straks 
kunde realisere sine Forehavender. Alexander maatte 
afvente Udfaldet af Mæglingen; men Napoleon kunde 
begynde sin Aktion uopholdelig. Han var i aaben 
Ejdg med Sverig og havde Tropper og Førere baade 
mod Svensk Pommern og Danmark. 

Marechal Bernadotte var den B. Juni, lige ved Op- 
bruddet fra Vinterkvarteret, bleven saaret i Halsen 
under en lille Fægtning ved Spangen. Han afgav derfor 

sit Korps til Marechal Victor og lagde sig tilbage til 
Marienburg for at pleje sit Saar. Han var ikke sen 
til at møde i Hamburg, da Tiden nu for Alvor var 
kommen til at rykke ind i Danmark. Han blev af 
Kejseren udnævnt til Guvernør i de hanseatiske Byer, 
Bremen, Hamburg, Lybæk, samt Øverstbefalende langs 
Kysten fra Holland af. Hans Stilling blev saaledes 
temmelig lig den forrige, han havde haft, kun var den 
udvidet i Nord i den Grad, han havde ønsket, med 
Hamburg som vigtigste Stad, og dertil skulde nu efter 
hans Mening til en Begyndelse Holsten (og Slesvig) 
føjes. Hans Opgave blev det at sætte Fastlandsspær- 
ringen i Værk paa det nævnte Omraade og dernæst at 
udvide den til Sundet (Øresund), hvis det kom til 
Krig med Danmark, som Bernadotte haabede. Han 
fik et af de Korpser til sin Raadighed. som Kejseren 
ved sin Afrejse fra Tilsit efterlod i Polen og Tyskland. 
Det, han fik, kom til at bestaa af franske og hol- 
landske Tropper samt et spansk Hjælpekorps. Hver- 
ken de hollandske eller spanske Tropper vare dog 
endnu til Stede; de sidste vare først begyndte med at 
ankomme. Sin Instruktion med Hensyn til Danmark 
erholdt han den 2. August fi-a Kejseren, og den inde- 
holdt følgende: Hvis England ikke modtager Ruslands 
Mægling, maa Danmark erklære det Krig, eller ogsaa 
erklærer jeg Danmark Krig. De er bestemt til i saa 
Fald at bemægtige Dem hele det danske Fastland. 
Send mig, da De staar ved Grænsen af dette Land, 
en Betænkning over de Hindringer, Danmark kan op- 
stille mod et saadant Angreb, og de Ressourcer, det 
byder den angribende Styrke med Hensyn til Levneds- 
midler. 

Bernadotte var misfornøjet med denne Instruks, 
fordi den ikke bød ham at tage Holsten straks, som 

han havde haabet. Thi dette ansaa han for nødvendigt, 
ikke blot fordi uden Holsten Fastlandsspærringen 
langs den tyske Kyst ikke kunde iværksættes forsvar- 
ligt, men mest dog for at Bevægelsen mod Nord 
kunde begynde i Tide. Han var nemlig overbevist 
om, at Englænderne uopholdelig vilde sende Tropper 
til de danske Øer for at hindre Sundets Lukning og 
overhovedet hjælpe de Danske, og at han fra Holsten 
bedre kunde krydse deres Planer eller komme dem i 
Forkøbet. Kejseren lod sig dog ikke paa virke af, 
hvad Bemadotte i den Anledning tilskrev hans mili- 
tære Kabinet. Østersøens Lukning blev vel den Op- 
gave, som baade Rusland og Frankrig i 6 Maaneder 
herefter ansaa som den vigtigste af de i Tilsit beslut- 
tede, men det var afgjort, at den skulde foretages af 
begge Magter i Forening. Derfor havde Napoleon 
foreløbig kun paalagt sin Marechal Besættelsen- af det 
danske Fastland, hvis Danmark ikke faldt til Føje. 
Den senere Opgave var i Instruksen af 2. August for- 
beredt ved følgende Ord til Bernadotte: „Deres Sprog 
bør være dette: De beklager Dem stadigt over, at 
Danmark har aabnet Passagen gennem Sundet for 
englænderne og ladet et Farvand krænke, der burde 
være det ligesaa helligt, som dets Territorium i det 
hele." 

Den engelske Regering havde imidlertid fuldendt 
sine overordentlig store Rustninger og troede det 
skjult for Verden, at disse havde andet Maal end 
Østersøen og Riigen alene. Castlereagh udtalte den 31. 
Juli i Parlamentet, at Ekspeditionen vilde komme til 
sit Maal, hvor den skulde slaa ned, samtidigt med 
Efterretningen om, at der overhovedet var rustet. 
Men Ministeren regnede ikke med Bernadottes Efter- 
retningsbureau. Bernadotte var al sin Tid næsten 

fabelagtigt godt underrettet om, hvad der foregik paa 
de Steder, der interesserede ham. Han havde holdt 
det kejserlige Hovedkvarter godt underrettet om, hvad 
der foregik i London, og den 6. August skrev han fra 
Hannover, hvor han den Dag opholdt sig: De store 
engelske Flaader gaa til Sundet. Der er ingen Tvivl 
derom. De Agenter, som have givet mig denne Un- 
derretning, have aldrig narret mig i den lange Tid, 
jeg har kommanderet i Hannover. 

Det bekræftede sig hurtigt, at Bemadottes Beretning 
var rigtig. En stor engelsk Flaade under Gambier 
laa alt denne Dag ud for Helsingborg ved Indløbet til 
Sundet, og, hvad der var mere overraskende, ogsaa en 
stor Transportflaade med Tropper, som skulde være 
gaaet gennem Store Bælt til Rtigen, hvis Tilsitfreden 
ikke var kommen, nærmede sig Øresund. 

Pg ikke alene dette skete den 6. August. Samme 
Dag indfandt det engelske Sendebud Jackson sig i 
^iel, hvor han skulde stille Kronprinsen Valget mellem 
Alliance med England eller Krig. Thi dette Alternativ, 
det samme, som Napoleon vilde stille Regeringen med 
Hensyn til Frankrig, var det. Regeringen i London 
vilde stille Kronprinsen. 

Man ved, at den engelske Regering tog den Beslut- 
ning at fordre alle de fremmede Flaader, som vare ud- 
satte for at blive tagne af Frankrig, deponerede i engelske 
Havne. Man stillede Fordringer i den Retning 1807 til 
Portugal og fem Aar senere i 1812, da Napoleon faldt ind 
i Rusland, gav Czaren England sin Flaade i Depositum. 
Flaaden i Kjøbenhavn skulde selvfølgelig ikke undtages 
fra Reglen, hvis den dansk-norske Regering ikke vilde 
gaa ind paa en Alliance, men det var en saadan, 
Jackson skulde foreslaa. Vedtoges hans Forslag, skulde 
Flaaden ikke gemmes i England, den skulde tværtimod 

bruges. Der blev i saa Fald kun Tale om en For- 
ening af den engelske og den danske Flaade, dækket 
under Formen af en inderlig Alliance, og England 
vilde kun fordre Befalingen over den danske Flaade 
som Pant paa Alliancens Fasthed. Maaske stillede 
England i saa Henseende Fordringer, som man i 
Danmark ikke var tilbøjelig til at gaa ind paa. Men var 
det lykkedes at blive enig om en passende Form for denne 
Forening af de to Monarkiers Flaader, skulde Jackson 
love os til Hjælp mod de Franske de Tropper, som 
England for Øjeblikket havde paa Rugen og paa Trans- 
portflaaden i Sundet, tilsammen 30,000 Mand, og end- 
videre Subsidier, Skadesløsholdelse for alle Omkost- 
ninger, Kolonier til Erstatning for midlertidigt Tab af 
Landstrækninger, Gebetsforstørrelser ved Freden og 
Garanti for Kongens Stater i det hele^). 

Var dette Forslag kommet til Forhandling, er det 
næppe rimeligt, at det var blevet rent afvist. Thi vel 
var Stemningen i Rigerne i de brede Lag endnu fransk- 
sindet, og der bevaredes endnu fra 1801 lidt Nag 
til Englænderne, med hvem man ogsaa endnu stadigt 
havde Trakasserier paa Havet. Men alle oplyste Mænd 
i Rigerne og afgjort alle de Styrende, deriblandt Bern- 
storfferne og Kronprins Frederik selv, vare paa det 
rene med, at en Krig med England var en Umulighed, 
og at vi ved den Tillid, vi havde vist Englænderne 
i vore Farvande og ved de mange Hundreder af Han- 
delsskibe, der laa i britiske Havne, havde givet Eng- 
land et Pant derpaa. 

Denne Alliance vilde i hvert Fald være bleven en 
Kendsgerning, dersom den engelske Regering havde 



O Se „Den politiske Krise 1807" i Historisk Tidsskrift, 6. 
Række I, 1. 

grebet Sagen tyst og behændigt an og forholdt sig 
afventende og roligt i den beherskende og sikre Stil- 
ling, dets Flaade indtog i vore Farvande. Thi Na- 
poleon var netop nu i Færd med at stille sit Alternativ 
op baadeiParis og i Kjøbenhavn ^), og var det kommet 
først, vilde vi have kastet os i Englands Arme! 

I saa Fald vilde Bernadotte maaske nok i 1807 have 
faaet Lejlighed til at se sit hamburgsk-cimbriske Rige 
fremstaa, eftersom den engelske Styrke jo ikke var 
paa Pletten, og han, som han mente, kunde faa Korpset 
ved Rtigen til Hjælp. Og i Finland vilde Begiven- 
hederne vel ikke have faaet et andet Forløb, end de 
nu fik i 1808. Men de nordiske Riger vare blevne 
forenede i Forbund med Storbritannien. Der vilde 
ikke være sket Brud paa deres Handel over alle Have, 
der bragte dem Velstand, og hvad Herredømmet i 
Jylland og til Dels Slesvig med angaar, da vilde Berna- 
dotte og Napoleon ikke i Længden have kunnet opret- 
holde det, naar Norden og England i Forening optog 
Kampen derimod i vore til Økomplekset støttede, delvis 
bekendte og berømt blevne Flankestillinger i Øst og 
Vest. Vi have herom et indrømmende Ord fra Na- 
poleon selv. Under Rejsningen mod den napoleonske 
Vælde i Tyskland, som begyndte 1808 efter Opstanden 
i Spanien, vilde de antydede Stillinger have faaet en 
stor Betydning. 

Det engelske Forslag fik nu imidlertid, som vi vide, 
en højst ejendommelig Skæbne. 

Efter den første Samtale med Jackson i Kiel rejste 
Kronprinsen uden at kende Forslagets egentlige Natur 
til Kjøbenhavn for at stille sig i Spidsen for Forsvaret 



^) Se Holm: Et Tillæg [til fornævnte Afhandling] i Historisk 
Tidskrift 6. Række I, 77. 



62 KRONPKINSENB REJSE TIL KJØBENHAVN 

paa Sjælland, eftersom han troede, at det var Eng- 
lands Hensigt ligesom i 1801 at tvinge Danmark til 
ikke at lukke sine Havne for Englænderne. Christian 
Bernstorff, som blev tilbage i Kiel, gik ikke Jackson 
paa Klingen for at lære hans Forslag at kende, troede, 
han vandt Tid ved at være uvidende derom, og trøstede 
sig, da Jackson rejste efter Kronprinsen, med, at For- 
handlingerne nu vare henlagte til Kjøbenhavn, der 
var deres rette Sted. Men paa samme Tid meddelte 
han fremmede Kabinetter og Bernadette, hvad der var 
foregaaet, hvorved under disse Forhold et tilfredsstil- 
lende Udbytte af en Forhandling i Kjøbenhavn egentlig 
paa Forhaand var forebygget. 

En saadan fandt nu heller ikke Sted i Kjøbenhavn, 
eftersom Kronpriusen ikke der oppebiede Jacksons 
Ankomst, og denne var den eneste, der havde Bemyn- 
digelse til at stille Forslaget. Ved sin Ankomst til 
Sjælland saa Kronprinsen, at de engelske Angrebs- 
midler havde et større Omfang end i 1801, og at Sjæl- 
land helt rundt var omgivet af engelske Krigsskibe, 
hvis Kreds var ved at lukke sig i Store Bælt. Han 
mente, at han under de Forhold hurtigst muligt maatte 
se at komme bort igen for ikke at skilles fra de 
Tropper, som i Krigstid skulde undsætte Kjøbenhavn. 
Han overgav derfor Befalingen paa Øen til Peymann 
i det nordlige og Castenskjold i det sydlige, gik til 
Værks med at indkalde de Tropper, der skulde gives 
disse Førere, og satte samtidigt hele Ordningen fra 
1801 i Scene igen, den, som han var den eneste, der 
havde Overblik over. Paa samme Tid gav han Rege- 
ring, Statsraad, Kollegier og alt, hvad der hørte til 
den øverste Styrelse, der ikke maatte spærres inde i 
en Fæstning, Befaling til at forlade Sjælland. 

Der blev ikke Tid til Statsraadsforhandlinger den 
korte Dag, Kronprinsen opholdt sig i Kjøbenhavn. 



KRIG MED ENGLAND 63 

Alt var Uro, Indpakning og Opbrud. Om Aftenen rejste 
Kronprinsen med sin syge Fader over Store Bælt, 
og samme Nat og de følgende Nætter fulgte Statsmini- 
strene Schimmelmann, D. Reventlow og Hertug Fre- 
derik Christian af Augustenburg, Præsidenterne for 
det danske og tyske Kancelli Kaas og Møsting, alle 
med et Følge af underordnede Embedsmænd og Kon- 
torpersonale. Dem fulgte saa atter alle de andre Kol- 
legier og Myndigheder, FinanskoUegiet, Finanskasse- 
Direktionen, Bankkontoret, Rentekammeret, Toldkam- 
meret, KommercekoUegiet o. s. v., til sidst de militære 
Kollegier, Direktionen for de lærde Skoler og endelig 
det udenrigske Departement med Undtagelse af Direk- 
tøren, der blev tilbage i Kjøbenhavn for at modtage 
Jackson. Alle disse Institutioner havde en større eller 
mindre Del af deres Kontorpersonale og Arkiv med sig. 
Efter at være ankommen til Fyn efterlod Kronprinsen 
Kongen i Odense, hvorfra han nogle Dage senere skulde 
føres til Kolding, hvor Regeringen skulde etableres, og 
hvor ogsaa den større Del af de udenlandske Gesandter fra 
Kjøbenhavn indfandt sig. Selv fortsatte Kronprinsen sin 
Rejse til Kiel, hvor hans første Gerning var i Kongens 
Navn at udstede de sædvanlige Deklarationer og Er- 
klæringer om den med England udbrudte Krig. Den- 
gang vidste han til en vis Grad, hvad England havde 
paa Hjerte, navnlig at det vilde have Flaaden til Pant 
paa noget. Men Erklæringerne motiveredes dog kun 
ved, at Jackson efter sin Ankomst til Kjøbenhavn 
havde forlangt sine Passer, og at England havde be- 
gyndt Krigen. Da nu næsten samtidigt de engelske 
Befalingsmænd paa Sjælland efter Landstigningen 
fordrede Flaaden som Depositum i en engelsk Havn, 
blev Allianceforslaget, Jackson havde skullet bringe, 
borte, helt ukendt. Ingen vidste andet, end at den 

engelske Magtudfoldelse kun havde haft det Maal at 
røve paa en venskabelig, fredelig den Flaade, som 
laa der. Derfor rettedes der ingen Bebrejdelser mod 
Kronprins Frederik eller Udenrigsministeren, hverken 
fra Regering eller Befolkning eller Udlandet. Kron- 
pritisens Optræden rostes overalt som energisk. Czaren 
tog af Englands Adfærd Anledning til at opgive den 
i Tilsit besluttede Mægling og straks erklære England 
Krig. I Norge og i Danmark viste Indignationen over 
Englands Røverfærd sig i den Aand, hvormed alle, 
høje og lave, underordnede sig de Opraab og Befa- 
linger, som udgik fra Slottet i Kiel. 

Thi nu maatte jo ogsaa Norge og det danske Fast- 
land med Holsten sættes paa Krigsfod. Ordningen fra 
1801 maatte træde i Kraft igen ogsaa i disse Dele af 
Monarkiet og Folket træde under Vaaben. Prins Chri- 
stian August i Norge udstedte i den Anledning en 
Proklamation og blev med det samme gjort til Præses 
i den nu nødvendige Regeringskommission, hvis ende- 
lige Sammensætning blev følgende Mænd foruden 
Prinsen: Stiftamtmand G. Moltke, Amtmand, Kammer- 
herre M. Rosenkrantz og Justitiarius i Aggershus 
Overret Enevold Falsen. Foruden Krigsfærden i Land 
ved alle Kyster kaldte Kronprinsen Kapere til Virk- 
somhed paa Havet. Han tog Kaperlovgivningen op 
til Behandling, men indbød alle, som havde Lyst til 
at forulempe de engelske Skibe, til straks at begynde 
deres Daad. Ved alle Kyster kom der nu Liv og 
Virksomhed, og Aanden blev den samme som i 1801. 

Den, der mest af alle blev alarmeret ved Krigs- 
erklæringen i Kiel, var Bernadette, som jo netop havde 
modtaget Kejserens Meddelelse om, hvad der skulde 
gøres, hvis Danmark ikke vilde erklære England Elrig. 
Han vidste, at Englænderne vilde alliere sig med 

Danmark, kendte Stemningen i Danmark og havde 
ikke et Øjeblik forestillet sig, at Danmark ved at bøje 
sig for Kejseren vilde tage Brødet ud af Munden paa ham. 

Allerede, da Bernstorff den 10. August havde meldt 
ham, at Kronprinsen var draget til Sjælland for at stille 
sig i Spidsen for Forsvaret paa Sjælland, havde han ytret 
Tvivl om, at det vilde blive saa haardnakket, som 
Bernstorff udmalede, og meldte Kejseren, at intet 
Troppekorps endnu var afgaaet fra Holsten til Fyn 
•end sige til Sjælland. Han har uden Tvivl været 
ganske vis paa at komme til at rykke ind i Danmark, 
da han Dagen efter, idet han besvarede Kejserens før 
meddelte Spørgsmaal, meldte^), at Erobringen af Hol- 
sten (med Slesvig) etc, hvis Kejseren befalede den, ikke 
vilde byde store Hindringer, at der kun vilde vise 
sig Vanskeligheder ved Passagen af Ejderen, men at 
de næppe vare større, end at de kunde overvindes i 
faa Dage, og at han, naar han havde okkuperet Landet, 
kunde leve af det, da det kunde underholde en Hær 
paa 60,000 Mand i 6 Maaneder. 

Da det nu meldtes ham, at Kronprinsen var vendt 
tilbage og havde udstedt en Krigserklæring, fik han 
Mistanke om, at dette ikke kunde forholde sig rigtigt. 
^Der er jo ikke en Statsmand i Danmark, som vil den 
Krig. Den vilde jo ogsaa være Selvmord. At over- 
lade England alle de Hundreder af Skibe, som ligge i 
engelske Havne, og skille sig fra Norge. Hvad er nu 
ogsaa dette Krigsmanifest her? Ser det ikke ved sine 
overdrevne, helt usædvanlige og unyttige Paabud ud 
til at være et Skindokument? Der er ikke blot befalet 
Beslaglæggelse af engelske Skibe og af al engelsk 



*) Se Medd. fra Krigsark. IH. 14, hvor Bernadettes Brev af 
10. August ved en Trykfejl har faaet Datoen 19. 

Ejendom og af engelske Værdier, i hvis Hænder de 
end maatte forefindes, men ogsaa Arrestation og senere 
Udvisning af alle engelske Undersaatter i Landet, ja^ 
man maa ikke engang brevveksle med Englændere og 
ikke betale dem de Penge, man er dem skyldig." 

Saaledes talte Bernadette, og sine Tanker skjulte han 
ikke for det kejserlige Militærkabinet, hvilket han op- 
vartede med saadanne Krøniker, som at Kongen og 
Kronprins Frederik vare blevne førte over Store Bælt i 
en Baad sammen med engelske Matroser. Hans Mistanke 
fæstede sig dog ikke egentlig til Kronprins Frederik, 
hvem han næppe tiltroede Evner til et sligt Dobbelt- 
spil, skønt Kronprinsen i Virkeligheden var* en Mester 
i at forstille sig og brystede sig deraf. Men kunde 
der ikke være en Minister — eller kunde ikke hele 
Ministeriet i Kjøbenhavn, nu i Jylland, lade Kron- 
prinsen, ham selv ubevidst, gaa dets Ærinde? 

Marechallens Mistanke voksede, da han i engelske 
Aviser læste, at Ekspeditionen til Sundet var sket i 
hemmelig Forstaaelse med Regeringen i Kjøbenhavn^ 
men dog især, da Bernstorff i Anledning af denne Sig- 
telse i et Brev, som vor Chargé d'affaires i Hamburgs 
Kammerjunker Levetzau, overbragte, udtalte sig med 
Indignation om Beskyldningen, og da Kammerjunkeren 
med paafaldende Ivrighed søgte at klarlægge Beskyld- 
ningens Usandhed. 

Bernadette meldte til Paris, hvad der var foregaaet,. 
og hvad han havde svaret Levetzau og Bernstorff, 
nemlig at man vilde dømme efter den Grad af Mod- 
stand, der ydedes Englænderne paa Sjælland, og de 
defensive Forholdsregler, man tog paa Fyn, men endte 
sin Indberetning med, at han endnu ikke havde erfaret 
noget om Troppers Afgang til Fyn og Sjælland. 

Det, at der ikke førtes Tropper mod Englænderne, 
vedblev at forundre Marechallen, selv efter at han havde 

maattet opgive sin Mistanke om en hemmelig Forstaaelse 
med England, og det er let at forstaa, da Marechallen 
havde en urigtig Forestilling om vore Bælter^ hvilke 
han nærmest satte i Klasse med Floder. Der var Mange 
af dem, som kendte Bælterne, der delte hans Forun- 
dring. Kronprinsen kunde godt have optaget Kampen 
paa Sjælland med ordentlige Soldater i Stedet for 
med Landeværn. Vel var Store Bælt saa opfyldt af 
engelske Orlogsmænd og Patrouillefartøjer, at selv de 
sædvanlige Nattransporter, som fandt Sted, naar den 
optiske Telegraf havde meldt, hvor de fjendtlige Skibe 
havde kastet Anker for Natten, i disse lyse Sommer- 
nætter havde Vanskeligheder at kæmpe med. Men 
i Femern Bælt, Farvandet mellem Femern og Lolland, 
over hvilket især Tropperne fra Holsten skulde føres 
til Smaaøerne Syd for Sjælland, der dannede deres sikre 
Udgangspunkt for Operationer paa Sjælland, samt i gun- 
stigt Vejr ogsaa over det aabne Hav fik Transport- 
cheferne gerne i rimelig Tid de Overførseler besørgede, 
der vare dem paalagte. 

Havde Kronprinsen optaget Kampen paa Sjælland al- 
vorligt, havde han ogsaa kunnet vente et norsk Korps ; thi 
Christian August havde set Udveje til at udruste et 
saadant paa 7000 Mand og havde ved en Fortrolig 
meldt Kronprinsen i Kiel, at et saadant stod til hans 
Raadighed, hvis han vilde befale det nedsendt. Prinsen 
vilde i saa Fald selv sørge for Transport. 

Da Kronprinsen nu engang ikke vilde eller turde vove 
denne Kamp, sagde han ogsaa nej til fransk Hjælp. 
Denne blev heller ikke tilbudt under særlig tillid- 
vækkende Omstændigheder. Da Bernadotte i Dagene 
før den 27. August erholdt Kejserens Befaling til at 
tilbyde Kronprinsen Hjælp med hele sit Korps og at 

holde sig rede til at rykke ind enten til Danmarks 

5* 

Hjælp eller imod det, forestillede han sig vist nærmest, 
at det var mod Danmark, det blev hans Lod at rykke ; 
thi Kejserens Ordrer vare udstedte, før nogen afBema- 
dottes Indberetninger vare komne til hans Kundskab, 
straks paa første Efterretning om Toget til Sjælland. Den 
næste Ordre ventede han vist vilde blive af anden Natur. 

Marechallen samlede sit Korps op til Grænsen af Hol- 
sten, lod det ordne i Marchegrupper i tæt Kantonnement, 
beredt til hurtig Indrykning, og sendte sin Stabschef 
Gérard til Kiel med skriftligt Tilbud om Hjælpen og 
den Meddelelse, at Korpset, der stod til Raadighed, var 
20—26,000 Mand. 

Kronprinsen kunde svare, at Spørgsmaalet om denne 
Hjælp var under Forhandling diplomatisk i Paris; thi 
Kejseren havde meddelt vor Gesandt Dreyer, hvad han 
havde ladet sin Marechal tilbyde, og dernæst var der 
begyndt Samtaler om Sagen i Paris. Ingen ønskede 
selvfølgelig fransk Hjælp, uden at Tropperne kom enten 
som Hjælpetropper o: under dansk Højhed og Kom- 
mando eller i Henhold til en afsluttet Konvention. Men 
Bernadette blev ikke opbygget af den hurtige Affær- 
digelse, der blev hans Tilbud til Del, og medens han 
i sin krigsfærdige Stilling ventede paa, hvad Kejseren 
nu vilde befale ham at gøre, blev hans Holdning saa 
truende, at Kronprinsen fik større Betænkelighed end 
før ved at sende nogle af de Tropper fra Monarkiets 
sydlige Del bort, som Hovedkvarteret i Kiel eller Fæst- 
ningerne i Holsten eller Ejderstillingen eller Kystherre- 
dømmet dernede kunde behøve til sin Beskyttelse. 

Det var i denne Periode, man fra Øresund fik det 
Bud om Kjøbenhavn, man frygtede mest af alle. Hvad 
der var foregaaet paa Krigsskuepladserne paa Rtigen og 
Sjælland, havde først lige begyndt at tegne sig for de 
fjerne Tilskuere ved Ejderen og Elben, og man fulgte 
det med største Opmærksomhed. Man vidste, at Krigen 

straks efter Tilsitfreden var begyndt i Svensk Pommern, 
fordi Gustav IV havde begaaet den Genistreg at opsige 
Vaabenstilstanden i Schlatkow just da. Derefter havde 
Marechal Brune belejret Stralsund en Maanedstid, og 
efter at de sidste fremmede Tropper, den engelsk- 
hannoveranske Division, havde forladt Svenskerne og 
begivet sig til Øresund for at gaa i Land paa Sjælland 
sammen med de fra England kommende Tropper, vare 
Belejringerne af Kjøbenhavn og Rtigen begyndte paa 
samme Dag. 

Men næppe vare disse Begivenheder, der ogsaa skulde 
ende paa samme Dag begge Steder, og de første Ugers 
betydningsløse Tildragelser paa Sjælland blevne be- 
kendte, før Budskabet om, at Kjøbenhavn efter et 3 
Døgns Bombardement havde overgivet Flaaden til Eng- 
lænderne, for ud i Verden og frembragte den største 
Sensation, ikke blot i Kiel og Hamburg, men i Paris 
og overalt. Den afPeymann og de engelske Befalings- 
mænd Gambier og Cathcart ved Befuldmægtigede af- 
sluttede Konvention af 7. September, hvorefter Eng- 
lænderne fik Lov at besætte Kastellet og Holmen for 
at udruste Flaaden, mod at de 6 Uger efter eller den 
19. Oktober gav Sjælland, hvor der indtil den Dag 
skulde være Vaabenhvile, tilbage, var egnet til at 
tildrage sig megen Opmærksomhed. Kronprins Frederik 
blev fortvivlet; dels fordi han ikke havde troet Kapi- 
tulationen saa nær, dels fordi han havde forsikret alle, 
at Flaaden i intet Tilfælde skulde komme i Englands 
Hænder. Han havde befalet Peymann at brænde den, 
naar en Overgivelse forestod, men Budet, der rejste 
med Befalingen, blev fangen af Englænderne, og Ordren 
blev tilintetgjort. 

For saa meget, det stod i hans Magt, at berolige 
Frankrig sendte han baade Bernstorff og Generaladju- 
dant Btilow til Bernadotte og Generaladjudant for Sø- 

etaten Lindholm til Kejseren. De skulde alle forsikre, 
at Kapitulationen var sluttet mod hans Villie, og at 
han nok skulde hindre Englænderne i at gaa bort 
med Flaaden. 

Den første af disse Missioner havde ikke Held med 
sig. Da Bernadette gjorde opmærksom paa, at det 
franske Tilbud om Hjælp bestod endnu, men Bernstorff 
afviste eller i hvert Fald udskød Hjælpens Modtagelse 
til det Tidspunkt, da Kronprinsen stod med hele den 
danske Hær paa Sjælland og kunde behøve en Reserve 
paa Fyn, blev Bernadette utaalmodig og meldte Kej- 
seren, at det var Mundsvejr, naar man i Danmark talte 
om fransk Hjælp, da man i Virkeligheden ikke ønskede 
franske Tropper ind paa dansk Grund. 

Derimod hjalp Lindholms Mission Kronprinsen over 
Vanskelighederne med Bernadette. Kejser Napoleon var 
bleven lige saa forbitret som nogen over, at Flaaden 
var kommen i Englændernes Hænder, men da Lindholm, 
straks ved sin første Audiens, efter at have overrakt et 
Brev fra sin Herre, talte om Kongens Ønske at slutte 
sig nøje til Frankrig, greb Napoleon straks Ytringen. 
Han mente, at det nu var bedst at slutte en Traktat 
med Danmark og at opsætte Indmarchen, til Operatio- 
nerne kunde ske i Fællesskab med Rusland, saaledes 
som det var aftalt i Tilsit. Forhandlingerne om denne 
Traktat, der i Virkeligheden sluttedes ene med Dan- 
mark uden Norge, begyndte derefter straks. 

Først da Hovedkvarteret i Kiel begyndte at føle 
sig nogenlunde beroliget lige over for Bernadette, fæste- 
des Opmærksomheden rigtigt paa Sjælland og Eng- 
lænderne. Da bleve Tropper for Alvor sendte til Fyn og 
Lolland-Falster — til sidstnævnte Sted saaledes en Del fra 
Holsten under Ewald. Men kunde Kronprinsen opretholde 
de krigerske Hensigter, han havde meddelt Bernadette 
og fremmede Stater og ogsaa kundgjort for Hæren? 

Englænderne vare ikke alene Herrer i Kjøbenhavn, 
hvis danske Garnison ved Hjemsendelse af Mandskab 
til den 19. Oktober var indskrænket til et Minimum, 
men over hele Sjælland, i hvis vigtigste Byer de havde 
Besætninger, og hvis Kyster de vogtede helt rundt. 
Yilde man ikke ved at gaa i Land et Sted paa Kysten 
T)ryde Vaabenstilstanden og Konventionen og derved 
give Englænderne Ret til at gøre sig til Herrer over 
alle Kjøbenhavns Ressourcer og til ikke at give Sjæl- 
land tilbage? 

Dette vilde Kronprinsen nødig høre noget om; thi 
at tage Hensyn til denne Konvention var det samme 
som at erkende den, og den maa aldrig blive legitimeret, 
sagde han. England maa aldrig faa en stats- eller folke- 
retlig Adkomst til de Skibe, de tage. De skal i deres 
Besiddelse altid være Tyvekoster. Men til sidst lod 
han dog ganske fortrolig Ewald paa Lolland og Be- 
falingsmændene paa Fyn faa Paalæg om at forholde 
sig passivt, kun* observerende, og standsede paa samme 
Tid yderligere Tilgang fra Holsten. 

Saaledes gik det til, at de Engelske i 1807 ikke kom 
i Kamp med andre end nogle Livjægere og Fæstnings- 
tropper uden for Kjøbenhavns Glacis og nogle Lande- 
væmstropper i det sydlige Sjælland. Kronprins 
Frederiks krigerske Virksomhed indskrænkede sig til 
Rustninger, men disse, som Befolkningerne i begge 
Riger omfattede med stedse stigende Varme, gjaldt 
mere Fremtiden og de Krav, den under Udvikling 
værende politiske Frontforandring maatte stille, end de 
øjeblikkelige Forhold paa Sjælland. Disse blev det 
ogsaa fra Dag til Dag vanskeligere at faa nogen Ind- 
flydelse paa. 

Den engelske Regering var nemlig bleven lige saa 
utilfreds som Kronprins Frederik med Kapitulationen. 

Men af den Grund, at Gambier og Cathcart havde 
lovet Sjællands Tilbagegivelse. Havde Danmarks Konge 
ikke erklæret Krig? Opgiver man under Krig gjorte 
Erobringer? Hvorledes kunde engelske Befalingsmænd 
uden Bemyndigelse love Tilbagegivelse af Erobringer 
gjorte efter en af Modstanderen erklæret Krig? 

Sagen blev drøftet i det engelske Kabinet, hvor 
man fattede den Beslutning, at Sjælland ikke skulde 
rømmes, hvis man kunde finde Midler til at holde 
Øen Vinteren over. Man kom derved til at tænke 
paa Sverig, og der skreves baade til Lord Cathcart 
og til den engelske Gesandt hos Kongen af Sverig. 

For Kong Gustav IV var denne Henvendelse en 
Kilde til glade Forventninger. Han var i en ynke- 
lig Forfatning, halvt med Magt, ført bort fra Rii- 
gen Dagen før, at ToU sluttede Konventionen af 
7. September. Derefter havde han i nedbrudt Stem- 
ning levet som syg i Carlskrona uden dog at have 
haft Tankerne borte fra Englænderne . i Kjøbenhavn ; 
thi han var jo Englands Allierede, maatte paa Sjæl- 
land kunne faa Erstatning for den Skade, der var 
tilføjet ham paa Etigen, og den engelske Gesandt der 
havde selv sagt ham noget derom. Da den samme 
engelske Gesandt nu i Carlskrona paa sin Regerings 
Vegne spurgte, om han mod Subsidier vilde give 
20,000 Mand til Sjællands Besættelse, blev han straks rask, 
rejste øjeblikkelig til Helsingborg, forenede en Del af 
de fra Pommern tilbagevendte 10,000 Mand med Hæren 
i Skaane og beordrede sin Gesandt i London at for- 
handle med den engelske Regering om forskellige be- 
hagelige Fremtidsopgaver, som Gesandten havde bragt 
paa Bane. 

Imidlertid var Regeringen i London kommen til den 
Anskuelse, at man ikke behøvede at sætte Konven- 

tionen af 7. September, der altid var af Værdi, ud af 
Kraft, fordi man vilde beholde Sjælland. Man kunde 
jo lade Gambier og Cathcart opfylde Kapitulationens 
Løfte om at gaa bort og saa den 20. besætte Øen 
igen med andre Tropper. Imens kunde Flaaden vel 
nok hindre Øens Besættelse af Danske. Dette blev 
Kabinettet til sidst enigt om. Den engelsk-hannove- 
ranske Division skulde fra Sjælland gaa over til Skaane 
for paa ny at forenes med de Svenske, og Dagen efter 
de andre engelske Troppers Bortmarch skulde Sjæl- 
land saa besættes igen fra Skaane af. 

Da alt dette var bekendt for Hovedkvarteret i Kiel saa 
tidlig som i Slutningen af September, vidste man ikke, 
om man fik Sjælland tilbage, eller om man, som Bern- 
storff troede, maatte opsætte at erhverve Øen til den 
kommende Vinter, maaske med fremmed Hjælp. Hvad 
man vidste, var, at Flaaden i alt Fald var tabt, og 
derfor havde man det Særsyn under Rustningerne paa 
Halvøen, at der paa alle Skibsværfter i Slesvig og 
Holsten lagdes Køl til et nyt Søværn, inden den gamle 
Flaade endnu var tiltaklet og borte fra Kjøbenhavn. 

Ingensteds fik Rustningerne den Betydning og Ka- 
rakter som i Norge, hvor det stod klart for enhver, 
at under den Situation, som maatte komme, var det 
Norge, der vilde blive Maalet for Fjendernes Efter- 
stræbelser. 

Langs Norges Kyst og ved Grænsen mod Sverig 
var hele Norges væbnede Magt i Løbet af tre Uger 
bleven opstillet i kampfærdig Stand, men derved var 
ogsaa alt det Krigsmateriel blevet anvendt, som Norge 
raadede over; thi det var gaaet i de sidste Aar som i 
1803, at største Delen af de Midler, Monarkiet raadede 
over til militære Øjemed, var brugt til den store 
Hær i Holsten. Naar det nu vilde ruste videre, som 

Danmark gjorde, eller samle Reservebeholdninger, hvor 
skulde det faa det nødvendige dertil ? Magasinerne paa 
Sjælland, hvorfra Norge plejede at forsynes, vare i 
Fjendehaand, og Adgangen til Danmark overhovedet 
spærret. I 1807 krydsede der saa mange fjendtlige 
Krigsskibe i Skagerak og Kattegat, at det er højst 
antageligt, at Englænderne have haft hele Eskadrer 
der for at hindre Troppeforsendelser fra Norge. 

Naar Norge nu vilde ruste videre, maatte det tilveje- 
bringe sine Fornødenheder selv. Det maatte ikke blot 
støbe Kanoner selv, som det plejede at gøre, det 
maatte fabrikere mere Krudt, lave Uniformer, Krigs- 
materiel og alt sligt selv, og saa maatte det ogsaa, 
naar det vilde have Kom til Magasiner eller Fourage, 
eller Medicin, Salt o. s. v., skaffe sig det andet- 
steds fra end fra Danmark. Rustningerne medførte 
derfor en Frigørelse for dansk Formynderskab. Norge 
kom til at staa paa egne Ben. Dette viste sig paa 
dette Tidsrum vel ikke saa tydeligt paa det militære 
Omraade som paa andre. Men i Oktober var der dog 
gjort Forsøg paa egen norsk Tilvirkning af vigtige 
Fornødenheder, i samme Maaned var der købt Uld og 
Vadmel i Jylland og syet Uniformsstykker deraf. 
Endvidere havde man begyndt at lave Salpeter og at 
indsamle Bly m. m. Først længere hen blev Tilveje- 
bringelsen af et materielt Grundlag for den norske 
Hær gjort til et nationalt Anliggende, men ethvert 
lille Militærværksted, som oprettedes i 1807, var dog 
en Sten til Norges Selvstændighedsbygning. 

Dette satte et eget Sving paa de norske Rustninger. 
Den ny Regering maatte selvfølgelig fremme, hvad 
der satte Folket i Stand til ved egne Kræfter at løfte 
den Opgave, hvoraf saavel Norges eget som begge 
Rigernes Velfærd var afhængigt, og den svigtede heller 
ikke denne Opgave. 

Christian August var hurtig bleven Rigets aner- 
kendte Regent. Han var vel noget usikker og 
ængstelig endnu, mere søgende end bydende, men 
samvittighedsfuld, opofrende og utrættelig. Af de 
andre Regeringsmedlemmer var uden Tvivl den dyg- 
tige og folkekære Enevold Falsen at betragte som 
Sjælen i Regeringen. Dog i den Henseende kunde en 
Mand, som vel ikke var Medlem af Regeringen fra 
Begyndelsen af, men som fra den første Dag sluttede 
sig tU den, maaske gøre ham Rangen stridig. 

Denne Mand, som maa omtales, var Grev Hermann 
Wedel, en Søn af den dansk-norske Gesandt i London. 
Han havde tidligere været Privatsekretær hos Grev 
Schimmelmann og havde spillet en fremtrædende Rolle 
i Palæet i Bredgade og paa Sølyst som Salonradikaler 
og Storskandinav, det sidste i den Grad, at han ikke 
betragtede Sverig som Udland. Han var fra nogle 
mindre Embeder i Kollegierne, som han beklædte 
jævnsides med sin Sekretærpost, bleven forflyttet i 
ganske ung Alder til Norge som Amtmand i Buskeruds 
Amt, var der blevet gift med en Datter af den rige 
Kammerherre Anker til Bælum og indfandt sig paa 
Krigens første Dag i Christiania for at melde sig til 
Raadighed. Det var ham, som Christian August sendte 
til Kronprinsen i Kiel med Tilbud om et norsk Korps 
til Sjælland, men paa samme Tid blev der givet ham 
det Hverv ogsaa at tage sig af andre Opgaver, som 
Regeringen ansaa for de største, der hvilede paa den, 
nemlig Tilvejebringelse af kontante Penge, af Levneds- 
midler for Norge og af Militærfornødenheder. Han 
lod sig straks i Matrosdragt i en aaben Baad føre over 
Skagerak, hvor han med Nød og næppe undgik de 
engelske Krydsere, steg i Land i Fladstrand (Frede- 
rikshavn) og rejste til Kolding, hvor han straks for- 
handlede med Regeringen om sit Hverv. Derefter 

ilede han til Kiel, udførte sit Ærinde hos Kronprinsen, 
fra hvem han vendte tilbage til Kolding og derfra 
med det første kontante Bidrag fra de fælles Finan- 
ser til Norges Eegering ad samme Vej hjem, som. 
han var kommen. I Christiania fik han speciel Be- 
myndigelse til at tage sig af Provideringsvæsenet. 
Han rejste derfor til Gøteborg, købte Kom der, begav 
sig derefter i en Baad atter til Nørrejylland for at faa 
flere Penge og i det hele Samtaler med Regeringen. 
Denne Gang traf han ikke Regeringen længer i Kol- 
ding. Man havde ikke kunnet indrette det bekvemt 
for Christian VII. paa Koldinghus. Kronprinsen havde 
derfor anvist ham Bolig paa Guvemementshuset i 
Rendsborg, hvorfor Regeringen var bleven forlagt 
til denne Monarkiets sydlige Fæstning. Dog var 
der nogle af de mindre Myndigheder, som blev i Kol- 
ding og Omegn (Christiansfeld), og af de udenlandske 
Gesandter var der enkelte, deriblandt den franske 
Didelot, som tog Ophold i Kiel, hvor Bernstorff var. 
Fra Rendsborg begav Wedel sig efter at have mod- 
taget et større kontant Beløb til Nordjylland, hvor 
han gjorde store Opkøb af Korn og ogsaa fragtede 
Skibe til at føre dem til Norge. Den norske Regering 
blev nemlig Kornhandler i det store. Der var ingen 
af de norske Købmænd, som lige over for Danmark 
kunde paatage sig store Komforretninger; derimod 
provianterede større Jernværker og andre Fabriketab- 
lissementer sig selv, ligesom ogsaa driftige Amtmænd 
tog sig paa at gøre Opkøb til deres Amter. 

Efter denne korte Redegørelse for Rustningerne i 
September og Oktober 1807 skal det bemærkes, at der 
intetsteds manglede Sammenstød eller Konflikter med 
Engelskmændene. Der var to Linieskibe, nemlig „Chri- 
stian Frederik" og „Louise Augusta", som havde været 

paa Togt, dengang Englænderne tog Kjøbenhavn. De 
løb nu ind under Norge, hvor Kystbeboerne gjorde sig 
den" største Umage for at beskytte dem, da ingen af 
Stæderne vilde skænke dem Ly, fordi de saa frygtede 
samme Skæbne som Kjøbenhavn. Dette gav Anled- 
ning til nogle Konflikter, og der var flere Sammen- 
stød, baade i Norge, ud for Jyllands Kyst, ved Als 
og i de holstenske Vande, hvor Englænderne tilegnede 
sig Helgoland. Men foruden fjendtlige var der ogsaa 
venskabelige Tilnærmelser at afvise. Englænderne søgte 
nemlig overalt ligesom i Kjøbenhavn og paa Sjælland 
at faa Myndigheder og ansete Personer i Tale, som 
kunde overbevise Regeringen om, hvor gerne England 
efter at have tilegnet sig, hvad det ønskede, vilde komme 
til en Forstaaelse med Danmark enten ved en Alliance 
som den, der ikke blev forhandlet i August, eller paa 
Grundlag af en Danmark og Norge tilstaaet, maaske 
garanteret Neutralitet, i hvilket sidste Tilfælde Eng- 
land vilde give Flaaden tilbage efter Freden. Den lon- 
donske Regering havde beordret Jackson, det uheldige 
Sendebud fra Kiel, som endnu befandt sig om Bord 
paa den engelske Flaade, til at gaa til Kiel med disse 
Forslag, men da Kronprinsen paa det strengeste havde 
forbudt alle Myndigheder langs alle Kyster at modtage 
denne Gesandt, afsendte Regeringen i London først et 
nyt Gesandtskab og formaaede dernæst den dansk-norske 
Chargé d'affaires Rist til godhedsfuldt at tage sig af 
dens Forslag. Dennes Sendemand, som paa en en- 
gelsk Paketbaad blev transporteret til Tønning, kom 
til Kiel, inden Vaabenstilstanden paa Sjælland var 
udløben, men der kunde ikke være Tale om nogen 
Hensyntagen til de Forslag, han bragte; thi Traktaten 
med Frankrig var nu endelig aftalt i Kiel mellem 
Bernstorff og Didelot. Den sendtes derfra til Paris, 

hvor den den 31. Oktober undertegnedes af Dreyer og 
den franske Udenrigsminister i Fontainebleau, dog 
med en i Traktatens § 2 indsat ny Passus, der til den 
danske B>egerings Beklagelse paa en Maade tvang 
Riget ind i den fransk-russiske Alliance. 

Traktaten var en mellem Napoleon, der betegnedes 
som Kejser i Frankrig, Konge i Italien og Protektor 
i Rhinforbundet, med Christian VII., der kun be- 
tegnedes som Konge i Danmark, afsluttet of- og de- 
fensiv Alliance, der- var indgaaet med England for 
Øje og bestemte, at de to Suveræner vilde gøre fælles 
Sag under den nuværende maritime Krig. Dog for- 
pligtede den sidste Suveræn sig ligesom den første til 
at forbyde Englænderne Adgang til alle sine Stater 
og Besiddelser, hvorledes man nu end vil forstaa dette. 

I de Papirer, Rist havde sendt, vakte en officiel 
Tilkendegivelse fra Canning om, atSverig havde lovet 
at besætte Sjælland, og at der i den Anledning var afslut- 
tet en Subsidie-Traktat, den største Opmærksomhed, men 
uden Interesse var heller ikke en af Canning i Nummer- 
orden fremsat Redegørelse for de Følger, Fastholdelsen 
af Krigserklæringen vilde have for Danmark og Norge. 
Denne Opsats, som Canning havde skrevet for Rist, 
lød saaledes: 1) Konfiskation af alle Skibe, som vare 
eller vilde blive opbragte. 2) Erobring af de danske 
Kolonier. 3) Ødelæggelse af den danske og norske 
Handel. 4) Muligheden af, at England kunde sé sig 
nødsaget til at indrømme de syenske Tropper Kjøben- 
havn og Sjælland. 6) Den Nødvendighed, i hvilken 
man muligvis kunde befinde sig, at maatte holde Hs. 
svenske Majestæt skadesløs ved at indrømme ham Norge. 

Paa Grundlag af det af Canning røbede Forhold mel- 
lem England og Sverig besluttede man i Kiel at aabne 
et diplomatisk Felttog mod sidstnævnte Riger med det 
Maal at søge et til den nye politiske Frontforandring 

svarende klart Forhold til Sverig tilvejebragt. I An- 
ledning af Opsatsen beklagede Bernstorff sig over Eng- 
lands Trusler hos de forbundne Magter og hos Berna- 
dotte, der lovede nok at skulle hindre Sverig fra at 
faa Norge. 

Ifølge hvad der nu er berettet, var det en Overra- 
skelse, at de engelske Befalingsmænd omtrent til bestemt 
Tid leverede Sjælland tilbage til Peymann. Kong Gustav 
havde nægtet engelske Tropper Tilladelse til at sætte 
Fod paa skaansk Jord, og derefter var Genindtageisen 
af Sjælland opsat til Foraaret, ogsaa af den Grund, at 
ingen af de to Parter følte sig tilstrækkeligt rustet til 
at kunne holde Sjælland Vinteren over. 

Da Englænderne forlod Kjøbenhavn den 20. Oktober, 
var General Ewald alt gaaet over til Sjælland med 
9000 Mand og havde forenet sig med de ved 
Kapitulationen hjemsendte, men nu atter mødte 
sjællandske Tropper. Kronprinsen, som lige fra den 
11. August havde betragtet sig som Øverstbefalende 
paa Sjælland, kun af de engelske Troppers Tilstede- 
værelse hindret fra at tage sin Kommandopost i Be- 
siddelse paa selve Øen, begav sig først i Slutningen af 
Oktober med Hovedkvarteret i Kiel og alle de det om- 
givende Tropper til Odense, hvor han i Spidsen for et 
Troppekorps, der vilde bringe Styrken paa Sjælland op 
paa 30,000 Mand, kun oppebiede det Øjeblik, da Store 
Bælt blev rømmet af den engelske Flaade, for at begive 
sig til Sjælland. 

De forbundne Riger havde saaledes erholdt hele 
deres Territorium tilbage, og naar Kronprinsen havde 
taget sin Post i Kjøbenhavn i Besiddelse, var der ind- 
traadt en Regeringssituation, der i høj Grad mindede 
om den Ligestillethed, der i politisk og militær Hen« 
seende tilkom de to forbundne Riger. 



80 NY REGERINGSORDNING 

Kongen, Regeringen og største Delen af Hoffet vare i 
Holsten; ogsaa Kronprinsens Gemalinde og Hof for- 
blev nemlig i Kiel. Og til denne fyldigt repræsen- 
terede Regering indtog Christian August i Norge og 
Kronprins Frederik en ligeartet Stilling. 

Selvfølgelig vilde Kronprinsen i Kjøbenhavn lige 
saa lidt opgive sin Magt over Regeringen i Rendsborg, 
som han i Kiel, før Forholdene vare vendte om, vilde 
underordne sig Regeringen i Kjøbenhavn. Men den 
selvstændige Stilling, som Kronprinsen beredte sig 
paa Sjælland lige over for Regeringen i Holsten, kom 
til at virke paa Norge, der fik den ganske analoge, 
og denne Ensartethed ophørte som vi, skulle se, ikke, 
om end Christian VII. døde nogle Maaneder efter, og 
KoUegieme saa efterhaanden samledes med deres Af- 
delinger i Kjøbenhavn. 



II. 

JL/a Kronprins Frederik med sine Omgivelser fra 
Kiel, deriblandt Prins Frederik af Hessen og Prins 
Christian Frederik, kom til den ved Bombardementet 
sammenskudte Hovedstad, hvor man alt var i Færd 
med ved Hjælp af hurtigt armerede Koffardiskibe og 
Barkasser at indrette Kjøbenhavns Sødefension paa ny, 
var den militære Opgave, som mødte ham: Østersøens 
Lukning. Den russiske Gesandt Lisakewitz, der lige- 
som den jfranske Legationssekretær havde været paa 
Sjælland under den engelske Okkupation, var i den 
Henseende det fransk-russiske Forbunds Tolk. 

Kronprinsen yndede ikke dette Projekt, fordi han 
vidste, det var uigennemførligt, og fordi det vilde 
bringe Østersømagternes Flaader og fremmede Tropper 
til vore Farvande og Øer. Men han var alt i Kiel 
gaaet ind paa Opgaven, havde faaet Løfte om fransk 
eller hollandsk Marinehjælp og var for saa vidt fortro- 
lig med Opgaven, som den for hans Rigers Vedkom- 
mende kun bestod i Genoptagelsen af Programmet fra 
1801. Han gik foreløbig ud fra, at Sverig vilde tage 
sin Plads i Opstillingen som da, lod derfor den norske 
Hær forblive ved Kysten helt rundt, saa der ved 

6 

Grænsen til Sverig ikke fandtes andre mobile Tropper 
end de 6000 Mand, der efter Planen af 1801 skulde 
kunne møde Englænderne ved Laurvig, og lagde Hoved- 
vægten paa, at Sjælland blev i Stand til at modtage 
det fornyede Angreb, som var bebudet til Foraaret 
1808, og som ifølge Efterretninger fra London, der 
kom til ham i Vinterens Løb, endnu stadig stod paa 
Dagsordenen. 

Hvad der foregik i Vinteren 1808, var derfor egent- 
lig kun en Fortsættelse af de alt i September be- 
gyndte Rustninger, naar det undtages, at Kronprinsen, 
straks ban var kommen til Ro ved sin Pult paa 
Amalienborg, begyndte en stor og dybt indgribende 
Omordning af Hæren, som han fandt nødvendiggjort 
af Begivenhederne paa Sjælland. Han ophævede nem- 
lig Landeværnet og indordnede det som annekterede 
Batailloner i Linieregimenteme, hvilken Reform led- 
sagedes af andre Forandringer, der fik deres Udtryk i 
Hærordningen 1808. 

Men Vilkaarene for de nødvendige Rustnings- og 
Provianteringsforanstaltninger bleve bedre derved, at 
den engelske Flaade, som efter Sjællands Tilbage- 
gi velse endnu blokerede Kjøbenhavn og Kronborg fra 
en Station ved Helsingborg, hvor Gustav IV opholdt 
sig, til Dels alt i November Maaned, men helt dog 
først i December, forlod vore Farvande, saa vi havde 
en fire Maaneder, i hvilke Havet stod til vor Raadig- 
hed. I den Tid hjemsendtes de nationale Tropper, 
saa at kun Myndighederne arbejdede for at have det 
hele parat til Marts Maaned, da alt skulde staa krigs- 
beredt paa Plet igen. 

Forsyningen af Norge og af det udtømte Sjælland 
foregik nu med stor Kraft, og alle Hænder i begge 
Riger kom i Arbejde for at tilvejebringe de Fornøden- 

heder, der behøvedes. Storartede vare især Bestræbel- 
serne for at tilvejebringe et midlertidigt Søværn. Efter 
at Sjælland var kommen med ind i Bevægelsen, og 
der var udrustet Kapere der samt begyndt paa Krigs- 
skibe baade paa Orlogsværftet og de private Værfter, 
startedes der en patriotisk Indsamling til en ny Flaade, 
som fandt Efterligning i hele Monarkiet. I Norge gav 
mange mindre Byer og Sogne hver en ved Sammen- 
skud tilvejebragt Kanonbaad. 

Der var dog ikke gaaet mere end en Maanedstid efter 
Kronprinsens Ankomst til Kjøbenhavn, før der i Stedet 
for den Kronprinsen officielt fra Rusland meddelte 
Forbundsopgave dukkede en anden op, bevirket, som 
man mente, ved den Stilling, Kong Gustav tog til 
Planen om Østersøens Lukning. Ved Hoffet i St. 
Petersborg talte man ikke længere som efter Tilsit 
om, at Russerne og de Franske skulde mødes ved 
Øresund, Nu sagde man, at Rusland skulde tage Fin- 
land, Franskmændene Danmark, og at de to Magter 
derefter skulde mødes i Sverigs Midte for at kuld- 
kaste Gustav IV's umedgørlige og besværlige Monarki. 
Allerede inden Kronprinsen havde forladt Kiel, havde 
Bernadette forudsagt, at et saadant Angreb paa Sverig 
forestod, kun havde han, der jo vidste, at Danmark 
nu var et allieret Land, udtrykt sig anderledes, end 
man gjorde i Petersborg. Det skulde efter hans Ord 
ske gennem Danmark. 

Kronprinsen blev nødt til at betragte denne Plan 
som den sandsynligste og til, hvis den kom til Ud- 
førelse, at sikre sig Deltagelse i den. Thi det kunde 
efter hans Mening ikke gaa an, at Bernadette paa sin 
Herres Vegne som krigsførende Magt kom til Sjælland, 

uden at Danmark var med. 

Det var væsentligt af Hensyn til denne Mulighed, 
at den før nævnte diplomatiske Kampagne mod Sverig, 
der førtes ved Regeringen i Holsten, var indledet. 
Den endte ogsaa med, at Krigen mod Sverig blev be- 
sluttet. 

Dog kundgjordes Beslutningen ikke for den svenske 
Regering. Kronprinsen ønskede af Hjertet intet mere, 
end at Kong Gustav vilde lytte til Fornuftens Stemme 
og bøje sig for Frankrigs og Ruslands Ønsker, hvor- 
ved den Norden truende Invasion vilde blive fore- 
bygget. Han besluttede at sende en betroet Gesandt, 
Grev C. E. Moltke, til Kong Gustav, saa snart denne 
begav sig til sin Hovedstad, for at indvirke paa 
Kongen og søge at formaa ham til at falde til Føje 
for Nødvendighedens Bud og indtage den samme Stil- 
ling, Sverig havde haft 1801. Men for at sikre sig 
Fremtiden lod han Beslutningen om at erklære Sverig 
Krig notificere Bernadotte samt den franske og russiske 
Regering, saa han, hvis det befrygtede Tog blev til 
Virkelighed, kunde træde ind som krigsførende Magt 
ved Bernadottes Side eller maaske gøre hans Ankomst 
til Sundet overflødig. Thi dette smigrede Kronprinsen 
sig med maaske at kunne opnaa ved sin Politik. 

Vel kunde Kronprinsen ikke i Virkeligheden gøre 
Sverig noget. Han vidste for godt, at hvis han ryk- 
kede ind i Sverig, tog Englænderne Sjælland bag hans 
Ryg. Men han betragtede det som en Selvfølge, at 
naar Russerne begyndte deres Angreb, maatte Sverig 
kaste alle de Tropper, det paa nogen Maade kunde 
undvære, over til Finland. Naar dette Angreb be- 
gyndte, før Englænderne vare komne til vore Far- 
vande, mente Kronprinsen nok ved Ekspeditioner til 
Malmø og Landskrona at kunne forurolige den ringe 
Styrke, Svenskerne efter hans Mening vilde efterlade 

i Skaane, og i Norge maatte Christian August med 
sine 5000 Mand kunne gøre noget lignende. Han 
meldte derfor den russiske Regering paa given Anled- 
ning, at han var villig til, naar Angrebet paa Finland 
skete, at støtte dette ved krigerske Foretagender fra 
Sjælland og Norge, idet han dog ikke undlod at til- 
føje, at hans Midler ikke vare store, og at han paa 
Sjælland intet kunde gøre efter Englændernes An- 
komst. 

Imidlertid sad Kong Gustav i nær Berøring med 
sine engelske Venner roligt i Helsingborg uden i høj 
Grad at lade sig afficere af de Anslag, Hr. Bonaparte, 
som han havde befalet sin Hær at kalde Kejser Napoleon, 
sammen med sin russiske Allierede smedede mod ham. 
Han tumlede i Øjeblikket med en Plan, som nogle 
Sagkyndige havde lagt foran ham, og som han ogsaa 
gjorde den engelske Gesandt bekendt med. 

Denne Plan gik ud fra, at det var ganske umuligt 
for Sverig om Vinteren, naar det dog var nødt til at 
holde Korpser baade ved Øresund og ved Norges 
Grænse, at sende saa mange Tropper til Finland, at 
Russernes Indfald kunde hindi^es. Før Englands 
Flaader vare komne til Øresund, kunde Tropperne i 
Skaane ikke anvendes andetsteds, og før kunde de 
engelske Flaader heller ikke hjælpe i Finland. 

Da et trøstesløst Tilbagetog for en overlegen, kom- 
pakt, russisk Hær midt om Vinteren intet Udbytte lovede 
i Sammenligning med et raskt oifensivt Angreb om 
Sommeren, naar Russerne havde spredt sig ud over 
Landet og frembød udmærkede Angrebspunkter for 
Svenskerne, mente Planens Undfangere, at det kunde 
anbefales til en Begyndelse at lade Finland være Fin- 
land og overlade til den lille Styrke, som nu var i 
Storfyrstendømmet, at trække sig Skridt for Skridt 

tilbage til de nordligere Egne med saa stor en Mod- 
stand, som den var i Stand til at yde, men at opsætte 
Sverigs virkelige og alvorlige Indgriben til Sommeren, 
til hvilken Tid man kunde have organiseret Sverigs 
hele samlede Angrebsmagt og kunde optræde sammen 
med den engelske Flaade og maaske med — norske 
Tropper. 

Thi dette var Pointen i Planen. Til at frigøre 
ogsaa den Hær, der var bunden ved Norge, var intet 
Middel tjenligere end at gøre sig til Herre i Landet, 
og dette, mente man, var let udførligt, hvis England 
vilde være med til en Overrumpling af Norge lige 
^ed Vinterens Ophør. Naar Englænderne paa samme 
Tid, de omringede Sjælland, bemægtigede sig de norske 
Havnestæder i Vest eller helt rundt, og Sverig ved en 
overraskende Koncentration sendte alle Tropper fra 
Skaane og det Indre til Norge, saa maatte Landet i 
en Haandevending kunne befris for det, man i Sverig 
kaldte det danske Aag, og naar man saa til Erstatning 
for den ringe svenske Styrke, som maatte efterlades i 
Landet for at orgsyiisere det, kunde faa blot en lig- 
nende norsk Styrke med sig til Finland, vilde Sammen- 
smeltningen af Norge og Sverig kunne faa sin bindende 
Ilddaab der. 

Denne Plan, som den berømte Anlægger af Gøta- 
tanalen. Oberst, Baron B. B. Piaten, tidligere Søofficer, 
næppe var uden Lod i, fæstede sig mere og mere i 
Kongens Sind, især da den engelske Regering gik ind 
paa alt, hvad Planen fordrede af den, baade Flaade- 
midler. Tropper og Subsidier. 

Planen ængstede ogsaa en Del Prins Christian August, 
da han fik Nys om den, dog mest fordi han paa den 
Tid begyndte at faa Syn for, at Norges Forsyning 
vilde mislykkes. Kronprins Frederik vilde derimod 



KONG GUSTAVS PLAN 87 

ikke tro paa den, og man skulde heller ikke let kunne 
forestille sig, at Kongen skulde kunne faa Magt til at 
sætte denne Plan i Scene, saa opirret Folket var imod 
den. Den kom nemlig i forvrænget Skikkelse til Oflfent- 
lighedens Kundskab, som om Kongen nu ikke engang 
vilde forsvare Finland, men overlade det til sin egen 
Skæbne. Da Kongen i Slutningen af December rejste 
tilbage til sin Hovedstad, var Tilstanden i hele Sverig 
revolutionær paa G-rund af Kongens Forhold til Frank- 
rig, Rusland og til Finland. Han var ogsaa personlig 
næsten utilregnelig dengang og drog sig i Ensomhed 
tilbage til sit Slot Gripsholm, medens en Regerings- 
kommission i Hovedstaden overtog de løbende Forret- 
ninger. Men Planen mod Norge bearbejdedes paa 
samme Tid, Forhandlingerne med England skred frem. 
Oberst Piaten, som dengang opholdt sig i Gøteborg, 
beskæftiget med Forarbejder til sit Kanalprojekt, kaldtes 
til Stockholm, hvor han blandt andre Tilkaldte var 
sammen med General Armfelt og den bekendte halv- 
franske Oberst Tibell, der ikke længe efter blev General 
og Generaladjudant. 

Da Rusland var færdig til at rykke ind i Finland, 
anmodede det baade den franske og den dansk-norske 
Regering om Hjælp, og Brevet til Regeringen i Hol- 
sten indeholdt paa Grund af Kronprinsens tidligere 
Beklagelser over indskrænkede Midler til offensiv Brug 
det Raad at rekvirere et fransk Hjælpekorps. Da 
dette Brev kom til Kiel, befandt Kronprinsen sig der. 
Han var rejst derover, fordi hans Gemalinde havde 
faaet en Datter, Prinsesse Vilhelmine; han havde der- 
efter hilst paa Regeringen i Rendsborg og fejret 
Kongens Fødselsdag der. Da han efter Tilbagekomsten 
til Kiel modtog den russiske Opfordring, blev han ikke 
lidet foruroliget; thi han havde forestillet sig, at han 

kunde blive fri for Franske paa Sjælland. Han mente 
imidlertid, at han nu ikke kunde holde sig ligegyldig 
til Opfordringen, og sendte derfor sin Qeneraladjudant, 
Lindholm, til Bemadotte i Hamburg med et ligegyldigt 
Brev for at erfare, hvad Bernadotte vidste om Sagen, 
om Tilbudet fra 1807 om Hjælp bestod endnu, om de 
20—26,000 Mand kunde faas som Hjælpekorps under 
dansk Højhed o. s. v. 

Da Lindholm kom til Hamburg og fremstillede sig 
for Marechallen eller Fyrsten, som Bernadotte nu altid 
kaldtes paa Grund af sit Len Pontecorvo, blev han 
ikke lidet overrasket ved, hvad han saa og hørte. 
Fyrsten var i oprømt Lune, beskæftiget med Planer 
til at erobre Sverig. Han havde, fortalte han, nemlig 
faaet en Befaling fra Kejseren til at bemægtige sig 
Skaane og Gotland og havde alt sendt betroede 
franske Officerer, sin Adjudant Hamelinaye og den 
kommanderende franske Søofficer ved Elben, til Bæltet 
og Sundet for at undersøge Midlerne til Overskibning. 
Lindholm vovede det Spørgsmaal, om det var som 
dansk Hjælpekorps, at Korpset paa den Maade skulde 
drage gennem det danske Territorium, men fik Svaret : 
Nej. Frankrig agerer mod Sverig ikke som Hjælpe- 
korps, men som krigsførende Hovedmagt. Forholdet 
er tværtimod det, at de Tropper, Danmark stiller til 
Korpset — og jeg har Ordre til at forlange 16,000 
Mand — blive Hjælpetropper under min Befaling; 
thi Overkommandoen og Ledelsen af alle Operationer 
tilfalder mig. Lindholm gjorde nu opmærksom paa, at 
den Vej, Marechallen havde valgt over Store Bælt og 
Sjælland, ikke var den bedste, thi han kunde standses 
af Englænderne baade i Store Bælt og i Sundet. Bedre 
var Udskibning fra Lybæk eller Stralsund. Det var 
over denne Del af Østersøen, man i 1807 havde sendt 

Tropper fra Holstens Kyst til Lolland og Falster. 
Men Bemadotte opfattede dette kun som et Forsøg 
paa at blive fri for de Franske paa Øerne og mente, 
at han ved Hurtighed i sine Bevægelser nok skulde 
komme til Sverig, før Englænderne kom til Sund og 
Bælt. 

Hvad han ikke fortalte Kronprinsens Adjudant^ var, 
at han vilde gøre Danmark til et Depot eller en Repli 
for Angrebet paa Sverig og havde bedt Kejseren om 
at maatte bemægtige sig Fæstningerne Grltickstadt, 
Rendsborg og Nyborg. 

Lindholm blev meget bestyrtet over, hvad han hørte, 
og især over, at Marechallen, da han engang bemærkede, 
at Kbrpset let kunde blive standset ved Store Bælt, 
med et maliciøst Tonefald ytrede: Nu vel, saa ind- 
rette vi os paa Fyn og i Slesvig og Holsten; thi det 
var det, man altid frygtede her, at Marechallen kun 
vilde have Fastlandet. Men dette var dog ikke Til- 
fældet nu. Bernadotte havde med en sand Lidenskab 
omfattet Opgaven, der laa til Rede for ham i Sverig. 
Han havde skildret Tilstandene i Sverig for Kejseren 
og hans Militærkabinet, havde gjort opmærksom paa, 
at der for Øjeblikket næsten var Revolution i Landet, 
og at hele den oplyste Del af Nationen var i aaben 
Kamp med den magtløse og intet betydende Konge. 
Blot et Par Sejre, skrev han, og Sverig ligger i vore 
Arme. Kun maa Danmark ikke være med, forklarede 
han. Han vilde helst have dette Rige undertvunget 
først, men i hvert Fald maatte det ingen fremtrædende 
Rolle faa; thi Hadet mod Danmark var saa stort i 
Sverig, at en uforsigtig Fremdragen af danske Tropper 
let kunde opvække en uvenlig national Stemning, 
hvis Udstrækning man ikke var i Stand til at be- 
dømme. 



90 KRONPRINS FREDERIKS STILLING TIL KORPSET 

Da Lindholm kom tilbage til Kiel, blev Bestyrtelsen 
over, hvad han bragte, ogsaa stor der. Men Kron- 
prinsen, som ad diplomatisk Vej da alt var bleven 
oplyst om, hvad der forestod, og gennem den franske 
Gesandt havde faaet en Opfordring fra Kejser Napoleon 
til at støtte Toget til Sverig, forstod vel, at hvad de 
mægtige HoflFer havde besluttet, vilde finde Sted, enten 
han sagde ja eller nej dertil. Der var ikke andet at 
gøre end at laane gode Miner til Spillet og sørge det 
bedste, man kunde, for, at det franske Korps saa 
hurtigt som muligt kom til Sverig. Regeringen gav 
straks politisk behændigt det franske Korps fri Gen- 
nemmarch gennem Kongens Stater, hvorvel ingen 
havde bedt derom, og erklærede ogsaa Kongen beredt 
til at stille Hjælpetropper, dog ikke flere end 5000 fra 
Norge og 6000 fra Danmark, da alle andre behøvedes 
ved Kysterne mod England. 

For at fremskynde Marchen gennem Landet og ogsaa 
for at vise Korpset en Opmærksomhed sørgede han 
nu i Forbindelse med franske Kommissærer, han ud- 
bad sig, med hel kongelig Rundhaandethed for, hvad 
Korpset kunde behøve undervejs. Der indrettedes 
Etapper med Magasiner og Indkvartering paa hele 
Vejen til Øresund; i Bælterne samledes der Over- 
skibsningsmidler fra Kyster og Havne i vid Omkreds, 
og i det nordsjæUandske Terrænafsnit mellem Ise:Qord 
og Sundet indrettedes der Depoter og Magasiner, fyldte 
med alt, hvad der behøvedes for det Korps, der skulde 
foretage Overgangen til Sverig, og i Sundet samledes 
til Brug ved Overskibningen først Linieskibet Christian 
Frederik fra Norge, dernæst fem store som Fregatter 
udrustede Koffardiskibe, tyve nybyggede Kanonbaade 
og en stor Mængde Pramme og armerede Smaaskibe. 

Endelig skulde i Overgangsøjeblikket alle de Fartøjer 
slutte sig dertil, som paa den Tid fandtes i Sundet. 

Danske Kommissærer udnævntes til paa alle Punkter 
at gaa de Franske til Haande. Et eget Feltkommis- 
sariat indrettedes paa Koldinghus for de Franske. 
Ethvert Ønske, som udtaltes fra fransk Side, opfyldtes 
straks. Marechallen fik, som han sagde sig vant til, 
paa hver Station et Slot eller stort Hus til sin Raadig- 
hed med dagligt stort Taffel paa kgl. Regning samt 
frit Ophold for hans Hovedkvarter, bestaaende af 120 
Personer foruden Tjenere, Kuske, Arbejdere o. s. v. 
Generalerne fik lignende Opmærksomheder, kun i mindre 
Stil. Alle Officerer, selv de yngste, fik enten Taffel 
paa kgl. Regning eller Taffelpenge. 

Havde Kronprinsen vidst, hvilket ustyrligt Hang 
til at skaffe sig Penge der beherskede de højere 
Officerer og Myndigheder i det Bernadotteske Korps, 
vilde han maaske have betænkt sig paa at vise en 
Rundhaandethed, som Korpset ikke kunde lade være 
at udnytte i desto højere Grad, jo mindre det øjnede 
dens Grænse. Men han handlede, som han gjorde, 
fordi han vilde vinde Korpsets Velvillie, hvilken han 
ogsaa havde fortjent saa meget mere, som de højere 
Officerer ogsaa fik Indtægter fra Tyskland, hvor der 
i de Lande, Korpset okkuperede, og i Hamburg, 
der betragtedes som Fyrstens Domæne, var udskrevet 
eller tilvejebragt Midler til Marchen gennem Danmark 
og Felttoget. 

Det værste for Arrangementerne var det, at Berna- 
dotte ikke maatte marchere, før han fra Kejseren 
havde modtaget en endelig Ordre dertil. Og denne 
kom ikke før den 6. Marts. Ja, det vil sige, han 
modtog egentlig slet ikke den Dag nogen Ordre til at 
rykke ind, men kun til at begive sig til Kronprins 

Frederik for at overbevise sig om, at der var Trans- 
portmidler til Stede i en saadan Udstrækning, at en Hær 
paa 20 — 25,000 Mand kunde være samlet paa Sjælland 
den 26. — 30. Marts. Da Kejseren imidlertid ikke vidste 
noget om, at Marchen gennem Danmark paa Grund af 
de maritime Transportmidlers begrænsede Omfang maatte 
foretages i Etapper paa kun 2 — 3000 Mand, forekom 
det Bernadette, at der var Anledning til at begynde 
Marchen straks for at kunne opfylde Hovedopgaven, 
som var den, paa det nævnte Tidspunkt at have det 
befalede Antal Tropper samlede paa Sjælland. Han 
bekvemmede sig derfor, presset af de danske Kommis- 
særer og drevet ogsaa af sin egen Længsel efter at 
komme i Aktivitet, til straks at sætte den første 
Etappe i Bevægelse og melde Kejseren Grunden der- 
til. Dernæst rejste han med sin Gemalinde og sin Søn 
Oscar, som boede hos ham i Hamburg, til Kolding- 
hus, hvor han oppebiede Tropperne af første Etappe. 
Først da de vare komne til ham og overførte til Fyn, 
rejste han med Familie til Odense, hvor han efterlod 
Hustru og Søn for personlig at begive sig til Kron- 
prinsen i Kjøbenhavn. 

Men ankommen til Nyborg erholdt han en ny Ordre, 
den rigtige, den, han skulde have oppebiet i Hamburg. 
Den bød ham at sætte sig i March, men i en bestemt 
Orden, forskellig fra den, hvori Bevægelsen var begyndt. 
Der skulde overhovedet kun deltage en eneste fransk 
Division i Indmarchen, og det var en anden end 
den, hvis Tete nu var kommen til Fyn. Denne sidste 
skulde efter Kejserens Bestemmelse forblive i Ham- 
burg. 

Denne Befaling var nær ved at bringe Marechallen 
til Fortvivlelse. Nu skulde de Tropper, der vare 
komne op til Lille Bælt, gaa tilbage til Hamburg, og 



BERNADOTTE REJSER TIL KJØBENHAVN 93 

andre fra denne By indtage deres Plads, ja — Berna- 
dette maatte, hvis han skulde fuldføre Ordren bog- 
stavret, bede den danske Regering om at transportere 
de Tropper tilbage over Lille Bælt, som vare førte over. 
Dette mente han dog var uforlangeligt. Han indsatte 
derfor de Tropper, som vare komne til Fyn, i den 
Division, der skulde forlade Hamburg, og lod denne 
til Erstatning efterlade en lignende Styrke til Ind- 
lemmelse f. Divisionen, der vendte tilbage. Men ellers 
iværksattes nu den underlige Krontramarch, der be- 
stod i, at Tropperne fra Nord gik mod Syd og de i 
Syd mod Nord. 

Styrken paa Fyn maatte imidlertid nu vente, til 
denne Kontramarch var fuldført, og Bernadette saa i 
Tankerne, at Korpset let derved vilde blive standset 
ved Store Bælt. Men hvad der var ham mere ])aa- 
faldende, var, at Befalingen indeholdt den Bestemmelse, 
at kun et fransk Rytterregiment og to spanske Regi- 
menter maatte overføres til Sjælland, og det ikke 
engang, før Kejseren havde faaet nye Oplysninger om 
Overfartens Udførlighed og de Danskes Dispositioner. 

Betød dette, at Kejseren havde opgivet Indfaldet i 
Skaane? Bernadotte vilde dog ikke tro det. Han 
skrev til Kejseren og begav sig derpaa om Bord i 
Smakken for at rejse til Kjøbenhavn. 

Men da han kom ud i Bæltet, fangedes hans Opmærk- 
somhed ved noget, der bragte Forvirring i alle hans 
tidligere Forestillinger og Planer. Han tabte snart 
Kysten af Syne, uden at den modsatte saas, derimod 
bemærkede han store Skibe, som krydsede i aabent 
Hav. Var dette et Bælt? Han havde haft en anden 
Forestilling om dette Vand, og naar man havde talt 
til ham om Vanskelighederne ved Passagen af dette, 
havde han ment, man kun vilde skræmme ham. Hvad 

han iagttog under Overfarten, fængslede ham i den 
Grad, at han endnu i Kjøbenhavn talte med alle Men- 
nesker om Store Bælt. Ved Hoffet gav dette Anled- 
ning til, at man ikke antog ham for nogen Helt til 
Søs. Men det var dog større Tanker, der optog ham. 
Skulde Kejserens Magt maaske ikke naa længere end 
til Store Bælt? I Kjøbenhavn søgte han Oplysning 
om Naturforhold ved Bæltet paa de Steder, han ikke 
havde været. Det kunde dog ikke være alt som mel- 
lem Nyborg og Korsør. 

Til Hovedstaden, hvor efter hans Ønske Frederiks- 
berg Slot var stillet til hans Raadighed, ankom han, 
ledsaget af den ham attacherede Kavaler, der var 
rejst ham i Møde, Natten mellem den 16. og 16. Marts, 
omtrent samtidig med, at en alvorlig Begivenhed 
ganske forandrede Byens almindelige Fysiognomi. 

Kong Christian VU var nemlig død i Rendsborg, 
væsentlig som Følge af den Skræk, Indmarchen af de 
franske Tropper i Fæstningen forvoldte den aands- 
sløve, om de offentlige Begivenheder ganske uvidende 
Konge. Efterretningen om dette Dødsfald var det, 
som kom samtidig med Fyrsten. Stadens Porte luk- 
kedes derfor den 16. Christian Bernstorff proklamerede 
fra Altauen paa Amalienborg Tronskiftet. Kong Fre- 
derik VI traadte ud og modtog Hylding. Tropperne 
toges i Ed, Herolder, eskorterede af Hestgarden, op- 
læste Budskabet paa offentlige Pladser, og de højere 
Embedsmænd og Hoffets Funktionærer strømmede hele 
Dagen til Palæet for at gøre den nye Konge deres 
Opvartning. 

Kl. 2 begav Bernadotte sig til Amalienborg, ledsaget 
af sin franske Stabschef Gérard og en fransk Adjudant. 
Han kunde altsaa begynde sin Tale med en Lykønsk- 
ning til Frederik VI som Konge; men desværre var 

det Budskab, han derefter saa sig nødsaget til at 
bringe om hans Korpses Standsning ifølge Kejserens 
Ordre, meget nedslaaende, hvor meget han end søgte 
at trøste Kongen med, at denne Standsning næppe 
var endelig, men efter alt at dømme rent midlertidig. 
Dog vistes der Bernadotte al mulig Opmærksomhed. 
De danske Prinser og Generalstabsofficererne forestil- 
ledes for ham, og ved Taflet spiste han med Kongen, 
Prins Christian Frederik, Frederik af Hessen og Prins 
Ferdinand i et eget kongeligt Gemak, medens det 
øvrige Selskab beværtedes ved et større Marskals- 
taflfel. 

Ved denne Lejlighed stiftede Bernadotte Bekendt- 
skab med sin senere Modstander, den 21aarige Prins 
Christian Frederik, hvem han ogsaa senere under sit 
fem Dages Ophold i Kjøbenhavn traf sammen med. Den 
unge varmblodige Prins, der var idealistisk anlagt og 
saa stort paa Verden, i hvilken Skæbnen jo muligvis 
kunde forunde ham en fremskudt Plads, især hvis 
Kongen ingen Sønner fik, og som til Fuldbyrdelse af 
store Handlinger, hvis saadanne skulde falde i hans 
Lod, besad det Initiativets Mod, som hos Herskere 
har Værd, selv om det ikke altid er ledsaget af Evne 
til at tage Konsekvenserne fuldt ud og fastholde en 
Beslutning gennem Trængsler og Kamp, gjorde sig 
bemærket af Bernadotte som den mest opvakte Person 
ved dette Hof, som han ellers ikke havde Sympati 
for. Men naar han senere genkaldte sig Prinsen, til- 
lagde han ham dog ikke Evne til stor Optræden i 
Verden, fordi han ikke havde været uden for dette 
Slige og ikke kendte til andet Krigsvæsen end det af 
Marechallen saa ringeagtede i Holsten. 

Det var dog kun i Forbigaaende, under Livet ved 
Hofiet og ved Udveksling af Høfligheder, at de to Per- 

sonligheder mødtes. Det var med Kongen og General- 
staben og med dem, som havde forberedt Indfaldet i 
Sverig, at Bemadotte og hans Stab havde Forret- 
ninger. Denne Samværen trykkedes imidlertid haardt 
ved den skete Standsning i Marchen. Frederik VI 
søgte at overtale Bernadotte til at ignorere Befalingen. 
„Naar en Feltherre ved, at en Ordre er bygget paa 
fejlagtige Forudsætninger," sagde han, „bør han ikke 
rette sig efter den. Det er Kejserens Hensigt at 
angribe Sverig, af Ubekendtskab til Overskibsnings- 
forholdene har han opsat Overgangen over Store Bælt, 
men denne Opsættelse vil gøre Hensigten uopnaaelig." 
Han mente, det maatte være Bernadottes Pligt at 
handle paa egen Haand til Hensigtens Opnaaelse, meu 
dette vilde Bemadotte ikke gaa ind paa. Han for- 
fægtede, at man ikke kunde tjene sin Herre ved at 
være ham ulydig. Det eneste^ der var at gøre, var 
at skrive til Kejseren, det havde han gjort, men han 
troede for vist, at der selv uden det vilde komme en 
Ordre til Overskibning. 

En saadan kom der i Virkeligheden til Nyborg, 
medens Bernadotte var i Kjøbenhavn, men Englænderne 
havde med det samme vist sig i Bæltet. Overfarten 
blev usikker. Den kejserlige Ordre maatte vente i 
Nyborg paa Marechallens Tilbagekomst. 

Da Bernadottes Officerer havde inspiceret og be- 
undret alle Forberedelser i Nordsjælland, og alt for- 
nødent var aftalt mellem Marechallen selv og Kongen, 
forlod den Førstnævnte Hovedstaden den 21. Marts for 
at vende tilbage til Fyn over Korsør. Men ankom- 
men til denne By erfarede han, at der laa en engelsk 
Fregat med en Kutter midt i Bæltet, og at Færge- 
farten derfor var indstillet. Han maatte nu begive sig 
til Skjelskør og bød Færgefolkene her store Summer 

for at bevæge dem til Forsøget. Men det ansaas for 
ugørligt, og han rejste derfor videre til Vordingborg 
og derfra til Lolland. Bestyrtelsen over dette blev 
lige saa stor i Kjøbenhavn som i Bernadottes Om- 
givelser. Frederik VI befalede alle Myndigheder i 
Sydsjælland og paa Lolland at hjælpe Fyrsten over 
til sit Korps og bød Linieskibet Christian Frederik, 
som netop var kommet fra Norge, at bistaa Fyrsten 
og å tout prix rense Bæltet for engelske Skibe. Linie- 
skibet stod straks Syd paa, og hvis Vinden havde 
været gunstig, vilde det vist have kunnet udføre sin 
Mission, men det mødte Modvind, vendte derfor om 
for Nord om Sjælland at komme til Bæltet, men paa 
Vejen derhen mødte det i Kattegat tre engelske 
Linieskibe, som vare blevne savede ud af Isen ved 
Gøteborg for at forfølge dette danske Skib, som var 
blevet observeret, da det paa Rejsen fra Norge pas- 
serede Gøteborg. I Kampen mod disse engelske Orlogs- 
mænd blev „Christian Frederik" overvundet. 

Bernadotte, som var i stadig Angst for at blive 
skilt fra sit Korps, betroede sig til sidst paa Lolland 
til en aaben Baad, som gennem Drivis Syd om 
Langeland, 15 Mil paa aabent Hav, landsatte ham 
paa Øen Als. Herfra begav han sig til Koldinghus, 
hvorhen han stævnede den Kurer, der opholdt sig i 
Nyborg med Brevet fra Kejseren. Men om Natten 
brændte Koldinghus Slot. Han rejste derfor til Odense, 
hvor han først fik Brevet. 

Dette indeholdt nu Befalingen til at passere Bæltet, 
hvilken Napoleon havde givet som Følge af, at Ind- 
faldet i Finland var meldt ham af Alexander. Men 
nu var det Bernadotte, som maatte gøre Indsigelse. 
Han havde faaet et Kendskab til Store Bælt, som han 
aldrig glemte siden, og som kom til at indvirke paa 

7 

den Politik, han senere som svensk Kronprins slog ind 
paa mod Napoleon. 

Han lod Kejseren vide, at den modtagne Ordre var 
uudførlig, at Bæltet nu var behersket af England ind- 
til næste Vinter, og at han derfor maatte indskrænke 
sig til at besætte Fyn og Fastlandsprovinseme, med 
mindre Kejseren skulde ønske mindre Troppedele over- 
førte til Sjælland, da sligt altid kunde ske ved Lej- 
lighed. 

Idet Marechallen nu med Fortrædelighed maatte op- 
sætte sit svenske Foretagende, havde han de danske 
Provinser, over hvilke han var Eneherre, at trøste sig 
med. Han kastede sig over den militære Organisation 
af dem, og en Befaling, som han modtog jfra Kejseren 
i April, var som en Indledning til en Virkeliggørelse 
af det cimbriske Rige. Kejseren bød ham nemlig at 
føre et Par spanske Regimenter under en fransk 
General til Sjælland, at sprede de andre Spaniere over 
Fyn og Jylland, men at samle aUe franske Tropper i 
Slesvig og Holsten, holde dem koncentrerede i Lejre 
og sende alle danske Tropper, som fandtes i Fæst- 
ningerne i Holsten eller udenfor, til Sjælland. 

Det var Opstanden i Spanien, der nii begyndte at 
tiltrække sig Magternes Opmærksomhed og dikterede 
Kejseren den nævnte Ordre. Han vilde opfylde, hvad 
han havde lovet Czar Alexander, men alle franske 
Tropper maatte han, Europa over, have disponible for 
den Brug, det begyndende Røre kunde paalægge ham 
at gøre af dem. 

Bernadotte begyndte med at regere, at indrette sit 
militære Herredømme som i Hannover, tage Forplej- 
ningen i egne Hænder og bygge Magasiner og Syge- 
huse — af den danske Kasse kun at forlange Midlerne 
dertil. 

Saaledes var Tilstanden bleven i Danmark, da Eng- 
lænderne fuldstændig havde omsluttet Sjælland og de 
andre danske Landsdele, og da Kong Gustav med 
Tibell som Hjælper satte sit store Angreb paa Norge 
i Scene. Han havde faaet Held med sine Forhand- 
linger med England. Kun var det selvstændige engelske 
Angreb paa Vestkysten af Norge opgivet. Gustav IV 
eller hans Generaler skulde lede det hele, men Eng- 
land stillede til hans Raadighed de nødvendige Flaade- 
midler, et Korps paa 10,()00 Mand og rundelige Sub- 
sidier. 

I Februar Maaned var alt dette blevet traktat- 
mæssigt afgjort, og derefter havde den engelske 
Regering vist, hvor alvorligt og virksomt den vilde 
opfylde de indgaaede ForpKgtelser ; thi allerede i 
Februar kom der engelske Flaader til Skagerak og 
Kattegat, hvor de forstyrrede og til Dels standsede 
Skibsfarten paa Norge. 

Nu indtraf der i Begyndelsen af Marts oven paa den 
usædvanlig milde Vinter pludselig Frost, saa stærk 
endog, at de engelske Skibe, som maatte ty ind til 
Gøteborg, frøs fast der. Det var paa den Tid, An- 
grebet paa Finland var begyndt, og Bernadettes Hær 
drog gennem Danmark. Kong Gustav maatte tage 
Forsvarsforanstaltninger, forstærke ToUs Hær i Skaane 
og de tre smaa Korpser, som stod mod Norge, nem- 
lig Vegesacks i det sydlige og Bergenstråles og Gahns 
nordligere, endelig oprette en Reservehær i Ørebro, 
som kunde komme det Korps til Hjælp, som angrebes. 
I denne Periode, den 12. Marts, var det, at den svenske 
Regering af den dansk-norske Gesandt i Stockholm, 
Grev Moltke, forlangte klar Besked inden 24 Timer, 
om man var i Krig eller havde Fred med Danmark 

og Norge, og at Gesandten saa overleverede den Krigs- 

erklæring, han havde i sin Besiddelse med Bemyn- 
digelse til at bruge den, naar Omstændighederne op- 
fordrede dertil. 

Som Regeringen var kommen i Besiddelse af dette 
Dokument, forandrede Vejret sig. Foraaret brød nu 
frem, Isen skørnede i alle Havne, og den 18. Marts, 
medens Bernadotte var i Kjøbenhavn, var den største 
Del af Flaaden i Gøteborg alt i Færd med at bryde 
ud og sprede sig ned mod Sund og Bælt. Da be- 
faledes det General Armfelt, som var bleven udnævnt 
til Chef for Hæren i Ørebro, at bryde op mod Norge, 
at forene sine Tropper med de i Forvejen ved den 
norske Grænse staaende og med den forenede Hær og 
de Forstærkninger, som nu alle Vegne fra dirigeredes 
til ham, at erobre det saa længe eftertragtede Rige. 
Alt tegnede foreløbig ret gunstigt. Man fik at 
vide, hvad der var sket i Danmark. Nye engelske 
Eskadrer viste sig ved Norges Kyster, hvor der fore- 
faldt skarpe Fægtninger, og ved Englands Kyst ind- 
ladede en vældig Transportflaade det 10,000 Mand 
stærke Hjælpekorps, som den skulde overføre til Gøte- 
borg, hvor det skulde modtages. 

Norge befandt sig under den Krise, disse Forhold 
frembragte, i en ganske ejendommelig Stilling. 

Vi vide, at Kronprins Frederik kun havde villet 
ruste Norge mod Englænderne. Hæren var fordelt 
fra Trondhjem langs Kysten nedad, saa der mod 
Sverig ikke havdes anden mobil Styrke end de 5000 
Mand, der kunde drages ud af Grænsefæstningerne 
Kongsvinger og Frederikssten (ved Frederikshald) samt 
Kystfæstningen Frederiksstad i Syd og Christianias 
Garnison og Aggershus Fæstning. Og med disse 5000 
Mand havde Christian August Ordre til i Marts Maaned 
at falde ind i Sverig. Dette forekom Christian August 

helt fortvivlet; thi Kronprinsen vilde fra Sjælland kun 
foretage Demonstrationer og Alarmeringer paa den 
skaanske Kyst, kun akkurat fremkalde den Krig, hvis 
hele Vægt vild© komme til at tynge paa Norge, og 
det, udea at Christian August havde den Myndighed, 
han i saa Fald ikke kunde undvære. Thi saa under- 
ligt det end lyder, af Militæret stod endnu baade 
Trondhjems og Bergens Generalkommando direkte under 
Kongen (det vil sige Kronprinsen), saa Christian August 
kun med yderste Besvær i 
sidste Øejblik fik Lov til 
at drage nogle Tropper fra 
Trondhjem og Bergen til sig, 
hvorved den mobile Styrke, 
han havde til Raadighed, 
blev en 7—8000 Mand. 

Nu kom til alt det her om- 
talte, at engelske Eskadrer, 
som tidligere meddelt, alt i 
Februar kom til Norges Ky- 
ster og til Dels spærrede ■■ 
Forbindelsen med Danmark. 

Tilførslen hæmmedes næsten helt, da ogaaa. Sverig paa 
den Tid lukkede Grænsen. Særlig Vaaben, Krudt, 
Fourage og aldeles nødvendige Krigsfornødenheder 
udebleve, og de af Christian August paabegyndte Mili- 
tærfabriker og Krudtmøller vare ikke færdige; des- 
uden manglede der Raaprodukter til Fabrikationen. 

Hvad der dog var værre end alt andet, var, at der 
ikke var kommet tilstrækkelig Forsyning for Befolk- 
ningen i Norge — hverken af Sæd eller af Salt, 
Medicin eller saadanne vauskeligt undværlige Artikler 
som Sprit, Tobak o. s. v. Hvorvidt dette nu i Virke- 
ligheden var Tilfældet, vidste man dog ikke med Be- 

stemthed; iJii man havde ikke sikre statistiske Data at 
gaa efter. Norge befandt sig endnu i forholdsvis 
Velstand. Handelen havde været glimrende fra 1801 
til 1807, men man samlede ikke i Lader i Norge. 
Man levede dengang saa temmelig fra Haanden i 
Munden. Christian August sad og regnede og regnede, 
men han kunde ikke faa andet Facit, end at Norge 
ikke kunde staa igennem til Høsten. Hverken Wedel 
eller Eegeringskommissionen turde omstøde de Resul- 
tater, han var kommen til, og han meldte derfor Kron- 
prinsen, at Stillingen i Norge var desperat. 

Men i Marts Maaned, som han skulde indkalde 
Hæren, blev hans Mismod pludselig til Forhaabning. 
Det var, da han erfarede, at det var Bernadotte, der 
skulde udføre Indfaldet i Sverig fra Sjælland. Bud- 
:skabet herom fik han først fra Kronprins Frederik, da 
denne var i Kiel, og senere, da Breve fra Sjælland 
kun kom sjældent og uregelmæssigt, meldte hans 
Familie paa Augustenborg og Nordmænd i Regerings- 
kredsene i Rendsborg — hvis Breve om Natten 
listedes fra Fladstrand over til Norge — om den 
franske Hærs March gennem Slesvig, Jylland og Fyn. 

Han betragtede nu det befalede Angreb ind i Sverig 
som en Lykke, et Middel til Norges Redning; thi dets 
Forsyning kunde saa ske gennem Sverig fra Skaane. 
Han indkaldte derfor med Lyst de hjemsendte Trop- 
per, indrettede langs Sverigs Grænse en Kordon af 
Reservefolk og lokale Tropper og længtes kun efter 
den Ordre, der skulde sætte hans lille mobile Korps i 
Bevægelse. 

Men saa standsede alle Meddelelser fra Jylland og 
Danmark overhovedet. I Stedet for strømmede svenske 
Tropper i større og større Tal aUesteds fra hen mod 
den norske Grænse, og sammen med Efterretningen 

om et alvorligt Sammenstød mellem en norsk Brig og 
nogle engelske Skibe ud for Norges Sydkyst kom nu 
Budskabet om, at en engelsk Hær, hvis Styrke Rygtet 
mange Gange fordoblede, var paa Vejen til den norske 
Grænse for at forene sig med Svenskerne. 

Den Styrke, General Armfelt raadede over, var til 
en Begyndelse 16,000 Mand, altsaa forholdsvis slet ikke 
ringe. Men denne Hær var rigtignok i den uforligne- 
lig slette Tilstand, som udmærkede hele det svenske 
Krigsvæsen under Gustav IV's Misregering. Den 
manglede ordentlig Forplejning, Intendantur, Træn, 
Midler til at føre Kanonerne frem, — stod derfor til- 
bage for den norske Hær, saa mangelfuld og betænke- 
lig hele ;dennes Udrustning end var. Derhos var 
Armfelt ikke Manden, der kunde organisere eller over- 
hovedet føre den. Denne nu halvhundredaarige General, 
som med sit lette Sind og sit gnistrende Lune en Tid 
havde været den mest beundrede Yndling ved Gustav 
III's Hof, men senere havde gennemgaaet eventyrlige 
Fata, været dømt til Døden, erklæret fredløs og efter 
at være tagen til Naade igen var bleven anvendt til 
diplomatisk Tjeneste og en Tid havde været Gesandt 
i Neapel, havde som Officer vist stor personlig Tapper- 
hed og Dumdristighed, men han var mere Politiker, 
for ikke at sige Intrigant, end Feltherre. 

Generalen mødte derhos ingen Hjælp eller Under- 
støttelse, kun Modstand og Genvordigheder, paa Vejen 
til Norge. Felttoget i Finland var i fuld Gang. Den 
svenske Nations Øjne hvilede paa Sveaborg, der var 
indesluttet og belejret, medens den svenske Hær i Fin- 
land i strengt Vintervejr under den gamle Klingspor 
og Førere som Klercker og Adlerkreutz kæmpede sig 
tilbage til det nordlige. Hele Folket betragtede det 
som et Udslag af Kongens Galskab, at denne Hær nu 

skulde op ad Norge til i Stedet for til Finland. Selv 
i det Parti, der levede i Ideen om Norges Tilslutning 
til Sverig — selv i dette Parti, hvis Hovedmand var 
Baron B. B. Piaten, skønt han kun støbte Kuglerne, 
ikke selv skød dem ud, delte de fleste den alminde- 
lige Mening. Nogle mente, at Norge slet ikke burde 
bekriges, men overtales ved fredelige Midler til 
Opstand og frivillig Forening med Sverig. Selv de, 
som mente, at en Erobring af Norge kunde være en 
god Begyndelse, fandt dog Tidspunktet uheldigt, ogsaa 
af den Grund, at Spørgsmaalet om de statsretlige For- 
hold paa den skandinaviske Halvø under en ny Ord- 
ning umulig kunde finde en tilfredsstillende Løsning 
under den abnorme Kong Gustavs Højhed. 

Disse Anskuelser gjorde General Armfelt Bekendt- 
skab med straks, han kom til Carlstad, der blev hans 
første Hovedkvarter. De udvikledes for ham af Grev 
Axel Rosen, der var Landshøvding her og tillige en 
af Hovedmændene i Agitationen paa Norge. Men end 
mere udvikledes de omtalte Synspunkter for ham af 
den førnævnte Ritmester Georg Adlersparre, der havde 
forladt den militære Tjeneste for at hellige Norges 
Revolutionering alle sine Kræfter og som Rigsdags- 
mand og Forfatter havde erhvervet sig en vis offent- 
lig Anseelse. Han paastod, at hvad der først og 
fremmest var at gøre, var at blive Kongen kvit. 
Først naar dette var opnaaet ved en Revolution, var 
det Tid at tænke paa Norge, hvis Tilslutning til Sverig 
da vilde gaa af sig selv. 

Armfelt brød sig ikke om Norge, hvorvel han havde 
været blandt de første Agitatorer paa dette Rige 
under Gustav III. Alle hans Interesser samlede sig 
om Finland, hvor han var født og havde Ejendomme. 
Men han havde modtaget Opgaven at erobre Norge, 

fordi han troede den let, og fordi han, som man mente, 
gerne vilde være borte fra Finland paa denne Tid. 
Han havde nemlig under sin Landsforvisning nydt 
Gæstevenlighed af Rusland og stod i nært Forhold til 
Czaren. Det var ham let at bringe sine revolutionære 
Venner til at forstaa, at Krigen nu maatte føres, da 
den var begyndt. Det var den nemlig, som han for- 
klarede dem. Han havde alt, fra Ørebro efter Samraad 
med Tibell givet Ordre til Tropperne ved Norge om 
at rykke til Grænsen for at sikre sig Vintervejene. 
De Klippepartier, som dannede Norges Grænse, vare 
nemlig om Vinteren dækkede af Sne, og i denne Sne 
var der dannet Veje, der tillod en bekvem Passage 
over de Kløfter, Vandløb og Stensamlinger, som, naar 
Sneen smeltede, gjorde Adgangen vanskelig. Hvis 
ikke disse Vinterveje endnu havde staaet til Raadig- 
hed, havde man ikke turdet tænke paa at bringe Pro- 
jektet om Norges Underkastelse til Ende i Løbet af to 
Maaneder. Da det nu gjaldt om hurtigst muligt at 
komme ind over Grænsen med de Midler, man havde 
ved Haanden, forlangte han de revolutionære Partiers 
Understøttelse, og Georg Adlei:sparre faldt til Føje, 
men vilde saa selv være med, hvorfor han søgte om 
kgl. Tilladelse til at træde med ind i den svenske 
Hær, hvilken Tilladelse han erholdt tillige med Majors 
Rang, om end først en Tid efter, at Krigen for Alvor 
var begyndt. 

Armfelt traf nu sine Dispositioner med Hensyn til 
Angrebet. Sydligst skulde Vegesack trænge ind i 
Enningdalen, beliggende i den Trekant norsk Land, 
der Syd for Frederikshald skyder sig ned i Sverig med 
Præstesletten og andre kendte Stedbetegnelser, Nord 
derfor skulde Hovedkorpset gaa over Vintervejene til 
Toksmark og Magnor og nordligst Gahns og Bergen- 

stråles Korpser støtte Bevægelsen ved egne Angreb. 
Ud for Norges Sydkyst fik derhos Skærgaardsflaaden 
ved Stromstad Paalæg om at udrette, hvad den for- 
maaede, til det fælles Maals Fremme. Den 1. April 
skulde Angrebene begynde og navnlig Vegesacks Korps 
falde ind, men Tilstanden ved Hæren var saa slet og 
Manglen paa Heste, Proviant og andre Fornødenheder 
saa stor, navnlig ved det sydligste Korps, at der 
den 1. April kun fra et af de nordligste Korpser skete 
et lille svagt Angreb. 

Christian August lod sig ikke af dette, der tilbage- 
vistes af den lokale Besætning, forlede til at samle 
sin mobile Styrke. Han vilde, inden han drog den 
ud af de Fæstninger og de Opholdssteder, hvor den 
ventede paa Befaling, først se de svenske Bevægelser 
udvikle sig i det større for at faa et Begreb om den 
svenske Angrebsplan og i Henhold dertil overraskende 
at kunne samle den lille Styrke, han maatte sætte sin 
Lid til, paa et Sted, hvor den kunde gøre Nytte. Alt 
blev derfor ogsaa i de følgende Dage, da der fra hele 
Grænselinien meldtes Skærmydsler og Smaakampe, 
roligt i den norske Stilling. Kun holdt ChristianAugust 
fra Moss, hvor han havde begivet sig hen, spejdende 
Øje med, hvad der foregik. Ikke engang nogle større 
Angreb, der forefaldt den 8., 10. og 11. April ved 
Vermundsø og Nysø, bevægede ham til at opgive den 
lurende Stilhed i alle Posteringer bag Grænsen. Først 
midt i Maaneden, da han modtog en Melding om et Ind- 
fald i den før omtalte sydligste Del af Norge, samlede 
han sin Styrke nær der henimod og begav sig selv 
til den. Han havde nemlig stedse ventet Angrebet 
der og mente, at hvad der hidtil var sket, kun havde 
været Skinangreb for at lokke ham bort fra det rig- 
tige Sted. 

Det viste sig imidlertid, da Samlingen var sket, at 
det hele havde været blind Alarm. Der var intet 
virkeligt Angreb i det sydlige. Men nu kom det 
svenske Hovedangreb nordligere. Den 14. April 
kastede den 2. svenske Brigade de norske Grænse- 
posteringer ved Krogfos tilbage til Trygstad og Mysen 
og drog dernæst den 16. under Kamp mod nye, til- 
ilende Tropper til Haneborg, hvorfra Brigaden den 
16. gik til Glommen, hvor Grev Axel Momer besatte 
Blaakjær Skanse. Til Understøttelse for Brigaden 
rykkede den 16. en anden Brigade frem over Toks- 
mark og en tredie den 16. over Magnor. 

Christian August forstod nu, at det egentlig var et 
Held, at han var kommen til at staa med sin samlede 
mobile Styrke nogle Dagsmarcher Syd for denne An- 
grebsbevægelse. Han traf lige saa snart, han var 
blevet klar over Situationen, udmærkede Dispositioner 
for alle Dele af den udstrakte Krigsskueplads, hvor 
nu Krigen fra norsk Side skulde begynde for Alvor, 
og gik selv i Spidsen for et tilstrækkeligt stort og 
kækt Korps mod Nord. Den 17. kom han til Rakke- 
stad, den 18. til Trygstad, den 19. til Høland og 
den 20. trængte han sig ind i den svenske Opstilling, 
som var tagen mod ham, midt imellem den mest frem- 
skudte og den længere tilbage værende svenske Brigade, 
saa Svenskernes Orden og Sammenhæng blev brudt. 
De i Norge indkomne svenske Tropper maatte nu- se 
at komme tilbage, og paa Grund af de norske Troppers 
Fremfærd kom der Fart i Retræten. Nordmændene 
vandt ved den Lejlighed nogle Trofæer. Saaledes for- 
vildede Axel Morner sig med den sidste Rest af den 
svenske Besætning i Blaakjær Skanse ind paa gale 
Veje ved Urskog og Toverud, og da han kom uheldig 
fra et Forsøg paa at slaa sig igennem, maatte han 

give sig til Fange med sine 6 Officerer, 40 Husarer 
og 72 Grenaderer, ikke at at tale om det Træn, han 
førte med sig. 

Da Christian August var bleven Herre over Pladsen 
for disse krigerske Tildragelser, sendte han øjeblikkelig 
hele sin Styrke hen mod den svenske Brigade, der 
var trængt ind over Tøksmark, men næsten sad fast 
i det vanskelige Grænseterræn. Personlig ilede han 
med en Bataillon, han paa Vejen tog et andet 
Sted, til Kongsvinger, hvor den fornævnte 3. svenske 
Brigade havde haft nogle Fordele, besat Lier og 
erobret en Kanon. Christian August afsatte paa 
staaende Fod Kommandanten, hvem han tilskrev Skyl- 
den for det passerede, og traf Foranstaltninger til at 
søge de begaaede Fejl redresserede saa meget som 
muligt. Medens han opholdt sig her, fik han Bud om, 
at Fjenden ogsaa nordligere, ved Midskogen, var falden 
ind i Norge, men at de lokale Tropper her havde 
straffet ham behørigt. Den svenske Korpschef, Oberst 
Gahn, var tagen til Fange med hele sin Styrke, 10 
Officerer og 430 Mand. Men ikke nok dermed. Den 
norske Kaptejn Nægler var gaaet over Grænsen med 
et lille Kommando og havde taget hele Gahns paa 
svensk Grund efterladte Repli, bestaaende af 1 Major, 
60 Mand og det Depot, Styrken bevogtede. I dette 
Depot fandtes der ogsaa Kanoner. 

Ved sin raske Optræden havde Christian August 
straks taget Braadden af det svenske Angreb. Kun 
paa to Steder havde Svenskerne faaet Fod lige inden 
for Grænsen, ved Lier og i Partiet mellem Ødemark 
og Grænsen, hvor en svensk Brigade hverken kunde 
komme frem eller tilbage, fordi Sneen netop smeltede, 
og Tropperne manglede Midler til at føre deres Kanoner 
over de Oversvømmelser med skjulte Vandløb, som 

stillede sig i Vejen for dem. Alle andre Steder holdt 
Nordmændene Grænsen, og den Kamp, som nu be- 
gyndte og førtes daglig paa alle Punkter, var en 
Grænsekrig i Udtrykkets bogstavelige Betydning 

Christian August stillede sig med det lille Korps, 
han havde hos sig, op ved Høland for at være ved 
Haanden, hvis Grænsekrigen fordrede hans Indgriben, 
idet han dog stadig havde sin Opmærksomhed vendt 
mod Syd, hvor det Vegesackske Angreb stadig ude- 
blev. Han kunde med Hensyn til Kampen ved Grænsen 
nu forholde sig ganske rolig. Den lokale Grænsebe- 
vogtning sejrede altid. Der strømmede ogsaa Frivillige 
til Grænsen fra hele Norge. Selv Grev Wedel overlod 
for en Tid Provideringens Anliggender til andre for 
med et Frikorps at ile til Grænsen. De norske Sol- 
dater fik en Følelse af Overlegenhed, og denne over- 
førtes til Søværnet, som ogsaa vilde være med. Kom- 
mandør Fischer, som kommanderede dette, havde samlet 
en Brig og 30 Kanonbaade ved Hvaløeme, der ligger 
Syd for Frederiksstad, ud for Grænsen mellem Norge 
og Sverig. Herfra løb han ind i Dynekilen eller i 
Skærgaarden foran Stromstad og jagede svenske Far- 
tøjer eller gjorde Strandhugst. 

Krigstildragelserne kundgjordes i Norge i et Blad, 
Budstikken, som Enevold Falsen udgav, og i Danmark 
i nogle Bekendtgørelser, som Generaladjudant Btilow 
udgav paa Kongens Befaling. I begge Riger vakte 
Tildragelserne stor Glæde. I Kjøbenhavn sang Vise- 
konerne paa Gaden om „Slaget ved Toverud, hvor 
Svenskerne bleve totalt slagne af de kække Nord- 
mænd''. Baade i Danmark og i Norge startedes der 
Indsamlinger til den norske Hær i Penge, og i Norge 
sendtes der Levnedsmidler fra alle Egne af Riget til 
Hæren i firspæn dige Vogne. 

De daglige Skærmydsler vedblev i April Maaned 
og ind i Maj. Saa først begyndte Vegesacks Korps at 
røre sig og falde ind i det sydlige. Paa tre Steder fik 
Korpsets Tropper Fodfæste inden for Grænsen, dog 
holdte i Skak af norske. Armfelt forlagde sit Hoved- 
kvarter tæt hen til Grænsen, til Holmedal. Christian 
August flyttede ogsaa sit mod Syd. 

Da ankom det engelske Hjælpekorps paa 10,000 Mand 
til Gøteborg. Armfelt sendte straks sin Adjudant, 
Baron Anckarsvård, didhen for at faa det fornødne 
om Korpsets Indgriben aftalt. 

Stillingen begyndte at blive spændende; thi Arm- 
felts Korps var vokset til 20,000 Mand, og der var 
kommen en ny Fører, Oberst Posse, til Sydkorpset i 
Stedet for Vegesack, som Armfelt ikke kunde komme 
ud af det med. 

Christian August havde da faaet fuld Oplysning om, 
hvad der var passeret i Danmark med Hensyn til 
Bernadottes Standsning. Han saa derfor mørkt paa 
Tilstanden, men pludselig begyndte Armfelt at trække 
sine Tropper bort fra Grænsen og at rømme ikke blot 
Ødemarkterrænet, men endog Lier, som han havde be- 
sat stærkt. Hvad kunde dette betyde? Vilde Sven- 
skerne og Englænderne angribe et andet Sted i Norge? 
Skulde Stockholm være taget af Russerne, som et 
Rygte meldte, eller skulde den svensk-engelske Styrke 
føres til Finland eller maaske til Sjælland? 

Christian August fortabte sig i Gisninger, men mente, 
han nu i hvert Fald ikke burde forholde sig helt pas- 
siv og ligegyldig ved, hvad der skete. Derfor lod 
han sine Tropper en Tid gaa de svenske lidt ind paa 
Livet. Denne Periode endte med den bekendte Kamp 
ved Præstebakken, sydligst i Norge, hvor Nordmændene 
den 10. Juni tog den sidste Stilling, Svenskerne havde 

inden for Grænsen, og bagefter fangede Bataillons- 
chefen Knorring, som var undkommen fra Fægtningen, 
tillige med 160 Mand og 2 Kanoner. lait tog Nord- 
mændene denne Dag 27 svenske Officerer med 368 
Undergivne. 

Denne Kamp ved Præstebakken var ført med Major 
6* Adlersparre, der denne Dag første Gang var i 
praktisk Tjeneste ved Armfelts Korps. Et Par Dage 
efter førte Majoren til Trods for en partiel Vaabenhvile, 
som var afsluttet under den nævnte Fægtning, en 
Styrke paa 6000 Mand ind paa Valpladsen ved Præste- 
bakken og lod den tage Stilling tværs over den syd- 
ligste Spids af Norges Land med begge Fløje støttede 
til svensk Jord. Det skulde betyde, at Svenskerne 
her vilde have det sidste Ord paa samme Tid^ Manøvren 
skulde være en Straf for en Krigslist, som Adlersparre 
mente, de Norske paa en mindre hæderlig Maade 
havde benyttet sig af den 10. Christian August fandt 
det ufornuftigt at betragte denne Demonstration som 
noget andet, end den var. Han klagede derfor blot i 
en Korrespondance, som alt var begyndt med General 
Armfelt paa Grund af det nævnte Krigspuds, over at 
Vaabenhvilens Betingelser vare krænkede. I fem Dage 
forblev disse 6000 Mand staaende i deres StiUing. 
Saa forlod de Norges Land, og Krigen blev i den 
nærmeste Tid derefter mere en Krig af Navn end af 
Gavn, idet de Svenske trak sig lidt bort fra Grænsen, 
og Christian August var tilfreds med, at de Norske 
holdt sig overlegne ved deres Grænser. 

Hvad var nu Grunden til den Tilbagegang, vi have 
set paa svensk Side, og som var bevirket ved en 
Ordre fra Kong Gustav, der bød Armfelt at rømme 
Norge og tage en defensiv Stilling paa svensk Grund? 
Simpelt hen den, at de to Maaneder vare gaaede, 

der midt i Marts vare tilstaaede Armfelt til Norges 
Erobring. 

Den store Plan fra Februar Maaned var altsaa 
strandet, og de to Maaneder, som vare spildte for 
Finlands Forsvar, vare kun benyttede til at indvikle 
Sverig i en ny Krig — en Krig med Norge, som det 
svenske Folk ikke ønskede at se som Fjende. 

Med hvilke Følelser man i Sverig saa paa dette, 
vil man let forstaa. Harmen derover var ganske 
almindelig. Men hvad skete der nu? Sendte Kongen 
nu endelig Tropperne, som han drog fra Norge, til 
Finland? Nej — den ulykkelige Konge fik den for- 
rykte Idé at ville tage Sjælland med de ti Tusind 
Englændere i Forening med svenske Tropper. Arm- 
felt maatte sende sine overflødige Tropper til Skaane, 
og didhen stævnedes der nu Tropper fra alle Steder i 
Sverig samt Materiel og Belejringsskyts. ToUs Hær 
svulmede op til en Snes Tusind Mand. Det var paa 
den Tid, da de spanske Regimenter kom til Sjælland 
tillige med en Del af de danske Tropper i Hertug- 
dømmerne, der kom hertil, fordi Napoleon, som vi 
vide, vilde have haft hele den danske Styrke flyttet 
til Sjælland. 

Men skete nu dette efter Overenskomst med Eng- 
land? Tværtimod. Den engelske Regering havde paa 
Slutningen af Vinteren opgivet Generhvervelsen af Sjæl- 
land, uvist af hvilken Grund. Forhandlingerne med 
Sverig om denne Øs Besættelse vare opgivne til Gunst 
for den anden Plan, vi kende. Det engelske Korpses 
Fører, General Moore, havde Ordre til ikke at lade 
sig bruge paa Sjælland. Sverig maatte bruge Korpset, 
hvor det vilde, kun ikke der. 

Vi skulle nu ikke komme ind paa de enestaaende 
Konflikter, som opstod heraf, men kun bemærke, at 



EFTEB DET MISLYKKEDE ANGREB 113 

den engelske Hjælp til Sverig blev til en hel Farce. 
Kong Gustav havde ikke villet tillade, at Korpset ud- 
skibedes i Gøteborg. Han vilde ikke have fremmede 
Tropper paa svensk Grund. Ikke engang i Skaane, 
hvorfra Operationerne mod Sjælland dog maatte ud- 
gaa, vilde han have dem i Land. De skulde udskibes 
umiddelbart paa Sjælland, og behøvede de straks at 
komme lidt i Land, saa anbefalede han Korpset at 
gøre dette et Sted paa den norske Kyst uden at 
tænke paa, at et Korps, der ikke er organiseret der- 
paa, ikke kan landstige uden videre i et ^'endtligt 
Land. Den engelske Gesandt Thomton i Stockholm 
forhandlede i Forening med Befalingsmænd fra den 
engelske Flaade om Landstigning, Operationsplan m. m. 
Men de kunde ikke opnaa nogen alvorlig Overenskomst 
om nogen Ting. Til sidst begav Troppernes Fører, General 
Moore, sig selv til den svenske Hovedstad, men han 
kom ingen Vej med Kongen, der endte med at blive 
saa ustyrlig, at han vilde arrestere de engelske Be- 
falingsmænd og lægge Beslag paa deres Orlogsflaade. 
For at undgaa, hvad en afsindig Hersker kunde faa i 
Sinde, flygtede Moore i Forklædning til Gøteborg og 
sejlede derfra med sit Korps tilbage til England. 

Den nærmeste Følge af disse kongelige Bedrifter 
blev den, at alle oplyste Mænd i Sverig og de Partier 
i Folket, som man altid regnede med, mere og mere 
gjorde sig fortrolige med Nødvendigheden af Kongens 
Afsættelse. Hidtil havde uden for de militære Partier 
den revolutionære Bevægelse egentlig ikke været rettet 
mod Dynastiet. Det store konstitutionelle Frihedsparti, 
som almindelig kaldtes det engelske, mente, at naar 
Sverig blot fik en Forfatning i britisk Aand med 
ansvarlige Ministre, kunde Kongen godt beholdes. De 
konservative Elementer, som ikke vare meget friheds- 

8 

begejstrede, havde indskrænket deres Ønsker til den 
omstyrtede Stænderforfatnings Genindførelse, og mere 
end dette havde Embedsmandspartiet i Stockholm og 
Hovedmassen af Borgersamfundet i Hovedstaden indtil 
nu egentlig ikke tænkt paa. Men i Sommeren 1806 
skete der et Omslag i den Retning. De forskellige 
Partimeninger nærmede sig en Del til hverandre, der 
foregik Overvejelser af mere radikal Natur end tid- 
ligere, ja der sendtes endog hemmelige Bud ud til 
fremmede Regeringer for at erfare, hvorledes de vilde 
stille sig til en Rejsning af Nationen mod Kongen 
midt under de bevægede Krigsforhold. 

Mens dette foregik hemmeligt, blussede imidlertid 
Krigen i Finland pludselig op og tildrog sig den 
svenske Befolknings udelte Opmærksomhed. Endelig 
sendtes der fra Sverig Tropper over til Finland, om 
end ikke i noget stort Tal, og det berømmelige Som- 
merfelttog i Finland begyndte. Kong Gustav rejste 

o 

selv til Åland efter at have overladt sin Farbroder, den 
gamle Hertug Carl af S5dermanland , den militære 
Kommando i Sverig med Tibell som Generaladjudant. 

Overskue vi, hvad der hidtil var sket, finde vi, at 
de Farer, som havde truet Danmark og Norge, nu 
vare overvundne, og at de forenede Riger hævdede 
deres Stilling baade paa Sjælland og i Norge. End- 
videre kan det siges, at de to Riger havde ydet Rus- 
land en virksom Hjælp ved at forpurre den store 
svenske Plan angaaende Finland og ved at fastholde 
en 30,000 Svenskere, et engelsk Hjælpekorps og de 
store engelske Flaader, medens Russerne uden stor 
Modstand besatte Storfyrstendømmet. 

Frederik VI undlod ikke at indkassere den fortjente 
Tak derfor i St. Petersborg, men var, idet han gjorde 
dette, især ivrig for at indprente Czaren, at det ikke 

var Bernadotte eller Frankrig, men Danmark og Norge, 
som havde ydet Rusland denne Hjælp. Det franske 
Korps var nemlig lige ved at bringe ham til For- 
tvivlelse. Han havde bygget de Lejre for Korpset, 
som Kejseren havde ønsket, samt indrettet de Syge- 
huse og Magasiner, som Marechallen fordrede, han var 
vedblivende gaaet ind paa ethvert Ønske, der var ud- 
talt af Korpset, og havde alt udbetalt adskillige Mil- 
lioner i klingende Guld. Men for alt dette havde han 
intet andet til Gengæld, end at Korpset sugede al 
Marv og Kraft af de Landstrækninger, det besatte, at 
der var stadige Konflikter, næsten aaben Kamp, mellem 
Befolkningen og de udisciplinerede og til Selvhjælp for- 
vænte franske Soldater, samt at den kongelige Myndig- 
hed aldeles ikke respekteredes. Intet forfærdede dog 
Kongen mere, end den Trøst, Bernadotte søgte at 
give ham ved Haabet om, at han nok til Vinter skulde 
komme til Sjælland og oprette det i forrige Vinter 
glippede. Dette, mente Kongen, maatte å tout prix 
forhindres, og den Mand, der efter hans Anskuelse 
bedst kunde gøre dette, var Czaren, naar han vilde 
afstaa fra fransk Hjælp og sætte sin Lid til, at 
Danmark og Norge vilde udføre til Vinter, hvad han 
ønskede. Derfor satte Kongen alle Jern i Ilden for 
at opnaa dette og bad ogsaa Christian August i Norge 
om endelig ikke at standse ved, hvad der var ud- 
rettet, men at forfølge den vundne Sejr over i Sverig 
og jage det Armfeltske Korps paa Flugt. 

I den Retning mødte han imidlertid ikke aabne 
Øren i Norge. Christian August indsaa alt for vel, 
hvilken Række af heldige Omstændigheder han havde 
at takke for den fordelagtige og overlegne Stilling, 
han nu indtog ved Grænsen til Sverig. Han var ikke 
til Sinds letsindig at sætte denne overstyr ved et Ind- 

8* 

fald med en halv Snes Tusind Mand i Sverig, naar 
dette Indfald ikke kunde støttes fra Sjælland af. Des- 
uden begyndte han nu atter at se meget mørkt paa 
Norges indre materielle Forfatning. Alle de Bekym- 
ringer for Levnedsmidler i Landet og Nødvendigheds- 
artikler af enhver Art, som vare glemte i Kampens 
Dage, vendte efter Farens Overstaaelse tilbage med 
forøget Paatrængenhed. Han tillod sig endog at fore- 
tage Afvæbninger for at skaane Magasinerne og der- 
ved forlænge den Tid, da Krigen overhovedet kunde 
udholdes. Han opløste nogle Formationer, hjemsendte 
Frikorpserne og foretog en Del Reduktioner, svarende 
til nogle i det Armfeltske Korps bemærkede Ind- 
skrænkninger. Han beholdt kun den Styrke, han 
behøvede for at hævde sin Overlegenhed i de Kampe, 
der kunde forudses. Der blænkredes nemlig endnu 
daglig, men i Almindelighed uden virkeligt Maal. 
Han holdt efter den skete Indskrænkning sin Hær i 
en saadan Orden, at han fra Hafslund, hvor han 
etablerede sit Hovedkvarter hos Medlem af Regerings- 
kommissionen, Kammerherre og Amtmand M. G. Rosen- 
krantz, kunde samle enten den hele Troppestyrke eller 
saa stor en Del deraf, som behøvedes, naar enten 
Kongen befalede det, eller der forelaa anden Grund 
dertil. 

Frederik VI vovede ingen bestemt Befaling imod de 
Foranstaltninger, som Christian August for ham frem- 
stillede som de efter hans Mening bedste og ofte nød- 
vendige. Prinsen var bleven til en mægtig Mand, 
skattet i Norge, beundret i Danmark og med Sverigs 
forundrede Øjne hvilende paa sig. Og Norge var 
blevet et andet Rige end før. Den to Maaneders 
Grænsekamp, i hvilken Norge havde lagt sin Sjæl, 
havde haft en samlende Magt. Der var sket et Gen- 

nembrud til den nationale Selvfølelse, som alle oplyste 
Mænd baade i Danmark og Norge lige fra Krigens 
Begyndelse havde anset som det eneste Middel til 
Norges Redning, og den bevidste statslige Selvstæn- 
dighed, som var opnaaet, styrkedes fra nu af Dag for 
Dag dels ved Nødvendigheden af at maatte sørge for 
sig selv paa Grund af Afspærringen, dels ved hvad der 
foregik i Danmark efter Tronskiftet. 

Selv om Fællesregeringen havde funktioneret som 
tidligere i Rendsborg eller i Kjøbenhavn, vilde den 
norske Regering ikke kunne lade de almindelige Be- 
styrelsesanliggender afgøre dernede. Tjenstbrevene 
maatte udfærdiges i Duplikater eller Triplikater og ofte 
i Cifre i Stedet for i Bogstavskrift. Det var ikke 
muligt at bygge en Administration paa en sligTjenst- 
gang, især da der var mange Breve, som trods al 
anvendt Umage aldrig kom over Skagerak. 

Nu hørte Fællesregeringen imidlertid — saa at sige — 
helt op. Efter Christian VIX's Død flyttedes KoUe- 
gierne vel atter til Kjøbenhavn, men nogen egentlig 
Regeringsforlæggelse synes ikke at være sket, i det 
mindste ikke paa nogen klar Maade. Forandringen 
blev egentlig kun den, at de Indstillinger, som Kolle- 
gierne før Kongens Død havde gjort til Kronprinsen, 
inden Sagerne sendtes til Rendsborg, nu bleve de 
eneste. Der holdtes intet Statsraad, fandt ingen regel- 
mæssige Forhandlinger Sted mellem Kollegierne eller 
Ministrene. Det hele blev til en formløs Enevælde, 
adjungeret Overkommandoen paa Sjælland; thi Kongen 
beholdt sin specielle Hærkommando med Udenrigs- 
ministeren ved sin Side i samme Form, han havde haft 
den som Kronprins, først i Kiel, senere i Kjøbenhavn. 
Og Militærkommandoen tog han sig tilsyneladende 
mere af end af den borgerlige Statsstj-relse. Naar 

han rejste til Holsten, som han ofte gjorde i denne 
Periode for at se til sin Familie, overlod han Be- 
falingen paa Sjælland til Prins Frederik af Hesseu 
eller hvem, der ellers i Øjeblikket var den ældste af 
de Kommanderende, og lod saa ofte sin Q-eneraladju- 
dant, Biilow, forblive i Kjøbenhavn til Hjælp for 
Kommandoen. Derimod efterlodes der ikke nogen, 
der kunde sørge for de ikke-militære Sagers tilbørlige 
Eøgt under Fraværelsen. Kollegierne maatte sende 
deres Indberetninger til Kongen, hvor de kunde finde 
ham. Ogsaa naar Kongen var i Kjøbenhavn, og alt 
gik sin regelmæssige Gang, syntes de borgerlige An- 
liggender ofte ligesom at være den militære Kommando 
undeflagte. Saaledes kundgjorde Kongen i en Parol- 
befaling af 28. Marts 1808, altsaa 12 Dage efter sin 
Tronbestigelse, at naar Kongen ved Parolen havde 
befalet noget, der angik Myndigheder, som ikke vare 
militære og derfor ikke fik Befalingerne daglig, skulde 
den tjenstgørende Generaladjudant meddele Befalingen 
til dem, den angik. Efter den Tid kunde borgerlige 
Myndigheder af en Adjudant med rød Fjer (General- 
stabens militære Mærke) modtage Befalinger angaaende 
deres Embedsførelse, og disse Befalinger vare inappel- 
lable. 

Disse ganske abnorme Regeringstilstande undlod 
ikke at faa Indflydelse paa den norske Regerings Stil- 
ling. Christian August fik sine militære og politiske 
Opgaver meddelt af Kongen, med hvem han derfor 
stadig vedligeholdt en Brevveksling af væsentlig person- 
lig Karakter. Som Tilstandene vare, kan det ikke 
undre, at Regeringskommissionen i Norge, der, navnlig 
ved Enevold Falsens dygtige Bistand, var i Færd med 
at blive det Sted, hvor alle Grene af Norges inden- 

rigske Styrelse koncentreredes ^), i større og presserende 
Anliggender benyttede den Kanal, som Prinsens Korre- 
spondance med Kongen tilbød, til at faa denne i Tale. 
Derved kom Norge til at afgøre mange vigtige Re- 
geringsanliggender med sin Konge, uden at Kolle- 
gierne fik noget at gøre med dem. 

Da Norge var det eneste Sted, hvor Kongens Tropper 
stod lige over for de svenske i umiddelbar Berøring 
med disse, tilfaldt der ifølge Forholdenes Natur ogsaa 
Norge en fremragende politisk StilUng. Christian 
August var Kongens naturlige Repræsentant lige over 
for Sverig, saa længe Sjælland ikke var med. 

Dette lagde man i Danmark mindre Vægt paa, thi 
Kongen havde ingen Interesser i Sverig. Hans hele 
Politik bestod i at være Rusland og Frankrig til 
Behag. Bernstorff havde ingen diplomatisk Agent hos 
Eegeringen i Norge. Han brevvekslede end ikke med 
nogen officiel Person i Broderriget. Kongen var den 
eneste, som meddelte Prinsen i Norge, hvad han 
skulde vide om Politiken, og det var ikke meget. 
Noget svensk politisk Spørgsmaal eksisterede ikke. 

I den Henseende skete der imidlertid en Forandring, 
om ikke for Kongen saa for saa mange andre, i Som- 
meren 1808, da det før fremstillede Omslag i de 
svenske revolutionære Partier foregik i Stockholm. 
Christian Augusts Opmærksomhed fangedes af disse 
indre Tildragelser i Sverig, af hvilke Kongen efter 
hans Mening maatte kunne drage Nytte. Det samme 
hændtes adskillige fremmede Kabinetter og Bernadette 
i Holsten, der meldte sin Kejser, hvilken Katastrofe 
der forestod i Sverig. Man sendte jo, som alt fortalt, 
hemmelige Sendebud ud til fremmede Regeringer, og 



^) Medd. fra Krigsarkiverne IV. 27. 

Tanken, som laa til Grund for, hvad der skete, var at 
opnaa en mægtig Stats Bistand ved at stille Besæt- 
telsen af Sverigs Trone som Løn for vedkommende 
Magts Hjælp. Man overvejede vel, om ikke Hertugen 
af Sodermanland burde beholdes og blive Gustav IV's 
umiddelbare Efterfølger enten som midlertidig Rigsfor- 
stander eller som Konge. I sidste Tilfælde vilde det 
kun være Pladsen som Tronfølger, der kunde besættes 
af den hjælpende Magt, men denne Forskel vilde ikke 
betyde meget for den Magt, der slog til; thi Hertugen 
var gammel, svag og barnløs. Det russiske Parti, 
som, saa længe det bestod, havde ment, at Valget af 
en russisk Prins til Konge eller Kronprins vilde være 
det bedste Middel til Bevarelsen af Finland, havde 
været stemt for Valget af en oldenburgsk Prins, der 
levede i St. Petersborg som Medlem af den russiske 
Kejserslægt. Det engelske Parti tænkte paa Hertugen 
af Gloucester, det franske paa Vicekonge Eugen, der 
var Napoleons Stedsøn, eller, hvis han ikke vilde mod- 
tage Valget, som man troede at vide, paa en Marechal, 
som enten Bernadotte, der ogsaa hørte til Kejserens 
Familie og var meget rost i Sverig, eller Macdonald, 
hvem man kendte fra Kjøbenhavn 1801. 

Christian August blev tidlig indviet noget i disse 
Anslag; thi blandt det. Revolutionsmændene i Stock- 
holm vare blevne enige om, hørte, at Revolutionen 
maatte fuldbyrdes ved Magt, ved Anvendelse af mili- 
tære Midler. Man maatte rundt omkring fra hemme- 
ligt drage paaUdelige Troppeafdelinger til Stockholm; 
men hvorledes vilde Prinsen i Norge forholde sig, 
naar han saa Tropperne, der stod for ham, gaa bort, 
som han maatte antage, for at gaa til Finland og for- 
øge Styrken mod Rusland? Man maatte nødvendigvis 
søge at gøre det bekendt for ham, at Tropperne kun 

gik bort i et indre Øjemed, der ikke havde noget med 
de militære Operationer at gøre, og faa Oplysning om^ 
hvorledes han vilde stille sig dertil. Derfor blev Arm- 
felt af de revolutionære Partier anmodet om i saa 
Henseende at føle Prinsen paa Pulsen. 

Armfelt var nemlig, efter hvad der var passeret ham, 
bleven en Revolutionsmand trods nogen. Han havde 
faaet nok af Krigen mod Norge. Nordmændene, ud- 
talte han paa denne Tid, ere ikke saa gale at give sig 
ind under os. De afsky os og vore Toldforfatninger 
og ere. deres Konge tro, hvad ingen kan fortænke 
dem i. Hvis Sverig fik Norge, vilde det ogsaa berede 
sig et sandt Helvede* Armfelts Tanker kredsede nu 
blot om, hvad der skulde foretages i Sverig mod 
Kongen, og hans Hovedkvarter blev et Arnested for 
de radikaleste Revolutionsplaner. Det Sendebud, den 
stockholmske Revolution sendte til England, Brown, i) 
havde paa Vejen til London forskellige Sammenkomster 
med Arnrfelt, Adlersparre og andre Personer af Arm- 
felts Hovedkvarter. 

Christian August fik den første direkte Meddelelse 
om, hvad der forberedtes i Sverig, af den bekendte 
Landraad Manderfeldt, der havde hørt til de svenske 
Agitatorer i Norge og nu fulgte Armfelts Hovedkvarter, 
men tillige var Spion for Regeringen i Kjøbenhavn 
og lønnedes baade af denne og den svenske, uagtet 
man begge Steder godt vidste, at han ogsaa tjente 
den anden Side. Denne interessante Mand kom til 
Christiania, sagde sig udsendt af Armfelt, hvad der 
vel var sandt, for at faa udfrittet, hvorledes Prinsen 
vilde forholde sig i det omtalte Tilfælde, og fortalte i 



') Forfatteren til ^Northern courts, containiDg original memoirs 
of the sovereigns of Sweden, since 1766". 

det hele, hvad han vidste om Sagen, hvad der dog 
ikke var meget. Han skrev fra Christiania ogsaa et 
Brev derom til Bernstorff i Kjøbenhavn. 

Christian August vilde ikke have noget med Mander- 
feldt at gøre, gav ham derfor ingen Oplysninger om 
det, han ønskede Besked om. Derimod interesserede 
Sagen ham overordentligt; thi for Norge og Danmark 
vilde dog intet være ønskeligere end et Tronskifte og 
dermed følgende Systemforandring i Sverig, og hvis 
den svenske Revolution ønskede Støtte fra nogen 
fremmed Regering, forekom det ham ønskeligt, at det 
ikke blev alene unordiske Regeringer, som Sverig 
henvendte sig til. For at give Armfelt Lejlighed til 
at ytre sig, hvis han virkelig havde en saadan Fore- 
spørgsel paa Hjerte, som Manderfeldt havde foregivet, 
sendte han sin Adjudant Darre til det svenske Hoved- 
kvarter i et ganske ligegyldigt Ærinde, men med Be- 
myndigelse til, hvis Armfelt ledte Talen derhen, at 
lade denne forstaa, at der ikke fra norsk Side vilde 
være noget til Hinder for en Vaabenstilstand, naar 
denne kun havde en svensk Revolution til Grund, og 
han var forsikret om, at de frigjorte Tropper ikke 
anvendtes i Finland eller Skaane. 

Darre kom til Armfelt, men denne talte ikke et 
Ord om det, Manderfeldt havde fremført i Norge. 
Darre fandt ikke desto mindre Anledning til under 
Samtalen med Generalen at ytre, at Prinsen ikke var 
utilbøjelig til at slutte en Vaabenstilstand, hvilken 
umotiverede og uforsigtige Meddelelse vakte Forundring 
i det svenske Hovedkvarter. I Forbindelse med Hi- 
storier, som Manderfeldt havde givet til Bedste om 
sin Rejse til Norge, bragte den Konspiratorerne i det 
svenske Hovedkvarter til at forelægge hverandre det 

Spørgsmaal, om Christian August mulig skulde have 
noget paa Hjerte med Hensyn til Sverig. 

Gennem Hertugen af Sodermanland meldte Armfelt 
til Kong Gustav, at Christian August ønskede en 
Vaabenstilstand, hvilket havde til Følge, at Kongen 
paalagde ham at foreslaa den norske Regent en saa- 
dan. Da denne kgl. Ordre ankom i Juli, rejste Posse, 
der var Adlersparres Ven og lidt med i dennes revolu- 
tionære Ideer, til Christian August paa Hafslund, og 
Adlersparre begav sig til Staffeldt, der nu komman- 
derede paa Kongsvinger; men de Samtaler, der holdtes 
paa begge disse Steder, beviste kun, at der paa svensk 
Side herskede en Misforstaaelse af det hidtil skete. 
Prinsen lagde under Samtalen med Posse en nordisk- 
«indet Interesse for alt, hvad der foregik eller forestod 
i Sverig, for Dagen, men en Vaabenstilstand erklærede 
han sig ude af Stand til at slutte uden sin Konges 
Billigelse. 

Posse blev skuffet ved Prinsens Holdning, og Arm- 
felt blev vred over Indholdet af det Svar, Christian 
August gav paa et Brev fra Generalen, som Posse 
overbragte. Men Christian August havde jo ikke tænkt 
paa nogen Vaabenstilstand uden i det specielle Til- 
fælde af en Revolution. 

Denne Episode havde til Følge, at Svenskerne lagde 
mere Kraft i deres Kamp. Armfelt levede op igen. 
Adlersparre blandede sig personlig ind i Foretagen- 
derne og lagde megen Aktivitet for Dagen. Men det 
skete bevirkede ogsaa, at Armfelt blev afsat fra sin 
Kommando. Den Mand, der afløste ham, var Krigs- 
præsident Cederstrøm, der indførte en hel anden Tone 
ved Korpset end den, der havde raadet der indtil nu. 

Christian August blev derved nødt til ogsaa fra sin 
Side at lægge nogen Kraft i Krigsførelsen, saa Krigen 

blussede op igen. Hvem der blev glad derover, var 
Frederik VI, som ikke havde syntes om, hvad der poli- 
tisk var foregaaet, men i desto højere Grad skønnede 
paa Prinsens sidste Brev til Armfelt. Busland havde 
netop klaget over, at den norske Hær ikke syntes at 
indfid de Løfter, dens første Optræden havde givet. 
Kongen havde dertil vel svaret, at Skylden var Rus- 
sernes egen, eftersom de i Finland havde ladet sig 
drive tilbage til det sydlige af Svenskerne, og Norge 
ikke kunde optræde med Kraft, før Russerne havde 
taget Finland og derfra trængte ind i Sverig, hvor 
Kooperation med Norge kunde finde Sted. Men trods 
dette Svar ønskede Kongen dog højligt, at Krigen 
ikke vilde sove ind. Om han end nu turde tillade 
Christian August at opsætte den rigtige Invasion (!) 
i Sverig til den Tid, da Russerne trængte ind i det 
egentlige Sverig, vilde han dog sætte Pris paa, at 
Christian August bemægtigede sig Gøteborg. Prinsen 
overvejede en Tid for Alvor denne Tanke, men turde 
dog ikke vove det; thi det kom efter hans Mening 
ikke an paa at kunne tage Staden, men paa at kunne 
beholde den. 

For at anspore Prinsen til at gøre noget, befalede 
Kongen General Krogh i Trondhjem, der jo stod 
direkte under ham, at foretage et Indfald i Sverig fra 
det Nordenfjældske, hvilket ogsaa skete, men fik et 
lidet tilfredsstillende Udfald. Søndenfjælds foregik der 
ingen Forandring i de stridende Parters gensidige Stil- 
linger, men Kampen genoptoges og fortsattes Resten af 
Sommeren langs Grænsen, medens Danmark blev Skue- 
pladsen for Begivenheder i Bernadottes Korps, der for 
en Tid tog Opmærksomheden bort fra alt andet. 

Det franske Korps havde i stedse stigende Maal 
forøget Kongens og ogsaa Finansstyrelsens Bekym- 

linger. Den Sum, som var udbetalt Korpset i Guld, 
var i August Maaned stegen til 16 Millioner fros. De 
vare udbetalte til en Bankier Crelinger i Altona, der 
var anbefalet af Bemadotte som Leverandør af Lev- 
nedsmidler til de franske Soldater. 

Hvad Tilvejebringelsen af dette Guld kostede Kon- 
gens Kasse, kan man gøre sig en Forestilling om, naar 
man betragter den finansielle Stilling paa denne Tid, 
da begge Riger vare blokerede, og Krigen med Eng- 
land førtes ihærdigt langs alle Kyster baade i det ene 
og det andet Rige. Statsindtægter var der næsten 
ingen af. Handelen med Udlandet var saa godt som 
standset. Der indkom næsten intet i Told, hverken 
gennem Øresundstolden, der før Krigen havde været 
en af de sikreste og betydeligste Indtægtskilder, eller 
gennem de andre Toldsteder i Rigerne. I de direkte 
Skatter i Danmark afskreves Beløbet for det Korn, 
der udskreves for Norge eller for Militærmagasineme i 
begge Riger. Nye Skatter, som paalagdes, betaltes 
i det egentlige Danmark i Pengesedler, hvis Værdi i 
denne Periode faldt til det halve af deres Paalydende. 
I Norge bekendtgjorde Regeringskommissionen slet 
ikke de kgl. Skattepaalæg, fordi den mente, at der 
under de daværende Omstændigheder ikke var noget 
At faa ad den Vej, og det derfor var mere til Skade 
end til Gavn, at Skattepaalægene kundgjordes. Kun i 
Hertugdømmerne modtog Regeringen klingende Mønt. 
Men hvilke Udgifter hvilede der nu ikke paa den 
kongelige Kasse i alle tre Dele af Monarkiet? De 
store Hære i begge Riger og hele Væbningen maatte 
lønnes og forplejes. Dele af Befolkningen og af Indu- 
strien maatte understøttes eller holdes oppe ved kgl. 
Midler, Fornødenheder indkøbes i Udlandet, saaledes 

f. Eks. Korn til Norge i Rusland, hvor det fra 
Archangel besørgedes ført indenskærs til Trondhjem. 

Guldet til Bernadottes Hær betaltes efter ganske 
fejlagtige, opskruede Styrkelister, i hvilke særlig 
Antallet paa Syge, for hvilke Kongen skulde betale 
en overordentlig stor Sum daglig, var unaturlig stort, 
men der gjordes ingen Indvending mod Opgivelsen, 
dels fordi Kongen nu engang ikke vilde nægte Bema- 
dotte noget, dels fordi man opretholdt Skinnet at, at 
det hele kun var Udlæg, og det ikke tilkom os at 
blande sig i franske Regnskabssager. Det værste var 
imidlertid, at vi fik meget lidt til Gengæld for disse Udbe- 
talinger. I Lejrene levede Soldaterne vel af de franske 
Portioner, men i Kantonnementerne maatte Beboerne 
ud med Forplejning, enten fordi Soldaterne tiltvang 
sig Tillæg til den knappe Kost, eller Beboerne af God- 
modighed frivillig ydede den. Men ydede nogen fri- 
villig Forplejning, ophørte Leveringen fra fransk Side 
ofte som overflødig. Der var meget mere at fortælle 
om denne Materie og om Overordnedes Pengebegær- 
lighed i det hele, hvis man gad trænge ind i de 
autentiske Vidnesbyrd, der haves om den uhyre Kor- 
ruption i dette Korps, der bredte sig fra Personer i lavere 
Stillinger opad til Officerer, der stod Fyrst-Marechallen 
ganske nær. Men Byrden var umaadelig, da alt, hvad 
der ikke angik det, Soldaterne skulde putte i Munden, 
skulde udredes in natura : Fourage, Halm, Indkvartering, 
Belysning, Brændsel, Befordring, Materiellet i Lejrene, 
Sygehuses Vedligeholdelse, Vogne, Heste o. s. v. 

Kongen havde ikke undladt, saa forsigtigt som muligt, 
at gøre Kejser Napoleon opmærksom paa den Byrde, 
det ørkesløse Korps var ham. Baade Kammerherre 
Niels Rosenkrantz, en Broder til Christian Augusts 
Vært paa Hafslund i Norge, som i Foraaret havde 

været i Frankrig for at overlevere Kejseren Elefant- 
ordenens Insignier, og Gesandten Dreyer i Paris havde 
haft det Hværv ikke at lægge Skjul paa, at Kongen 
helst vilde være Korpset kvit. Men Kongen var dog 
kommen til den Anskuelse, at det kun var gennem 
Czaren, at han vilde kunne naa sine Ønskers Maal i 
den Retning. 

Nu var det i August, at den Begivenhed indtraf^ 
som i første Øjeblik vakte den største Bestyrtelse i 
Danmark og forvandlede Dele af Riget til en Krigs- 
skueplads, men som dog befriede Landet for den Del 
af det franske Korps, som det maaske ellers ikke let 
vilde være blevet af med. Den uventede Begivenhed 
var det spanske Korpses Opstand mod dets franske 
Herre og dets Befordring paa engelske Skibe til den 
spanske Krigsskueplads i Hjemlandet, hvorhen i For- 
vejen Moores engelske Korps fra Gøteborg var bragt. 

Denne Opstand var planlagt i Spanien af den op- 
rørske Junta i Forening med Sir Arthur Wellesley, og 
den blev udført med stor Dygtighed og sydlandsk 
List af Chefen for det spanske Korps, Marquis de la 
Romana, og den engelske Admiral Keats. Det gjaldt 
først om at dysse Bernadotte i Søvn, hvilket lykkedes 
den spanske Chef efter Ønske ved at aflFektere den 
største Begejstring for Napoleon og hans Sag. Ber- 
nadotte begav sig til Lybæk med sin Familie for at 
bruge Badene ved Travemunde. En skøn Dag, den 
9. August, overrumplede Chefen for de spanske Tropper 
Garnisonen i Fæstningen Nyborg, i hvilken han havde 
sit Hovedkvarter, og bemægtigede sig Fæstningsvær- 
kerne, Magasinerne og den danske Transportflaade i 
Havnen, ved hvilken Gerning den engelske Admiral 
var ham behjælpelig, idet han angreb og overvældede 
de smaa danske Krigsfartøjer, som havde Station ved 

Byen. To Dage før havde han befalet alle spanske 
Afdelinger i Jylland og paa Fyn at sætte sig i Be- 
vægelse mod Nyborg i Ilmarch ene med Undtagelse 
af Afdelingen i Middelfart, der først skulde optage 
Tropperne fra Jylland. 

Samtidig havde han bestemt, at Spanierne paa Sjæl- 
land skulde begive sig til Korsør og bemægtige sig 
Fæstningen der. Fra de to Fæstninger hver paa sin 
Side af Store Bælt skulde Tropperne efberhaanden, 
som de ankom, transporteres til Langeland, paa hvilken 
Korpset i dets Helhed under den engelske Flaades 
Beskyttelse skulde afvente de Skibe, som skulde føre 
det bort fra Danmark. 

For de Par Regimenter, som befandt sig paa Sjæl- 
land, lykkedes Rebellionen ikke. De havde nemlig 
forud paa egen Haand i Anledning af en dem afkrævet 
Troskabsed til Kong Joseph gjort Oprør mod deres 
franske Foresatte og vare dernæst blevne afvæbnede 
af danske Tropper, hvorpaa de senere, da deres lykke- 
ligere Kammerater paa engelske Skibe vare befordrede 
bort, under streng Bevogtning sendtes som Fanger til 
Frankrig. For Spanierne paa Fyn og i Jylland lyk- 
kedes Foretagendet derimod saa godt, at kun en Del 
af dem, der befandt sig i det sydlige Jylland, hin- 
dredes fra at komme over til Fyn derved, at en fransk 
Afdeling i det nordlige Slesvig af eget Initiativ ilede 
til Snoghøj og Fredericia og i Forening med de danske 
Tropper i sidstnævnte Fæstning gjorde sig til Herre 
over Egnen paa den vestre Side af Indløbet til Lille 
Bælt, saa et spansk Rytterregiment red lige ind i 
Armene paa denne fransk-danske Styrke og maatte 
dele de sjællandske Spanieres Skæbne. Men Spanierne 
nordligere i Jylland reddede sig. De lagde Beslag 
paa alle Skibe ved Aarhus, Randers og Horsens og 

satte om Bord i dem, ud i rum Sø, hvor de optoges 
af de i Kattegat altid krydsende engelske Orlogsmænd, 
der førte dem til Langeland. Denne var da alt 
tagen i Besiddelse af de først ankomne Spaniere, efter 
at den danske Befalingsmand paa Stedet, Grev Ahle- 
feldt -Laurvig, havde kapituleret med sine Tropper. 
Da Bernadotte i Travemunde fik Bud om denne Be- 
givenhed, afbrød han straks sin Badekur og satte alle 
Tropper i Holsten og Slesvig i Ilmarch mod Nord, 
ikke blot de franske, men ogsaa de danske; thi der 
fandtes, som alt berørt i det foregaaende, trods Napo- 
leons tidligere Befaling til Bernadotte om at sende 
alle danske til Sjælland, endnu saadanne i Holsten, 
navnlig- i Fæstningerne Rendsborg og Gliickstadt. Selv 
ilede han forud til Snoghøj for med de derværende 
Tropper at aabne det Felttog mod de Troløse, som 
han i intet Fald kunde undlade. Men det førte ikke 
til noget. Nyborg overgaves ikke, før den sidste 
Spanier var borte, og Langeland kunde han ikke naa. 
Han kom den 20. til Svendborg, havde da beordret 
alle danske, armerede Skibe langs den sydfynske og 
slesvigske Kyst til Thorseng, og fra Kysterne hernede 
lod han sit franske Artilleri aabne en larmende Kano- 
nade mod de engelske Skibe, som laa i Vandet uden- 
for. Men det var alt kun for Formens Skyld. Den 
22. August var der allerede en saa stor engelsk Flaade 
samlet ved Langeland, at hele den spanske Styrke 
paa Øen . kunde afgaa til Gøteborg, hvor Admiral 
Saumarez modtog og beholdt den paa sin Station, ind- 
til den rigtige Transportflaade fra England kom for at 
hente den. 

,Da dette Drama var udspillet til Fordel for Spa- 
nierne og til Glæde for Befolkningen, der yndede 
disse livlige Sydboere i samme Grad, Bernadotte og 

9 

hans Stab havde forstaaet at gøre sig upopulære, frem- 
bød Egnen om Nyborg og i det sydlige Fyn samt ea 
stor Del af Langeland Skuet af en Valplads, hvor der 
var hærget, plyndret og ødelagt. Derhos vare Skibene^ 
som havde ligget i Jyllands Østhavne, enten af Spa- 
nierne efterladte flydende i Kattegat eller af Englæn- 
derne førte til Gøteborg. 

Disse Kalamiteter anfægtede Kongen mindre end 
Spørgsmaalet om, hvad Napoleon i den Anledning 
vilde beslutte, hvorledes han vilde stille sig til det, 
Kongen havde foretaget sig paa Sjælland og hans 
Tropper andetsteds, om han vilde lade franske Trop- 
per indtage de bortgangne Spanieres Plads eller 
hvad? Foreløbig lod Bernadotte den ene franske 
Division forblive paa Fyn og i Sydjylland, medens 
den anden droges tilbage til Flensborg. De danske 
Tropper, der vare komne fra Holsten, lod Kongen for- 
blive paa Fyn. Bernadotte selv tog til Altona, hvor 
Kongen senere lejede Stadens første Hotel til ham^ 
for at han der kunde føre Hus paa kongelig Regning. 

Medens dette foregik i Danmark, havde vor Gesandt 
i St. Petersborg haft Held med sin Indvirkning paa 
Ozaren. Denne var just i Begreb med at begive sig til 
det store Kejsermøde med Napoleon i Erfurt. Da store 
Spørgsmaal skulde afgøres der, og Nordens Anliggender 
ogsaa maatte komme paa Tale, maatte Ozaren, hvis 
han vilde det, kunne opnaa Napoleons Samtykke til, 
at Danmark og Norge traadte i Frankrigs Sted med 
Hensyn til Indfaldet i Sverig. Blome havde derfor i 
længere Tid søgt at vinde Ozaren for denne Rollebyt- 
niug. Med sin fyrige Fantasi og med al den Sag- 
kundskab, han raadede over som tidligere Rytte^*- 
officer, fremstillede han saavel for Ozaren som for 
russiske Officerer og Fyrst Romanzow de Bedrifter, 

som Kongen kunde udføre (hvilke rigtignok vare helt 
andre, end Kongen nogen Sinde havde tænkt paa), og 
da Følgen af disse Bedrifter vilde blive Erobringer, 
drejede Forhandlingerne sig ogsaa hen paa de Gebets- 
udvidelser, Kongen skulde vinde som varigt Udbytte 
af sine Operationer. 

Blome havde spurgt i Kjøbenhavn, hvad man der 
ønskede sig af svensk Land, og det havde vist sig, 
at de tidligere danske Provinser Skaane, Halland og 
Blekingen vilde Frederik ikke have, naar han ikke fik 
andet, eftersom de efter hans Ord „ikke kunde for- 
svares". Han ønskede overhovedet ikke noget af 
Sverig, naar han ikke kunde erholde en saa stor Del 
af Landet, at den kunde forene Norge og Danmark 
paa en solid Maade og gøre hans Monarki til et stort 
sammenhængende Rige. Derfor blev Sverigs hele vestre 
Halvdel indtil Motala den Gevinst, som Blome i St. 
Petersborg foreslog, at hans Konge skulde have til 
Gengæld for sine storslaaede Bedrifter. 

Samtalerne i St. Petersborg kunde ikke føre til nogen 
endelig formel Aftale, fordi Czaren skulde rejse. Men 
det foreslaaede blev, saa at sige, vedtaget i Princippet. 
Alexander lovede at sende en General til Kjøbenhavn 
for at aftale Operationerne samt at erhverve Napoleons 
Samtykke i Erfurt til, hvad man her i Norden maatte 
blive enig om. 

Den russiske General kom ogsaa, om end i Skikkelse 
af den tidligere Gesandt i Stockholm, Alopæus, men 
det følger af sig selv, at Frederik VI aldrig for Alvor 
kunde gaa ind paa de Krigsforetagender, som Blome 
havde fantaseret om, han, som ikke engang havde 
villet give Bemadotte de 15,000 Mand med fra Sjæl- 
land, som den Gang vare forlangte. Han vidste for 

godt, at han i den korte Tid om Vinteren, da han 

9* 



132 ANGREB PAA SVEBia LOVES 

var fri for de engelske Flaader, ikke kunde fuldføre 
nogen Erobring af blivende Værd. Han holdt dog 
gode Miner til, hvad der var aftalt i Busland, for at 
faa Bernadottes Korps bort. 

løvrigt fik den spanske Affære et Udfald, som var 
lige saa tilfredsstillende for Kongen, som det var 
mindre godt for Bernadotte. Napoleon væltede nemlig 
al Skyld over paa sin Marechal, saa uretfærdigt det 
end var, da Dislokationen, som gjorde Opstanden 
mulig, var befalet af Kejseren. I September fik 
Kongen Komplimenter af Napoleon for sine Forholds- 
regler og for de danske Troppers Opførsel. Dernæst 
befaledes den franske Division paa Fyn og i Jylland 
tilbage til Flensborg og den, som var paa dette Sted, 
til Holsten. Det egentlige Kongerige rømmedes saa- 
ledes af de Franske, og det varede ikke længe, før 
ogsaa de i Slesvig staaende sattes i March mod Syd. 
Kejseren befalede sin Marechal at koncentrere sit Korps 
mere og mere ned til Grænsen, og en Del af det 
droges endog ud af Landet til Kysterne paa begge 
Sider. 

Anledningen til denne Dislokation var det spændte 
Forhold, der indtraadte mellem Frankrig og Østerrig 
paa Erfartersammenkomstens Tid, og de Troppebe- 
vægelser, som Kejseren foretog overalt for at kunne 
føre den spanske Krig til Ende og dog samtidig true 
Østerrig. Men hvad der fremgik af disse Bevægelser 
og af andre, som fandt Sted ved Elbens Udløb, var, 
at Angrebet paa Sverig var gaaet ud af Kejserens 
Tanke. Danmark, Norge og Rusland skulde nu være 
ene om det. Det Sendebud, Czaren havde sendt for 
at aftale det fornødne, og som i September havde 
Audiens hos Kongen paa Gisselfeldt, hvor han op- 
holdt sig for Efteraarsmanøvrernes Skyld, fik vel 

aldrig Instruktioner, saa ingen ordentlig Konvention 
blev sluttet, men baade i St. Petersborg og i Kjøben- 
havn lovedes der Rusland en Overgang til Skaane i^ 
Vintertiden i Forening med et Indfald fra Norge. 

Den Omstændighed, at det franske Korps tilsyne- 
ladende havde faaet en anden Bestemmelse, bibragte 
Kong Frederik den Tro, at han ved at indvirke paa 
Marechallen og hans Stab kunde faa Korpset helt ud 
af Biget. Thi naar det ikke havde nogen nordisk Op- 
gave eller skulde være netop i Danmark, maatte Mare- 
challen, der dog skulde ordne Dislokationens Detailler, 
kunne gøre meget for det, Kongen ønskede. Ved hvilke 
Midler man indvirkede paa Napoleonske Marechaller^ 
var ingen Hemmelighed. Men Frederik VI havde hidtil 
ikke givet Bemadotte Penge, som Hamburg og vist- 
nok ogsaa andre Stater gjorde. Men i denne Sommer 
havde Marechallen ladet brugelige Redskaber tilhviske 
Kongen, hvad Skik og Brug var, og at Kongen var 
maadelig betjent, naar han forsømte et Middel, han 
kunde drage Nytte af. Frederik VI havde derpaa 
ladet Kammerherre v. Dernath, som var bleven Feltkom- 
missariatet i Kolding tildelt for at lede dets økonomiske 
Anliggender, rejse med en større Pengegave til Mare- 
challen. Derefter gav han Marechallen i Oktober 
Elefantordenens Insignier og ydede ogsaa de højere 
Officerer i hans Stab baade Penge og Ordener. Nu 
vilde han have Nytte af sine Gaver og vinde Mare- 
challens Medvirkning i den nævnte Retning. Hans 
nye Forbindelser med Marechallen og hans Stab op- 
tog ham i den Grad, at han, efter at være kommen 
til sin Dronning i Kiel, blev der hele November, mest 
for det franske Korpses Skyld. 

Bemadotte var ikke i godt Humør i dette Efteraar. 
Grunden var ikke blot den Unaade, i hvilken ham 

erklærede sig falden, men de politiske Forhold, der 
truede med at kalde ham bort fra Norden og den 
Stilling og Opgave, som han der havde haft, og som i 
Stedet for stillede en Krig i Syden i Udsigt. Et nyt 
Felttog sammen med de andre Marechaller og af 
samme Art som de sidste var han slet ikke oplagt 
til at deltage i. Imidlertid tilbageviste han derfor 
ikke de Opmærksomheder af forskellig Art, som Kongen 
lod ham blive til Del. Men hvad Kongen opnaaede 
dtrved, var dog intet at tale om. Kantonnementet 
om Hamburg og i det sydlige Holsten var i sine 
Hovedtræk bestemt af Kejseren selv, og Bernadottes 
Hu stod heller næppe til at gøre Holsten fremmed 
for sig. 

Uagtet Kongen ikke naaede sit Ønske helt med 
Hensyn til Franskmændene, var Stillingen dog bleven 
bedre for ham, som den ogsaa var bleven for Russerne. 
Disse havde ved nye Tropper generhvervet det Terri- 
torium, der var tabt under Sommerfelttoget, og ryk- 
kede nu op i det nordlige Finland igen. 

Anderledes forholdt det sig med Christian August, 
der havde haft en streng Tid, siden vi forlod ham 
sidst. Ikke med Hensyn til Kampen. Han holdt 
trolig sine Stillinger, indtil Ensformigheden ved de 
jsmaa Patrouille- og Forpostfægtninger og den frem- 
rykkede Aarstid indvirkede paa Aktiviteten paa begge 
Sider. Hans Sorger stammede fra Blokaden, Afspær- 
ringen og Mangelen paa Fornødenheder. Inden Som- 
meren var forbi, viste det sig alt, hvor utilstrækkeligt 
Norge var forsynet. Hungersnøden begyndte at true 
mange Steder, og hvor man havde det nødvendigste 
for at kunne opholde Livet, virkede Mangelen paa 
saadanne Ting som f. Eks. tilstrækkeligt Salt æng- 
stende ind paa Sundhedstilstanden og Velværet i det 

hele. Prinsen maatte allerede aabne de militære Maga- 
siner for den fattigere Del af Befolkningen i de syd- 
lige Amter. Men derved indskrænkedes Krigsfolkets 
Magasiner betænkeligt. Han maatte lade det lille 
Rytteri, han havde indkaldt, sætte sine Heste paa 
Græs, for at Havren kunde leveres Soldaterne til 
Underhold. Han nødtes til sidst til at udskrive Korn 
til Hæren, saa grumme vanskeligt det end var for 
mange Amter, trods den indtrufne Høst, at efterkomme 
Rekvisitionen. Slemt saa det dernæst ud i Hæren 
i forskellige Retninger. Uniformerne faldt i Laser, 
saa Soldaterne i stor Maalestok maatte ty til borger- 
lige Dragter, der vare uhensigtsmæssige og ikke be- 
skjrttede mod Kulde og Regn i de lange og mørke 
Nætter, som indfandt sig. Der maatte derhos spares 
paa Krudtet, og Vaaben og Materiel, som gik i Stykker, 
havde man kun i ringe Grad Evne til at erstatte med 
nyt eller blot reparere. Christian August, som var 
pessimistisk af Natur, havde Grund til at føle Æng- 
stelse, og i sin Nervøsitet plagede han sig tillige med 
Tanken om, hvad Svenskerne kunde udrette, hvis de 
fik en duelig General; thi en 12,000 Mand kunde de 
altid pludselig og overraskende samle paa en Plet, 
hvis de vilde gentage, hvad Christian August i Norge 
havde vist dem, at der kunde gøres. 

Naturligvis henvendte Prinsen sig til Kongen. Baade 
han og Regeringskommissionen nedsendte Nødraab i 
forskellige, enslydende Udfærdigelser ad forskellige Veje. 
Prinsen, som bad Kongen om at ordne Provianteringen 
fra Jylland paa en bedre Maade end hidtil, paa en 
dansk Mands Ansvar, og dernæst at lade Ladninger 
afgaa til Norge coute que coute, sendte i de sidste 
Dage af August Grev Wedel til Danmark for at faa 
Sagen alvorlig bragt i Orden. Christian August vilde 

sende ham gennem Sverig, men den svenske Grænse- 
kommando nægtede ham et Pas. Greven maatte der- 
for atter som tidligere betro sig til en lilleø Baad, der 
førte ham til Jylland. Han rejste derfra til Kjøben- 
havn, hvor Kongen vår borte, men hvor Kollegierne 
gik ham til Haande, og fik Kongens Samtykke og^ 
Medvirkning. En dansk Mand, Kommandør E/isbrigh 
af Søetaten, kom nu til at lede det maritime ved 
Transporten til Norge, medens to Kommissærer, en 
norsk og en dansk, skulde staa Amtmændene bi med 
Hensyn til Ind- og Udskibning. Wedel Jarlsberg blev 
»selv den norske og opholdt sig i Nørrejylland indtil 
imod Vinteren, da hau afløstes der af Herman Løven- 
skjold og gik tilbage til Norge for atter at virke 
som Chef for Provideringskommissionen, hvis andre 
Medlemmer da vare to norske Mænd, Thomsen og 
Heyerdahl. 

Men disse af Wedel og Myndighederne i Danmark 
vel udførte Foranstaltninger kunde ikke faa nogen stor 
Virkning, uagtet der var Korn nok oplagt i Jyllands 
nordlige Havne helt rundt. Thi den engelske Søstyrke 
var stor og mægtig i dette Efteraar. Hvorvel den 
spanske Opstand gav Englænderne meget at bestille 
i Bæltet og ved Transporterne til Gøteborg og der- 
fra til Spanien, formindskedes deres Kiydseres Tal 
mellem Norge og Danmark ikke. Disses Optræden var 
dette Aar mere nærgaaende end nogen anden Gang. 
De tog saaledes de med Korn ladede Skibe i selve 
de danske Havne, saaledes engang i Fladstrand (Fre- 
derikshavn). Den bedste Hjælp paa denne Tid var 
det Kom, som fra Archangel kom til Trondhjem. 
Dette var Grunden til, at Tilstanden var bedst i det 
nordlige Norge. I det sydlige viste Hungersnøden sig 
virkelig i Efteraaret, og i Oktober, der var den Maaned, 

da Prinsen blev nødt til at udskrive Korn til Hæren, fore- 
kom Stillingen ham fortvivlet, eftersom Sygeligheden da 
greb meget om sig baade i Hæren og i Befolkningen. 

Christian August blev derfor pludselig oplivet, da 
et Rygte fortalte, at Russerne og Svenskerne havde 
sluttet Fred eller Stilstand i Finland, og da Adler- 
sparre i den Anledning i et Brev, som hans Adjudant 
Anckarsvård overbragte til Staffeldt paa Kongsvinger, 
den 12. Oktober, efter Befaling fra General Cederstrom, 
fremsatte Ønsket om en Vaabenstilstand. 

Christian August ansaa denne russiske Stilstand som 
en Hjælp fra Himlen og svarede, at han ej var uvillig 
til at indgaa en Vaabenstilstand, naar den sluttedes 
paa 4 Uger med 4 Ugers Opsigelse, og idet han meldte 
Kongen sit Svar, tilføjede han, at en saadan Vaaben- 
stilstand, der efter hans Formening ikke blot var 
ønskelig, men endog nødvendig, ikke kunde skade de 
fremtidige Operationer, da der dog nu intet kunde 
udrettes i Grænseegnene ved Sverig, før Skiføret be- 
gyndte. 

Kort efter fik Prinsen fra paalidelig Kilde Under- 
retning om, at Vaabenstilstanden virkelig var afsluttet. 
Han antog det derfor som en Selvfølge, at Kongen 
maatte billige den Vaabenstilstand, som han havde til- 
budt og ventede Svar paa. 

Det forholdt sig imidlertid med den omtalte Vaaben- 
stilstand, der var afsluttet i Lotho, saaledes, at den 
russiske General Buxhowden havde sluttet den paa 
egen Haand, fordi han derved troede med mindre 
Ulejlighed at kunne opnaa Svenskernes Bortgang fra 
Finland. Men den midlertidige Regering i St. Peters- 
borg, som fungerede, medens Czaren var i Erfurt, blev 
saa alarmeret ved Buxhowdens egenmægtige Handling, 
at den befalede ham straks at opsige den. 

Dette vidste imidlertid ingen i Finland eller Sverig 
•endnu. Den vakte den største Opsigt, og i Kjøben- 
havn blev Efterretningen om den modtagen med pin- 
lig Opmærksomhed, fordi der jo eksisterede en Aftale 
mellem Kabinetterne i St. Petersborg og Kjøbenhavn 
om, at ingen af Magterne maatte slutte Fred eller 
Stilstand paa egen Haand. I allerhøjeste Grad havde 
denne uventede Vaabenstilstand omtumlet Gustav IV's 
svage Hjerne. Han antog den sluttet af Russerne, 
fordi de vilde forandre Politik, gaa over til det engelske 
Parti, og ligesom det var efter hans Ordre, at Ceder- 
strom havde sendt Adlersparre til Christian August i 
Norge, henvendte han sig ogsaa til den kongelige 
Kommando paa Sjælland for at faa Kongen til paa 
Danmarks Vegne at slutte Vaabenstilstand og Fred. 

Kong Gustavs Forhaabninger vare for saa vidt ikke 
byggede paa bar Grund, som der i alle politiske Sam- 
fund i det nordlige og vestlige Europa paa denne Tid 
taltes højt og tillidsfuldt om Ophøret af den frausk- 
russiske Alliance. Gæringen mellem Napoleon og 
^sterrig var saa stor, at den maatte blive til Krig, og 
denne Gang, mente den almindelige Opinion, maatte 
Østerrig sejre, da Napoleon maatte anvende den bedste 
Del af sin Magt i Spanien. Skete dette, var det jo 
ikke usandsynligt, at Ozaren vilde bryde med Napoleon. 
I St. Petersborg led ingen, at Czaren havde begivet 
sig til Mødet med Kejser Napoleon i Erfurt. Ozaren 
sagde selv, han var den eneste fransksindede i den 
russiske Hovedstad. Hele den intelligente Del af Be- 
folkningen ønskede fri Handel og Samkvem med Eng- 
land og hørte derfor til det store, internationale, saa- 
kaldte engelske Parti, der paa denne Tid gjorde sig 
gældende i alle Landene om Østersøen. 



HVAD DER FOREGIK I SVERIG 139 

Gustav IV saa i Vaabenstilstanden i Lotho et Tegn 
paa, at Rusland vilde forandre sine Signaler politisk. 
Han imødesaa et Forbund mellem sig og England, 
Rusland og Østerrig og vilde saa ogsaa have Fre- 
derik VI og hans Monarki med. Som Sendebud til 
Sjælland benyttede han en Oberst, Kammerjunker 
Borgenstjema, for hvem han udbad sig en Samtale 
med en af Frederik VI dertil udset Person. Denne 
Ounst opnaaede han. Kong Frederik, som var kom- 
men tilbage til Kjøbenhavn nogle Dage, inden han be- 
gav sig til Holsten, lod General Baudissin faa denne 
Samtale med Borgenstjema paa Marienlyst Slot ved 
Helsingør, men Kongen gik ikke ind paa nogen Vaaben- 
«tilstand, da han, som han i et høfligt Brev meldte den 
svenske Konge, ikke kunde slutte nogen saadan uden 
i Forening med sine Allierede. 

Inden Kongen forlod Kjøbenhavn, sendte han Chri- 
stian Aiigust en kort Redegørelse for Samtalen paa 
Marienlyst og hvad han havde skrevet til den svenske 
Xonge; men han vidste selv dengang intet om den 
Vaabenstilstand , Christian August havde tilbudt i 
Norge. Brevet herom modtog han først i Kiel, men 
kunde ikke læse det. Det var nemUg i Talskrift, og 
denne Gang havde han hverken Btilow eller sit militære 
Kabinet med sig. Han maatte derfor sende det mod- 
tagne Brev til Kjøbenhavn for at tydes, og det samme 
maatte han gøre med de nye cifrerede Depecher, som 
hurtigt fulgte efter. 

Da Kongens ovennævnte Beretning om Samtalen 
med Borgenstjema vistnok først kom sent til Norge 
og i hvert Fald ikke indeholdt noget Svar paa de 
mange Spørgsmaal, Prinsen i forskellige Skrivelser 
havde rettet til ham, forandrede Prinsen ikke den 
Holdning, han havde indtaget til Sverig. De Svenske 

forundrede sig derover, og Kong Gustav lod General 
Cederstrom i et Brev af 17. November spørge Prinsen, 
om han endnu ansaa sig bem3mdiget til at slutte den 
Yaabenstilstand, som han havde tilbudt den 13. Okto- 
ber; men Christian August svarede, overensstemmende 
med Sandheden, at han ikke havde modtaget Ordrer, 
der nødte ham til at forandre sin Holdning, og at 
han derfor indbød Generalen til at sende en Officer 
til Svinesund for at slutte en Vaabenstilstand, som 
han dog nu foreslog indskrænket til 14 Dage med 14 
Dages Opsigelse. 

Da Christian August heller ikke efter den Tid fik 
noget Svar fi'a Kongen, hverken paa de gamle eller 
nye Forespørgsler, lod han Darre til Svenskernes store 
Forundring forhandle den omtalte Vaabenstilstand med 
Cederstroms Befuldmægtigede, Posse. Udbyttet af 
Forhandlingerne blev dog kun til en simpel Vaaben- 
hvile med 48 Timers Opsigelse. Der gik atter nogen 
Tid, i hvilken Prinsen oppebiede Brev fi:a Kongen, 
men da han intet havde modtaget den 7. December, 
til hvilken Tid han havde bestemt sig til at vente, 
undertegnede han denne Dag Konventionen. 

En stedse stigende Forundring vakte denne Norges 
fra Danmarks tilsyneladende saa helt forskellige Krigs- 
politik. Paa Sjælland ophørte Krigstilstanden ikke et 
Øjeblik. Tværtimod begyndte der snart kæmpemæssige 
Udrustninger; thi der kom Efterretning fra Rusland 
om, hvad Czaren havde opnaaet i Erfurt. Napoleon 
havde samtykket i, at Sagerne i Norden afgjordes af 
Biusland og Danmark paa den af Czaren foreslaaede 
Maade. Kun stillede Napoleon det Vilkaar, at ingen 
af disse Magter erholdt andet, end hvad de havde 
erobret, da Princippet uti possidetis var lagt til 
Grund for alt det ved Sammenkomsten afgjorte. 

Frederik VI maatte altsaa nu belave sig paa at kunne 
gaa til Skaane, hvad han havde lovet Busland og 
Frankrig, og hvad han nu ogsaa i Holsten paa ny 
havde meldt Bernadotte, at det var hans Agt at gøre, 
saa snart Englænderne havde forladt vore Farvande. 

Uagtet der af den nævnte Grund ikke blev en Mand 
hjemsendt af Styrken paa Sjælland, derimod flere 
kaldte til Tjeneste, blev Christian Augusts Vaaben- 
hvile dog ikke desavoueret. Allerede af den Mængde 
Breve, som Prinsen straks efter den 7. December fik 
som Svar paa afsendte Spørgsmaal, erfarede han, at 
Kongen vel ikke ønskede nogen Vaabenstilstand, men 
at han dog ikke vilde nægte en saadan sin Billigelse, 
naar den var nødvendig og kunde betragtes som en 
ren militær Foranstaltning. Den samme Holdning ind- 
tog Kongen, da han var kommen tilbage til Kjøben- 
havn og herfra for første Gang meldte Prinsen, hvor- 
ledes det forholdt sig med den russiske Vaabenstilstand 
i Lotho, der nu var opsagt. Han fordrede dog den- 
gang, at Prinsen selv maatte paatage sig Ansvaret. 
„Hvis den kommer til min Approbation," skrev han, 
^afslaar jeg den." Han anviste saaledes selv sin 
Undergivne lige over for Offentligheden at stille sig i 
TJlydighedsforhold til ham. Uagtet Christian August 
saa meget som muligt søgte at undgaa Skinnet af 
Ulydighed, fik Offentligheden dog Indtrykket af, at 
Kongen manglede bestemt Villie og Myndighed med 
Hensyn til Norge, og dette saa meget mere, som 
Bernstorff efter Kongens Hjemkomst til Kjøbenhavn 
meddelte baade det russiske Kabinet og Bernadotte, 
at Kongen var indigneret over den i Norge afsluttede 
Vaabenhvile og havde befalet Christian August straks 
at opsige den. Denne Meddelelse skyldtes en Misfor- 
staaelse af Kongens Ord til ham om Sagen; thi Kongen 

havde ikke sagt det, Bernstorff troede, men kun, at> 
Vaabenstilstanden skulde opsiges, naar Fjendtlighederne 
begyndte andetsteds. Denne Bernstorffske Meddelelse 
gjorde Sagen mere besynderlig for alle Fremmede, da 
det viste sig, at Vaabenstilstanden slet ikke blev op- 
sagt. 

Til sidst blev Frederik VI dog nødt til at tage den 
norske Vaabenhvile paa sig, hvad han burde have 
gjort straks baade lige over for Christian August og 
for Verden. Han forklarede da de allierede Magter 
og Bernadotte, hvorledes Vaabenhvilen i Norge var af 
en ren militær Natur og kun til Fordel for Danmark 
og Norge, fordi den styrkede Norges Kræfter. Og da 
Tildragelsen var diskuteret ogsaa ude i Europa, lod 
han en lignende Forklaring tilflyde tyske og franske 
Blade. Bernstorff havde nemlig en Mand, der varetog 
Regeringens Interesse i den udenlandske Presse. Det 
var Chargé d'affaires Rist, som fra London var forsat 
til Hamburg, hvor han foruden at holde Øje med Ber- 
nadotte i Regeringens Interesse nyttede de Forbindelser 
med den europæiske Presse, som han havde erhvervet 
sig, medens han var i London. 

Alle disse Depecher og Avisartikler hjalp dog ikke 
meget, fordi Svenskerne bragte en anden Opfattelse til 
Torvs, som de mente, dette danske Desavoueringsarbejde 
indirekte bestyrkede. De havde nu en Gang sat sig i 
Hovedet, at Vaabenhvilen i Norge var af politisk Natur 
og havde antidanske Grunde. De mærkede sig paa 
denne Tid, at Christian August hørte til et Fyrstehus, 
der politisk var noget brouilleret med Frederik VI. 

Svenskerne vare imidlertid med Hensyn til dette 
Punkt i Vildrede. Christian August var loyal og ved- 
blev at være det. Vaabenhvilen var efter hans Mening 
en Nødvendighed, fordi Magasiner og Depoter vare 

udtømte, fordi Tropperne trængte til et Pusterum efter 
i 9 Maaneder at have staaet i Felten, og han selv 
maatte til Christiania for i Spidsen for Regeringen at 
finde Midler til at møde de nye Tilskikkelser, som 
maatte komme. 

Der blev heller ingen Anledning for Christian August 
til at opsige Vaabenhvilen , fordi Lotho-Vaabenstil- 
standen var opsagt; thi det varede ikke længe efter, 
at han havde faaet Underretning herom, før en virke- 
lig Afvæbning indtraadte paa den Krigsskueplads, Norge 
hørte til. Den finske Krig standsede ved den med 
Bemyndigelse afsluttede Stilstand i Olkijoki den 19. 
November, hvorefter de svenske Tropper forlod finsk 
Grund og gik over Torneå til Vesterbotten. Kong Gustav 
iværksatte paa Grund deraf en vidtgaaende Afvæbning 
af hele det nordlige Sverig. Mod Norge efterlodes 
der kun en Brigade under Posse. Den wårmlandske 
Afdeling, som indbefattede de Tropper, der havde 
Hjemsted nær Norge, sendte Officerer og Mandskab 
til deres Hjem, Mandskabet dog med Vaaben. 

Cederstrom kaldtes til Stockholm og Adlersparre med; 
men sidstnævnte lystrede ikke under Paaskud af Syg- 
dom. I Stedet for begav han sig til sin Ej,endom 
Sophielund i Wårmland for under de nu forestaaende 
fredeligere Forhold at genoptage Agitationen paa Norge 
og i det hele arbejde for sin politiske Idé. Han be- 
gyndte nu at tænke over en Ytring, der var bleven 
henkastet i hans Parti som stammende fra Platén, at 
Christian August muUgvis var en Mand, som Sverig 
kunde være tjent med at have til Konge. 

De tidligere omtalte politiske Omvæltningsplaner i 
Sverig vare nemlig alle strandede i Aarets Løb. Den 
franske Regering havde ikke villet blande sig i Sverigs 
indre Anliggender; den engelske nægtede i Aarets 

sidste Maaneder afgjort enhver Deltagelse i oprørsk© 
Detroniseringsanslag, og Tanken om at give sig i 
Buslands Vold plejedes nu kun af nogle ganske enkelte, 
fremstaaende Officerer. De borgerlige Partier i Sam- 
mensværgelsen havde derfor tabt Modet; kun det store 
militære Revolutionsparti, som havde Sæde i Stock- 
holm, og som med den finske Helt Adlerkreutz, Armfelt 
og nogle højere Officerer i Spidsen ellers kun bestod 
af yngre Officerer af den finske Hær, tænkte endnu 
paa at afsætte Kongen og indsætte en ny Regering 
under Hertugen at Sodermanland. 

Adlersparre, som regnedes med til Partiet, men nu 
boede i Wårmland, nærede dog videregaaende Ønsker 
-end dem, der vare de almindelige i Stockholm. Han 
vilde ingen Formynderregering have, som Partiet L 
Stockholm. Han vilde have Gustav IV's Søn afsat 
tillige med Faderen, maaske hele Ætten opsagt Huld- 
skab og Troskab og en ny Konge valgt straks. Saa 
stod han det borgerlige, konstitutionelle Parti nærmere 
-end Officererne og Embedsmandspartiet i Stockholm, der 
havde Blikket udelukkende fæstet paa Finland og politisk 
med Hensyn til Forfatningen ikke havde større Maal for 
de første Skridt end at faa den tilsidesatte Stænderfor- 
fatning indsat igen i sin Værdighed. Adlersparre vilde 
have Norge før Finland, ligesom hans Uven Gustav IV 
havde villet, men Friheden fremfor alt; thi den var 
ikke blot Midlet til at vinde Norge, men til at give 
Sverig national Kraft. Han vilde derfor ikke nøjes 
med en Stænderforfatning som den gamle. Han vilde 
have en hel ny Forfatning i engelsk Stil tilvejebragt, 
en Forfatning, passende for Norge og Sverig i For- 
ening, som Nordmændene kunde give sig, hvis de 
ikke vilde være med til at vedtage den sammen med 
Svenskerne. 

Ingen kunde tænke sig, at denne afskedigede Major, 
der levede i hjemlig Ro langt fra Hovedstaden, kunde 
faa Indflydelse paa Forløbet af saadanne store Be- 
givenheder, her tales om. Derfor hørte man uden 
Betænkning paa hans Fantasier og lod sig villig for- 
føre af ham til at ønske de revolutionære Planer 
Fremgang i Sverig. 

Christian August, som nu sad fordybet i Regerings- 
sagerne i Christiania, saa intet hellere, end at Sven- 
skerne under de herskende prekære Forhold viste sig 
saa venskabelige, endog kurgørende, som Tilfældet 
ofte var. Han befandt sig i ganske overordentlig 
vanskelige og trykkende Forhold; thi Norge havde 
paa denne Tid haft den store Sorg at miste Enevold 
Falsen, der var Drivhjulet i den nye Regering. Chri- 
stian August, som alt forud havde bedet om en Mand 
til i Regeringen, fordi Arbejdet var saa overhaand- 
tagende, bad nu om to og udtalte Ønsket om, at det 
maatte være norske og ikke danske Mænd, han fik, 
og at den ene af dem maatte være Grev Wedel. 
Dette Ønske blev opfyldt. Kongen havde i Anledning 
af Christian Augusts første Begæring sendt en Kam- 
merherre Kaas, der var en Broder til Kancellipræsi- 
denten, op til Norge, hvilket Valg tydelig nok viste, 
paa hvis Foranledning det skete. Alle Kollegierne i 
Kjøbenhavn og mest Rentekammeret klagede nemlig i 
denne Tid over, at Magten over Administrationen i 
Norge ganske gled dem ud af Hænderne, og Kancelli- 
præsident Kaas ønskede særlig at faa en Finger med 
i Udviklingen deroppe. Kammerherre Kaas var imid- 
lertid druknet under Overfarten, men en Stedfortræder, 
Etatsraad Tønder Lund, var straks efter sendt af Sted, 
saa der nu kun skulde udnævnes en. Denne ene blev 

10 

som sagt Wedel. ^) Imidlertid druknede ogsaa Tønder 
Lund under de daværende vanskelige Forhold ved 
Landingen fra Skib i Norge, og Kongen valgte saa i 
dennes Sted Amtmand Sommerfeldt i Norge. 

Den unge Grev Wedel ydede en Kraft, som Re- 
geringen havde Brug for. Hans Valg gav ogsaa 
Regeringen et radikalt, efter Svenskernes Mening 
endog revolutionært Præg; thi han var bekendt for 
sit Sværmeri for politisk Frihed og for Nordens For- 
ening. Han kom imidlertid ikke Regeringen til Nytte 
straks; thi han var endnu i Jylland og kunde først 
tage Sæde i Kommissionen den 19. Januar; den store 
Nød, som da herskede i Norge, lagde efter den Tid 
Beslag paa hans fleste Kræfter for Provianteringen 
af Norge. 

Englænderne blev dette Efteraar saa længe som 
muligt i de nordiske Have. I December vare de paa 
Grund af Isgang fordrevne fra de danske Farvande 
paa en enkelt lille Eskadre nær, der holdt sig ved 
Helsingør og Nord for Sjælland til de første Dage af 
Januar. Men om Norge og i Skagerak holdt deres Skibe 
sig til ind i Januar Maaned, og da de vare borte, 
vare alt mange Havne frosne til. Der indtraadte 
nemlig i dette Aar en usædvanlig tidlig og streng 
Vinter, som holdt sig og tog til i Styrke senere, saa 
man ikke mindedes i mange Tider at have haft en 
saa streng. 

Der lagde sig som en Vold af Is uden om den 
norske Kyst, og de danske Havne vare for det meste 
utilgængelige. Englændernes endelige Bortgang aab- 
nede derfor ikke Forbindelsen med Danmark. Natur- 
forholdene lagde lige saa store Hindringer i Vejen for 



^) Medd. fra Krigsarkiverne. IV. 68. 

le: Transporten, som de engelske Eskadrer før havde 

d gjort, ja i visse Henseender større; thi naar et Skib 

i: endelig havde banet sig Vej gennem Isen til en norsk 

Havn og havde losset, saa var Transporten fra Anløbs- 

e- stedet til Depoterne i det Indre og ved Grænsen mod 

ia Sverig ofte ganske umulig paa Grund af Sneen, der 

1? fyldte Lavninger og Kløfter og paa mange Steder 

jr gjorde Vejene ganske ufarbare. De storslaaede Foran- 

r staltninger, som ved Wedels Hjælp vare trufne af 

e Myndighederne i Danmark til Opsendelse af Fornøden- 

t heder til Norge, fik derfor ikke de Følger, man havde 

e lagt an paa. Tilstanden tegnede sig tværtimod saa 

I ulykkelig for Norge, at selv Folk, der ellers plejede 

I at se lysere paa Tilstanden end de fleste, forestillede 

sig Muligheden af, at Norge, hvis Kulden blev ved, 

af ren Selvopholdelsesdrift kunde blive nødt til at 

kapitulere lige over for Sverig for at faa Tilførsel over 

Grænsen. 

I Slutningen af December fik Christian August Ordre 
fra Kongen om at opsige Vaabenstilstanden og gaa 
frem i Forening med General Krogh i det Norden- 
fjældske, saasnart Russerne fra Finland rykkede ind i 
det nordlige Sverig. Christian August fik ogsaa at 
vide, hvad han først skulde foretage sig, tage Gøte- 
borg, men der taltes i de forskellige Breve, han paa 
denne Tid modtog, slet ikke om Overgangen til Skaane, 
hvilken havde været lovet i et Aar og var bleven for- 
beredt flere Gange og nu forberedtes paa ny. 

Christian August svarede, at det var ham fysisk umu- 
ligt at udføre den modtagne Befaling for Øjeblikket, og 
med dette Svar ophørte Korrespondancen for Vinter- 
tiden; thi Vejret hindrede nu al videre Forbindelse. I 
en Tid af to Maaneder kom der ikke et Brev fra Re- 
geringskredsene i Kjøbenhavn til Norge. Christian 

3. Januar, hvilken Dag de sidste engelske Skibe maatte 
fortrække fra deres Stilling ved Sundets nordlige Ind- 
gang. Og var han kommen til Skaane, hvad vilde 
han saa have fundet der? 

Feltmarechal Toll havde efter den svenske Afvæb- 
ning kun 8000 Mand under Vaaben. Der vilde nu 
sikkert straks være sket Opbud af alle de Tropper, 
der vare gaaede til deres Hjemkredse; men de Natur- 
forhold, som i Norge gjorde Vejene ufarbare og Trans- 
porter vanskelige, vilde uden Tvivl ogsaa i Sverig have 
vanskeliggjort hurtige Samlinger og regelrette Man- 
øvrer. En energisk dansk General, som fra Begyndel- 
sen havde faaet Overtaget, maatte under Forholdene i 
Sverig, da Hærens Hovedmasse passede paa Busserne 
ved den bottniske Bugt, let være trængt saa langt 
frem^ at han kunde have rakt Haanden til Christian 
August i Gøteborg. Thi her vilde Norges Fører efter 
al Sandsynlighed være naaet hen. 

Naar dette Foretagende var iværksat saa tidlig fra 
Sjælland som i Januar, vilde der ogsaa have været Tid 
til inden Englændernes Komme at fuldføre de Anlæg 
ved Helsingborg, som dannede en Del af Planen, og 
som sigtede til at beherske Forbindelsen mellem Skaane 
og Sjælland saaledes, at der efter Englændernes Til- 
bagekomst kunde lægges Kraft i Sjællands Forsvar, 
uden at man derfor behøvede helt at opgive den i 
Sverig erhvervede Position. 

En saadan Optræden laa imidlertid ikke for Frederik 
VI. Han vilde for det første ikke foretage sig noget, 
før han havde Vished for, at Russerne virkelig angreb. 
Dernæst kunde noget saa uregelmæssigt aldrig falde 
ham ind, som i en kort Tid, for at lægge større Kraft 
i Angrebets første Moment, at overlade Sjællands og 
Kjøbenhavns Bevogtning til Borgervæbningerne og 

or Overgangen til Skaane stillede alle Betingelser 
ved Nytaarstid 1809 sig saa gunstigt, at selv en 
ubunden Fantasi ikke let kunde skabe sig dem bedre. 

De nys skildrede Naturforhold, der vare saa skæbne- 
svangre for Norges Forsyning, stillede de danske Far- 
vande i absolut Sikkerhed mod enhver Hjemsøgelse af 
engelske Flaader. 

Kulden havde desuden lagt Is om Carlskrona Havn, 
bvor Sverigs aftaklede Flaade laa, og havde endog 
skabt en Bro mellem Sverig og Finland, saa Angrebene 
fra Rusland kunde ske over Isen. 

Paa Sjælland stod der 40,000 Mand, hvilke havde 
været saa godt som under Vaaben lige fra 1807 af og 
-dannede en saa god Hær, som Danmark overhovedet 
kunde stille; og til Overgangen over Øresund havde 
naan hele det i 1808 tilvejebragte Apparat, som Berna- 
dotte og hans Tillidsmænd havde beundret, og som 
vistnok tilfredsstillede alle de Fordringer, man i hine 
Tider kunde stille til slige Hjælpemidler. 

En duelig Q-eneral, selv en saadan som General Ewald, 



der tjente paa Sjælland under Kongens Kommando, 

kunde have iværksat Overgangen i Dagene efter den 

sattes i March op mod det nordøstlige Sjælland, og 
samtidig kaldtes Tropper fra Fyn, Langeland, Lolland 
og Falster til Sjælland. De sidste marcherede over 
Isen mellem Øerne. Foruden Felthæren, der skulde 
operere i Sverig, organiseredes en Reserve af Tropper, 
der skulde danne Besætning i de erobrede svenske 
Landskaber, og endelig en Styrke til at besætte og ar- 
bejde med ved Befæstninger af Udgangspunkterne ved 
Øresund. 

Alt som Tiden gik, satte Frederik VI med den Li- 
denskab, han havde for Organisation og Administration 
— en Lidenskab, som altfor ofte absorberede hans 
Handlekraft uden for Kontoret — alle sine Kræfter ind 
paa Forberedelserne , der i mange Retninger antog 
kæmpemæssige Dimensioner og, da de foregik ganske 
offentligt, vakte Opmærksomhed i vide Kredse, navnlig 
ind i Sverig. Man havde her hel offentlig Kundskab 
om, hvad der var forhandlet i St. Petersborg om det 
dansk-norske Monarkis Udvidelse til Motala, og i Al- 
mindelighed kunde man ikke tænke sig, at de For- 
beredelser, som iværksattes paa Sjælland, ikke skulde 
have et virkeligt Krigsmaal for Øje. 

I Midten af Februar, da Regeringen i Kjøbenhavn 
havde faaet Kundskab om, at de russiske Angreb vare 
under Udførelse, ikke blot de to, der skulde foretages 
over Isen, men ogsaa et tredie, der var begyndt Nord 
om den bottniske Bugt ind i Norrland — paa denne 
Tid, da Isen iøvrigt begyndte at svigte, og Vejr- og 
Strømforhold ikke vilde arte sig, som man ønskede det, 
stod alle Tropper, som skulde over, langs Kysten 
mellem Kjøbenhavn og Kronborg i et tæt Kantonne- 
ment, der strakte sig et Par Mil ind fra Kysten. Alt, 
hvad der behøvedes til Overgangen og til Operatio- 
nerne, var samlet. Der var udskrevet Høstvogne og 

Slæder med tilhørende Heste fra hele Sjælland. Train- 
og Proviantvæsen var ordnet med alt fornødent Ma- 
teriel og Personale. Halm til Bivuakering m. m. var 
ophobet langs Kysten i en saadan Mængde, at Hel- 
singør ansaas udsat for Brandfare. .Tyve Søofficerer 
med 200 Matroser og 200 Tømmermænd vare organi- 
serede til at tage de indefrosne svenske Kanonbaade 
og Krigsfartøjer i Besiddelse. Ingeniørkommandoer 
vare parate til at udstikke og paabegynde Arbejder 
ved de paatænkte Batterier paa skaansk Kyst. Fra 
Februar Maaneds Begyndelse, da Kulden tog af og 
undertiden slog over til Tø, var man ogsaa begyndt 
at forberede Overgang ved Hjælp af Baade og Skibe. 
Baade fra hele Sjællands Kyst førtes til Sundet, og de 
Skibe, som kunde opdrives fra Havnene paa Sjælland 
eller Smaaøerne, indrettedes til Brug derved. 

Ganske betydeligt var det Arbejde, som var præ- 
steret af de militære Stabe og nedsatte Kommissioner 
for at udarbejde Operationsplaner for alle Tilfælde, 
for at ordne alle Forhold for Felthæren, for Besættelse 
af de erobrede svenske Landstrækninger, for Ordningen 
af Forplejning, Syge- og Transportvæsen, samt for Be- 
styrelsen af Sjælland, efter at største Delen af Hæren 
var gaaet til Sverig. Men et ikke mindre Arbejde var 
udført af de ikke-militære Kollegier og dertil udkaarede 
Tillidsmænd for at ordne den foreløbige Regering i 
Gotalandet, som det erhvervede Stykke af Sverig 
skulde hedde. Der udsaas Personer til at overtage 
Embederne i Gotalandet. Der var udfærdiget og trykt 
Opslag og Proklamationer paa Svensk. Der var fabri- 
keret Papirspenge til Cirkulation som Betalingsmiddel 
hinsides Sundet. 

Alle Myndigheder paa hele Sjælland, baade statslige 
og kommunale, havde faaet Del i Ordningen af Fore- 

tagendet. Det var blevet til et offentligt ^Fællesanlig- 
gende. Men det hele var efter en Syndflod af Be- 
tænkninger og Erklæringer egentlig blevet ordnet godt, 
efter at ethvert Sogn paa Sjælland havde bidraget til 
Udførelsen ved Afgivelse af Karle, Heste, Okser, Slæ- 
der, Halm, Korn eller andet af, hvad der var forlangt. 

Enden paa det hele blev imidlertid, at Kongen den 
11. Marts, da Isen afgjort var brudt op, og Eng- 
lænderne altsaa kunde komme, opgav Angrebet og 
straks rejste til sin Familie i Kiel — bort fra Rege- 
ringen og det hele. 

Offentligheden følte nogen Skuffelse derved, men 
den skød Skylden paa Isen, og med det Kongesind, 
der dengang fyldte den store Masse, beklagede man 
egentlig kun Kongen, fordi han ikke havde faaet sit 
Ønske opfyldt, men i Stedet for fortvivlet maatte rejse 
til Kiel. De fleste af de højere Officerer havde imid- 
lertid forud været fattede paa, at det maatte ende saa- 
ledes, og det samme gjaldt ogsaa Feltmarechal Toll i 
Skaane, som vel hver Nat udsatte Lytteposter langs 
Sundet og lod sine Folk indtage hensigtsmæssige Stil- 
linger, men personlig ikke lod sin Nattero forstyrre, 
idet han forsikrede sine Omgivelser, at Frederik VI 
ikke gjorde Alvor af sine Trusler. Udenrigsministeren 
Bernstorff var ogsaa lige fra Begyndelsen af vis paa, 
at det hele kun skulde være en Demonstration, og den 
Tro fandt han bestyrket ved, at Kongen, medens For- 
beredelserne interesserede ham saa meget, ikke i Uge 
saa høj en Grad tænkte paa Sverig som paa England 
og Frankrig, hvis hele Stilling ved Begivenhederne i 
Spanien og Spændingen med Østerrig syntes ligesom 
lidt betrængt. Enkelte Efterretninger, som kom gen- 
nem den optiske Telegraf ved Store Bælt, der under 
Istilstanden dannede den eneste Forbindelse med Ver- 

den Syd paa, saaledes en, der meldte, at .Napoleon havde 
forbudt Bernadotte at rømme Altona, beskæftigede 
Kongen saa stærkt, at han i flere Dage lod Overgan- 
gen være, hvad den var, og kun grundede paa, hvad 
der kunde ligge til Grund for hin Befaling. 

Men, hvorledes det nu end forholdt sig hermed — 
ved den Afslutning, det store for Offentlighedens Øjne 
foretagne Tilløb til "en Overgang over Sundet fik, er- 
holdt Frederik VI^s Anseelse et uopretteligt Knæk, 
ikke blot i Nordens andre Lande, men ogsaa i Rusland. 
Især gjorde dog Ballonkrigen, som hele Foretagendet 
endte med, ham til Skive for Svenskernes Spot. 

Det forholdt sig dermed saaledes, at en Dyrker af 
Aeronautiken, Kandidat Colding, som ved Store Bælt 
havde været i Regeringens Tjeneste, havde udbedt sig 
Tilladelse til at prøve, om Luftballoner kunde anvendes 
i krigersk Øjemed som Bærere enten af eksplosive 
Stoffer eller -andet, f. Eks. Meddelelser. Colding blev 
installeret paa Kronborg, og da han udbad sig noget 
at sende, fik han af Kongens Kabinetssekretær en 
Bunke Eksemplarer af et svensk Skrift af C. F. Gyl- 
lembourg (oprindelig Ehrensvård), hvilket med over- 
drevne Lovord om Frederik VI anbefalede Nordens 
Forening under hans Scepter. Kongen havde forud 
sendt dette Skrift til Christian August, hvem han havde 
anbefalet at sprede det i Sverig ogsaa fra Norge af. 

En 3 å 4 Gange om Dagen oversendtes der Balloner 
fra Kronborg bærende Eksemplarer af dette Skrift. 
Deres Skæbne observeredes i Kikkert fra dansk Side. 
De opfangedes paa den anden Side af Sundet af Felt- 
marechal ToUs Soldater. Paa begge Sider af Sundet 
indgaves der Rapporter om dette besynderlige Bom- 
bardement, der endog gav Anledning til en Brevveks- 
ling mellem Kongerne. 

Længe havde Svenskerne dog ikke moret sig over 
denne Slutning paa de store Rustninger, før en Be- 
givenhed af større Alvor fangede hele Sverigs Opmærk- 
somhed. Allerede før Konge Frederiks Afrejse til Hol- 
sten var Opstandsbanneret hejst i Sverig, og hejst sonk 
Følge af Rustningerne paa Sjælland eller rettere som 
Følge af de Rygter om en Deling af Sverig, man ved 
disse Rustninger troede bekræftede. 

Det var ikke i Stockholm, at dette var sket. Den 
revolutionære Bevægelse der blev ikke til noget. Hele 
Vinteren igennem fortsattes Sammenrottelseme. En 
Del yngre Officerer, der vare under Befaling af ældre 
saadanne med Navne som Skjøldebrand og Bjørnstjerna^ 
havde fattet den Plan at gribe Kongen, naar han fra 
sit Slot Haga kørte til Hovedstaden, og føre ham som 
Arrestant til Fæstningen Waxholm, og ældre Officerer 
forhandlede med tilkaldte borgerlige Mænd om Revolu- 
tionens nærmeste Maal. Man antog det, som før om- 
talt, nødvendigt at bøje sig for en af de Magter, som 
Sverig var i Krig med, og som stod ved Grænsen. 
Men hvilken skulde man vælge? 

Adlerkreutz stemte for Rusland, som var lige paa 
Nippet til paa tre Steder at falde ind i Riget og at tage 
Stockholm. Han ønskede Prinsen af Oldenburg til 
Tronfølger, men kun faa fulgte ham i den Hen- 
seende. Stemningen var helt overvejende for Frank- 
rig. Men hvorledes komme i Forbindelse med denne 
Magts mægtige Hersker? Han var ikke repræsenteret 
umiddelbart ved Grænsen; thi Bernadette var ikke 
kommen over Store Bælt og stod nu i Altona og Ham- 
burg med sin Hær langs den nordtyske Kyst. Der 
var et Hav mellem Sverig og ham. Der opkastedes 
ogsaa det Spørgsmaal, om man skulde søge Forstaaelse 
med Danmark, søge en nordisk Union iværksat for 

gennem den at komme ind under Kejser Napoleons 
beskyttende, hjælpende Haand. Adlerkreutz, som i 
politisk Henseende ikke holdt fast ved noget bestemt 
Program, var ikke utilbøjelig dertil, hvis han blot 
kunde undgaa Frederik VI og f. Eks. faa den unge 
Christian Frederik i Stedet derfor, men ellers var der 
ingen Stemning for denne Udvej. 

Disse Forhandlinger og de omtalte militære Forbere- 
delser førte dog kun til stedse større Uenighed. Borger- 
skabet, Embedsmændene og Ministeriet, som havde 
Øren med i Eaadslagningeme, vare imod, at Krigs- 
folket stillede sig i Spidsen for Omvæltningen. De 
ønskede intet Militærherredømme og vendte mere og 
mere tilbage til den fra Borgernes Side tidligere stil- 
lede Fordring, at det var Stænderne, der skulde be- 
stemme om Sverigs Fremtid. Vilde Kongen ikke ind- 
kalde dem — nuvel, saa maatte han afsættes, men 
hans mindreaarige Søn var der ingen Grund til at 
fjerne, og en Formynderregering burde derfor, naar 
Kongen var afsat, indkalde Stænderne og foretage det 
nødvendige til Sverigs Redning. 

Da de borgerlige Partier fik Overmagten i Stock- 
holm, og den bekendte H. Jarta forpurrede de for 
egenmægtige og brutale militære Anslag, endte det 
hele i Stockholm i Opløsning, og der vilde rimeligvis 
ikke være sket noget afgørende Skridt til et System- 
skifte i Sverig, dersom ikke Adlersparre i det vestlige, 
oprørt over, hvad der berettedes fra Sjælland, havde 
besluttet sig til at ofre sig for Rigets Velfærd. 

Denne ihærdige Kæmper for Norges Tilslutning til 
Sverig vilde iugen Ydmygelse af Sverig lige over for 
Udlandet, intet Forbund med Rusland eller Frankrig, 
ingen Union med Danmark, han vilde kun Norge og Bi- 
beholdelse af Alliancen med England. Hans Standpunkt 

var endnu Krigsplanen fra Februar 1808, den han 
havde været med til at sætte i Værk, men som var 
strandet, fordi alt gik i Stykker, som Gustav IV havde 
sin Finger med i. Han vilde have en Regering, som 
var denne Plan voksen, som kunde føre Norge i Sve- 
rigs Arme og genføde begge Riger, saa de med 
samlet Kraft paa bedste Maade kunde afgøre Sagen 
om Finland med Rusland. Han havde i sine Tanker 
fundet Midlet til hin Plans Realisation. Det Spørgs- 
maal, som var bleven henkastet blandt hans Omgivel- 
ser i Warmland, om ikke Christian August var den 
Mand, * Sverig kunde ønske sig til Konge, var i den 
sidste Tid vokset til det Program, hvorved han troede, 
at Sverig kunde vinde Norge. Han kendte ikke Chri- 
stian August, havde aldrig set ham, kendte heller ikke 
Wedel eller nogen højere Person i Norges Regerings- 
kredse; al hans Viden om Prinsen stammede fra Sladde- 
ren i Agitationscentrerne ved Norges Grænse. Men han 
tog ikke fejl i den Slutning, at Christian August var 
Norges forgudede Yndling. 

Adlersparres Hensigt blev det nu at gaa til Stock- 
holm med en Elitestyrke af Wårmlands Tropper, af- 
sætte Kong Gustav og hans Æt og i Stedet for at 
foreslaa Christian August valgt til svensk Konge eller — 
i Tilfælde af, at Hensigtsmæssighedsgrunde bød at vælge 
den barnløse Hertug af Sødermanland som Overgangs- 
led til første Konge af en ny Æt — til Tronfølger. Naar 
dette Valg var sket, skulde en ny i engelsk Stil ud- 
arbejdet fri Forfatning, i hvilken der var taget samme 
Hensyn til Norge som til Sverig, højtidelig proklame- 
res, og under den Rejsning af begge Riger, der for- 
udsaas som en Følge heraf, vilde Adlersparre med sine 
Tropper vende tilbage til Norge for at organisere dette 

Rige til Fuldbyrdelsen af det sidste Punkt i Planen 
af 1808. 

Det var i Februar 1809, at Major Adlersparre beslut- 
tede sig til at gennemføre dette Program. Han satte 
sig i Forbindelse med Revolutionspartiet i Stockholm, 
udbad sig dets Understøttelse og Medvirkning og be- 
gav sig derefter til Carlstad for at samtale med Office- 
rer, han stod i nært Forhold til. I dette Møde blev 
det bestemt, at Opstanden skulde proklameres den 
7. Marts i Carlstad, paa' hvilken Dag de Sammensvorne 
lovede at møde med de Tropper, som man blev enig 
om, at der hemmelig skulde indkaldes og sættes i 
March. 

Det gik nu som videre vedtaget. Da de første 
Tropper den 7. Marts vare komne, arresterede Adler- 
sparre Chefen for den wårmlandske Afdeling, Grev 
Lejonstedt, fordi han ikke vilde slutte sig til Revolu- 
tionen, og samme Skæbne ramte af samme Grund og- 
saa Landshøvdingen i Byen, Grev Eosen. Da alle de 
ventede Tropper vare ankomne, valgtes Adlersparre i 
et Møde af Officerer til Krigsoberst, hvorefter han 
gjorde sig til Herre over Byen, lagde Beslag paa alle 
offentlige Kasser og Magasiner og indrettede Byen til 
Hevolutionens Kastel og Udgangspunkt. 

I to Dage organiseredes dernæst de 3200 Mand, som 
alt den 7de Marts om Aftenen vare indkvarterede i 
Byen og Omegn. Krigsober sten tilstod Underofficererne 
dobbelt Lønning og Soldaterne Tobakspenge og for- 
skellige andre Agrements. Efter at de brugelige 
Proklamationer og Opraab vare udfærdigede og sendte 
ud over Sverig, begyndte Adlersparre den 9. Marts, 
hvilken Dag de Menige først fik rigtig Besked om det 
Øjemed, de vare indkaldte i, under Hurraraab Marchen 

til Christinehamn, der var den første Marchstation paa 
den lange Vej til Stockholm. 

Ved Bortmarchen underrettede Revolutionshøvdingen 
baade Posse, der kommanderede Brigaden mod Norge, 
og Christian August om den vårmlandske Afdelings 
Opbrud og om Bevægelsens Maal. Han stolede paa, 
hvad Christian August under de omtalte Vaabenstil- 
standsforhandlinger gentagne Gange havde forsikret, 
at han ikke vilde foretage sig noget i Anledning af 
Bortdetacheringer, som kun havde revolutionære Maal. 
Imidlertid indsatte han i sin Opstandsproklamation føl- 
gende Trusel mod Christian August for det Tilfældes 
Skyld, at han nu skulde være kommen paa andre 
Tanker: „Hvis Fjenden paa den norske Grænse imod 
al Sandsynlighed og givne Løfter benytter sig af vor 
Bortmarch, skal han ved vor hurtige Tilbagekomst og^ 
ved blodige Tab snart bemærke Forskellen paa en Krig, 
der føres paa Grund af personligt Had mellem Regen- 
terne, og en Krig, der hidrører fra et troløst Brud paa 
Nabovenskabet mellem selve Nationerne." 

For yderligere at indvirke paa Christian Augusts 
Føjelighed tillod han sin Adjudant C. H. Anckarsvård, 
hvem han benyttede som Sendebud til Norge, hemme- 
ligt at betro Prinsen, at det var hans Hensigt, hvis 
Foretagendet lykkedes, da at foreslaa ham til svensk 
Tronfølger. 

Dog fik Anckarsvård ikke Lejlighed til at udrette 
denne Del af sit Ærinde, thi Prinsen nægtede ham 
Adgang til sig i Christiania, lod ham forblive hos 
Staffeldt i Kongsvinger for der at oppebie de Svar, 
han vilde give paa de Breve, han havde bragt. 

Christian August blev pinligt berørt ved Ytringerne 
om ham i Adlersparres Proklamation, fordi de lod for- 
mode, at der var foregaaet andet og mere, end der var 

alle bekendt. Men han lod ikke Fortrydelsen derover 
indvirke paa den Holdning, han ansaa det for sin 
Pligt at indtage. Han lod derfor sin Adjudant, Darre, 
som han sendte til Kongsvinger, sige Anckarsvård, at 
han vel ikke kunde give noget bestemt Løfte i en 
Sag, som kun Kongen kunde afgøre, men at han vilde 
love saa meget som, at Vaabenstilstanden af 7. De- 
cember ikke skulde blive opsagt, medmindre enten 
Kongen befalede det, eller Russerne angreb det egent- 
lige Sverig, og at han i dette Tilfælde vilde under- 
rette Vesthæren derom ca. 10 å 12 Dage, før han an- 
greb. Dette sidste Løfte mente Christian August, som 
han meldte Kongen, at kunne forsvare, fordi Hæren i 
Tilfælde af Befaling til Angreb dog ikke kunde sam- 
les i en kortere Tid end ca. 14 Dage. 

Adlersparre blev tilfreds med det Svar, Anckarsvård 
bragte ham, og opmuntret ogsaa ved den Holdning, 
Posse indtog til Foretagendet, fortsatte han sin March 
ad forskellige sideløbende Veje til Ørebro og derfra 
paa Målarens nordre Side ad Vesterås til, medens han 
overalt optraadte som suveræn Revolutionsherre, af- 
sættende og arresterende ulydige Embedsmænd, ud- 
nævnende nye og paalideligere i deres Sted og 
beslaglæggende alle offentlige Kasser. Befolkningen 
rejste sig, hvor han kom hen, og underordnede sig hans 
Herredømme, militære Afdelinger sluttede sig til ham 
enten for at indgaa i den Styrke, der gik frem, eller 
for at forenes med de Tropper, han efterlod paa for- 
skellige Steder for at sikre Forbindelsen med Udgangs- 
punktet eller med de undervejs oprettede Magasiner, 
Sygehuse m. m. 

Overalt i Sverig, hvor Adlersparres Manifest spred- 
tes hen, vaktes der Glæde blandt de Oplyste over, at 
der endelig var en Mand, der turde sætte sit Hoved 



162 VIEKNINGER I 8VEBIG AP OPSTANDENS PROKLAMEBING 

ind paa Sverigs Redning. Men Programmet, Mani- 
festet indeholdt, vandt dog ikke alle Steder almindelig 
Tilslutning. Det betonede efter manges Mening for 
stærkt Fred og Frihed paa en Tid, hvor næsten Halv- 
delen af Riget var erobret af fremmede Magter, og 
store Angreb truede fra alle Sider. Vel indeholdt 
Proklamationen, at ikke en Alen af Sverigs Jord 
skulde overlades Fjenden. Men man havde ingen 
overdreven Tillid til Vesthæren i den Retning, da man 
mente, den mere havde Blikket fæstet paa Norge end 
paa Finland. Noget af den Utilfredshed i Landet, som 
— for en stor Del af Ubekendtskab med Planen af 
1808 — havde givet sig et larmende Udtryk under Felt- 
toget mod Norge, kom atter til Orde, fordi man mente, 
at Adlersparre ikke var den Mand, der i den nær- 
værende Krise skulde tage Kommandoen. Men nogen 
egentlig Mislyd skabte disse spredte Mishagsytringer 
ikke. De fleste trøstede sig med, at naar Opstanden 
blot var begyndt, skulde de mest Berettigede og Vær- 
dige nok gribe ind. Og derom indeholdt Proklama- 
tionen ogsaa et fuldt tilfredsstillende og betryggende 
Løfte. Den indeholdt nemlig følgende Ord: „Vi have 
givet hinanden Haanden paa, at Rigets Fædre og Lov- 
givere skulle nyde Frihed til under vore Vaabens Be- 
skyttelse at raadslaa og tage Beslutning om det 
lidende og ødelagte Fædrelands Anliggender." 

Særlig i Stockholm vakte dette Løfte Tilfredshed. 
Her vakte Budskabet om Adlersparres March den al- 
vorligste Opmærksomhed, der ytrede sig ved den 
Maade, hvorpaa man Mand og Mand imellem næsten 
hviskende og fortroligt drøftede, hvad der foretoges. 
Man var ligesom bange for, at Kongen skulde faa 
noget at vide derom og blive i Stand til at modsætte 
sig den sig nærmende Frihedsskare. Selv de højeste 

Embedsmænd og Hoffets nærmeste Kreds gjorde sig 
egentlig til Adlersparres Medskyldige ved ikke at røbe 
hans March. Dette kande dog selvfølgelig kun gaa 
til en Tid. Til sidst fik Kongen Kundskab om, hvad 
der var begyndt. Han ilede fra sit Slot Haga til 
Hovedstaden, lukkede Toldportene ved Byens Indgange 
og begyndte Rustninger, der havde til Maal at gøre 
Byen til det Kastel og Udgangspunkt, hvorfra han 
vilde rette sine Operationer mod den frække Oprører. 

Tilstanden blev nu den, at enten maatte Revolutions- 
partiet gribe ind eller se det første alvorlige Forsøg 
paa Sverigs Redning briste. Dette blev Anledningen 
til, at Initiativet til Revolutionen gled ud af Adler- 
sparres Haand. 

Det var Kongens Hensigt at sætte Feltmarechal 
Tolls Hær i Skaane i Bevægelse mod Nord, selv med 
Tropper fra det østlige at forene sig med Skaaningeme 
og i Spidsen for denne samlede Krigsstyrke at knuse 
Insurrektionen. Ingen gik dog Kongen til Haande ved 
hans Forberedelser, alle modarbejdede ham. Banken 
overlod ham ingen Penge, selv Hertugen af Soderman- 
land nægtede at følge Kongen, da han fik Befaling 
dertil. Imidlertid fik Kongen dog Ordren til Felt- 
marechal Toll udstedt og fik Afmarchen af Tropperne 
fra Stockholm til Mode med Toll begyndt. Da ingen 
tvivlede om, at han med Toll ved sin Side vilde være 
Opstandens Herre ikke blot der, hvor han traf Adler- 
sparre, men i Stockholm og overalt, saa Revolutions- 
partiet i Stockholm sig nødt til at gøre Ende paa 
Sagen. Adlerkreutz gik op paa Slottet i Spidsen for 
en Del yngre Officerer, greb Kongen og satte ham 
under Bevogtning. Carl af Sodermanland anmodedes 
derefter om at overtage Styrelsen som Rigsforstander, 
hvad han lod sig bevæge til. 

Det var den 13. Marts 1809, at denne Paladsrevolu- 
tion blev fuldbyrdet i al Stilhed. Den finske Helt, 
som nu var Situationens Herre og Rigsforstanderens 
første Mand, indrettede et Regeringsraad eller Kol- 
legium, i hvilket han selv, Feltmarechal Klingspor, 
Admiral Lagerbjelke med Søn, Gustav, den senere 
bekendte Gesandt i Paris, samt to andre indtraadte med 
lige saa mange Medlemmer af den arresterede Konges 
Regering; og samtidig sendte han Major Adlersparre, hvis 
March efter hans Mening nu var genstandsløs, en af 
Rigsforstanderen underskreven og af ham selv kontra- 
signeret Ordre til at standse sin March, hvor han be- 
fandt sig, og til kun personlig med en udsøgt Halvdel 
af Tropperne at komme til Hovedstaden. 

Det Program, som det midlertidige Regeringskol- 
legium dannede sig, var et Kompromis mellem de i de 
militære og de borgerlige Partier i Stockholm herskende 
Anskuelser. Man besluttede Stændernes Indkaldelse, og 
endnu paa selve Revolutionsdagen den 13. lovede Rigs- 
forstanderen i en Proklamation, at han sammen med 
Stænderne vilde drøfte de indre Forhold, der skulde 
berede det svenske Folk dets fremtidige Velfærd. Med 
Hensyn til det ydre og de umiddelbart truende An- 
greb fra russisk Side besluttede Raadet med Over- 
døvelse af enhver afvigende Mening at ty ind under 
Kejser Napoleons Vælde, at søge hans Støtte til Ord- 
ningen af Sverigs Forhold til de andre Magter, idet 
man ønskede denne afgjort ved en almindelig Fred, 
afsluttet under Frankrigs Mægling eller Garanti helst 
i Paris. Derfor sendtes der til de fjendtlige Hære, 
der paa alle Sider stod i Vaaben ved Sverigs Grænser, 
kun skriftlige Anmodninger om Vaabenhvile, under- 
tegnede af Feltmarechal Klingspor. Den for den rus- 
siske Hær bestemte fik den kommanderende General 

o 

paa Åland, Døbeln, Anmodning om ved sin Adjudant 
at besørge til den kommanderende russiske Feltherre. 
Hovedmissionerne vare til Kejser Napoleon og til Ber- 
nadotte. Men hertil sluttede sig ogsaa en af det fore- 
gaaende let forklarlig Sendelse til Frederik VI. Man 
vilde nemlig høre, hvorledes han stillede sig til en 
nordisk Union. 

I 6 å 6 Dage fik den Adlerkreutzske Regering Tid til 
at sætte sine Beslutninger i Værk — da kommer der 
Bud fra Adlersparre, at han ikke var til Sinds at 
underordne sig dens Befalinger. Han havde sammen- 
kaldt sine Officerer dengang, han havde modtaget 
Rigsforstanderens Brev og et det ledsagende fra Adler- 
kreutz, havde forelagt dem det Spørgsmaal, om han 
skulde underkaste sig Adlerkreutz's Befalinger. Men 
Svaret havde lydt enstemmigt, at Korpset skulde fuld- 
føre sin March, samlet rykke ind i Stockholm og der 
sætte sit eget Program igennem. 

Nær var det nu kommen til Strid mellem de to Ri- 
valer. Adlerkreutz vilde drage Tropper til Stockholm 

o 

fra Korpset paa Åland og de nordlige Korpser. Men 
der var ikke Tid dertil. Han kunde ikke samle nogen 
Magt, som Adlersparre vilde lade sig skræmme af, saa 
Stillingen forekom ham meget penibel. 

Det ene Sendebud afgik nu efter det andet til Adler- 
sparre. Alle Overtalelsesmidler anvendtes, og man søgte 
ogsaa at indvirke paa hans Underordnede og paa Mand- 
skabet. Men intet hjalp. Korpset fortsatte sin March. 
Til sidst sattes Hertugregenten personlig i Bevægelse. 
Han appellerede til Adlersparres Hengivenhed for ham, 
truede med at nedlægge sin Værdighed og træde til- 
bage i Privatlivet, hvis man vilde gøre Vold paa hans 
Frihed. Adlersparre gjorde opmærksom paa, at der var 
Fordringer, som det nu konstituerede Konseil ikke 

12 

kunde fyldestgøre, og som det var hans Pligt at sætte 
igennem; derimod forsikrede han Hertugen om sin og 
Korpsets Hengivenhed. Han vilde, som han skrev^ 
endog straks efter Indtoget udraabe Hertugen til Konge^ 
saa der kun stod tilbage at kaare en Tronfølger. 

Dagen efter denne Villiestilkendegivelse rykkede Ad- 
lersparre i Spidsen for sit Korps virkelig ind i Stock- 
holm, hvor han hilsedes med Hyldest af nogle, af andre 
med Spot. Indtoget var nemlig ikke alle Steder impone- 
rende, og det var jo heller ikke alle givet at kunne 
forstaa, hvad dette betød. I Nærheden af Slottet, hvor 
Korpset opmarcherede, modtoges det af Hertugen til 
Hest. Adlerkreutz red ved Rigsforstanderens Side. 
Nogen Udraaben af Hertugen til Konge skete dog ikke. 

Nu indkvarterede Adlersparre sit Korps paa Norr- 
malm, den Del af Stockholm, som ligger Nord for Må- 
laren, og etablerede sit Hovedkvarter i det saakaldte 
Westmanske Hus, foran hvilket en Vagt paa 100 Mand 
med 4 Kanoner skulde vise, hvor Stockholms Herre 
boede. 

For at vise Rigsforstanderen en Opmærksomhed for- 
andrede han ikke noget i den Adlerkreutzske Regering, 
der jo kun skulde bestaa, indtil den nye Grundlov var 
færdig. Kun traadte han selv ind i den tillige med 
den tidligere Generalguvernør i Pommern, Essen, som 
netop ankom til Hovedstaden. Heller ikke forandrede 
han noget væsentligt i det. Regeringen før ham havde 
indrettet. Der kom kun en ny Udenrigsminister, L. 
EngestrOm, der dog ikke hørte til Adlersparres Parti. 
ToU blev afsat fra Kommandoen i Skaane, og Armfelt 
blev atter sendt som Kommanderende til Grænsen ved 
Norge, for at Tilstanden fra 1808 kunde være vendt 
tilbage, naar Adlersparre efter endt Hverv i Stockholm 
genoptog sin Opgave i Norge. 

Det, han vilde udrette, og som han holdt sin Hær 
samlet for at kunne tiltvinge sig, hvis nødvendigt, fik 
han Held til. Hertugen gik modstræbende, men nød- 
tvungen ind paa hans dynastiske Ideer, og Regeringen 
gjorde hans Plan med Hensyn til Christian August og 
Norge til sit Program. Det vigtigste for ham var nu 
at faa den Grundlov færdig, som skulde proklameres 
samme Dag, Stænderne havde valgt den nye Konge 
Han traadte derfor selv ind i den Forfatningskomité, 
som nedsattes efter hans Forslag for at tilvejebringe en 
Forfatning, der skulde passe saavel for Sverig som for 
Norge. 

Da Stænderne først kunde møde den 9. Maj, til 
hvilken Dag de vare indkaldte, skulle vi benytte den 
lange og med Hensyn til Revolutionsanliggender for- 
holdsvis stille Periode, som oprandt for Stockholm, til 
at følge de Sendebud paa Vej, som vare udskikkede 
til fremmede Hære eller Magter, og iagttage de Be- 
givenheder og Forhold, som den fuldbragte Del af 
Revolutionen i Stockholm bevirkede i de omliggende 
Lande, i Rusland, Norge, Danmark og videre Syd paa. 

Allerede da Adlerkreutz var kommen til Magten, vare 
de russiske Angreb over Isen fra Finland i fuld Gang. 

o 

Da Regeringens Bud kom til Dobeln paa Alandsøerne, 
lykkedes det dog denne at faa en Stilstand med Rus- 
serne tilvejebragt, men rigtignok paa den Betingelse, 
at de Svenske rømmede Øen. Dobeln begyndte derpaa 
Tilbagetoget fra Øerne, men deres Rømning var langt- 
fra tilendebragt, da Kampen begyndte igen. Czarens 
Krigsminister var nemlig kommen til det russiske 
Hovedkvarter; han vilde ikke vide af nogen Stilstand 
at sige, før Svenskerne vare gaaede ind paa Ruslands 
Fordringer med Hensyn til Freden. Da den afsluttede 
Konvention vistes ham, rev han den i Stykker og be- 

12* 

falede Angrebet straks begyndt igen. Den svenske 
Arrieregarde blev nu omgaaet og taget til Fange, 
De andre Svenskere skyndte sig over Isen til det 
svenske Fastland, men efterfulgtes af Kosakker, der 
kom i Land ved Grislehamn. Nu meddelte D5beln 
imidlertid paa egne Vegne den russiske Overanfører, 
at Sverig var villigt til at give efter for Ruslands For- 
dringer, hvis Czarens Tropper undlod at sætte Fod 
paa svensk Jord, og denne Meddelelse fik en vidunder- 
lig Virkning. Den russiske Overanfører havde nemlig 
givet den første af Essens Adjudanter, som indfandt sig 
hos ham, en skriftlig Opsats tilbage med sig, hvilken 
indeholdt de Fordringer, Rusland stillede til Sverig 
som Betingelse for en Præliminærfred. Dobeln kendte 
ikke dette Dokument, han havde sendt Adjudanten med 
det til Adlerkreutz, og den Meddelelse, han gav den 
russiske General, gav han paa egne Vegne i Henhold 
til Situationen, som den tegnede sig for ham. I det 
russiske Hovedkvarter mente man imidlertid, at Dobelns 
Tilkendegivelse refererede sig til de russiske Fordringer, 
og Følgen deraf var storartet. Ikke blot lod den rus- 
siske Overanfører nu Kosakkerne i Grislehamn gaa til- 
bage over Isen til Alandsøeme, men befalede ogsaa 
Barclay de Tolly, som skulde angribe nordligere ved 
Quarken, til ikke at foretage sin Isovergang eller til, 
hvis den var foretagen, at gaa tilbage igen. Denne 
sidstnævnte General havde dengang virkelig fuldendt 
sin berømte Overgang over den bottniske Bugt, havde an- 
grebet Svenskerne paa egen Grund og besat Umeå efter en 
Konvention med de paa Stedet kommanderende svenske 
Befalingsmænd, der overlod ham deres Magasiner og 
gik tilbage til Hemosand. Da Barclay de Tolly nu 
fik Knorrings Ordre, sluttede han en ny Konvention 

Og gik den 11 Mil lange Vej over Isen tilbage til 
Finland. 

Sverig blev paa den Maade hurtigt befriet for de 
nærmest truende russiske Angreb, men højt oppe i Nord, 
hvor den russiske General Grev Schuwaloff Nord om den 
bottniske Bugt skulde angribe den svensk-finske Hær, 
der stod Vest for Torneå, gik Sagerne anderledes. Her 
havde den svensk-finske Hær paa selve Revolutions- 
dagen den 13. Marts sluttet den berygtede Kapitulation 
i Kalix, hvorved den strakte Gevær for Schuwaloff 
paa Betingelse af, at dens Individer uden Vaaben gik 
til deres Hjem, Finnerne mod Øst, Svenskerne mod 
Vest. Derefter rykkede den russiske Sejrherre ned i 
Sverig langs den bottniske Bugt, men Fremrykningen 
skete med stor Langsomhed, grundet paa, at Generalen 
ikke kunde faa nogen Forskrift om, hvorledes han 
skulde forholde sig under den faktisk indtraadte nye 
Situation. 

Den svenske Regering maatte nu se, hvorledes den 
bedst kunde klare sig med Rusland, da den ikke kunde 
gaa ind paa den Opsats, den omtalte Adjudant, Lager- 
bring, havde bragt fra Dobeln til Stockholm. Rege- 
ringen sendte Lagerbring tilbage til Finland med et 
Brev til Czaren, som han skulde aflevere i St. Peters- 
borg. Regeringen foreslog i dette Brev Fredsforhand- 
linger henlagte til den russiske Hovedstad under 
fransk Beskyttelse. Den medgav Lagerbring et Brev 
til Frankrigs Repræsentant i St. Petersborg. Regerin- 
gen vilde ind under Napoleons Vinger og udtalte Øn- 
sket om en almindelig Fred under hans Autoritet. 

Gaa vi fra Finland til Rigerne Vest for Sverig, finde 
vi alles Øjne hæftede paa Naboriget og alles Sind 
fyldte af Beundring over Revolutionens Ledere — 

det vil sige paa de Samfundstrin, hvor man kunde se 
ud over Fæstningsvolde og Accisebomme. 

Størst var Opmærksomheden selvfølgelig i Norge, 
dels fordi man jo kendte lidt til Adlersparre og hans 
Wårmlændere, dels paa Grund af den Grad, i hvilken 
Norge var med i Begivenhederne i Stockholm. Vel 
havde Anckarsvård ikke faaet Adgang til Christian Au- 
gust, og Adlersparres fortrolige Sendemand mente ikke 
at have Ret til at tale med andre derom. Men andre 
af Revolutionens Hjælpere havde spredt Efterretninger 
ind i Norge, og da Adlersparre begyndte at føle sig 
ovenpaa, ønskede han intet mere end i saa høj en Grad 
som muligt at faa Norge og Stemningen i dette Rige 
med sig. Baade Christian August og Wedel bleve ad 
Omveje underrettede om hans og hans Partis Planer. 
Men begge bleve i første ØjebHk vel mere forundrede 
end paa anden Maade bevægede ved disse Meddelelser. 

Især da Prinsen. Hvor var det muligt, at nogen 
for Alvor under en Optræden som Adlersparres vilde 
handle efter et Program, som alene var bygget paa 
Sladder, og til hvis Gennemførelse Prinsen ikke 
under nogen Betingelse vilde give' sit Minde. Christian 
Augusts første Indtryk var det, at disse Meddelelser 
vare et plumpt Fif for at afholde ham fra at forstyrre 
det hele ved et Indfald i Sverig, men han fandt det 
formodede Motiv fornærmeligt, saa at den Misstemning 
hos ham, som den før omtalte tvetydige Sigtelse mod 
ham i Adlersparres Proklamation havde fremkaldt, 
kun forøgedes ved alt dette. 

Imidlertid var det ham ikke muligt at foretage sig 
noget til Desavouering. Det var at tillægge, hvad en 
Major kunde finde paa, for stor Betydning. Man kunde 
dog ikke forudsætte, selv om denne Major sejrede, at 
ogsaa Sverigs andre Statsmænd og Rigsforstander 

skulde gaa ind paa Forslag uden at undersøge, paa 
hvad Grund de hvilede, og rent ud umuligt var det at 
gaa ud fra andre Forudsætninger, end at det i sidste 
Instans dog blev de europæiske Magter, som vilde tage 
Bestemmelse om Tronens Besættelse i Sverig, især da 
Rusland saa at sige havde Sverig i sin Magt. 

Christian August, og Wedel med, havde den Følelse, 
at denne Revolution i Sverig vilde føre til Nordens 
Forening under Frederik VI. „Sverig ligger for Deres 
Majestæts Fødder," skrev Christian August til Kongen, 
inden endnu det stockholmske Afsnit af Revolutionen var 
fuldbyrdet, og i andre Breve skildrede han, hvorledes 
Kongen, der var den nærmeste til Sverigs Trone, nu kun 
behøvede at optræde som Revolutionens Beskytter eller 
som Mægler mellem Sverig og Rusland for, da han 
alt havde Frankrigs Støtte, at kunne naa den Afgørelse, 
alle i Norge som i Danmark ansaa for den lykkeligste. 

Ogsaa paa Grund af dette sit Syn paa Tingene ansaa 
Christian August det for sin Pligt at lukke sine Øren 
for Sladderen om ham. Hvad der skulde foretages i 
Sverig, maatte ledes fra Norge, hvor han var Kongens 
naturlige Repræsentant. Al den Velvillie eller Kærlig- 
hed, han kunde blive Genstand for, maatte kunne 
vendes til Kongens og Regeringens Bedste. 

Disse Betragtninger delte som sagt Wedel med 
Prinsen, men den fyrige Frihedshelt blev saa begejstret 
over Adlersparres Daad og især over den Kærlighed 
til ko^stitutionel Frihed efter engelsk Mønster, der 
prægede hans Program, at han i sin Beundring og 
Deltagelse efterhaanden mindre og mindre lagde Mærke 
til; at Adlersparre var imod en nordisk Union. 

Paa Sjælland, hvor man senere end i Norge fik 
Meddelelse om Begivenhederne i Sverig, kom Efter- 

retningerne fra den Adlerkreutzske Side i Revolutionen, 
ikke fra det engelske Parti i Sverig, men fra det 
franske, og med unionsvenlig Karakter. 

Dette undlod ikke at faa sin Virkning i Kjøbenhavn. 
Alle fremstaaende Politikere havde med meget faa 
Undtagelser hørt til det saakaldte engelske Parti, ikke 
det engelske Parti i Sverig, der mest eftertragtede 
konstitutionel Frihed, men til det store internationale, 
halvpolitiske Selskab, der yndede de engelske Prin- 
cipper for Handel og Samfærdsel i Modsætning til det 
franske kontinentale System. Ministrene Schimmelmann 
og Bernstorff hørte til dette internationale Parti, som 
netop paa denne Tid paa Grund af den store Kamp, 
som forberedtes i Østerrig, nærede store Forventninger 
om, at den Napoleonske Magt skulde faa sit Knæk. 
Til Partiet hørte ogsaa de fleste højere Embedsmænd, 
lige fra Frederik Moltke i Finanserne til Direktøren 
i det asiatiske Kompagni Carsten Anker, hvilken Mand 
er nævnet her ikke blot paa Grund af, at han som 
Følge af sin kollegiale Fortid og sit Forhold til engel- 
ske Statsmænd, erhvervet ved Rejser i Kompagniets 
Tjeneste, var en betydelig Forgrundsperson i det kjø- 
benhavnske politiske Selskab, naar han var hjemme, 
men fordi han- havde stor Indflydelse paa Prins 
Christian Frederik, i hvis Fædrenehjem han havde 
været en velset Husven. Den unge Prins, som paa 
denne Tid var meget omtalt i Sverig, var alt andet 
end fransksindet. Til det franske Parti hørte i Kjøben- 
havn egentlig kun Kancellipræsident Kaas og nogle 
kongelige Adjudanter. 

Paa Grund af Forholdene smeltede nu alle disse 
forskellige Standpunkter sammen. De, som hidtil havde 
troet, at Rigernes Overgang til engelsk Forbund var 
den eneste Betingelse for en Sammenslutning af de 

nordiske Stater, gik over til at søge denne opnaaet 
gennem Napoleon og det franske Parti i Sverig, og 

' Kaas, som var den, der skulde have organiseret Gøta- 

, landet, blev en lige saa ivrig Unionsven som de andre* 
En nordisk Union blev det Maal, alle nu vilde ar- 
bejde for. Paa Grund heraf kom man ogsaa i Sam- 
klang med et privat Selskab eller Parti, om man vil 
kalde det saa, der arbejdede for dette Formaal. Det 
var et Samfund af Embedsmænd og Litterater, der for 
OffentKgheden kun fremtraadte som et skandinavisk 
Litteraturselskab med Forbindelser i Sverig, hvor der i 

' Stockholm udgaves et Tidskrift eller en Tidende ligesom 
i Kjøbenhavn. Dette Selskab, til hvilket ovennævnte 
Deputerede Frederik Moltke var knyttet, kæmpede for 
Nordens Sammenslutning af upolitiske, almindelige 

! Grunde, hentede fra deres fælles Sprog og Kultur. 

[ Dette Selskab kom nu ogsaa med, og der opstod saa- 
ledes en enig, alle Partier og Afskygninger omfattende 
Stræben efter at benytte de Chancer, Tronskiftet i 

I Sverig frembød til at opnaa en nordisk Union. 

i Nu var det jo imidlertid saa, at Kongen var borte 

r og borte uden Følge hverken af Udenrigsminister eller 

I blot Generaladjudant Btilow. Uden ham kunde det poli- 

tiske Program og Krigstilstanden mod Sverig ikke ændres. 
Kongen havde før sin Afrejse fra Hovedstaden paalagt 
sin Stedfortræder, Prins Frederik af Hessen, paa det stren- 
geste at overholde Afspærringen mellem Skaane og 

I Sjælland. Der kunde ingen Dansk gaa over til Sverig 

og ingen Svensk til Sjælland. Derved kunde selv offi- 
cielle Sendebud fra Sverig ikke komme længere end 

i til Helsingborg. DerjEra maatte de søge Tilladelse hos 

Prins Frederik af Hessen til at rejse videre, men Prin- 
sen turde ikke bevilge en saadan; han maatte sende 
Andragendet til Kongen i Kiel. 

Da den første af den Adlerkreutzske Regerings Sende- 
bud, nemlig Major de la Q-range, der skulde til Berna- 
dette og paa Vejen aflevere et Brev fra Klingspor til 
den kommanderende General paa Sjælland, fra Helsing- 
borg meldte sig med sit Hverv, mente Prinsen af Hessen, 
at der under de helt forandrede Forhold, og da Majoren 
kun skulde passere Landet, kunde afviges fra de strenge 
Regler, og han raadførte sig derfor med Udenrigs- 
ministeren og Generaladjudant Btilow. Den Fremgangs- 
maade, han derefter valgte, og som de to Raadspurgte 
tilbød Medansvar for, var, at lade Kommandantskabet paa 
Kronborg, efter at have modtaget Brevet til den 
kommanderende General paa Sjælland, føre de la Grange 
under Bevogtning af to danske Officerer til Rendsborg 
Fæstning for der at afvente, hvad Kongen maatte be- 
slutte om hans videre Rejse. 

Kong Frederik, som i Kiel var stærkt optaget af 
Forhold ved Sydgrænsen, hvor Bernadotte med den 
største Del af sin Hær var under Afrejse i Anledning 
af Krigen med Østerrig, havde fra Christian August 
faaet den første Underretning om Revolutionen i Sve- 
rig, o: om Adlersparres Opbrud med hvad der der- 
med stod i Forbindelse, og havde straks paalagt Prin- 
sen, hvad der dog kom for sent til at kunne udføres, 
ikke at tilstaa de Svenske Villigheder uden Garantier, 
saasom Gidsler eller f. Eks. Gøteborg til Pant. Han 
tillod de la Grange at fortsætte Rejsen, siden han nu 
«n Gang var kommen saa langt, men han bød Frederik 
af Hessen at lade de andre Sendebud, som muligt 
kunde komme til Helsingborg, tage til Kjøbenhavn og 
blive der, til Kongen kom tilbage fra Kiel. , Dette 
hændtes derefter det senere ankomne Sendebud, Grev 
Carl Løwenhjelm, der havde den før omtalte Mission 
til Kong Frederik personlig, medens derimod Oberst 

Suremain, der skulde til Kejser Napoleon, af Prinsen 
var sendt til Rendsborg ligesom de la Grange, inden 
Kongens sidste Ordre var kommen. 

Vi følge nu først Major de la Granges Rejse. Han 
traf ikke Marechallen i Hamburg, hvor Bernadottes 
Adjudant Hamelinaye under sin Herres Fraværelse førte 
Kommandoen. Fyrstmarechallen havde efter Kejserens 
Ordre begivet sig til Dresden, hvor han skulde afvente 
Meddelelse om den Kommando, Kejseren vilde over- 
drage ham i Krigen mod Østerrig. Han var i et 
skrækkeligt Humør, fordi han skulde forlade Norden i 
dette Øjeblik og gøre en ny Napoleonsk Krig med, 
og det tilmed uden at vide, hvad det var for en ny 
Kommando, Kejseren tiltænkte ham. Han talte kun 
om at forlange sin Afsked. 

Det var derfor oplivende for Marechallen at mod- 
tage det svenske Sendebud. De la Grange bragte ikke 
blot et Brev fra Klingspor af lignende Art som de 
andre, der vare udfærdigede til de fjendtlige Hære rundt 
om Sverig, men han havde tillige en fortrolig Mission 
til Fyrsten. Sverig ønskede nemlig nogle Dispensationer 
med Hensyn til Kontinentalsystemet og mente, at 
Bernadotte i den Henseende kunde virke for dets Sag. 
Fyrsten satte Pris paa, at Sverig saaledes henvendte 
sig til ham, og han fandt Behag i de la Grange. 
Denne hørte til det franske Parti i Stockholm og var 
for en Del valgt til denne Mission, fordi han kendte 
og beundrede Marechallen. Han hørte nemlig ogsaa 
til dem, der i Lybæk vare komne i fransk Fangenskab 
og vare blevne kajolerede af Bernadotte. Han kunde der- 
hos fortælle om Revolutionen i Stockholm, i hvilken han 
havde været en af Adlerkreutz's haandgangne Mænd. Det 

var ham, der den 13. Marts paa Slottet havde grebet 
Kong Gustav om Livet. 

Bernadette gjorde sig straks til Sverigs Tjener. Han 
standsede Krigen med Sverig paa hele den nordtyske 
Kyststrækning, der endnu stod under hans Kommando, 
og befalede Myndighederne ved Kysten at aabne Hav- 
nene for de Svenske, saa deres Skibe frit kunde løbe 
ud og ind, ja anbefalede, som det synes, endog de 
franske Gesandter i Kjøbenhavn og St. Petersborg at 
formaa de Hoffer, de opholdt sig ved, til at gøre det 
samme. Dernæst besvarede han det fra Klingspor 
modtagne Brev i alle Henseender imødekommende og 
med de bedste Ønsker for en god Forstaaelse mellem 
den højsindede svenske Nation og Frankrig. Endelig 
gjorde han sig til Sverigs Talsmand hos Napoleon 
og sendte de la Grange, ledsaget af en fransk Officer, 
til Paris. 

Denne hurtige, resolute og gennemgribende Optræden 
af den franske Marechal vakte stor Tilfredshed i Sverig 
og mishagede heller ikke straks Napoleon. Kejseren 
blev først opmærksom paa den Egenmægtighed, hans 
Underordnede havde udvist, da Czar Alexander klagede 
over den og gjorde opmærksom paa, hvor meget Berna- 
dettes Optræden stod i Strid med den Holdning, Rus- 
land og dets andre Allierede indtog til den svenske 
Revolution. Da faldt Bernadette atter tilbage i den 
Unaade, han mente at staa i, og som han altid følte 
sig trykket af. 

Hans Ønsker om Afsked opfyldtes ikke, uagtet han 
den 13. April indgav en formelig Ansøgning derom. 
Derimod maatte han overtage Kommandoen over Sach- 
sere og drage med i Felten. Men han var for misfor- 
nøjet og ked af det hele til at kunne gøre Fyldest. 
Ved Wagram tilfredsstillede hans Manøvrer ingen, og 

Dagen efter Slaget blev han fjernet fra Hæren af 
Kejseren, der bød ham at begive sig til Frankrig. 
Han maatte saaledes ikke blot forlade Ejrigsskuepladsen, 
men ogsaa sin Kommando i Hamburg og ved den 
nordtyske Kyst. 

Vi have fulgt Bernadette lidt længere, end Fortæl- 
lingens Traad egentlig tillader. Maaske maa vi, medens 
vi ere ved ham, meddele, hvorledes han i den Tid, han 
var borte fra Norden, fik andet at tænke paa end de 
nordiske Forhold. 

Frankrig var, da han ankom til Paris, i hel revolu- 
tionær Tilstand. England havde i Pagt med de anti- 
napoleonske Elementer i Frankrig, Belgien og Holland 
gjort Landgang i Belgien og var sejrrigt i Begyndel- 
sen. De revolutionære Partier, med hvilke Bernadette 
f stod i Forbindelse, kom i Bevægelse og udbredte 
Rygter om, at Kejseren var syg i "Wien og aands- 
svækket. Indenrigsminister Fouché i Paris indkaldte 
Nationalgarden i hele Frankrig, og da Bernadette nu 
ankom til Paris, tilbød han ham Kommandoen saavel 
over Nationalgarden i det hele som specielt over den 
Del af samme, der alt var i Aktion i Belgien. Berna- 
dette gjorde sig ikke kostbar. Det var en Stilling 
efter hans Hoved. Han optraadte loyalt, kejserligt ved 
Hæren i Belgien uden dog at vise Revolutionspartiemes 
Tilnærmelser tilbage. Skulde der virkelig tilstøde 
Kejseren noget, var han Situationens Mand i Frankrig. 
Det forstaas imidlertid af sig selv, at dette ikke var 
efter Kejserens Hoved; han blev meget opbragt over, 
hvad Fouché havde arrangeret, udnævnte en anden 
Marechal, Bessiéres, til Chef for Hæren i Belgien og 
forviste Bernadette til Italien. Befalingen til ham lød 
saaledes, at han skulde foretage en Rejse og indrette 

denne saaledes, at han kunde besøge sit Fyrstendømme 
Pontecorvo. 

Denne Befaling bragte Bernadette ud af sig selv. 
Ikke blot adlød han den ikke, han blev helt opsætsig, 
vilde skænke Kejseren sine Værdigheder og træde til- 
bage i det private Liv. Hvor han derefter vilde op- 
holde sig, agtede han ikke at lade sig foreskrive af nogen. 
Det var en fransk Borgers Ret at leve, hvor han vilde. 
Sagen endte med, at en fransk Myndighed for at fore- 
^ySS® ^l^ygg^lig® Tildragelser paa eget Ansvar tilstil- 
lede ham en kejserlig Befaling til at begive sig til 
Kejseren i Wien, hvilken han adlød. 

I Wien, som han først naaede, efter at Freden var 
sluttet, kom det til en heftig Scene mellem ham og 
Kejseren. Napoleon sagde ham, at han ikke vilde 
have ham hverken i Frankrig eller Hæren; men han 
tilbød ham en blot og bar repræsentativ Stilling i Rom, 
hvilken han med Henblik paa Marechallens kendte 
Havesyge lovede at dotere med 2 Millioner Francs om 
Aaret. Af den Natur var Bernadettes Pengebegærlig- 
hed nu dog ikke, at han vilde lade sig købe til ingen 
Magt at besidde der, hvor han opholdt sig. Han 
attraaede egentlig kun Penge som et Magtmiddel, der 
forhøjede Behageligheden ved en Regering eller admi- 
nistrativ Virksomhed. Derfor afslog han Kejserens 
luksuriøse Tilbud, hvorefter han blev efterladt i Wien 
i en Sinecurestilling, der bestod i at afvente Ratifika- 
tionen af Traktaten. 

Da han omsider kom tilbage til Frankrig, var Landet 
atter i Ro, og Kejseren sad mægtig paa sin Trone. 
Men han vilde ikke have Bernadette i Frankrig, vilde 
have ham til at modtage Posten i Rom, og Bernadette 
nødtes til sidst til at give efter, da pludseligt Begiven- 
hederne i Norden atter fangede hele hans Opmærk- 

somhed og bød ham en Chance, som han lagde hele 
sin Sjæls og sit Snilles Kraft ind paa at benytte. 

Efter denne Flugt noget frem i Tiden vende vi til- 
bage til Marts 1809 og til Kiel, hvor Kongen, uagtet 
han havde faaet nye Meddelelser baade fra Norge og 
Sjælland om Begivenhederne i Sverig, forblev Maa- 
neden ud uden at kalde nogen fra Regeringen eller 
sin Kommandostab til sig. Hvad der lagde Beslag paa 
hele hans Opmærksomhed, var de nordeuropæiske Til- 
stande i denne urolige Tid, da alle ventede Napoleons 
Nederlag i Østerrig. Først søgte han at faa Altona 
rømmet af den hollandske Division, Bernadotte havde 
efterladt ved Elben og langs Kysten, uden at dette 
dog lykkedes ham. Dernæst søgte han Aftaler med 
denne Division om fælles Forsvar ; thi Bevægelsen blev 
mere og mere revolutionær i det nordlige Tyskland. 
Man ventede ved Hamburg det Angreb fra Englands 
Side, som senere skete ved Walcheren i Belgien. Man 
frygtede endog for en preussisk Opstand. En Maaneds- 
tid senere forefaldt jo virkelig den Schillske Opstand, 
som danske Tropper vare med til at nedslaa, samt end- 
videre Revolten i Westphalen. Under disse Forhold 
formaaede han ikke at se med andre Øjne paa Tildra- 
gelserne i Sverig end paa de revolutionære Bevægelser 
i Tyskland. Hvad han hørte om dem, kunde heller 
ikke tiltale ham. Det, at en Undersaat saadan kunde 
gaa op paa Slottet, gribe og afsætte Kongen, oprørte 
hans Følelser som Monark, og han kunde heller ikke 
forestille sig, at de allierede Magter kunde finde sig i, 
hvad der var foregaaet i Stockholm. De Breve, han 
straks efter Underretningen om den svenske Opstand 
afsendte til Sjælland og Norge, vare derfor ogsaa meget 
strenge. Han vilde hverken have Vaabenstilstand eller 
nogen Slags Berøring med de Svenske. Frederik af 

Hessen skulde paa det strengeste overholde Spærringen 
mellem Skaane og Sjælland. Hvad han paalagde eller 
rettere raadede Christian August til at gøre, vide vi 
allerede. Klingspors Brev til den kommanderende 
General paa Sjælland bød han besvaret saaledes, at 
Kongen ikke kunde tilstaa Vaabenstilstand, før Sverig 
lukkede sine Havne for Englænderne, frigav de norske 
og danske Skibe, som af Englænderne vare indbragte 
i svenske Havne, samt sluttede sig til det franske Parti 
og tillod Norges Forsyning over svensk Land. Som 
almindelig Regel for Udenrigsministeren meddelte han 
denne, at han ganske vUde afholde sig fra enhver Ind- 
blanding i Sverigs indre Anliggender, saalænge han 
ikke kendte de Allieredes Ønsker i saa Henseende. 

Da Kongen havde stillet sig saaledes til den svenske 
Revolution, er det forstaaeligt, at den Samtale, han 
straks efter sin Tilbagekomst til Kjøbenhavn den 1, 
April, inden han endnu havde talt med nogen af sine 
Statsmænd, havde med den svenske Gesandt, der ven- 
tede paa ham, ikke kunde være præget af politisk 
Hensynsfuldhed. C. Løwenhjelm overrakte ham et 
Brev fra Prinsregenten og skulde, som alt berørt, 
hjembringe sikker Underretning om, hvorledes Frede- 
rik VI stUlede sig til en Forening af de tre nordiske 
Kroner paa hans Hoved. Men Kongen var ikke til at 
faa i Tale. Han betænkte sig endog paa at modtage 
Brevet fra Prinsregenten, som han i hvert Fald ikke 
vilde besvare, da det var at anerkende en revolutionær 
Regering. Noget som helst Svar paa det Spørgsmaal, 
C. Lowenhjelm stillede til ham, vilde han ikke give, 
da man, som han sagde, ikke kunde forhandle med en 
Nation, der i sin Helhed maatte betragtes som Rebeller. 
Hans Udtalelser vare i det hele saa nærgaaende mod 
Svenskerne, at L5wenhjelm, da han oprørt kom ud fra 

Kongen, i Forgemakket med en svensk Ed forsikrede, 
at „den Karl ikke skulde blive Konge i Sverig." 

Men det var den Dag, Kongen talte saaledes. Da 
Statsmændene, der jo vare enige om, hvad der burde 
foretages med Sverig, havde faaet fat i ham, og de 
sidste Efterretninger fra Sverig vare drøftede — man 

o 

vidste da, hvad der var foregaaet paa Åland, og at 
Adlersparre var dragen ind i den svenske Hovedstad 
og var bleven modtagen af Prinsregenten -^ blev han 
bevæget til at tillade, at Foreningen af de tre Riger 
under hans Scepter blev gjort til det hemmelige Maal 
for dansk-norsk Politik, og at dette Maal søgtes naaet 
ved de Midler, Christian August foreslog, nemlig en 
Paavirkning af de svenske Revolutionsmænd. 

De Mænd, som navnlig udvirkede dette Resultat, vare 
Kaas og Bernstorff. Den sidste af disse havde de 
bedste Vaaben. Først fremhævede han, at Kongen 
uimodsigeligt var den nærmeste til Tronen i Sverig, 
naarWasaætten var fordreven, hvad ingen Magt rime- 
ligvis tænkte paa at hindre, samt at Frankrig upaa- 
tvivlelig maatte kunne formaas til at understøtte Kon- 
gens Valg, da det laa i Napoleons Interesse at faa en 
Magt i Norden, som var stærk nok til at hævde hans 
Villie ved Sund og Bælt. Han kunde tilføje, at han 
alt før Kongens Tilbagekomst havde søgt ad diploma- 
tisk Vej at interessere Kejseren for dette Projekt, og 
at han fandt, det havde gode Udsigter. Mere end 
noget andet virkede dog det paa Kongen, som Bern- 
storff kunde fortælle om Ruslands Holdning nu; thi 
denne Magt, sagde han, havde respekteret Revolutionen 
og sluttet Vaabenstilstand med Revolutionens Tropper. 
Ja, hvad værre var, han antog, at Rusland, trods Af- 
talerne med Danmark, lagde an paa at slutte Fred 
med Sverig. Den russiske Diplomat Alopæus var, 

13 

efter hans Tro, i Stockholm og virkede for en Fred 
mellem Rusland og Sverig, ja han havde endog det- 
Indtryk, at Kabinettet i St. Petersborg i det hele ar- 
bejdede paa at faa Prinsen af Oldenburg valgt til 
svensk Tronfølger. 

Frederik VI gik saaledes ind paa, at der arbejdedes 
for hans Valg til Konge i Sverig. Men det maa dog 
siges straks her, at det ikke var med stor Lyst, at 
han gik ind paa sine Statsmænds Ønske. Han tørstede 
aldeles ikke efter svensk Land. Egentlig talt foretrak 
han vist, at inden for Nordens Grænser alt blev ved 
det gamle. Han var tilfreds med sit Monarki, som det 
var, og som han kendte det ud og ind, fordi han med 
dagligt Slid lige fra sin Ungdom havde arbejdet i dets 
Administration. Han yndede dets Organisation og den 
Tredeling, der holdt det i Ligevægt. Ønskede han 
undertiden Landudvidelse, gik hans Tanker nu som 
senere mod Syden. Det var, fordi han ikke troede, at 
Hertugdømmerne kunde blive ved Monarkiet, hvis ikke 
den sydligste af Monarkiets tre Dele fik en mere betyd- 
ningsfuld Stilling ved Elbens Munding. 

Svenskerne kunde han ikke lide. Han gengældte 
ærligt, med sit Hjertes fulde Oprigtighed, den Antipati^ 
de nærede mod ham. Han kaldte dem selvraadige og 
uregerlige og mente, de i kulturel Henseende stod til- 
bage for Nordmændene og de Danske. Heller ikke 
mente han, at deres Land i Værdi, som Led i en Stats- 
forbindelse, kunde maale sig med Norge, der dannede 
Grundlaget for Monarkiets maritime Magtstilling.^) 

Skulde han have svensk Land, foretrak han at faa 
den med Rusland aftalte vestre Del af Sverig, Gota- 

*) Hvad der her og i det foregaaende siges om Frederik VPs 
Meninger og Opfattelser kan belægges med Ord, udtalte 
af ham selv i de efterladte Brevsamlinger. 

landet. Det bestod for en stor Del af tidligere dan- 
ske og norske Provinser, kunde sammensmeltes med 
de andre Riger til en Enhed og beherskes af Norge 
og Danmark. Med Svorig i sin Helhed blev Forholdet et 
helt andet. Blev Frederik Konge i Sverig, vilde han 
ikke lade dette faa nogen som helst Indflydelse paa det 
dansk-norske Monarkis Organisation. Han vilde styre 
Sverig som et Eige for sig med konstitutionelle Sær- 
rettigheder, altsaa som et Rige i Personalunion med 
Danmark-Norge — intet andet. 

Imidlertid var Kongen nu gaaet ind paa Planen, 
Der blev straks taget fat paa dens Udførelse. Det 
vedtoges, at Kaas skulde gaa til Norge, dels paa Grund 
af hans Kendskab til Norge og det hele nordiske 
Spørgsmaal, dels for at have Haand i Hanke med Ad- 
ministrationen og hvad der ellers skete der oppe. Han 
sattes ind i Regeringskommissionen paa samme Tid, 
han midlertidig overtog Stiftamtmandsposten i Christi- 
ania i Stedet for det tidligere Medlem af Regerings- 
kommissionen, G. Moltke, der blev forflyttet til Fyn. 
Der skulde virkes baade fra Norge og Sjælland. Paa 
sidste Sted vilde Kongen selv være med. 

Han takkede nu Christian August for den Maade, 
hvorpaa han havde grebet Sagen om de tre nordiske 
Rigers Forening an, og erklærede denne Forening som 
det eneste, der kunde redde Staten. Vel berørte han 
straks de store Vanskeligheder, der vilde indtræde, naar 
et af Rigerne beholdt en Konstitution, der var forskellig 
fra de to andres, men han gled dog let hen over det 
og bad Prinsen om at fare fort i det begyndte Spor. 
Selv havde han, som han meldte, søgt at aabne Ka- 
naler, hvorigennem han kunde virke for Sagen. Han 
sigtede her til Kammerherre H. R. Eppinger i Helsing- 
borg, der havde mange Bekendtskaber i Sverig, til 

IB* 

den skaanske Magnat Grev Ruuth, der stod i et Tillids- 
forhold til Kongen, og til adskillige andre Forbindelser, 
nordiske Mænd i Kjøbenhavn havde i Sverig, hvilke 
dog nok paa Grund af Bortrejser og andre Omstændig- 
heder ikke i dette Aar kunde udnyttes synderligt. 

Efter denne kongeUge Anvisning søgte nu ogsaa 
Christian August sig Kanaler, gennem hvilke han kunde 
blive bekendt med de politiske Strømninger i Sverig 
og indvirke paa dem, og den Fratern isering med Sven- 
skerne ved Grænsen, der dannede en saa forunderlig 
Kontrast mod Tilstanden ved Øresund, forøgedes. 
Ethvert Spor af Tilbageholdenhed forsvandt. Med 
General Armfelt, der havde tiltraadt sin Post ved 
Grænsen, udveksledes der Krigsfanger. Kommunikationen 
med Sjælland gennem Sverig gaves fri for Prinsens 
Sendemænd, saa disse ikke havde Besvær med andet end 
med fra Helsingborg at komme over til Sjælland. 
Endog en Vaabenstilstand, som Armfelt foreslog, blev 
med hemmelig Tilladelse af Kongen sluttet af Prinsen 
paa en 5 Uger, og Christian August's Adjudant Darre 
sendtes til Kjøbenhavn med den for at faa Kongens 
Approbation af den. 

Men hele denne paafaldende og aabenlyse Tilnær- 
melse til Sverig ved den norske Grænse skete samtidig 
med, at Adlersparres Forslag om Christian Augusts 
Valg til den svenske Trone sejrede i de svenske Rege- 
ringskredse, og samtidig med, at Kong Frederiks Svar 
til Grev C. Lowenhjelm spredtes i Sverig og vakte 
den største Uvillie og Harme, samtidig endelig med, 
at Afspærringen mellem Skaane og Sverig udtrykkelig 
befaledes opretholdt i sin Strenghed, og at Kongen næg- 
tede den Vaabenstilstand ved Øresund, som Grev C. 
Lowenhjelm paa Vejen til en ny Mission til Kejser 
Napoleon kom til Kjøbenhavn igen for at bede om. 

Intet Menneske i Verden kunde forestille sig andet, 
end at Christian August's Optræden stod i Forbindelse 
med Adlersparres Indstilling om Prinsens Valg. Han 
blev meget ulykkelig derved, bebrejdede Kongen, hvad 
han havde sagt Lowenhjelm, og bad ham om officielt 
at udtale et anerkendende Ord om den svenske Revo- 
lution ; men nu viste det sig, hvad der ikke var ytret 
et Ord om dengang, de første Ordrer om Agitationen 
i Sverig gaves, at Kongen officielt vilde staa uden for 
alt, hvad der skete, saa det skulde tage sig ud, som 
om Prinsen i Norge handlede paa egen Haand mod 
givne Ordrer. Prinsen bad nu om en mundtlig Sam- 
tale med Kongen. Han vilde inkognito som Kurer 
begive sig til det Sted paa Sjælland, Kongen maatte 
bestemme, .og lovede, at hans Inkognito ikke skulde 
blive røbet; men slige Samtaler yndede Kongen ikke, 
fordi han for det meste blev nødt til under dem at 
give Køb, hvad han ikke her vilde. Da Darre kom til 
Kjøbenhavn med Vaabenstilstanden, bet-ænkte han sig 
ogsaa paa at undertegne et Dokument, der saa meget 
kontrasterede mod Stillingen paa Sjælland, hvorfor han 
indtil videre beholdt Darre hos sig. 

Stillingen blev saa konfus som muligt. Og nu tildrog 
følgende sig. Den alt oftere omtalte Baron B. B. Piaten 
i Gøteborg, som saa sine Ønsker med Hensyn til Norge 
paa Vej til at fuldbyrdes, vilde for en Tid indskrænke 
sin Virksomhed for Gøtakanalselskabet for politisk at 
støtte sin Ven Adlersparre. Inden han begav sig til 
Stænderne i Stockholm, hvor han som bekendt kort 
efter indtraadte i Regeringen, vilde han have klar 
Besked med Hensyn til Norge. Han udbad sig derfor 
af Armfelt et eller andet ligegyldigt Hverv i Christi- 
ania og kom til Norges Hovedstad i et Ærinde angaa- 
ende Krigsfangernes Udveksling. 

Den store, i legemlig Heuaeende meget haje, noget 
duvende, men fastbyggede Mand med det barske Aa- 
syn havde Ord for at kunne bøje enhver ind under 
sin Villie, naar det første Ind- 
tryk af ham var overvundet, 
og disse Ord gjordes ikke til 
Skamme i Norge. I de Dage, 
ban opholdt sig i Christiania 
i Selskab med den nor- 
disksindede , letfængelige Grev 
Wedel, dennes Svigerfader Kam- 
merherre Peder Anker, Rosenkrantz og andre af disses 
Bekendte, for ikke at tale om Christian August, for- 
tryllede han alle ved sit store og ejendommehge Syn 
paa alle Forhold. Grev "Wedel sluttede med glødende 
Begejstring Venskabspagt med ham. Inden man vidste 
af det, var man inde paa et helt revolutionært Gebet; 
FrederikVI var umulig i Sverig. Der kunde ikke blive Tale 
om hans Valg der. Nej, Christian August var Manden. 
Men man vilde ikke rive ham bort fra Norge. Dette Rige 
burde skille sig fra Danmark og vælge Prinsen til 
Konge, saa vilde Sverig vælge den norske Konge til 
Tronfølger, og naar Carl af Sodermanland, der først 
skulde gøres til svensk Konge, var død, saa vilde Chri- 
stian August ogsaa blive Konge i Sverig. Wedel blev 
øjeblikkelig greben af Ideen, Svigerfaderen fulgte ham, 
og selv Rosen krantz fandt sig ikke ut iltalt af de 
Fremtidsbilleder, det oprømte Selskab oprullede. Hvis 
Sverig vilde slutte sig til Norge, naar dette tog Initi- 
ativet til Indførelsen af bedre Tilstande i Norden end 
de nærværende, saa kunde Danmark jo gøre akkurat 
det samme. 

Christian August deltog ikke i disse Deliberationer, 
Naar han talte med Piaten, var det kun om Kongens 

Tillighed til at lade sig vælge med en Konstitution. 
Han afviste ethvert Forsøg, Piaten gjorde paa at faa 
ham ind paa de revolutionære Planer, man havde i 
Stockholm. Men den sidste eller næstsidste Dag, Piaten 
var i Christiania, fik han dog Prinsen aflokket et Løfte 
om under visse Forhold at ville modtage Valg til 
«vensk Tronfølger, hvilket Løfte han triumferende sendte 
Adlersparre. 

Det havde sikkert været bedre, om Prinsen ikke 
havde ladet sig bevæge til at give det Tilsagn, Piaten 
fik, men paa den anden Side maa det bemærkes, at 
"der ikke laa noget graverende i Prinsens Forhold. Det 
var under et Middagsselskab paa Bogstad hos Peder 
Anker, at Piaten lige i Afskedens Øjeblik fik Prinsen 
trukken ind i et Kabinet, hvor han, alene med ham, 
forelagde ham det Spørgsmaal, om han, naar Danmark 
ikke vilde forlade det russiske Parti, saa med Ro 
kunde se paa, at Sverig blev undertvunget af sit 
mægtige Naborige. Hertil svarede Prinsen nej, og det 
kom saa til en Erklæring fra hans Side om, at han, 
naar først Freden var sluttet, inden hvilken han over- 
hovedet ikke turde udtale sig om Spørgsmaalet med 
Hensyn til Rusland, med Glæde skulde modtage Sven- 
skernes Valg, hvis Kongen tillod det. Samtalen gjaldt, 
saavidt man kender den, egentlig ikke den nærværende 
Tid, og i hvert Fald indeholdt Prinsens Svar en afgjort 
Nægtelse af at ville være med til Adlersparres Planer ; 
thi naar først Freden var sluttet mellem Danmark-Norge 
og Sverig, var de to førstnævnte Rigers Samværen jo 
traktatmæssig bestemt og Adlersparres Hensigt med 
hans Valg forebygget. 

Tmidlertid burde Prinsen som sagt næppe have ladet 
sig henrive til denne Udtalelse til Adlersparres Ven, 
og han har sikkert selv haft en Følelse deraf. Det 

første Brev, han efter Sammenkomsten med Piaten 
sendte Kongen, indeholder forblommede Vidnesbyrd 
om, at der var sket noget, han ikke udtaler sig om, 
og han omtalte sin Længsel efter den mundtlige Sam- 
tale, han endnu haabede paa. Derhos fandt han sig 
foranlediget til i dette Brev at forsikre Kongen, at 
han skulde leve og dø som en retskaffen Mand, tro mod 
de Pligter, han skyldte Konge og Fædreland.^) I det 
næste Brev bad han Kongen om at sende ham som 
Ambassadør ledsaget af to Politikere til den svenske 
Rigsdag. Derved mente han at faa en klar Stilling 
som Kongens Repræsentant. Frederik VI afslog dog 
denne Anmodning som alle Prinsens andre paa denne 
Tid. 

Det mærkeligste ved hele denne Sag er dog, at 
Adlersparre kunde være tilfreds med det Løfte, Piaten 
havde aflokket Prinsen i Christiania, da det jo gik 
hans Revolutionsplan imod. Men Forklaringen heraf 
er den, at baade Adlersparre og Piaten stolede mere 
paa Wedel end paa Prinsen. Wedel havde under 
Sammenkomsten i Christiania betroet sin nye Dus- 
broder Piaten, at Prinsens Tilbageholdenhed skrev sig 
fra Mangel paa Mod hos ham til at handle efter sin 
Overbevisning, og havde bedet ham om blot at faa 
ham valgt, da alt saa vilde gaa af sig selv. Adler- 
sparre havde faaet det Indtryk, at det var Wedel, der 
skulde iværksætte Revolutionen og modtage ham, naar han 
efter Kongens Valg vendte tilbage til Norge med sine 
svenske Tropper for at komme ind i Riget. Derfor 
sendte han den norske Opstandsplan, som den blev 
besluttet i Stockholm, med en Løjtnant Forsell kun til 
Wedel og Darre, der ansaas for at være lige saa revo- 

^) Frederik YPs fortrolige Brevvek&liDg med Norge i Aaret 
1809, S. 52. 

lutionær som Wedel, men iøvrigt endnu opholdt sig 
hos Kong Frederik i Kjøbenhavn. Til Christian August 
bragte Forsell kun Udkastet til den nye Forfatning, 
om hvilken man ønskede en Erklæring fra Norge. 
Prinsen sendte imidlertid ifølge sit korrekte Stand- 
punkt Udkastet til Kongen, hvem det angik. 

Der blev nu imidlertid intet af Adlersparres Plan, 
som den var fastholdt og forberedt inden Stændernes 
Møde. Den gik helt i Stykker. Da Stænderne mødte, 
vilde de ikke modtage den Forfatning, Adlersparre 
havde været med til at tilvejebringe, og som han nu 
vilde have oktrojeret, heller ikke vilde de vælge Rigs- 
forstanderen til Konge. De vilde nok opsige Kong Gustav 
og hans Æt Huldskab og Troskab, men derefter selv tage 
det suveræne Styr over Fædrelandets Anliggender, tilbyde 
Hertugen af Sodermanland Rigsforstanderskabet, indtil 
en ny Grundlov var udarbejdet, og først derefter vælge 
en Konge, hvis nogen saadan overhovedet skulde 
haves. 

Denne Stændernes Færd bragte Adlersparre til For- 
tvivlelse; thi Czaren havde, ked af, at det ikke blev 
til noget med de svenske Fredsforhandlinger, besluttet 
at ty til Krigens Midler igen, og General Schuwaloff 
rykkede i Nord- eller Vesterbotten paa ny mod Syd. Der 
var derhos begyndt at indløbe Svar paa de mange Hen- 
vendelser, der vare rettede til Kejser Napoleon. Da 
det var blevet bekendt, at Kejseren havde forladt 
Paris for at begive sig til Hæren, var der efterhaanden 
udsendt ikke mindre end tre nye Sendebud, der skulde 
opsøge Kejseren paa selve Krigsskuepladsen. De an- 
komne Indberetninger meldte det samme, som Napoleon 
ogsaa havde meddelt Danmark, at han for Øjeblikket 
ikke kunde blande sig i Sverigs Anliggender, men 
maatte henvise den svenske Regering til Rusland og 

til Czarens Højmodighed. Som Sagerne stod, var det 
paa høje Tid, at Sverig tog Kampen med Rusland op, 
og at Norge kom med, som Adlersparres Plan gik 
ud paa. 

Baade han og Hertugen af S5dermanland vilde ned- 
lægge deres Poster paa Grund af Stændernes Optræden 
og den sidstnævnte træde tilbage i Privatlivet. Men 
saa lykkedes det Mellemmænd, især Skjoldebrand, at 
faa dem til at bøje sig og anerkende Stændernes 
suveræne Magt og Stilling. 

Nu skete alt det, Stænderne havde besluttet. Der 
begyndtes forfra paa en Grundlov og tillige paa Over- 
vejelser om Konge- og Tronfølgervalg. Rigsdagen 
blev helt fransksindet og var ikke en nordisk Union 
imod. Grev Ruuth og flere betydelige Mænd, ogsaa 
Macklean, var stemt for Frederik VPs Valg, men det 
til Dels sammen med en Stemning for Kong Gustavs 
Søn, som man vilde have gift med Kong Frederiks 
Datter Vilhelmine. Sympatien for Prins Gustav var 
ikke ringe, ogsaa i andre Partier end det skaanske. 
Imidlertid tog Piaten Christian Augusts Kandidatur i 
sin Haand. Hemmelige Breve, som Grev Wedel i 
Norge sendte sin ubeskrivelig kære Broder (Piaten) 
men som næppe var andet end Eftervirkninger af den 
revolutionære Rus i Christiania, bidrog til at vække 
fejlagtige Forestillinger baade om Christian August og 
Brevskriveren, og Adlersparres Plan med Hensyn til 
Norge og Christian Augusts Valg vandt derfor Billi- 
gelse af Rigsdagens Flertal. Adlersparre troede i den 
Grad, at Christian August var hans Mand, at han kunde 
bevæges til straks, uden at være valgt, at rykke 
Svenskerne til Hjælp imod Russerne med den norske 
Hær. 

For Christian August i Christiania var hele denne 
Tid meget pinlig. Han førte sin Kommando fuldkom- 
men korrekt og taktfuldt. Selv Kaas, som var kom- 
men til Christiania, meldte Kongen, at ingen i Byen 
talte om andet end Kongens Valg, og at Prinsen med 
Iver arbejdede derpaa. Kongen bevarede ogsaa sin 
Tillid til ham, sendte ham saaledes det modtagne For- 
fatningsudkast, som imidlertid var kasseret af Stæn- 
derne i Stockholm, tilbage med den Erklæring, at han 
med den Konstitution vilde modtage Sverigs Trone. 
Han tillod ogsaa, at Vaabenstilstanden, han ikke vilde 
give ny officiel Form, blev i Kraft indtil videre, hvad 
Darre paa Tilbagevejen tra Sjælland underrettede de 
svenske Befalingsmænd om. 

Men hvad skulde' Enden blive paa alt dette? 

Naar Kongen absolut lige over for Offentligheden vilde 
staa uden for alt det, der var begyndt i Norge, medens 
han, som Prinsen mente, var Skyld i, at hans Sted- 
fortræder i Norge for Verdens Øjne kom til at staa i 
et Ulydigheds Forhold til ham, kunde Prinsen saa føre 
denne Komedie til Ende, erklære Norge for uafhængigt, 
ile de Svenske til Hjælp og til sidst, naar de politiske 
Forhold vare forandrede, lægge den vundne svenske 
Krone for Kongens Fødder som erhvervet i hans Tjene- 
ste? Christian August har gjort sig Rede for, at dette 
egentligt var den korrekte Konsekvens af den nærvæ- 
rende underlige Situation, og han har sikkert nok 
baade med Wedel og Darre anstillet Betragtninger 
om, hvad der saa kunde udrettes, men han forfulgte 
dog ikke Tanken med Alvor, som en Efterfølger af 
ham i en senere Periode. Derimod kom han til en 
anden mere jævn og ligefrem Beslutning; thi han 
mente, at naar han kunde faa sit Valg knyttet til den 
Betingelse, at han kun modtog det, naar Freden var 

sluttet Og Kongen tillod det, da kunde han ikke for 
Norges, for Kongens og for Nordens Skyld forsvare 
at lade den nuværende Situation slippe sig ud af Hæn- 
derne. Han vilde saa med Kongens Tilladelse mod- 
tage Kaldet for at holde den svenske Krone til Kon- 
gens eller det oldenburgske Huses Haand, indtil enten 
Kongen eller hans Efterfølger turde eller kunde træde 
ind i hans Plads. Dette var det Standpunkt, han, den 
enlige og barnløse Mand, fastholdt til sin Død, og som 
var Anledning til de Erklæringer, han nu afgav til 
den svenske Regering gennem Posse om Betingelserne 
for hans Valg og til Kong Frederik under Brevvekslingen 
med denne. 

Men paa samme Tid, Christian August saaledes hen- 
vendte sig til Kongen og bad om hans Samtykke til, 
hvis det skulde vise sig ganske umuligt at faa Kongen 
valgt, at han saa modtog Valget som en Forberedelse til 
Nordens Forening, til hvilket store Øjemeds Opnaaelse 
han altid vilde være beredt til ethvert Offer, gjorde han 
et sidste Forsøg paa at faa Kongen med ind i Forholdet 
til Sverig. Han foreslog nemlig, da Adlersparre ved 
Oberst Posse bad ham om at rykke Svenskerne til 
Hjælp, at Indfaldet skete under den Maske, at den 
norske Hær officielt rykkede ind som Ruslands Alli- 
erede under Kong Frederik VI's Banner, men hemme- 
lig kom som Sverigs Ven og Hjælper. Den norske 
Hær skulde besætte saa stor en Del af det nordlige 
Sverig som muligt, da den ene Allierede respekterer 
det Land, der er besat af den anden, og Russernes 
Indfald derved kunde standses. Hæren skulde okku- 
pere Landet i Frederik VI's Navn, men aabne sine 
Rækker for svenske Mænd. Disse skulde vel sværge 
Frederik VI Troskabsed, men — o. s. v. 

Posse smagte paa dette Forslag, som han ikke rigtig 

syntes om. Hvad Frederik VI sagde dertil, skulle vi 
snart høre ; thi han var nu bleven ked af Agitationen 
paa Sverig og var i Færd med at forandre alle Sig- 
naler. 

Men inden vi meddele dette, maa vi først begive os til 
Sverig, hvor der var foregaaet store Ting. Rigsdagen 
var bleven færdig med sit Lovgivningsarbejde. Den 
5. Juni vedtoges den berømte Grundlov af 1809, som 
blev underskreven Dagen efter, hvilken Dag Hertug 
Carl af Sodermanland proklameredes til Konge under 
Navnet Carl XIII. Denne valgte derefter den første 
Regering efter den nye Grundlov, bestaaende af 2 Mi- 
nistre, nemlig Trolle -Wachtmeister og Udenrigsmini- 
ster Engestrøm, 6 Statsraader, hvoraf Rosenblad, Lager- 
bjelke. Essen og Adlersparre kom fra den gamle Re- 
gering, medens den lærde Digter Adlerbeth og Piaten 
vare nye. Til Hof kansler valgtes den unge Wetterstedt 
og til Statssekretærer en Del Mænd, der senere om- 
byttedes med andre, vi komme til at beskæftige os 
med. 

Sverigs Stilling var baade i det indre og udadtil 
forbedret. Det russiske Angreb var ikke kommet læn- 
gere end til det sydlige Vesterbotten, hvor General Schu- 
waloff havde sluttet Stilstand med Døbeln. Hele det 
øvrige Sverig var beskyttet af den engelske Flaade, 
der var kommen til Øresund og Østersøen og hjalp 
med til, at Krigen i det nordlige ikke længe efter 
under General Wrede forvandledes til et Sejrstog 
mod Nord. Til Rusland afgik som Fredsforhandlere 
Feltmarechal Stedingk og Oberst Skjoldebrand, hvilke 
i Frederikshamn skulde have en Sammenkomst med 
den russiske Kansler Grev Romanzoff og Alopæus. 

Ved Rigsdagen i Stockholm stod kun Tronfølger- 
valget tilbage. Meningerne stod skarpt mod hver- 

andre. En Union med Danmark og Norge var ogsaa 
med i Debatten; men Frederik VI vilde ikke længer 
være med. 

Omslaget hos Kongen var alt sket dengang, Rus- 
land havde tyet til Krigens Midler igen, og han havde 
hørt, hvad man i Rusland og Sverig sagde om Prins 
Christian Augusts Holdning. Da havde han alt for- 
beredt denne paa en anden fornøden Politik. Men 
Omslaget blev først fuldkomment, da Kongen havde 
faaet Efterretning om, at Kejser Napoleon var bleven 
Herre over Wien ved Kapitulation. Da tvivlede han 
ikke om, at Napoleon paa ny vilde blive Europas ube- 
stridte Behersker, og at alt maatte vende tilbage i 
Norden til Tilstandene før Krigen. Da sendte han 
Christian August Ordre til at opsige Vaabenstilstanden, 
saa snart Russerne rykkede ind i Sverig, at tage Gøte- 
borg og Partiet af Sverig indtil Gotaelven. Kongen 
tænkte nu ikke længer paa Kronen i Sverig; han var 
ked af Svenskerne, af dette vanskelige og „poliske" 
Folk, der, som han skrev til Kaas, gav alle Haab om 
deres Trone, men dog disponerede over den efter eget 
Tykke. Alt maatte nu vende tilbage til Aftalerne fra 
Erfurt, til Gotalandet eller andre Erobringer. Og han 
klyngede sig glad til dette Haab; thi han havde faaet 
Tak og Ros af den store Kejser. Hans Tropper i 
Holsten havde været ude af Riget i Anledning af 
Schills Opstand. De havde besat Lybæk og Ratzeburg, 
marcherede nu mod Stralsund sammen med franske. 
Kunde han vinde en bedre Position her ved Monarkiets 
Sydgrænse, vilde han sætte mere Pris paa det end paa 
svensk Land. 

Da han nu modtog Brevene fra Christian August 
om Sammenkomsten med Posse, skrev han i Anledning 
af Tronfølgervalget følgende : „Som den, der i mange 

Aar har kendt Dem, som den, De fta Barndommen af 
har betragtet som Deres Ven, og som aldrig har skuflfet 
Dem, siger jeg Dem, at de Svenske ville bedrage Dem. 
De vil holde Dem til at sidde stille, medens Russerne 
angribe". Angaaende det øvrige, Prinsen havde skrevet, 
manede han ham til streng Opfyldelse af de Ordrer, 
han havde faaet, dem, der angik Gøteborgs Erobring 
p. p. Da der nu kom et nyt Brev fra Christian August, 
i hvilket han, efter at have modtaget Kongens Ordre, 
endnu holdt paa, at saa stor en Del af Sverig som 
muligt besattes paa den af ham foreslaaede Maade, og 
han tillige gjorde opmærksom paa, hvorledes hans 
Stilling, som Kongen selv havde bemærket, fordrede, 
at det meste maatte overlades til hans Konduite, blev 
Kongen vred og sendte ham et i Kontoret udfærdiget 
strengt Tjenestebrev, der begyndte saaledes: 

„Jeg maa befrygte, at De aldeles ej forstaar de af 
mig givne Befalinger. Til den Ende giver jeg Dem 
følgende Forskrift: 

a) Saa snart De erfarer, at Russerne ere indrykkede, 
tager De følgende af Sverigs Grænser og Provinser i 
Besiddelse, nemlig Bohuslehn, Gøteborg, Wenersborg, 
Carlstad og Klaraelven. 

b) De kan stole paa min Bistand, dersom det blot 
er mig muligt. 

o) Dette gøres efter min Befaling og som Allieret af 
Rusland. Conjunktivt med de Svenske kan dette aldrig 
ske, da det involverer en Urimelighed, siden de ere 
vore Fjender. 

Dersom Deres Durchlauchtighed endnu ej forstaar 
min Mening eller kan udføre den, saa har De uop- 
holdelig at rejse herhid paa det, at jeg kan afgøre det 
mundtlig med Dem, som min Pen har været for svag 
til at tydeliggøre for Dem". 

Tillige bad Kongen Kaas om at indvirke paa Prinsen. 
Han havde nogle Dage før skrevet til denne sin Til- 
lidsmand i Norge: „Jeg gyser ved den Tanke, at jeg 
for min Æres og Landets Tarvs Skyld skulde være 
nødsaget til at tage Mesurer imod dem, jeg agter, for 
at bevæge disse til Ensformighed i Handlingerne med 
mig". 

Christian August indsaa nu, at det var Alvor med 
Frontforandringen, og at der ikke var andet at gøre, end 
at føje sig. Men kunde det ske? Var et Angreb paa 
Sverig alene fra Norge af muligt, især nu, da Sverig 
var dækket mod Rusland og ikke havde andre russiske 
Korps at trækkes med end det, der Nord om den bott- 
niske Bugt var kommet ind i Vesterbotten? Og hvad 
vilde Følgen blive, hvis Svenskerne, irriterede over 
den pludselige Opgivelse af den forsonligere Stilling i 
Norge, sendte de mange disponible Tropper, det havde 
i det sydlige og det indre mod Norge? Dette Rige 
havde med Hensyn til Samkvem haft en forholdsvis 
god Tid i dette Aar. Den engelske Blokade havde 
ikke været streng, maaske paa Grund af det Adler- 
sparreske Partis Indvirkning paa Englands Gesandt i 
Stockholm, men der var dog kun kommet ringe For- 
syning, og Hærens Udrustning var lidet lovende. Chri- 
stian August indkaldte dog nu Hæren, forlangte blot 
Oplysning af Kongen om, naar han skulde betragte 
Russerne for indfaldne i Sverig; thi endnu vare de ikke 
komne længere end til Umeå. Nogen Kooperation 
med dem var paa Grund af Afstandene ikke mulig. 
Svenskerne stod ved Hernøsand. 

Der blev nu virkelig truffet Angrebsforberedelser i 
Norge. Christian August forfattede den Proklamation, 
han vilde udstede ved Indfaldet i Sverig. Og for at 
skaffe Norge Levnedsmidler, sluttede Regeringskommis- 

sionen Overenskomst med et anset Købmandshus om 
Tilførsel af Levnedsmidler ved neutrale amerikanske 
Skibe. 

Dette var et helt nyt Middel til at blive provianteret, 
som opdukkede paa denne Tid og blev grebet af Norge. 
Det forholdt sig dermed saaledes. De nordamerikanske 
Fristater havde under ' Straf af Konfiskation forbudt 
deres Skibe at besejle Europa under de indtraadte 
lovløse Skibsfartsforhold der, og med samme Straf vare 
de Skibe truede, som ikke vendte hjem inden en vis 
given Frist. Da der nu var en Mængde Skibe, som 
ikke iagttog denne Frist eller kunde efterkomme den, 
fandtes der i de europæiske Farvande en Del ameri- 
kanske Skibe, som ikke turde vende hjem og vare som 
hjemløse. Men dem kom en engelsk Lov til Gode, 
der tilstod ethvert neutralt Skib Beskyttelse paa Havet, 
naar . det anløb en engelsk Havn og der indtog et bestemt 
mindre Kvantum af engelske Varer samt betalte en 
fastsat Afgift. Kvitteringen for denne Afgift fik de 
saa i Form af et Licencebrev, der sikrede dem mod 
Opbringeise af engelske Krydsere. Denne amerikanske 
Trafik var som en himmelfalden Hjælp i Nøden. Chri- 
stian August fik Kongens Tilladelse til at benytte den 
og til at forsyne disse Skibe ogsaa med norske Licence- 
breve, som Kongen befalede alle Krigsfartøjer og Kapere 
at respektere i begge Riger. 

Situationen blev nu atter krigersk i Norge som i 
Danmark. Frederik VI befalede General Krogh i det 
nordlige straks at sende et lille Korps ind i Sverig 
for at søge Forbindelse med Russerne, og Christian 
August fik Anvisning paa at rykke ind, naar Russerne 
gik fra Umeå Syd paa. 

Ved disse Befalinger, som Kongen meldte Kabinettet 

i St. Petersborg, var atter Forholdet til Rusland kom- 

14 

met i Lave. Da Stedingk og Skj5ldebrand vare paa 
Vej til Frederikshamii for at have en Samtale (Konfe- 
rence) med den russiske Rigskansler og hans Ledsager, 
vilde^ Regeringen i den russiske Hovedstad lægge Kraft 
i Krigen for at indvirke paa Sverigs Villighed til virke- 
lige Fredsforhandlinger. Den bad da ogsaa Kong 
Frederik at lægge nogen Kraft i Hjælpen fra Norge. 
Og Kongen var villig som altid til, hvad Rusland øn- 
skede. Han søgte nu i alle Retninger at komme op 
paa Siden af Rusland i Forholdet til Svérig. Han 
ønskede at være med i Fredsforhandlingerne, hvis Sæde 
bestemtes til Viborg i Finland, og sendte i det Øjemed 
gennem Bernstorff Blome den fornødne Instruks, som 
han ogsaa lod den franske Gesandt i Kjøbenhavn se. 
Som Gengæld for de Ydelser, der lovedes, vilde Kon- 
gen nu atter have det vestlige og sydlige Sverig, dog 
i en Udstrækning, større end før. Blome fik Befaling 
til at forlange alt det Land, der laa Syd for en Linie, 
trukken fra det Sted, hvor Klaraelven træder ud af Norge, 
tværs igennem Sverig til Østersøen. Fordringen vakte 
Forfærdelse i St. Petersborg, da den passede saa slet 
til, hvad der hidtil var præsteret, men Blome fik Be- 
faling til at hævde Fordringen og kun vige Skridt for 
Skridt fra dens fulde Opfyldelse til mindre Omraader. 
Maatte han til sidst indskrænke sig til kun at forlange 
de gamle Provinser, skulde han gøre opmærksom paa, 
at Regeringen vilde sætte uendeHg langt større Pris 
paa en Landudvidelse i Syd, i Egnen mellem Elben 
og Østersøen, hvis Rusland kunde skaffe den ved sin 
franske Allierede. 

Der blev nu ikke Anledning for Christian August 
til at rykke ind efter de erholdte Befalinger; thi det 
blev ikke til noget alvorligt med den russiske Frem- 
rykning. Svenskerne holdt Stillingen Syd for Umei 

ved Øreelven. Den svenske Hær forøgedes, og man for- 
beredte i Forening med svenske Krigsskibe under 
Overadmiral Puke de Landstigninger i Fjendens Ryg, 
som førte til den russiske Hærs Tilbagetog. 

Men nu var det, at Kongen gik bort fra sine egne 
Ordrer og vilde have et Angreb straks. Om det kom 
af en Opfordring fra Ruslands Side til i Anledning af 
de gjorte Fordringer dog endelig at gøre en Erobring, 
eller det blot foranledigedes af et Raad fra Kaas's 
Side — nok sagt: Den 14. Juli befalede Kongen Chri- 
stian August, hvis ingen fysiske Hindringer gjorde det 
umuligt, da at rykke ind, bemestre sig Gøteborg og 
al den engelske Ejendom der, samt derefter at be- 
sætte Landet til Wenersborg og Klaraelven. 

Det var paa den Tid, at Christian Augusts Valg 
førtes igennem i Stockholm. Det hemmelige Udvalg 
havde anbefalet det, Kongen den 12. Juli proponeret 
det, og derefter var det glat gaaet igennem hos Bøn- 
derne, medens de andre Stænder havde Betænkelig- 
heder ved at følge disses Eksempel. Men den 18. Juli 
var Valget dog efter stor Meningskamp ført igennem 
paa Rigsdagen. 

Da Kongens ovennævnte Ordre kom til Christian 
August den 21. Juli, var ikke blot denne valgt til 
svensk Tronfølger, men Adlersparre, nu Statsraad, var 
paa Vej til Norge med den wårmlandske Afdeling for 
at rykke ind i det forjættede Land. 

Hvis Christian August havde villet fremme Sverigs 
Ønske, kunde han have ladet sine Tropper i Henhold 
til Kongens Ordre besætte Gøteborg og Klaraelven. Adler- 
sparre vilde have kaldt Tropper fra Skaane og det 
indre Sverig tU sit alt forud i Styrke Christian Augusts 
jævnbyrdige Korps. I Verdens Øjne vilde da den 
Kapitulation, som Prinsen eller Wedel afsluttede med 

14* 

Frederik af Hessen og Kaas til at gaa ind paa, at et 
Angreb var fysisk umuligt, naar dets Maal paa Grund 
af faktiske Hindringer, der mødte det, ikke var op- 
naaeligt. Til sidst fik han Kaas selv til at rejse til 
Kjøbenhavn for at forklare Kongen det. 

Saaledes holdt nu Situationen sig, indtil Krigen stun- 
dede til sin Slutning ved Tilnærmelser mellem Sverig 
og Eiusland. 

Czaren tabte efterhaanden al Tillid til Frederik VI, 
da der trods alle Løfter bag efter de famøse Luftballoner 
ikke kom andet end en Flok Trøndere ind i Sverig. 
Men den kjøbenhavnske Regerings Optræden i den 
forløbne Sommer under Maskepiet mellem Nordmændene 
og Svenskerne var særlig egnet til at sætte Kabinettet 
i St Petersborg i stigende Forundring. 

Da Kongen i Juli Maaned havde faaet Melding fra 
Christian August om, at Frifolkene vare indkaldte, lod 
han straks Bernstorff underrette Rusland om, hvad der 
forberedtes, og noget efter — den 16. Juli — meldtes 
det i St. Petersborg, at Kongen paa en positiv 
Maade havde befalet Christian August at aabne Felt- 
toget og at tage Gøteborg. Christian Bernstorff var 
derhos saa uforsigtig, da han en Dag ikke modtog den 
norske Postsæk gennem Sverig, og han antog, det 
maatte hidrøre fra det aabnede Felttog, at meddele sit 
Haab derom i St. Petersborg. 

Alt dette forekom det russiske Kabinet besynderligt, 
da det ikke kunde tvivle om, at de Efterretninger, det 
fik fra Sverig om Freden med Norge, vare rigtige. 
Der kom kun det lille Indfald fra Trondhjem, som vi 
have set Krogh faa Ordre til, men dette sluttede med 
en Overenskomst mellem Dobeln og den norske Fører, 
som derefter gik tilbage til Norge med sine Folk. 

Hvis Prinsen havde villet skaffe Sverig Norge, da 
vare Kortene nu lagte saaledes til Rette for ham, at 
ingen kunde have gjort det bedre. Han kunde have 
ladet Svenskerne opnaa deres Maal blot ved at for- 
holde sig passiv og lydig i den nye Stilling, der blev 
ham given. Kongen bestemte endog, at Frederik af 
Hessen i det Øjeblik, han var kommet ind paa svensk 
Grund, ikke skulde staa under Statholderen, men 
under Kongen, som fra Sjælland vilde dirigere Ope- 
rationerne. 

Men Prinsen vilde ikke gaa ind paa dette. Han 
vilde opretholde sin Kommando og redde Norge for 
Kongen, trods dennes ufornuftige Anordninger. Dette 
ansaa han for sin Pligt, og den vilde han ikke svigte. 
Kunde Sverig, kunde Europa, skrev han i et Brev til 
Adlersparre, have Tillid til en Mand, som glemte de 
Pligter, han havde mod sit Fædreland, eller opofrede 
dem for egennyttige Maal? Han vilde blive paa sin 
Post og bruge den Magt, han besad, om han end fra 
begge Sider vilde blive betragtet som en Forræder, 
fordi han kun fulgte sin egen Samvittighed. 

Den Tid, der nu begyndte for Christian August, var 
den pinligste i hans Liv. Striden med Kaas begyndte 
nu. Han maatte fægte med Kongen for sin Opfattelse 
og paa samme Tid holde Wedel til Orden. Dernæst 
rejste der sig i Sverig en truende Bevægelse mod hans Valg, 
fordi man troede sig ført bag Lyset af ham, og Kaas 
havde Sammenkomster med Armfelt, der var enroleret 
i en under Dannelse værende Kontrarevolution. Chri- 
stian August var et Bytte for Sjælslidelser, der holdt 
hans Øjne vaagne om Nætterne og undergravede hans 
Sundhed. Men han stod Stormen igennem med urok- 
kelig fast Holdning. Den kgl. Angrebsordre lykkedes 
det ham dog først at faa afpareret, da han havde faaet 

upaalidelig Allieret, som Frederik VI var under de 
tilstedeværende Forhold, om man ikke heller burde 
tilfredsstille Sverig og Norge, naar de ønskede at være 
sammen, og derved skabe en taknemmelig og venska- 
beligsindet Nabomagt, der kunde blive en bedre Alli- 
eret end Frederik VI, naar han ikke havde Magt over 
Norge. Satte Sverig saa stor en Pris paa Norge, at 
det endog under Krigen med Rusland havde tænkt 
mere paa Norge end paa Finland, og ønskede Norge i 
den Grad at blive svensk, som alt tydede paa, saa 
havde Rusland jo et udmærket Middel til at forsone 
Sverig med Tabet af Finland. Fra Frederik VI vilde 
der ikke kunne ventes Modstand. Tværtimod; Czarens 
Kabinet mente, at Kongens Samtykke med Lethed 
maatte kunne erhverves. Thi naar han, som han 
havde meldt Czaren, satte uendelig større Pris paa 
tyske end paa svenske Besiddelser, og saadanne let 
vare at skaffe, kunde det antages, at han vilde foretrække 
et ved Tilvækst i Syd forstørret Danmark fremfor de 
to Kongeriger, han ikke kunde faa til at gaa sammen. 
Medens det russiske Kabinet gik ind paa Særfor- 
handlinger med Sverig, hvilket Regeringen i Stockholm 
ønskede for ikke at faa Fred med Danmark ved 
samme Lejlighed, henvendte russiske Statsmænd, blandt 
hvilke dog ikke den russiske Rigskansler Romanzoff 
fandtes, sig fortroligt til svenske Politikere og Diplo- 
mater for at prøve, hvorledes de stillede sig til et 
sligt Program om Venskab mellem Sverig og Rusland 
paa Betingelse af, at Rusland lovede ved Lejlighed at 
anvende al sin Indflydelse paa at skaffe Sverig Norge. 
Det fandt imidlertid intetsteds villigt Øren. I de 
gammelsvenske Kredse var man altfor oprørt over 
Tabet af Finland til, at man kunde tænke paa, at det 
ikke blev generobret. Og ingen kunde finde sig i, at 

Finland skulde afstaas med et Skin af Frivillighed, 
som om Sverig modtog Norge som Erstatning. Dette 
Rige skaflfede man sig selv; hvorfor havde man ellers 
valgt Christian August. Man var villig til at erkende 
den Erobringens Eet, hvormed Eusland nu besad Fin- 
land, men ingen anden, Rusland skulde erkende Sve- 
rigs Ret igen, saa snart Krigslykken vendte sig til 
dettes Fordel. 

Noget særligt politisk Venskab eller Forbund op- 
naaede Rusland derfor ikke; men Sverig opnaaede den 
Særfred, som det ønskede. Forhandlingerne mellem 
Stedingk og hans Ledsager Skjoldebrand paa den ene 
Side og den russiske Rigskansler og hans Ledsager 
paa den anden havde, som fortalt, i Begyndelsen kun 
Karakter af en Konference, der holdtes i Frederikshamn, 
før de egentlige Fredsforhandlinger begyndte paa det med 
Kabinettet i Kjøbenhavn aftalte rigtige Sted, Viborg. 
Men Konferencen gik over til Fredsforhandling, da de 
svenske Gesandter kunde bevise, at baade Kong Frede- 
rik og Kejser Napoleon havde tilbudt Sverig en Sepa- 
ratfred. Med Hensyn til denne Paastand forholdt det 
sig for Kong Frederiks Vedkommende saaledes, at Kongen 
dengang, han havde faaet Kundskab om Christian 
Augusts Valg, havde ladet Bernstorff udtale for den 
svenske Regering, hvor forbavset Kongen var over, at 
hans Samtykke ikke var indhentet forud, men at Kon- 
gen ikke desto mindre ikke blot var villig til at lade 
Prinsen rejse, saa snart Freden var sluttet, men at 
han endog vilde slutte denne hurtigst muligt, naar 
Sverig efterkom Ruslands Fordringer og med Hensyn 
til Danmark og Norge respekterede Status quo ante. 

Dette Tilbud modtog den svenske Regering ikke, 
da den endnu satte Lid til en Revolution i Norge. 
Den gjorde kun den politiske Brug af Tilbudet, som 

er nævnt, og det hjalp ikke, at Bernstorflf tilmeldte 
den russiske Regering, at Kongen paa Grund af den 
Modtagelse, hans Tilbud havde faaet i Stockholm, tog 
det tilbage og atter ønskede at stille sig ved Ruslands 
Side. Da Blome fra St. Petersborg rejste til Konfe- 
rencen for at deltage i den, blev han afvist. 

Freden mellem Rusland og Sverig sluttedes dernæst 
i Frederikshamn den 17. Septbr. 1809. Kongen af 
Sverig frasagde sig for sig og sine Efterfølgere i Re- 
geringen alle Rettigheder og Adkomster til Finland til 
Fordel for Czaren, som i Krigen havde erobret det 
fra Sverig ved Vaaben. løvrigt tillod Rusland, at 
Sverig kun tiltraadte Fastlandssystemet med nogle 
Modifikationer. Det forbeholdt sig saaledes Indførsel 
af Salt og Kolonialvarer. 

Da der nu ogsaa fandt Fredsforhandlinger Sted i 
Paris, hvortil Essen og Lagerbjelke i det Øjemed vare 
sendte, truede det med, at Danmark og Norge skulde 
blive de eneste Stater, med hvilke Sverig ikke havde 
Fred. Og de sangvinske Revolutionsmænd i Stockholm 
benyttede Situationen til at foranstalte en hensynsløs 
Agitation i Norge. En stor Mængde Emissærer og 
deriblandt Officerer, som havde været i Fangenskab i 
Landet og derfor havde stiftet Bekendtskaber i Riget, 
gennemrejste Norge paa Kryds og tværs og fremstil- 
lede de store Fordele, Norge vilde have af at komme 
under Sverig. De lagde særlig Vægt paa, at Norge 
saa vilde slippe for Krigstjeneste og faa store Lettelser 
i Told og Skatter. Under Statsraad Platens Ægide 
samledes der derhos store Oplag af Komvarer og andre 
Levnedsmidler i Gøteborg, hvilke skulde være en Be- 
lønning for Norge, naar det gjorde Revolution. Piaten 
selv gav af sin og sin Families Formue 200,000 Daler 
til dette Foretagende, der dog ikke var af helt uegen- 

nyttig Karakter, idet Kornet skulde komme Nordmæn- 
dene til Q-ode gennem Salg til deres Købmænd. 

Frederik VI ønskede nu intet mere end at faa Fred 
med Sverig paa Betingelsen Status quo o: Norges 
fortsatte Forening med Danmark. Men han turde ikke 
gaa ind paa de Modifikationer, Sverig havde opnaaet 
af Husland med Hensyn til Fastlandsspærringen. Hvad 
vilde Napoleon sige dertil? I Virkeligheden vakte disse 
Modifikationer stor Forundring i Paris. Der paafulgte 
en Diskussion om dem mellem Kabinetterne i St. Peters- 
borg og Paris. Napoleon vilde ikke gaa ind paa dem. 
Derfor holdtes Forhandlingerne i Paris hen til Januar 
1810, da Sverig erholdt Freden mod officiel Opgivelse 
af de i St. Petersborg erholdte Begunstigelser, men saa 
rigtignok som Vederlag for denne Indrømmelse fik 
svensk Pommern tilbagegivet. 

Da Frederik VI i September vilde rejse til Kiel for 
at slaa sig til Ro der i nogen Tid, ønskede han inden 
sin Afirejse at gøre Sverig et Tilbud om Fred, men da 
han ikke turde slutte sig til den russiske Traktat, og 
Sverig ikke vilde bekræfte Status quo ante udtrykke- 
ligt, raadede Bernstorff ham til at tilbyde en simpel 
Fred, en Traktat, som med Omgaaelse af alle Tviste- 
punkter blot bestemte en Tilbagevenden til Tilstanden 
før Krigen. 

Et saadant Tilbud afgik, og derefter søgte Kongen 
for en Tid i Holsten Hvile for den aktuelle nordiske 
Politiks daglige Kvaler. I hans Sted overtog denne 
Gang den 23-aarige Prins Christian Frederik Komman- 
doen paa Sjælland, hvilket vi kun meddele for at faa 
Lejlighed til at sige, at den unge Prins i dette Aar 
var bleven skilt fra sin Q-emalinde, der af Direktør Car- 
sten Anker skulde føres til sit Hjemland, men i 
Stedet for fik Ophold i Horsens. 

Feltmarechal Christian August var ganske kommen 
ud af Kongens Ledebaand. Han benyttede den Stil- 
ling som Statholder, Kongen havde givet ham, til at 
gennemføre, hvad Kongens Interesse, hans egen Ære 
og Norges Tarv bød ham. Før han rejste til Sverig, 
vilde han ikke blot vide Norges Forbindelse med Dan- 
mark sikret, men ogsaa Eiget sat i en saadan Stilling, 
at de svenske Revolutionære ikke havde nogen Nøds- 
tilstand i Norge at operere med. 

Det første, han lagde an paa, var at faa Adlersparres 
Korps fjernet fra Norges Grænser. Adler sparre havde 
efter sin Tilbagevenden paa Foranledning udladt sig 
med, at et eneste naadigt Ord fra Prinsen om, at 
Sverig intet risikerede fra hans Side, vilde være til- 
strækkeligt til at skikke Soldaterne i Vesthæren til 
deres Hjem. Prinsen mindede Adlersparre om dette 
Ord eller lod det gøre; thi selv vilde han før Freden 
ikke modtage nogen af de svenske Regeringsmænd 
eller Emissærer. Derefter sluttedes der en Vaaben- 
stilstand i Magnor den 14. September, hvortil Prinsen 
udbad sig Kongens Samtykke. Kongen gik selvfølgelig 
ind paa alt, hvad Prinsen forlangte i denne Tid, men 
ønskede dog Stilstanden begrænset ved en 4 å 6 Ugers 
Opsigelsesfrist. Vaabenstilstanden blev ogsaa redigeret 
i Overensstemmelse hermed, men de Kommanderende 
paa begge Sider af Grænsen forpligtede sig samtidigt til 
at hjempermittere alle deres Tropper med Undtagelse 
af, hvad der behøvedes til enkelte nødvendige Grænse- 
vagter, og der blev fastsat et neutralt Bælte langs 
Grænsen, omfattende baade en Strimmel svensk og en 
lignende Strimmel norsk Land, paa hvilket ingen 
Troppesamlinger maatte finde Sted. 

Da Christian August havde iværksat dette, opløste han 
sin Krigshær, lod Afdelingerne gaa til Garnisonerne og 

hjemsende deres Folk med Undtagelse af, hvad Freds- 
tjenesten fordrede. Adlersparre gjorde noget lignende, 
dog lidt paa Skrømt; thi han beholdt sin Hær i en 
Slags Krigsforfatning paa Hoteme, saa han hurtigt 
kunde samle den igen, naar der blev Brug for den 
ved en Rejsning af Norge. Denne tilsyneladende Til- 
bagevenden til Fredstilstand vakte Glæde i hele Norge. 
De Afdelinger, som havde ligget ved Grænsen i V-j^ 
Aar siden April 1807, og de Soldater, som fra dem 
sendtes til deres Hjemstavn, hyldedes under Rejsen 
gennem Landet af Befolkningen, der mindedes, hvad 
de havde udført i 1808, og hvad de senere havde lidt. 
I Byerne holdtes der patriotiske Velkomstfester for 
dem. 

Paa samme Tid søgte Prinsen ogsaa at give Norge 
dets Handelsfrihed tilbage samt Fred ved Kysterne i 
den Grad, det lod sig gøre. Den Handel af amerikan- 
ske Skibe, der var forsøgt, havde givet gode Resultater. 
De hjemløse amerikanske Skibe kastede sig i hele 
Sværme over Norge og bredte sig derefter Syd paa til 
Sverig og Danmark. Christian August mente, at hvad 
de kunde gøre, maatte norske Skibe ogsaa kunne være 
med til. De maatte kunne erhverve sig de samme Fri- 
heder som Amerikanerne. Engelske Licencer kunde 
erhverves paa samme Maade, Amerikanerne opnaaede 
dem paa. De vare endog at købe kontant i Gøteborg. 
Prinsen og Regeringskommissionen androg om Kongens 
Tilladelse til Benyttelse af engelske Licencer, og Kon- 
gen tillod ikke blot dette, men gik med en ubegrænset 
Villighed ind paa alt, hvad Prinsen og Kommissionen 
foreslog i den Retning, saa den fik Lov til selv at 
udstede Licencer, til at benytte svenske Skibe til at 
hente Korn i Holsten og Jylland o. s. v. 

Det var nu i Norge, som om en hel ny lykkelig Tid 
var oprunden. Handelsskibene stod med svulmende 
Sejl ud af Christiania Fjord, medens amerikanske Skibe 
kom ind, fyldte med rig Last. Der kom atter Liv i 
alle Forretninger. Og under det rejste Christian August 
rundt til Garnisonerne, hvor han for Fronten af hver Afde- 
ling overleverede sin Kommando over den norske Hær til 
Frederik af Hessen under patriotiske Leveraab for 
Kongen. Dette skete nemlig efter Vaabenstilstandens 
Indtræden. 

At Adlersparre og Platens Tilhængere og Kongen i 
Stockholm under disse Omstændigheder kunde fast- 
holde Troen paa og daglig vente paa en Rejsning i 
Norge og de svenske Troppers Indmarch i Eiget, maa 
forundre. Men Wedel troede, at Prinsen vilde sætte 
det, han flere Gange havde skildret som muligt og 
nyttigt, hvis Kongen tillod det, i Værk nu uden Kon- 
gens Tilladelse. Han gik lige over for Svenskerne i 
Borgen for Prinsens Tænkemaade og viste sig person- 
lig saa begejstret for Sagen, at de vedblivende mente, 
at Wedel var den Mand, de mest kunde stole paa. Og 
det er nu vist, at han mere og mere gik op i Tanken 
om Norges Tilslutning til Sverig uden Hensyn til 
Danmark, som senere kunde slutte sig til Foreningen, 
naar det blev modent dertil. Han var i Grunden 
uenig med Svenskerne om Planen; han vilde saaledes 
ikke have den sidst vedtagne Grundlov indført i Norge; 
thi den passede ikke der og var ikke frisindet nok. 
Han vilde have en anden og helt norsk Grundlov i 
Norge, han vilde heller ikke have svenske Tropper ind 
i Norge. Men det satte han sig ud over foreløbig. 
Kom Sagen blot i Gang, haabede han vel nok at kunne 
indvirke paa dens Udvikling og Afslutning. 

Sagen kom nu imidlertid ikke i Gang. Man ventede 
forgæves i Sverig paa Revolutionen hele August og 
September; da begyndte man at blive utaalmodig i 
Naboriget. De gammelsvenske Partier mente, at Sve- 
rig var holdt for Nar; der dannedes Ligaer imod Chri- 
stian Augusts Valg; en saadan, i hvilken Armfelt var 
med, søgte Forbindelse med Kaas til Fordel for den alt 
omtalte Plan om et Ægteskab mellem Prins Gustav og 
Kong Frederiks Datter Vilhelmine 6g en dertil knyttet 
Forandring af Tronfølgeloven. Andre, som Piaten, 
mente, at Planen med Hensyn til Norge maatte op- 
sættes, naar den ikke var udført, inden Forhandlingerne 
med Frankrig begyndte. 

Følgen af alt dette blev, at de, som ønskede Chri- 
stian Augusts Valg opretholdt, i Oktober bleve enige 
om Nødvendigheden af at faa ham til Sverig, og da 
han ikke officielt vilde modtage Valget før Freden, at 
faa denne sluttet med Danmark. 

Adlersparre maatte slutte sig til den almindelige 
Mening, hvad han gjorde med et let Hjerte, da han 
nu var kommen til den Overbevisning, at Christian 
Augusts Bort^'ernelse endog var Betingelsen for B.evo- 
lutionen i Norge. Han oplivedes ved Tanken om, at 
Opstanden i Norge maaske vilde begynde i samme 
Øjeblik, Prinsen forlod Landet ; thi han havde faaet 
Nys om en Plan, hvorefter Prinsen skulde udraabes 
til Konge, naar han tog Afsked med sit Regiment paa 
Frederikshalds Torv. Der skulde indbydes svenske 
Officerer i stort Tal og Beboere fra den svenske 
Grænseegn til at overvære denne Handling* Efter Ud- 
raabningen skulde de norske og svenske Officerer falde 
i hinandens Arme, de Borgerlige følge Eksemplet, Be- 
vægelsen dernæst forplante sig til Grænseegnen Nord 

paa og de svenske Tropper indbydes til at blande sig 
i det hjertelige Optrin. 

Hvor frydefuldt maatte det ikke være for Adlersparre 
at tænke sig Fortsættelsen: Han og hans Korps Side 
om Side med de norske Grænsetropper begyndende et 
Sejrstog ind i Norge paa samme Tid, Norges Konge 
drog mod Stockholm. 

Skulde man tro, at der laa noget virkeligt til Grund 
for, hvad der var betroet Adlersparre? Det gjorde der 
dog paa en Maade. Der har eksisteret et Projekt som 
dette, efter Sigende endog forfattet i Prinsens Stab, 
og Divisionsadjudant J. H. Holst, der efter Darres Død 
i Oktober kom til at staa Prinsen nær og fulgte ham 
til Sverig, beskyldtes for at have foretaget nogle ind- 
ledende Skridt til Projektets. Udførelse i Frederikshald. 
Det hele blev dog hurtig til intet, fordi Prinsen ikke 
vilde vide noget af disse Anstalter at sige. Wedel, 
som, hvorledes man end vil forklare sig det, var med 
i det paatænkte, vedblev dog længe efter, at Projektet 
var begravet, at indgive sine svenske Venner For- 
haabninger om, at noget i Planens Aand alligevel 
maaske kunde finde Sted. ^) 

Følgen af den Beslutning, man i Oktober var 
kommen til i Stockholm, blev, at det meldtes til Re- 
geringen i Kjøbenhavn, at Forhandlingerne om en Fred 
kunde begynde, naar som helst det skulde være, naar 
Kongen blot vilde sende sin Underhandler til Jonk5- 
ping, et Sted, som den stockholmske Regering kun 
foreslog, fordi det laa midt imellem begge Regeringers 
Sæde. 

Kongen opsatte Modtagelsen af denne Indbydelse, til 
han var kommen tilbage til Kjøbenhavn. Han vilde 

^) Oplysninger herom findes i Yngvar Nielsens Værk: Lens- 
greve J. C. H. Wedel Jarlsberg. Se f. Eks. I, S. 326. 

nemlig først vide, hvorledes Napoleon stillede sig til 
Freden i Frederikshamn. 

Hjemkomsten skete først den 31. Oktober, hvilken 
Dag et stort højtideligt Indtog var sat i Scene, fordi 
Dronningen efter A^j^ Aars Ophold i Kiel flyttede til 
Kjøbenhavn. Den 3. November udfærdigedes Instruk- 
tion for Niels Rosenkrantz, der sammen med Baron 
Selby dernæst begav sig til Jonkoping, hvor den sven- 
ske Afsending, Adlerberg, ventede dem, og den 10. 
December underskreves dernæst Freden. 

Der blev i denne Traktat ikke talt om Status quo, 
heller ikke givet nogen gensidig Garanti for Besiddel- 
serne, uden for saa vidt en saadan maaske fandtes i 
tidligere Traktater, som ved denne Fredsslutning be- 
kræftedes paa ny. Derimod sluttedes den — altsaa dog 
under Forudsætning af Status quo ante — imellem 
Kongen af Danmark og Norge og Kongen af Sverig og 
bestemte, at der skulde være Fred, intimt Venskab og 
godt Naboskab mellem Kongerne og deres Stater. 
Ellers indeholdt Traktaten kun nogle Regler for Post- 
gangen gennem Sverig mellem Norge og Danmark og 
i en hemmelig Artikel en Forpligtelse, som Kongen af 
Sverig paatog sig, til ikke at lade Krigsskibe eller 
Kapere, som tilhørte en Nation, som var i Krig med 
Danmark eller Norge, nærme sig den svenske Kyst 
inden for Kanonskuds Afstand. 

Krigens Udbytte var saaledes kun det, at Sverig fik 

en Tronfølger af det dansk -norske Kongehus med 

; Kongens Samtykke og uden Forandring i Nordens 

I statslige Forhold. Det var aftalt mellem Kongen og 

I Prinsen, at han skulde afrejse direkte fra Norge, naar 

han fra Jonkoping af dem, som dertil vare beordrede, 

havde faaet Underretning om Fredens Afslutning. 

■ 

' Oprindelig havde Prinsen ønsket det anderledes; han 

15 

vilde have opvartet Kongen og tiltraadt sin Rejse fra 
Kongens Residensstad, men den svenske Regering eller 
rettere den svenske Konge, der i den Sag handlede 
efter Adlersparres Raad, ønskede, at han blev borte 
-fra Kjøbenhavn, og Kong Frederik bad ham føje sig 
efter sin fremtidige Konges Ønsker, idet han sendte 
ham den fornødne Afsked fra dansk-norsk Tjeneste, 
samt et 'Storkommandørkors til Brug, naar Prinsen selv 
fandt Tiden inde til at afklæde sig sin tidligere Stil- 
ling. Tillige sendte han ham en ønsket Sum Penge 
til Rejseudgifter. 

Der viste sig ikke Spor af Oprørstendenser i Norge 
i Tiden derefter. En svensk Opstand der var over- 
hovedet ganske umulig. 

Da Tiden var kommen dertil, at Prinsen kunde have 
en Sammenkomst med Adlersparre — det var i Midten 
af December — havde han en saadan i Kongsvinger 
med den bekendte Revolutionshøvding. Sammenkom- 
stens Maal var nærmest nogle Aftaler, den svenske 
Regering ønskede med Hensyn til Prinsens Rejse til 
Stockholm og nogle dermed i Forbindelse staaende 
Spørgsmaal, som hans Adoption af den svenske Konge 
og en Forandring af hans Navn til Carl August. Men 
Talen kom ogsaa hen paa politiske Materier, og paa 
dette Gebet var Christian August ikke, som Wedel 
havde skildret ham. Han erklærede sig for den ivrige 
Tilhænger af den nordiske Idé, han altid havde været. 
De tre nordiske Riger skulde gaa sammen, sagde han, 
de havde samme Sprog og Interesser, samme Klima 
og Folkekarakter, samme Vaner og Lyder. Men de 
skulde beholde hvert sin statslige Selvstændighed. 
Sverig, mente han, var det Land, der paa Grund af 
sin Størrelse og maaske sin politiske Udvikling burde 

gaa i Spidsen, men andet Herredømme end et helt 
aandeligt, talte han ikke om. 

Paa Aarets sidste Dag nedlagde Prinsen sin Værdig- 
hed i Norge med Hilsen til Kongen, og den 4. Januar 
1810 forlod han den norske Hovedstad, ledsaget af 
Prins Frederik af Hessen med Stab, Wedel og flere, 
der vilde følge ham til Grænsen. Eejsen gik gennem 
Aggershus og Smaalenenes Amter til Frederikshald, og 
efter at have sagt Farvel til sit Regiment paa Fred- 
rikshalds Torv, uden at der i Soldaternes Eækker eller 
i den talrigt forsamlede Folkemængde forefaldt det 
mindste, der kunde ligne blot en politisk Demonstra- 
tion, kom han den 6. til Carsten Tanks Ejendom „Eød" 
i Nærheden af Svinesund, hvorfra han den 7. i svensk 
Uniform overskred Grænsen for at modtages af de Herrer 
fra Nabolandet, der ventede paa ham. Wedel saa her 
for første Gang Adlersparre og ftilgte med til Prinsens 
første Nattestation for at tilbringe en Nat sammen 
med sin svenske Ven. Men denne Samværen var ikke 
fuldt tilfredsstillende for nogen af dem. Wedel led 
ikke, at han af en af de Fremmede rostes som en god 
svensk Mand. 

Medens Prinsen fortsatte Rejsen over Gøteborg, Lid- 

koping. Ørebro til Drottningholm, hvor en Deputation 

fra Rigsdagen i Stockholm ventede paa Prinsen for at 

oplæse Valgakten for ham og modtage hans skriftlige 

Forsikring om at ville underordne sig Sverigs nye 

Grundlov p. p., rustede Norge sig til at overtage en 

Arv, Prinsen havde efterladt det. Efter at have skænket 

Norge Fred, Skibsfart og Handel havde Prinsen nemlig 

planlagt en Samfundsudvikling i stor Stil, som han 

dog kun havde faaet Tid til at foretage de første 

Skridt til. Han havde ikke blot tænkt paa Bank og 

Universitet, Nordmændenes stadige Krav, men paa 

15* 

andre Selvstændighedsinstitutioner og ganske sær- 
ligt paa Udvikling af de materielle Betingelser for en 
lykkelig Statstilværelse. Det var gaaet Norge som 
andre Stater i denne Trængselstid. De Par Aar, Skibs- 
farten havde været standset, havde ført Nordmændene 
ind paa Erhverv, de ikke før havde befattet sig med, 
fordi Søfarten havde tilført dem deres Fornødenheder 
paa lettere Maade. Man var ogsaa begyndt at dyrke 
Jorden i større Omfang og mere rationelt end før* 
Hele Landets Produktion vilde Prinsen have fæstnet i 
det nye Spor. 

Da Prinsen forlod Landet, udstedte han et Opraab 
til det norske Folk, hvori han lagde det paa Hjerte, 
hvad der burde foretages, for at Norge kunde blive et 
lykkeligt, kraftfuldt, selvstændigt og uovervindeligt 
Land. 

Dette Opraab blev Programmet for et stort, nationalt 
Fællesarbejde, som straks efter hans Afrejse tog Fart 
og i forbavsende kort Tid bragte overraskende Resul- 
tater. 



IV. 

Ingen anede, at Christian August, da han forlod 
Christiania, alt var Dødens mærkede Bytte. Hans 
svage Konstitution havde ikke kunnet taale de op- 
rivende Sindslidelser, som Verdens Mistanke til hans 
Redelighed og Loyalitet skaffede ham i de lange, 
søvnløse Nætter. Alt paa Rejsen gennem Sverig, der 
var arrangeret festlig og ledsagedes af Ovationer fra 
den svenske Befolknings Side, som han maatte modtage 
og besvare, var han ofte syg, idet han overvældedes 
af pludselige Afmagtsanfald. Bedre blev det ikke paa 
Drottningholm og i Stockholm. Det pompøse Indtog 
med Udfoldning af kongelig Pomp, de efterfølgende 
store Ceremonier med Eden til Kongen, Hylding af 
Stænderne, Adoption som Carl August og endelig de 
mange Festligheder, som sluttede sig dertil med Fore- 
stilling af Prinien fot alle Hof- og Embedshierarkiets 
fremragende Mænd, virkede nedbrydende paa den en- 
somme og tarvelig vante Prins, der i alle Arrange- 
menter kun saa Tomhed og Gøgleri og forgæves søgte 
sand Imødekommenhed, Tillid eller blot Agtelse. I 
Rigsdagen herskede der næsten aaben Opposition, baade 
mod det foretagne Valg og mod Forfatningen af 1809. 

16 

Ved Hofifet mødte Prinsen en pinlig Kulde, især hos 
Dronningen og hendes Damer. 

Det hændte saa, at al Tale om Norge eller om 
nogen som helst Forandring i Nordens statsretlige For- 
hold pludselig forstummede ved hans Ankomst til 
Stockholm. Thi samtidig kom der Bud om den af 
Essen og Lager bjelke med Bistand af den svenske 
Generalkonsul Signeul, Suremain, Tibell og andre 
Svenskere, som dengang i specielle Ærinder befandt 
sig i Paris, opnaaede Fred med Frankrig, dateret 
10. Januar 1810. Ingen Begivenhed vakte en Glæde 
som denne. Man havde ikke gjort Regning paa Svensk 
Pommerns Tilbagegivelse, og man kendte ikke den 
Betingelse, der var knyttet til Tilbagegivelsen, at Fast- 
landssystemet strengt skulde overholdes i denne Provins 
i Nordtyskland. Man vidste heller ikke, at den i 
Frederikshamn af Rusland erholdte Moderation i Over- 
holdelsen af Fastlandssystemet var annulleret af Napo- 
leon i den afsluttede Traktat. Man var opfyldt af 
lutter Fryd over Freden, som man ansaa for en Ind- 
ledning til den Alliance med Frankrig, der kunde 
skaffe Sverig Finland tilbage. Alle politiske Mænd 
i Sverig paa denne Tid, mest højlydt den unge 
lovende Hof kansler, Baron Wetterstedt, der stod 
Adlersparre og Piaten nær, erklærede, at Spørgsmaalet 
om Norges Løsrivelse fra Danmark nu var gaaet ud 
af Programmet og blevet til et Fremtidsspørgsmaal, 
hvis Løsning maatte staa tilbage for andre og nærmere 
Maal. Men hvad skulle vi saa med Christian August, 
sagde mange i Rigsdagen, navnlig i den Mackleanske 
Klub, hvor de skaanske Grever de la Gardie og Ruuth 
førte Ordet. Disse Herrer havde, naar en dansk Prins 
skulde vælges, mere Sympati for Hovederne i det 
oldenburgske Hus, enten Kongen eller Prins Christian 

Frederik, men vare iøvrigt paa denne Tid mest stemte 
for Valget af den afsatte Kong Grustavs umyndige Søn, 
som der ogsaa i andre Partier var Sympati for. 

Befandt Christian August sig, fremmed og syg, som 
han var, mindre vel i Stockholm, var hans Tilstede- 
værelse der paa denne Tid, da Sverigs nye Statsskik 
efter Freden og Grundloven skulde sættes i Gang, en 
Beroligelse og Opmuntring for de andre Eiger. 
Norge har aldrig staaet i bedre Forhold til Sverig end 
denne Tid, da dets Yndling stod paa Trinet til 
Naborigets Kongestol. Det var i fuldt Arbejde med 
den Opgave, Christian August havde testamenteret det. 
Den store Forening, han havde anbefalet, blev til Sel- 
skabet for Norges Vel. Wedel, som havde været den 
egentlige Fader til Tanken, havde forbundet revolu- 
tionære Hensigter med Selskabet i Lighed med dem, 
der havde været knyttede til det kendte tyske Tugend- 
bund, i hvis Billede det norske Selskab var undfanget. 
Men det gik med dette Selskab som med andre af 
Wedels Ideer. Naar han skulde have Medhjælpere, 
forsvandt det, der havde en Revolution i svensk Ret- 
ning til Maal. Dette Selskab blev et meget loyalt, 
der endog, da Kongen fordrede det som Betingelse 
for sin Tilladelse til dets Stiftelse, kom ind under 
Regeringens Ledelse og Kontrol og fik Navnet „det 
kgl. Selskab til Norges Vel." Det var imidlertid en 
Forening, som fik den største Betydning for Selv- 
stændighedsværket i Norge, idet Selskabet satte sig 
som Maal at tage alle de Norges Opkomst tilsigtende 
Spørgsmaal under omfattende Behandling. Først 
kastede Selskabet sig over de stats- og landøkonomiske 
Opgaver, som vi kende fra Christian Augusts Afskeds- 
ord til Norge. Selskabet nedsatte Kommissioner, der 
skulde beskæftige sig, en med Jorddyrkning, en nSed 

16* 

Skovdrift, en med Fiskeri o. s. v. Dernæst vilde Sel- 
skabet tilvejebringe et videnskabeligt Grundlag for 
fremtidige Reformer. Der nedsattes 7 Kommissioner, 
hvoraf en skulde arbejde statistisk, en beskæftige sig 
med historisk-filosofiske Opgaver. Senere hen tog 
Selskabet sig energisk af Samfundsopgaven, et eget 
norsk Universitet. 

I Regeringen fik Prinsen af Hessen Christian 
Augusts Plads og efter dennes Raad til Kongen med 
Titel af Vicestatholder. Prinsen var ikke nogen meget 
begavet, heller ikke nogen villiestærk, myndig Mand, 
men han var en redelig, omgængelig Mand af militær 
Type, 40 Aar gammel, som Norge under de nær- 
værende Omstændigheder godt kunde være tjent med, 
fordi han havde den samme Interesse for Norges Op- 
komst som hans Fader, Landgreven af Hessen, og 
hans Søster, Dronningen, og han trods sit Venskab med 
Kongen, hvis Legekammerat han fra Ungdommen havde 
været, ikke var saa blændet af dennes aandelige 
Overlegenhed paa alle Punkter, at han for meget lod 
sig binde af de Forskrifter, han fik fra ham. Mod 
Wedel nærede han ingen Uvillie. Tværtimod. Han 
glædede sig over dennes fra det danske bureaukratiske 
helt forskellige og friske Syn paa alle administrative 
Sager og betragtede Grevens Begejstring for den 
svenske Revolution og dens Mænd som en ganske 
ufarlig Ekstravagance, der nu engang hørte sammen 
med hans Maade at være paa. Foruden Wedel bestod 
Regeringskommissionen nu kun af Rosenkrantz og 
Sommerhjelm. Men Forretningerne bleve færre end 
før. Thi da Forbindelsen gennem Sverig nu var 
aabnet, kunde Regeringssager atter behandles i Kolle- 
gierne i Kjøbenhavn, og Kaas, som efter sin Tilbage- 
korhst fra Norge atter var bleven Chef for Kancelliet, 

var ikke efterladen i at fordre den samme Indflydelse 
paa norske Sager, som Kancelliet havde haft før 
Krigen. Regeringskommissionen tabte mere og mere 
af dén Stilling, den havde indtaget 1808, ja opløstes 
endog helt i 1811. Noget Tilbageskridt var dette dog 
kun i enkelte Retninger. Norge havde i hvert Fald nu 
en Statholdermyndighed, som repræsenterede Kongen i 
Landet selv. I 1810 havde Kongen derhos til Sekretær 
hos Prinsen udnævnt den unge C. H. Holten, der 
havde været Løjtnant og Guvernementsadjudant paa 
de vestindiske Øer, indtil disse tabtes i 1807, og derefter 
i 3 Aar havde flakket om i Amerika, England og 
Frankrig, indtil han efter Hjemkomsten til Kjøbenhavn 
blev sendt til Norge. Med denne unge berejste Mand 
som Regeringssekretær, den myndige Haxthausen som 
Leder af Krigsvæsen m. m. og de tidligere Medlemmer 
af Regeringskommissionen i de højeste Embeder og 
som Raadgivere gik den statslige Organisation godt 
frem. I alle indre Opkomstanliggender var Prinsen 
nok saa meget sine Omgivelsers som Kongens Tjener. 
For Kong Frederik var det selvfølgelig en Til- 
fredsstillelse, at al Tale om Norges Erhvervelse hørte 
op i Sverig, og at i Stedet for dette Rige under den 
^y© og fredelige Regering blev indordnet under 
samme politiske Gruppe i Europa, som Danmark og 
Norge hørte til. Men hvad Garanti var der for Frem- 
tiden? Var Revolutionen virkelig forbi og noget 
endeligt afgjort med Hensyn til Tronen? Var Christian 
August ikke barnløs? Og hvorvidt var der Rime- 
lighed for, at han kunde holde sig i Sverig ?j 

Frederik VI ansaa egentlig Tronfølgerspørgsmaalet 
for aabent endnu i Sverig. Om sin egen Kandidatur 
udtalte han til Bernstorff: „Hvis Prinsen forbliver i 
Karakter af sine Ord, maa han arbejde paa de 3 

nordiske Rigers Forening under mig.. Han har endog 
sagt, at han kun har modtaget Valget for at kunne 
ofre sin nye Værdighed for Dynastiet." Imidlertid 
stolede han ikke alt for meget paa, at Christian August 
vilde optræde saaledes, ikke fordi han ansaa hans Ord 
for hyklede, hvad de ikke vare, men fordi han mente, 
at Prinsen var modtagelig for nye Indtryk, som hurtigt 
kunde ændre tidligere Ideer. 

Da der skulde sendes en Gesandt til Stockholm, 
valgte Kongen, efter at Baron Oxenstjerna var kommen 
hertil som Repræsentant for Sverig, efter Bernstorffs 
Raad dennes Svoger, Grev v. Dernath, tH sin Repræ- 
sentant i Sverig. Vi have set Greven virke i Holsten 
som Mellemmand mellem Regeringen og Bemadotte. 
Det var de Evner, han havde lagt for Dagen i denne 
Stilling, som skaffede ham Svogerens Anbefaling. 

V. Dernath skulde bevidne den nye svenske Tron- 
følger den danske Regerings Venskab, Agtelse og 
Tillid; men han maatte ikke indtage et fortroligere 
Forhold til denne end til den øvrige Kongefamilie; 
til Kongen, Dronningen og Enkedronningen havde 
han Breve med fra den kongelige Familie i Kjøben- 
havn. V. Dernath skulde i det hele være beskedent til- 
bageholdende „som det sig en Minister af 2. Rang 
ved et venskabeligt Hof anstaar," derimod iagttage og 
studere, hvad der foregik med Hensyn til Regerings- 
forandring og indre og ydre Anliggender. Derfor 
blev det ham udtrykkeligt paalagt ikke at blande sig 
i Intriger af nogen Art, som f. Eks. med Hensyn til Tron- 
følgen. „De skal ikke danne Parti for Kongen, 
kun observere." 

Da V. Dernath kom til Stockholm, spillede allierede 
den russiske General Suchtelen, der straks efter Freden 
i Frederikshamn var sendt til Stockholm, om end 

ikke med nogen diplomatisk Karakter, kun som officiel 
Rejsende, en stor Rolle i Stockholmerselskabet. Den 
lille uanselige Personlighed, der var saa overordentlig 
indtagen i svensk Litteratur og Kulturliv, førte Hus 
i Stockholm, hvor Eliten af Stockholms fremragende 
Mænd samledes. Christian August troede, at Suchtelen 
stod bag ved de Intriger, der spandtes mod ham i 
Stockholm, eftersom den russiske Afsending i særlig 
Grad var fortrolig med Greverne Ruuth og Armfelt, 
hvilke Christian August betragtede som sine største 
og farligste Avindsmænd. 

Christian Augusts Stilling i Sverig anfægtedes dog 
ikke ved, hvad der muligvis smededes mod ham i det 
russiske Hjem. v. Demath, som ikke maatte træde i 
fortroligt Forhold til Carl August, som han hed i 
Sverig, ja endog maatte aflevere Svarene paa de Breve, 
Christian August skrev personlig til Kong Frederik, 
til det svenske Udenrigsministerium for af det at 
blive besørgede til Prinsen, meldte hjem, at Prinsens 
Popularitet øgedes fra Dag til Dag paa Grund af det 
antirussiske Sindelag, han ved alle Lejligheder lagde 
for Dagen. Dette var sandt. Den store Masse af 
Befolkningen i Sverig havde sine Øjne drejede mod 
Øst, mod Finland, og intet var i Stand til at skænke 
den norske Prins Plads i deres Hjerter, som det, at 
han lige over for Rusland var ligesaa svensk som 
nogen i Befolkningen. Christian August fik Held til 
at bibringe Svenskerne Visheden herfor. Og det i den 
Grad, at Piaten og Adlersparre forstemtes derover. 
Den sidste holdt det endog slet ikke ud. Der var kun 
gaaet fire Maaneder efter Christian Augusts Ankomst 
til Sverig, saa vilde han bort fra Regeringen, tilbage 
til Wårmland, til en administrativ Post for at ruge 

over de Planer, som han maatte tilstaa for sig selv, 
denne Gang vare mislykkede. 

V. Dematli kom i den bedste Forstaaelse med den 
svenske Regering. Men der var et Punkt, med Hensyn 
til hvilket ingen Samvirken var mulig mellem Rege- 
ringerne i Stockholm og Kjøbenhavn. Det var med 
Hensyn til Handelsfriheden og Fortolkningen af Kon- 
tinentalsystemet. 

Der var paa denne Tid indtraadt et rentud blomst- 
rende Handelsliv ved alle nordiske Kyster, hidført af 
de amerikanske Skibe og det Licencesystem, som 
Christian August havde gjort Brug af. Da det var 
gaaet saa godt i Norge, havde de amerikanske Skibe 
og alle de Fartøjer, der bleve neutrale paa samme 
Maade som disse, søgt Adgang til andre Havne, til 
Gøteborgs og Tønnings, og da det ogsaa gik godt paa 
disse Steder, strømmede nu fra England hele Flaader 
af saakaldte amerikanske neutrale Skibe til de nordiske 
Farvande, hvor de lossede uhjnre Ladninger af Kolonial- 
varer i Tønning, i Gøteborg, i Svensk Pommern, hvor 
de modtoges med Kyshaand, ja, i St. Petersborg, 
hvor ingen var gladere over disse velkomne neutrale 
Varer end Czaren selv. 

Ingen kunde rigtig gøre sig Rede for, hvorledes 
denne oplivende, de nordiske Lande omslyngende og 
fortryllende nye Søfarts- og Omsætningsperiode egent- 
lig var fremkommen. Frederik VI havde Følelsen af, 
at der var noget galt paa Færde, skønt han omhygge- 
lig lod alt beslaglægge, som bevislig var af engelsk 
Oprindelse. I hvert Fald stod denne neutrale Handel, 
som Sverig vilde have Frederik VI til at benytte, og 
som han heller ikke endnu vilde berøve Norge og 
Sjælland, i skrigende Modsætning til den Handelspolitik, 

de Franske gjorde gældende ved Elben. Fra Aarets 
Begyndelse var der taget meget strenge Foranstalt- 
ninger netop mod Amerikanerne fra den franske 
Grænse langs Hollands og den nordtyske Kyst til 
Elben. I Henhold til det kendte Milanodekret af 1807 
erkendtes de saakaldte amerikanske Skibe hverken 
som amerikanske eller neutrale. De franske Told- 
myndigheder ved den holstenske Grænse truede med 
en Toldkordon langs den danske Grænse lig den, der 
fandtes ved Kysten i Vest lige til Elben, hvis Kongen 
ikke standsede Udlosningen af Kolonialvarer i Tønning, 
deres Ophobning i Holsten og derpaa følgende Ind- 
smugling i Tyskland. 

Kongen blev nødt til at underordne sig et helt 
andet System i Holsten end det, Sverig vilde have 
ham til at erkende ved Øresund. Han standsede den 
amerikanske Handel paa Tønning, skabte nye Myndig- 
heder til at undersøge Oplagene i Holsten og efter- 
forske deres Oprindelse og bønfaldt den franske Rege- 
ring om ikke at tage nye Bestemmelser med Hensyn 
til Toldforanstaltninger i Hansestæderne, før den havde 
konfereret med dens danske Allierede derom. 

Efterhaanden lededes han til blindt at underordne 
sig i Holsten, hvad de franske Myndigheder fandt for 
godt at ønske og det især efter, at det store Arme- 
korps, som Napoleon efter Krigen med Østerrig sendte 
til Elbens Udløb, begyndte at ankomme. 

Thi dette var den store Begivenhed, som mere end 
nogen anden foruroligede Kongen og stemte ham til 
blind Lydighed mod Kejseren. Marechal Davout, 
Hertug af Eckmtihl, kom til Nedre Elben for at over- 
tage Bemadottes tidligere Post. Ligesom sin For- 
gænger skulde han holde Øje med Magterne i Nord 
og Øst og sende Spejdere ind i deres Lande, men 

ganske særligt fik han til en Begyndelse Kontinental- 
systemets Opretholdelse til Opgave. Hans Korps be- 
stod af 3 store Divisioner. Den ene, Morand, fik Ophold 
i Hamburg, hvor Fyrsten ogsaa fik sit Hovedkvarter, 
den anden i Hannover, den tredje i og om Magdeburg. 
Fyrsten blev som en Slags Overmyndighed for Told- 
opsynet ved den nordtyske Kyst. Han fik Befaling 
til at forstærke Toldstederne og Vigilancen med Sol- 
dater og fik Ret til at konfiskere engelske Varer, hvor 
han fandt dem, i Land, i private eller offentlige Byg- 
ninger, paa Vogne under Befordring eller hvor 
som helst. 

Kongen kunde ikke godt aabenlyst bekende sig til 
et andet Handelssystem ved Øresund end ved Elben, 
men paa den anden Side kunde han ikke opgive den 
neutrale Handel i Norge og paa de danske Øer, saa 
længe Rusland tog sig af den og endog of&cielt be- 
skyttede den, som det paa denne Tid begyndte at 
gøre. Desuden benyttede Napoleon selv paa denne 
Tid engelske Licencer og tillod de hans Befaling under- 
lagte Lande under visse Omstændigheder ogsaa at 
gøre det. 

Hvad Sverig tillod sig, var dog mere end at handle 
med Amerikanerne. Det stod aabent i Forhold til 
England, havde efter Freden i Paris ikke brudt med 
Havets Hersker. Englænderne havde Handelsoplag i 
Gøteborg og Svensk-Pommern. Derhos paastod den 
svenske Regering vedblivende, at de i Frederikshamn 
erholdte Lempelser med Hensyn til Fastlandssystemets 
Pligter vare den hemmeligt tilstaaede af Frankrig 
trods det, at en Paragraf i Parisertraktaten gik i mod- 
sat Retning. 

Det forholdt sig dermed saaledes, at den franske 
Udenrigsminister for at faa de svenske Underhandlere 

til at underskrive havde stillet nogle Soulagements i 
Udsigt. Men den unge begavede, dog noget flygtige 
Lagerbjelke, der meget mod sit Ønske efter Freden 
maatte forblive i Paris som Gesandt ad interim, havde 
lagt mere i disse Ord og andre Udtalelser, end de 
kunde bære. Han havde i Depecher til Stockholm 
talt om franske Løfter eller Engagements og indgav 
den svenske Regering Forhaabninger om endog be- 
tydelige Indrømmelser fra Frankrigs Side. 

Man kunde selvfølgelig ikke i Kjøbenhavn vide, om 
der virkelig laa noget sandt til Grund for dette, men 
de Forespørgsler, man i den Anledning havde gjort i 
Paris og hos den franske Gesandt Didelot, ledte ikke 
til nogen Oplysning derom, og da den franske Legations- 
sekretær Desaugiers i Kjøbenhavn i Marts Maaned af 
den franske Regering blev sendt til Stockholm for at 
repræsentere Frankrig der, til en virkelig Gesandt blev 
udnævnt, forsikrede han den danske Udenrigsminister 
om, at hans Listrukser bød ham i Stockholm at fordre 
Kontinentalsystemet fulgt efter dets strenge Forskrifter 
og uden Modifikationer. 

Kongen turde da ikke stille sig ved Sverigs Side i 
Handelspolitiken, som Kabinettet i Stockholm anmodede 
ham om gennem v. Dernath. Men han vilde heller 
ikke i den Sag tage Stilling mod Sverig. Han bad 
baade Bernstorff og v. Dernath om å tout prix at und- 
gaa dette, at lukke Øjnene for Sveriges Handel 
med Englænderne og at betragte dets Forsyndelser 
mod Fastlandssystemet som sig ganske uvedkommende. 

Forholdet til Sverig blev saa godt, som det under 
disse Omstændigheder var muligt. Sverig stolede 
stadig paa Kejserens Yndest og Støtte, haabede endog 
paa at kunne vinde hans Bifald til Norges Erhvervelse 
ved at tilbyde Christian Augusts Formæling med en 

fransk Prinsesse. Der smededes paa denne Tid over- 
alt Planer om dynastiske Forhold i Norden. De to 
sønneløse Konger og den ugifte og svagelige Tron- 
følger indbød dertil. I disse Fremtidsberegninger 
traadte i Foraaret 1810 Prins Christian Frederik ind 
med en Berettigelse som ingen Sinde før. Dronningen 
havde nemlig dette Foraar ikke faaet noget Barn som 
i 1808, hvoraf man i Almindelighed drog den Slut- 
ning, at den unge Prins, der havde en Søn, var 
lovhjemlet Arving til Danmarks og Norges Trone, 
og at der ikke kunde disponeres over disse Riger med 
Forbigaaelse af ham. 

De nordiske Stater, som med saa megen Spænding 
ventede paa den Afgørelse, der i Paris vilde blive 
truffen om de brændende Hånd eisanliggender og andre 
svævende Spørgsmaal, fik en egen Lejlighed til at 
tale deres Sag og indvirke paa den kejserlige Dom, da 
der skulde sendes ekstraordinære Gesandter til Paris 
for at lykønske Kejseren til hans Formæling med den 
østerrigske Brud. Begge Riger valgte fremstaaende 
Personligheder, som forenede politisk Erfarenhed og 
Dygtighed med repræsentative Evner. Sverig sendte 
den fra Krigen med den russiske Hær i Norrland be- 
kendte dygtige General Wrede. Frederik VI valgte 
Underhandleren fra Jonkoping, Niels Rosenkrantz, den 
øvede norske Diplomat, som alt i 1808 havde været i 
Frankrig og havde faaet en stor Mængde Løfter af 
Kejseren med Hensyn til Skadesløsholdelse for de 
franske Troppers Forplejning. 

Rosenkrantz, som under sit Ophold i Frankrig blev 
udset til at afløse Bernstorff som Udenrigsminister, 
hvorom straks det nærmere, var rejst før Wrede og 
havde vidtrækkende, intime Instruktioner. 



N 

Først skulde Rosenkrantz ved Lejlighed minde om 
de Ofre og Lidelser, den franske Alliance havde for- 
aarsaget Norge og Danmark, uden at Kongen havde 
faaet en eneste Sou for sine Udlæg eller nogen som 
helst politisk Fordel. Og han skulde gøre opmærksom 
paa, hvad der alt forud var paalagt Gesandten i Paris, 
Dreyer, at forebringe for den franske Regering, at 
Kongen vilde sætte overordentlig Pris paa at faa 
Lauenburg tilstaaet. Efter Krigene i Tyskland havde 
Kejseren haft en Mængde tysk Land at raade over. 
Det var uddelt med rund Haand. Selv Sverig havde 
faaet sin Part (Svensk Pommern) ; men Danmark havde 
intet erholdt. Lauenburg var tillige med Hannover 
indlemmet i det nye Kongerige Westphalen. Dernæst 
skulde Rosenkrantz mere indgaaende søge at komme 
til en Meningsudveksling om Forholdene ved Nedre 
Elben. Disse foruroligede Regeringen i Kjøbenhavn 
alvorligt. Der var ikke endnu taget nogen Bestemmelse 
om Hamburg og Ltibeok. Derimod svirrede der Rygter 
om i Luften, som meldte, at Kejseren vilde bringe 
dem afgjort ind under fransk Dominium. Det vilde 
blive et dræbende Slag for Holsten og for Danmarks 
Handel ad Landvejene. 

De nordiske Anliggender syntes paa denne Tid for 
Kongen kun at staa i anden Række. Tilstandene ved 
Elben vare et Livsspørgsmaal for ham. Men Rosen- 
krantz blev dog nøje instrueret om Kongens Stand- 
punkt med Hensyn til de 3 nordiske Rigers Forening, 
da denne Sag var oppe i den franske Politik. Den 
franske Gesandt i Kjøbenhavn, Didelot, havde beskæfti- 
get sig meget med dette Spørgsmaal og anbefalet dets 
Løsning til Regeringen i Paris. Hvad Rosenkrantz 
skulde sige var, at Kongen ikke vilde optage denne 
Sag nu, hvorvel den var let gennemførlig ved et 

Familiearrangement mellem de nordiske Fyrstehuse, 
selv om Rusland satte al den Modstand imod et saa- 
dant, som var at vente. Kongen var paa denne Tid 
øjensynlig ked af de nordiske Forviklinger og havde 
Afsmag for de efter hans Mening halvt revolutionære 
Tilstande i Sverig, Christian August havde maattet 
underordne sig. Naar det var Tilfældet, at Frankrig 
vilde sætte Projektet om Nordens Enhed i Værk, blev 
Sagen en anden. I saa Fald skulde Rosenkrantz gøre 
opmærksom paa den Nytte, det kunde være for JFran- 
krig, at der i det nordlige Europa fandtes en Stat, og 
særlig en Søstat, der kunde danne en Barriere mellem 
England og Rusland, men han skulde tillige sige, at 
Kongen ikke vilde overtage Herskerstillingen i Norden, 
uden han fik Magt. Han vilde aldrig modtage Sverigs 
Trone paa Betingelser, der gjorde ham til Nationens 
Slave. Han vilde ikke lade sig paalægge, men selv 
paalægge Love. 

Næppe var Rosenkrantz rejst, før det meldtes, at 
Kejser Napoleon for Alvor havde taget de nordiske 
Anliggender op til Drøftelse. Kongen var glad over, 
at Rosenkrantz var paa Vej til Paris. Indtil denne 
havde naaet sit Bestemmelsessted, og man fra ham 
havde hørt, hvad der var mødt ham i Paris, var der 
intet andet at gøre herhjemme end at holde det gode 
Forhold til Frankrigs herværende Repræsentanter ved- 
lige saa godt som muligt. Men vor Repræsentant i 
Hamburg, Chargé d^affaires Rist, var ved at spolere 
det ved Grænsen. Han indlod sig i en skriftlig Dis- 
kussion med de franske Myndigheder om deres For- 
tolkning af Begrebet Kolonialvarer. Dette gav An- 
ledning til Bernstorffs Afskedigelse som Udenrigs- 
minister; thi han havde støttet sin Underordnede Rist, 
medens det for Kongen ikke kom an paa, om de Franske 

fortolkede Begreberne rigtigt eller galt, men kun paa, 
hvorledes de fortolkede dem, da deres Fortolkning 
skulde være Lov for os. 

Det var i Slutningen af April, at han og hans Broder, 
Direktøren, der fulgte ham, efter længere Tids For- 
handling med Kongen søgte deres Afsked og fik den, 
og der er ingen Tvivl om, at denne Afgang, som 
Christian Bernstorff fik under Paaskud af Sygelighed, 
for ham var en længe eftertragtet Befrielse fra et Em- 
bede, der til sidst var ham ganske utaaleligt. Alt fra 
1807 af havde han været forstemt, og den utrolige 
Ordning af alle Statsforhold eller rettere Mangel paa 
Ordning havde bragt ham til Fortvivlelse. Han var 
kun Kongens Sekretær for en Del af de udenrigske 
Anliggender, og Følgen havde været de store politiske 
Nederlag i 1808 og 1809. 

Christian Bernstorff vedblev efter Afskedigelsen at 
lede de udenrigske Anliggender, til Rosenkrantz kom 
hjem fra sin Frankrigsrejse. Havde han hidtil egentlig 
ikke været mere end Kongens Sekretær, blev han det 
end mindre nu. Han udtrykte nøjagtig selv i Brevene 
til sin Svoger v. Demath kun Kongens Villie, men gjorde 
det loyalt, samvittighedsfuldt og undertiden ikke uden 
Lune. 

Det var en bevæget Tid, som oprandt efter hans 
Afskedigelse. Anledningen til Napoleons forandrede 
Holdnijig var væsentligst det russiske Kabinets Hold- 
ning. Czar Alexander var forstemt i Anledning af 
det østerrigske Ægteskab, og han vilde ikke vise de 
amerikanske Skibe bort fra sine Havne, saa lidt som 
han vilde beslaglægge andre Varer end utvivlsomt 
engelske. Sverig fulgte Eksemplet, ja gik videre. Det 
vilde ikke engang afvise engelske Skibe, før det havde 
sin Tilførsel med egne Skibe saaledes ordnet og sat i 

Gang, at fremmede Skibe kunde undværes. Vi fik for 
det første kun at høre, hvorledes Kejseren optraadte 
i Sverig. I Maj Maaned fik Desaugiers i Stockholm 
Befaling til at forlade Stockholm, hvis Sverig ikke 
brød med England, og til Gesandt i Stockholm ud- 
nævnte Napoleon den hensynsløse Baron Alquier, hvem 
han ansaa i Stand til at holde Sverig til Lydighed 
under Systemet. Dennes Rejse blev dog foreløbig op- 
sat, til Resultatet forelaa af den Opfordring, Desaugiers 
skulde rette til Regeringen i Stockholm. Paa samme 
Tid tænkte Napoleon paa at faa Tronfølgerspørgsmaalet 
i Norden endelig afgjort til sin Fordel. Frederik VI 
var den eneste Hersker i Norden, han var tilfredsmed. 
Han var stemt for at lægge ogsaa Sverig ind under 
hans Scepter. Den 18. Maj meddelte Bernstorff paa 
Kongens Vegne v. Dernath, at adskillige Indicier tydede 
paa, at den franske Regering ikke længer var lige- 
gyldig for Nordens Anliggender, men begyndte at er- 
kende, hvorledes en Forening af de nordiske Riger 
vilde gavne dens Position i Norden. Og en to Dage 
senere skrev Bernstorff til v. Dernath, at der vel ikke 
endnu var sket noget direkte Skridt til Dreyer fra den 
franske Regering, men at det nu var vist, at Frankrig 
vilde sætte en Forening af de tre nordiske Riger 
igennem ved Familiearrangementer, og at Alquier med 
Hensyn hertil vilde faa Instruktion og Opgave. 

Saaledes stod Sagerne, da Efterretningen om Christian 
Augusts pludselige Død i Skaane den 28. Maj fremkaldte 
almindelig Bestyrtelse og strammede alle Forhold til 
en Krise. Den nye Tronfølger havde maattet gøre en 
Rejse til Sverigs sydlige Provinser for efter Skik og 
Brug at fremstille sig for Befolkningen. Han havde 
været syg paa hele Rejsen, hvad hans Broder, Hertug 
Frederik Christian af Augustenborg, der havde en 

Sammenkomst med haYn i Ramløse, fik Lejlighed til 
at overbevise sig om; men Offentligheden lagde ikke 
Mærke dertil, og derfor virkede det saa meget mere 
betagende, at Prinsen under en Revue paa Quidinge 
Eksercerplads pludselig faldt af Hesten og døde. Der 
var det uhyggelige forbundet med dette Tilfælde, at 
ingen troede Døden indtraadt af naturlige Aarsager. 
Man havde, saa besynderligt det end lyder, i et helt 
Aar i Sverig troet Prinsens Liv efterstræbt. Man 
havde af den Grund ikke ønsket, at Prinsen, dengang 
han blev valgt, skulde rejse til Kjøbenhavn først; thi 
det svenske Folk troede dengang alt det onde, som 
tænkes kunde, om den danske Regering. Man fandt 
det endog af samme Grund betænkeligt i April Maaned 
dette Aar at lade ham rejse saa nær hen imod den 
danske Grænse ved Øresund, som Hensigten var. Til 
Afveksling frygtede andre for, at han skulde blive 
forgivet af de Partier, der vare ham fjendtlige, eller af 
det Hofparti, i hvilket Grevinde Piper, Overkammer- 
junker Fersens Søster, var Sjælen. Men paa Forgiftning 
troede alle. Og det mærkelige er den Kendsgerning, at 
Christian August selv troede, han var forgiven. Under 
Sammenkomsten med sin Broder betroede han denne, 
at han ansaa de Maveonder og den Sygelighed, han 
i det hele led af under Rejsen, for en Følge af Gift. 
Følgen heraf var, at Regeringen i Kjøbenhavn, som 
var den første, der sendte Budskabet om Christian 
Augusts Død ud i Verden, i Henhold til den Beretning, 
Hertugen af Augustenborg havde afgivet om sin 
Sammenkomst med Broderen, tillige meddelte de af 
Europas Hoffer, som den stod i intimt Forhold til, at 
Prinsen selv betragtede sig som forgiven af et Parti i 
Sverig, som vel var lille, men virkede meget aktivt i 
det skjulte, fordi det havde Ruslands Støtte. 

17 

Om den Sorg, Christian Augusts Død vakte i hans 
Slægt og hos alle hans Venner . og Tilhængere i de tre 
Riger, og om de rystende Begivenheder, som forefaldt 
i Stockholm, da hans Lig førtes derind, og Befolkningen 
øvede Selvjustits over Rigsmarskalk Fersen, i hvem 
den troede at se en af Prinsens Ulivsmænd, skal der 
ikke her tales. Derimod fæstes vor Opmærksomhed 
nu paa den politiske Bevægelse, Dødsfaldet foran- 
ledigede ikke blot i Sverig, der jo nu var kastet til- 
bage i den samme Usikkerhed med Hensyn til Frem- 
tiden, som havde mærket Tilstanden i 1809, men 
ogsaa i de andre Riger, hvor man mere eller mindre 
i den ene eller den anden Retning havde stillet For- 
haabninger til Christian August. I Sverig levede nu 
de gamle Partier op igen, dog i forandret Styrke. Det 
russiske Parti var næsten forsvundet, maaske fordi 
man vidste, at Hertugen af Oldenburg ikke vilde eller 
turde modtage den ham tiltænkte Krone. En Del af 
dette Partis Medlemmer havde sluttet sig til dem, der 
havde deres Øjne henvendte paa det danske Konge- 
hus, en Del havde forstærket det Gustavianske Parti, 
men i dette, hvortil de fleste Skaaninger paa denne 
Tid hørte, bemærkedes ogsaa mange Frafald til Gunst 
for det danske Kongehus, fordi man fandt Betænke- 
ligheder ved, saa affældig Kongen var, at vælge en 
10 Aars Pog til Efterfølger under Tidsforhold, der i 
den Grad tegnede til politisk Uvejr, som de nær- 
værende. 

Hvis Kong Frederik havde haft sine Ministre om 
sig, og han havde lyttet til deres Raad, som han i 
1809 en Tid havde ladet sig bevæge til, vilde Sverig 
rimeligvis for anden Gang have ligget for hans Fødder, 
for at benytte Christian August Billede fra 1809 igen. 
Thi Napoleon var gunstigere stemt for Kongen end 

nogen Sinde før, og der havde kun behøvedes et 
Ord for at faa ham til at optræde saaledes i Norden, 
at Sverig ikke vilde kunne være kommen uden for 
Spørgsmaalet om en nordisk Union. 

Men dette Ord turde Kongen ikke udtale. Han 
blev ræd ved Situationen, som han ofte blev, naar en 
imødeset Situation, selv en eftertragtet, pludselig ind- 
traadte. Bernstorff, der jo var den eneste af Mini- 
strene, der forhandlede den politiske Situation med 
ham og næppe engang som Eegel mundtligt, maatte 
bede v. Dernath om at standse den Agitation for 
Kongens Valg, han straks havde begyndt, og noget 
Ord til Paris turde Kongen ikke sende, skønt han 
som Motiv for Ordren til v. Dernath lod Bernstorff skrive, 
at Kongen ikke havde rigtig Kendskab til Napoleons 
ViUie. 

Paa anden Maade optraadte den svenske Regering. 
Adlersparre var da traadt ud af Statsraadet. Han 
havde ikke modtaget et Embede i Wårmland, som 
han havde ønsket, derimod var han bleven Lands- 
høvding i Skaraborg Len med Sæde i Mariestad. Men 
han var ikke rejst bort fra Hovedstaden, da Budskabet 
om Prinsens Død indtraf, og straks gik han til Kongen 
for at anbefale Prinsens ældre Broder, Hertug Frederik 
Christian af Augustenborg, gift med Kong Frederiks 
Søster (Struenses Datter), til svensk Tronfølger i Stedet 
for den afdøde. Han angav som Grund, at Nord- 
mændenes Følelser for Christian August formentlig 
let kunde overføres til dennes Broder, men den egent- 
lige Grund var dog nok den officielle Oppositions- 
stilling, som Hertugen indtog til Kongen i Anledning 
af dennes de Augustenborgske Arverettigheder for- 
menthg krænkende Afgørelse, som var truffen 1806 
ved Holstens Indlemmelse i Monarkiet. Adlersparre 

vilde have en Mand, som først og fremmest var villig 
til at løsrive ' Norge fra Danmark. Kongen bifaldt 
Adlersparres Forslag, samlede et Statsraad næste Dag, 
og der blev Kandidaturen anerkendt, dog af en Grund, 
der stod i tilsyneladende Modstrid med Adlersparres 
Ønske. Kongen anbefalede ham nemlig, fordi han 
hørte til det danske Kongehus, og Napoleon havde 
udtalt Ønsket om en Forening af de to Kongehuse. 
Straks efter dette Statsraad ^ afgik der to Kurerer til 
Paris med Duplikater af en Skrivelse til Napoleon 
om Hertugens Valg. 

Der savnedes nu ikke i Kjøbenhavn Interesse for 
Tronfølgerspørgsmaalet i Sverig. Ministrene, og denne 
Gang særlig Schimmelmann og Frederik Moltke, der 
ogsaa var ved at blive Minister, kom i stærk Bevægelse 
ligesom alle andre Medlemmer af det nordiske Parti, 
men Ministre betød jo ikke dengang det samme som 
Statsraadsmedlemmer ; de havde i hvert Fald ikke let 
Adgang til Kongen i almindelige politiske Ærinder, 
og Kongen lod sig i denne Tid ganske beherske af 
sin Ulyst til at blive Konge i Sverig. Hvad der var 
vederfaret Christian August i Sverig, og særlig hans 
Død, havde forøget denne Ulyst stærkt. Han bad 
Bernstorff sige v. Demath, at han selvfølgelig maatte 
overtage Kronen i Sverig, hvis Napoleon vilde have 
det, men saa kunde han ogsaa stille sine Betingelser, 
Og han vilde kun lade sig gøre til Konge, naar 
Napoleon saa at sige indsatte ham paa sit Ansvar. I 
Brevene til v. Demath udtrykte Bernstorff Kongens 
Tanker saaledes: Kongen vilde ikke lægge nogen 
personlig Interesse ind i Sagen, kun optræde som 
Napoleons Redskab og være lydig mod denne, hvis 
hans Ønsker gik i Retning af, at han skulde være 
Konge i Sverig. Derfor skulde v. Dernath indskrænke 

sig til at lovprise Ideen om de tre Kroners Forening 
og opmuntre dem, der sværmede for Ideen, men han 
skulde gøre det indirekte, ikke paa nogen officiel 
Maade. Og han maatte aldeles ikke lade nogen ane 
Kongens virkelige Standpunkt, som var det, at han 
var langt fjernet fra at ønske en Krone, som var for- 
bunden med overordentlige Besværligheder og Pin- 
agtigheder, men at han var viUig til at ofre sig, naar 
det var Napoleons Villie, at han skulde modtage den, 
og den gaves ham paa saadanne Betingelser, at han 
kunde kontrollere den Bygning, der skulde rejses. 

I Paris fik de dansk-norske Gesandter, Rosenkrantz 
og Dreyer, ingen forandrede Instruktioner i Anledning 
af Dødsfaldet i Sverig. Rosenkrantz havde i den 
Instruktion, han havde medbragt, kun Ordre til, naar 
han adspurgtes, at anbefale de nordiske Rigers Union. 
Han fik ikke Paalæg om at være mere aktiv. Tvært- 
imod. Udenrigsministeriets Breve til Paris efter Christian 
Augusts Død bar, ligesom de til Sverig, Præget af, at 
Kongen var bange for at udtale noget Ønske, der 
kunde føre ham ind i Forhold, han ikke længtes efter. 
Derved kom den franske Kejser til at mangle det 
Grundlag, der kunde have forvandlet hans gode Stem- 
ninger for Frederik VI til Beslutninger. 

Kongens Ulyst forspildte saaledes alle de Chancer 
for en nordisk Union, som fremragende Mænd i 
Kjøbenhavn brændte af Begærlighed efter at benytte.. 
Men i Sverig var Almenheden ingenlunde begejstret 
over det Forspring, dens Regering havde vundet i 
Paris. Adlersparres Kandidat behagede ikke. Han 
havde aldrig været Officer, var derimod noget af en 
Videnskabsmand og stod i Danmark og Norge over 
det lærde Skolevæsen. De Svenske vilde ikke have en 
saadan Ludimagister, som de kaldte ham, til Konge, 

men derimod en Kriger. Utilfredsheden var derfor 
omtrent lige saa stor i det ene nordiske Rige som i de 
andre, da Tronfølgersagen pludselig fik en uanet Ven- 
ding derved, at en Mand i Paris greb ind, og en Mand, 
som ikke blot kunde byde Svenskerne, hvad de vilde 
have, men som ogsaa havde Magt til at sætte sin 
Villie igennem, fordi han bedre end nogen i Norden 
forstod at spinde Intrigens Traade. 

Denne Mand var Bernadotte, som, siden vi sidst 
forlod ham, havde levet, misfornøjet med Tidsfor- 
holdene, paa sit Landsted la Grange, Syd for Paris, 
midt imellem denne By og Fontainebleau. Kejseren 
vilde vedblivende have ham bort fra Frankrig, og han 
havde til sidst maattet bekvemme sig til at modtage 
den Post som Præfekt i Rom, uden for Hær og Admini- 
stration, hvilken han afskyede og betragtede som en 
forgyldt Landflygtighed. Han fik i Juni Maaneds 
Midte Tilladelse til at gennemgaa med sin Familie 
en 14 Dages Badekur ved Plombiéres, efter hvilken 
Tid han skulde være beredt til at følge Kejserens Be- 
stemmelser. 

Han opholdt sig i Anledning af denne Sag i Paris, 
da Efterretningerne fi:a Norden kaldte hans Minder 
fra Elben til Live igen, og man vil kunne fatte, hvad 
Indtryk det gjorde paa ham, da en gammel Husven, 
en krigshistorisk Forfatter, General Grimoard, en Aften 
under et Besøg meddelte ham, at et Parti i Sverig 
ønskede ham til Kronprins, og at der fra dette Parti 
var kommen en Afsending til Paris. Vel var Ved- 
kommende, som Grimoard forklarede, ikke egentlig 
sendt af Partiet, det var en Løjtnant, sendt som 
Kurer til den svenske Gesandt i et andet Anliggende, 
men han var dog nok bemyndiget fra et Parti i Stock- 

holm til ved denne Lejlighed at virke for Partiets 
Ønske. 

Bemadotte blev lutter Øre ved denne Meddelelse, 
spurgte, hvor Grimoard havde Nyheden fra, og hvad 
han ellers vidste derom. Den Adspurgte svarede, at 
han havde Nyheden fra den svenske Generalkonsul 
Signeul, som han tilfældig havde truffet i en Boglade, 
men at han ikke vidste andet om Sagen, end hvad 
han havde berettet. Fyrsten blev nu meget opsat 
paa at faa noget mere at vide om denne interessante 
Affære og bad Grimoard om i al Hemmelighed at ud- 
forske Sammenhængen, hvad denne lovede at gøre 
Morgenen efter. 

Hvad Bemadottes Husven havde berettet, var om- 
trent det, som var passeret. Af de to Officerer, som 
vare rejste med de før omtalte Duplikater af den 
svenske Depeche, var den ene den 29-aarige Løjtnant 
og Baron Otto Morner, som hørte til dem i Sverig, der 
ønskede en fransk Marechal til Tronfølger, og særlig 
var stemt for Bernadette. Han havde været et Aar 
i Paris før (1803 — 4), var kommen i Venskabsforhold 
til den senere som Geograf saa berømte Topograf- 
officer Lapie foruden til andre betydehge Personlig- 
heder. Da han nu (i 1810) havde afleveret sin Depeche 
til Lagerbjelke, drøftede han med sine franske Venner, 
hvilken Marechal Sverig bedst kunde være tjent med 
til Konge. Hans Forkærlighed for Bernadette led 
iiigen Skade i disse Samtaler, og den blev i højeste 
Grad støttet af den svenske Generalkonsul eller 
Handelsagent i Paris Signeul, hvem han kendte fra 
Sverig og derfor ogsaa raadspurgte. 

Denne foretagsomme og duelige, men meget intri- 
gante Mand var født i Sverig og var Student fra 
Upsala, men han hørte til en indvandret fransk;. 

Huguenotfamilie og havde i den franske Revolutions 
første Tider levet i Paris — en kort Tid dog i Eng- 
land — i underordnede Stillinger ved det svenske 
Gesandtskab. Senere havde han været hjemme i Sverig, 
var først 1809 efter Regeringsskiftet paa ny kommen 
til Paris som Generalkonsul og Handelsagent, havde 
medvirket ved Fredsforhandlingerne i Paris, men 
under dem fattet en heftig Uvillie mod Lagerbjelke, 
med hvem han senere levede i et næsten aabent Fjend- 
skab. Signeul var fuldblods Jacobiner, kendte Berna- 
dotte godt og saa i Tankerne alt, hvad der kunde 
vanke for ham selv, hvis han blev i Stand til at 
medvirke til denne Fyrstes Valg i Sverig. Han 
bad Mørner om ikke at tale et Ord om Sagen til 
Lagerbjelke, saa skulde han (Signeul) nok gaa ham 
til Haande. Da Grimoard efter Bernadottes Ønske 
søgte Signeul, var denne en saa god Tolk for det, 
Mørner havde paa Hjerte, som nogen kunde være, og 
Signeul paatog sig efter Ønske at arrangere et Møde, 
ved hvilket Grimoard som tilfældigt kunde komme 
sammen med Mørner, og uden at denne fik noget at 
høre om, hvilke Forbindelser Grimoard havde. 

Ved dette Møde, som fandt Sted den 24. Juni, 
underkastedes Mørner et skarpt Forhør. Bernadettes 
Ven kom nu til at forstaa, hvorledes Sagen hang 
sammen, at Mørner ikke var Agent for noget Parti, 
at der overhovedet ikke eksisterede noget Parti, der ud- 
trykkelig havde Bernadettes Valg til Maal, men kun 
et for Valg af en fransk Marechal, og at Mørners 
Ønske kun var helt privat at erfare, om Fyrsten var 
villig til at modtage Valget, naar han opfordredes 
dertil fra Sverig af. Sagen forekom nu Grimoard 
mindre højtidelig. Han fik heller ikke noget tiltalende 
Indtryk af Løjtnanten, der var lille og buttet uden 

vindende Væsen. Ikke desto mindre endte Mødet 
med, at Grimoard spurgte Løjtnanten, om iian havde 
Lyst til at hilse paa Bernadotte, idet han saa godt 
kunde skaffe ham Adgang. Dette Tilbud blev mod- 
taget og det fornødne aftalt for den følgende Dag, 
den 25. Juni. 

For Bernadotte var det aftalte imidlertid en Kilde 
til stor Tilfredshed og til store Forsætter. Han vidste, 
at der var Folk i Sverig, det være nu faa eller flere, 
som vare vel stemte for ham, og at Mørner var en af 
dem. Mere behøvede han ikke for at grunde en Valg- 
kandidatur og begynde en Valgagitation i stor Stil. 
Hvad han nu satte i Scene, var et Mesterstykke af 
højt udviklet Intrigekunst. 

Det var ham den mindste Kunst under Samtalen 
den 25. Juni at fastholde Løjtnanten i den Rolle, han 
ønskede, han skulde spille. Mørner begyndte med at 
sige, der var mange Folk i Sverig, der ønskede Fyr- 
stens Valg, og at han var en af dem. Han var altsaa 
disse Folks naturlige Repræsentant lige over for Fyr- 
sten. Fyrsten drøftede den fælles Sag med Løjt- 
nanten, spurgte, hvorledes Sagen stod i Sverig lige 
over for Kongen og Rigsdagen, og forklarede, hvad 
der burde gøres for den i Sverig. Der burde siges til 
det svenske Folk, at der ingen Vanskeligheder var 
for Fyrstens Overgang tU den lutherske Trosbe- 
kendelse, og at han satte saa stor en Pris paa det 
svenske Folks Agtelse, at han vilde føle sig smigret, 
om end kun nogle faa Stemmer bleve afgivne for ham 
paa Rigsdagen. Efter at have talt en Times Tid med 
Løjtnanten bød han ham Farvel med de Ord, at 
han skulde tale med Kejseren om Sagen. 

Disse Ord gav Mørner en Del at tænke paa, da han 
efter Mødet begav sig til Signeul for at gøre Rede 

for, hvorledes Samtalen var forløben. Men end mere 
forbløffedes han, da Grimoard snart efter traadte ind 
hos Signeul for at spørge fra Marechallen, om han 
ikke kunde faa noget skriftligt, et lille Memento eller 
saa, der kunde bevise Rigtigheden af det overordent- 
lige Anliggende, han havde at forelægge Kejseren. 
Dette syntes Mørner dog ikke om. Del forekom ham, 
at han ved at opfylde dette Ønske overskred det 
tilladeliges Grænser. Men de andre faldt nu over 
ham. Han kunde jo for Eksempel skrive et Brev, det 
har dog enhver Lov til at udtrykke sine Tanker i. 
Til sidst blev han overvunden. Der kom Papir og 
Blæk. Grimoard hjalp til ved Affattelsen. Udbyttet 
blev et Dokument, som, efter at være kommet i Kej- 
serens Hænder, i lang Tid vakte Moro i St. Cloud, 
hvor man antog, at Bemadotte var bleven Offer for 
en Mystifikation. 

Mørner blev imidlertid, efter at Grimoard havde 
fjernet sig, overvældet af en stor Sindsbevægelse og 
Uro. Han følte Trang til at betro sig til General 
Wrede, hvis Adjudant han engang havde været i 
Pommern. Generalen havde udført sit Lykønsknings- 
hverv og netop denne Dag haft Afskedsaudiens hos 
Kejseren. Mørner traadte bleg og forstyrret ind i 
Generalens Værelse, lukkede Døren i Laas efter sig 
^S S^^ sig mod Løfte om Tavshed til at fortælle, 
hvad der var foregaaet. Wrede blev overrasket ved, 
hvad han saa og hørte, og vilde ikke indlade sig 
alvorligt med Mørner. Men selve Sagen berørte ham 
ingenlunde ubehageligt. Han kendte Bernadotte godt, 
som han kendte flere Marechaller. Han var nemlig 
gift med en fransk Dame, havde levet meget i Paris 
og var fortrolig med Selskabslivet der. Han fik Lyst 
til at hilse paa Bernadotte, inden han rejste hjem. 

Den 26. Juni skulde Bernadotte tage Afsked med 
Kejseren i St. Cloud for dernæst at rejse til la Grange 
for at ledsage sin Familie til Plombiéres. Han gjorde 
den Dag intet Brug af MørnersBrev, meldte kun, hvad 
der var hændt ham, i al Overfladiskhed for at opfylde 
en tjenstlig Pligt. Thi han kunde, som han sagde, i 
en Sag som denne ikke foretage sig det mindste uden 
Kejserens Vidende og Villie, især da det kun var 
Kejserens Glans, der kunde bevirke saadanne Hen- 
vendelser til hans Underordnede som den, der nu helt 
overraskende var kommen til ham fra Sverig. 

Kejseren hørte med Ro paa, hvad Bernadotte for- 
talte, men ansaa ham for et Offer for Selvbedrag og 
bebrejdede ham hans Lettroenhed med Hensyn til, 
hvad en rejsende Svensker kunde faa i Sinde at sige. 
Nu havde han affærdiget to svenske Gesandter, der 
begge havde forebragt ham Sverigs Ønsker med Hen- 
syn til Tronfølgen, men der var ikke faldet et Ord 
om ham. I øvrigt tilføjede han til Bernadottes store 
Tilfredshed, at han havde sagt dem begge, at han 
ikke vilde blande sig i Tronfølgerstriden, og at han 
vilde have sagt det samme, hvis der var foreslaaet 
ham nogen anden Person end dem, der hidtil havde 
været bragte paa Bane. Dog vilde han ikke ønske 
Bernadotte, at man foreslog ham; thi Svenskerne vare 
efter, hvad han hørte, et uroligt og vanskeligt Folk at 
regere. 

Under Hjemkørslen fra St. Oloud var det Berna- 
dottes Hensigt uopholdelig at opsøge General Wrede. 
For at forberede en Sammenkomst med ham havde 
han, inden han tog til St. Oloud, sendt Generalen et 
Par kostbare Pistoler med venskabelig Anmodning fra 
sig om efter Hjemkomsten til Sverig at levere dem til 
Oberst Gustav Mørner til Erindring om de behagelige 

Dage i Lybæk 1806. Hvor belejligt var det ikke, at 
Wredes Vogn kom fra den modsatte Side i det Øjeblik, 
Bernadotte kørte ind i sit Hus i Paris. Wrede blev 
den første, som Bernadotte kunde meddele, hvor vel- 
villigt Kejseren havde stillet sig til hans Valg i Sverige 
og Wrede havde derfor ikke Brug for meget andet 
end Komplimenter og Forsikringer om, at han person- 
lig med Glæde skulde se Fyrsten paa Sverigs Trone* 
Hvad der iøvrigt passerede under den hjertelige Sam- 
tale, han havde med sin Gæst, vides ikke. Men et er 
vist, Generalen kan ikke have sagt det, Bernadotte 
meldte Kejseren at have hørt af Generalen. 

Efter Hjemkomsten til Landstedet den følgende Dag 
sendte Bernadotte nemlig Kejseren et Brev, i hvilket 
han indførte Wrede talende og lagde ham følgende 
Ord i Munden: 

„Da Kejseren bevilgede mig [altsaa Wrede] sin Af- 
skedsaudiens, maatte mit Sprog være i Overensstem- 
melse med det mig betroede Hverv. Det havde til 
Maal at bede hans kejserlige Majestæt om at omfatte 
Kongens Ønsker i Tronfølgerspørgsmaalet med Vel- 
villie. Det Ønske, jeg paa Kongens Vegne udtrykte, 
var dog, som jeg ved, ikke hans Hjertes Ønske, men 
det, som Omstændighederne havde paalagt ham. Siden 
den Tid have Sagerne taget en anden Vending. Den 
oflfentlige Stemning i Sverig har udtalt sig til Gunst 
for Deres Højhed [altsaa Bernadotte] for det Tilfælde, 
at Kejseren giver sit Minde dertil, og hvis jeg en 
anden Gang skulde faa den Ære at tale med Kejseren 
[Wrede antoges da rejst], er det i den Retning, jeg af 
mit Indre føler mig kaldet til at tale. Jeg beder 
Deres Højhed om at ville retfærdiggøre mig for Kej- 
seren, ifald De finder Anledning dertil, og sige ham, 
at efter at have fuldbyrdet min Mission som Ambassadør 

deler jeg mine Landsmænds Ønske om, at Kejseren 
vil skænke Deres Valg sin Beskyttelse." ^) 

Da dette Brev, med hvilket ogsaa Mømers Brev af 
25. fulgte, sendtes til Kejseren, havde Bernadette 
imidlertid mindre Brug for den strenge Sandhed end 
for, hvad der kunde gøre Virkning; thi han var da alt 
inde i Valgagitation. Straks efter Wredes Besøg 
havde han sat denne i Gang. Han kaldte Mørner, 
meddelte ham, hvor gunstigt Kejseren havde stillet 
sig til Sagen, bad ham om at rejse straks til Sverig 
og paalagde ham, hvad han burde gøre der, blandt 
andet tale med Kongen. Mørner rettede sig efter 
Fyrstens Ønske, lod sit tjenstlige Hverv og sine Rejse- 
penge hos Lagerbjelke i Stikken. Han var upaatvivlelig 
da Bernadettes Mand, skønt Forholdet til Fyrsten 
næppe var noget andet end det helt kammeratlige, 
der altid havde bestaaet mellem Fyrsten og den 
Mømerske Slægt, til hvilken Otto Mørner hørte i en 
noget afsondret Sidelinie. 

Ogsaa Signeul kastede sig nu ind i Agitationen paa 
Sverig, men nok saa meget Bernadette selv. Han 
havde jo sine Forbindelser i Hannover og Hamburg, 
der atter havde Forbindelser i Danmark og Sverig. 
Hans gamle berømte Efterretningskorps var vel endnu 
i Funktion under Davout. Men slige Korps skifte 
hyppigt Personale. Det fejlede ikke, at mange af 
hans gamle Tjenere stod til hans Eaadighed endnu, 
og da der nu var Udsigt til, at Korpset kunde leve 
op i ny Glans, hvis han kom til Sverig, var det ikke 
andet end rimeligt, at de, som saa ofte før havde 
gjort Tjeneste som Marechallens Øjne og Øren, nu 
søgte ind i Sverig for at se, hvad der foregik der, og 



^) Brevet er trykt i sin Helhed i Schinkels Minnen V. 367. 

udføre deres Part af Agitationen. For de Efterretninger^ 
de bragte, oprettedes der en Stafetlinie mellem Ham- 
burg og la Grange. 

Da Bernadotte begav sig til Badene, havde han 
Anledning til at være tilfreds. Thi hans Kandidatur 
var jo nu anmeldt. Den var startet paa en glimrende 
Maade i Løbet af et Par Dage. Og den tildrog sig 
hurtig al den Opmærksomhed, som Bernadotte kunde 
ønske. D^n 28. havde Kejseren Bernadottes Brev. 
Samme Dag var Udenrigsministeren indviet i Sagen; 
thi Wrede var ikke rejst. Han havde noget, han 
personlig vilde sige i Anledning af Besøget hos 
Bernadotte. Han henvendte sig derfor til Udenrigs- 
ministeren, Hertugen af Cadore. Følgen af dette 
Besøg var, at Kejseren lod en betroet Mand besøge 
Wrede for at faa Oplysninger om Stemningen i Sverig 
m. m. Tillige indviede Wrede den svenske Gesandt i, 
hvad der var foregaaet, og Lagerbjelke, der blev be- 
tuttet over, at et Projekt om Tronfølgen i Sverig 
kunde være forhandlet i Paris uden hans Vidende og 
Medvirkning, skyndte sig med i en Indberetning ikke 
at stille sig for afvisende til det. Kort sagt: Inden 
mange Dage beskæftigede hele den diplomatiske Verden 
sig med det nye Projekt, der tilmeldtes alle Kabinetter 
og ved sin Byrd i Paris, saa at sige under Kejserens 
Øjne, havde mange Betingelser for i Norden at kunne 
stille andre Kombinationer i Skygge. 

Det varede dog en god Stund, inden Virkningen af 
alt dette kunde spores i Sverig. Mørner, som rejste 
til Sverig Dagen efter den sidste Samtale med Fyrsten, 
kom først til Stockholm den 12. Juli; Wrede kom 
endog først den 23., efter at Stænderne vare traadte 
sammen. 

Imens indtraadte der en kendelig Forandring i Valg- 
bevægelsen i Norden, bevirket ved, at Ministrene i 
Kjøbenhavn fik Kongen i Tale angaaende deres Ønsker 
og fik Kongen til at gaa ind paa, at Christian Augusts 
nordiske Politik genoptoges med Anvendelse af de 
samme Midler, han havde anbefalet: Paavirkning af 
nordisk sindede Mænd i Sverig, en officiel Ambassade 
til Rigsdagen i Sverig og et aabent Tilbud om 
Unionen fra Kongens Side til den svenske Rigsdag. 

Det var dog først i de sidste Dage af Juni, at 
Kongen, bevæget ved Efterretninger fra Frankrig, af- 
gjort gik ind paa Planen, men saa vare til Gengæld 
alle Kræfter i de nordiske Kredse i Kjøbenhavn saa 
spændte og alt saa vel forberedt, at en betydelig 
Virksomhed i agitatorisk Øjemed hurtig kunde 
organiseres og sættes i Gang. Kaas, der var bleven 
Statsminister, arbejdede alt da under Kongen selv 
paa en nordisk Statsforfatning sammen med Gyllem- 
bourg Ehrensvård og tilkaldte Skaaninger, deriblandt 
vist alt nu den bekendte Munck af Eosenskjold fra 
Skaane, der endog havde et Slags Mandat til disse 
Forhandlinger fra den svenske Konge. Statsminister 
Schimmelmann optraadte som Pjeceforfatter, og foruden 
hans havdes der en Mængde andre Pjecer og Skrifter, 
deriblandt ogsaa et af den unge N. F. S. Grundtvig, 
færdige til Udspredning. 

Statsminister Frederik Moltke tog sig, som det synes, 
af den mere direkte Agitation. Jens Krag Høst og 
andre vare beredte til i det Øjemed at rejse til Stock- 
holm i). 



^) Se Aage Friis: Frederik VI og det andet svenske Tron- 
følgervalg 1810 i Historisk Tidsskrift VII Række I 311 
og flg. 

Hvad der betydeligt opildnede alles Mod, var, at 
der i Dagene efter den 22. koin Bud om, at der 
havde dannet sig en virkelig Stemning i Sverig for 
Christian Frederik. Det syntes i Virkeligheden saa. 
Den dygtige og utrættelige Oberst Skjoldebrand, som 
vi have set nærværende næsten alle Steder, hvor der 
foregik noget, havde forladt det russiske Parti og var 
— foreløbig i det mindste — bleven Partisan for 
Prins Christian Frederik. Og dette betød noget; thi 
Skjoldebrand havde en meget stor Indflydelse. Der 
stemte altid mange med ham. General Adlerkreutz 
havde saaledes Ord for stedse at følge Skjoldebrands 
Stemmegivning. Der var ogsaa blandt dem, der 
havde samlet sig om Kong Frederiks Valg, ad- 
skillige, der nu sagdes overgaaede til Prins Christian 
Frederiks Parti. Dernæst var Suremain, Kongens 
første Adjudant, som havde været, i Frankrig paa 
Missioner, en ivrig Tilhænger af Prinsens Kandidatur, 
som han særlig anbefalede Kongen og hans Om- 
givelser. Men, hvad der dog mest var Anledning til 
den pludselig opstaaede Stemning for Prinsen, var et 
Eygte, der spredte sig mellem 1809-Mændene i Sverig 
og fortalte, at Christian Frederik ikke havde noget 
højere Ønske end at blive Statholder i Norge og op- 
tage Christian Augusts Politik, det vil sige at rejse 
Norge og knytte det til Sverig. 

Dette Rygte er paaagtelsesværdigt, fordi det upaa- 
tvivlelig maa grunde sig paa noget, der ikke er 
urigtigt. Christian Frederik deltog ikke direkte i det 
andet Tronfølgervalgs Bevægelser. Der findes i hans 
Efterladenskaber ikke Spor af Indblanding deri. Men 
han talte med mange Svenskere, der kom til Kjøbenhavn ^). 



^) Se f. Eks. Memoires de Suremain S. 212. 

Og vist er det, at der i Danmark gaves Mænd, som i 
Lighed med norske, vi have omtalt, mente, at en 
norsk Frihedsrejsning maaske ikke vilde være nogen 
daarlig Politik, naar Sverig derved paa en velberegnet 
Maade blev lænket til Norge, gennem hvilket Bige 
Danmark maatte kunne komme med ind i Foreningen. 
Christian Frederik havde ganske afgjort intet mod at 
forene Norge med Sverig, naar han som dansk Tron- 
følger blev Hersker over de to Eiger^). 

Det er langt fra at være usandsynligt, at Prins 
Christian Frederik, hvis den Bemadotteske Agitation 
ikke var kommen til, til sidst vilde være gaaet af med 
Sejren ved dette Tronfølgervalg, hvor meget end Piaten 
og Adlersparre modarbejdede ham, og det Gustavianske 
Parti ønskede, at han skulde afspises med Hertug- 
dømmerne, for at der i Norden kunde blive Plads for 
Gustav V. Men om dette Spørgsmaal er det ørkesløst 
her at anstille Betragtninger. Det skal kun bemærkes, 
at hans fremskudte Stilling mellem Tronprætendenterne 
bevægede Statsmændene i Kjøbenhavn til at faa 
Kongens Samtykke til, at han opstilledes sammen med 
Kongen som officiel Tronkandidat fra Danmark-Norges 
Side. Saa kunde Svenskerne, hvis de ønskede en 
Union, faa den efter deres Ønske enten under Kong 
Frederik eller under Prins Christian Frederik. 

Den Efterretning, som bragte Kong Frederik til af- 
gjort at bøje sig for sine Statsmænds Ønsker, kom fra 
Rosenkrantz i Paris og indeholdtes i den Meddelelse, 
han gav om sin Afskedsaudiens hos Kejseren den 
17. Juni, altsaa adskillige Dage før Løjtnant Mørners 



^) Vidnesbyrd herom haves i tilstrækkelig Mængde i de 
danske Krigsarkivers Dybder, om end rigtignok for en lidt 
senere Tid. 

18 

Ankomst. Kejseren havde sagt ham, at han hverken var 
stemt for Prins Gustav eller for Prinsen af Oldenburg, 
at han fandt, det maatte være i Danmarks Interesse, 
at Sverig ikke kom under russisk Indflydelse, og at 
han vilde bifalde, hvad Danmark i Overensstemmelse 
dermed maatte finde nødvendigt at foretage sig. Han 
forstærkede endog sit Udsagn med den udtrykkelige 
Tilkendegivelse, at han, hvis Kongen skulde se Udveje 
til at forene Sverigs Krone med sin, vilde se dette 
med Tilfredshed. Det var nu ganske vist ikke just 
det, Kongen havde ønsket; thi det var jo kun et 
ganske passivt Samtykke ; men han lod sig dog bevæge 
til at optræde saaledes, som Kejseren mente, det var i 
hans Interesse at handle. Hvad der bidrog til hans 
Beslutning var ogsaa, at der paa denne Tid fremkom 
en officiøs Artikel i den franske Journal de Tempire, 
i hvilken Kong Frederik VI og Prinsen af Oldenburg 
betegnedes som de bedste, Sverig kunde vælge. Man 
forstod godt i Kjøbenhavn, at den sidste var nævnt 
for ikke at støde Czaren; thi Prinsen havde, som man 
troede at vide, frabedt sig Valget. 

Straks efter den 27. Juni skrev Bernstorff* nu til 
V. Dernath i Stockholm, at han kunde udtale sig 
aabent om Fordelene ved en Forening med Danmark, 
samt agitere lidt og danne Parti. Mere maatte han 
dog ikke gøre endnu; thi det var jo rigtigst at over- 
lade Eosenkrantz, som ved sin Hjemkomst fra Frankrig 
skulde overtage Udenrigsministerporteføljen, at indlede 
det officielle diplomatiske Felttog, som skulde føres. 
Derfor maatte v. Dernath ikke indlade sig paa Drøftelse 
af den nordiske Forenings Natur, kun sige, at haxi 
med Bestemthed vidste, at Kongen, hans Herre, vilde 
modtage Kronen, naar den bødes ham paa acceptable 
Vilkaar. 

Eosenkrantz ankom først den 5. eller 6. Juli og blev 
ikke glad over den Opgave, han skulde tage sig af, 
da han mente, det var for sent, og det desuden var 
forbundet med Vanskeligheder at faa det diplomatiske 
Grundlag for en saadan Optræden tilvejebragt. Han 
havde jo haft en anden, helt passiv Rolle at spille i 
Paris. Ikke desto mindre rettede han sig efter Kon- 
gens Villie, instruerede baade Dreyer i Paris og Blome 
i St. Petersborg om den nye Politik, de skulde melde 
deres Hoffer og bede om deres Understøttelse af. 
Dernæst redigerede han det Brev, ved hvilket Kongen 
skulde optræde som Bejler til den svenske Trone enten 
for sig selv eller for Prins Christian Frederik. Dette 
Brev skulde overleveres af v. Dernath. Tanken om 
en Ambassadør blev nemlig opgiven, I Stedet for 
besluttede man sig til at bemyndige en med svenske 
Forhold bekendt Mand til at optræde enten som Ge- 
sandt eller betroet Rejsende ved Rigsdagen. Dertil 
havde man udset Kammerjunker Gyldenpalm, der 
havde været Legationssekretær i Stockholm og var 
meget bekendt i Sverig; men man blev nødt til i 
Stedet for til ham at overdrage denne Mission til Baron 
Selby, der havde været med Rosenkrantz i Jonkoping, 
da Freden sluttedes der 1809, men ellers ikke kendte 
Sverig. 

De planlagte Kampagner bleve nu virkelig paabe- 
gyndte, baade den diplomatiske, der lededes af Rosen- 
krantz, og den agitatoriske, der førtes ved Skrifter, 
der spredtes i Sverig, ved Avisartikler og ved Rej- 
sende, og til en Begyndelse vare Bestræbelserne ikke 
helt uden Virkning. Dette er dog alt, hvad der kan 
siges; thi det diplomatiske Felttog kom for sent, som 
Rosenkrantz forudsagde, og Agitationen overfløj edes 
ganske af Bernadottes. Dennes Agenter vare prak- 

18* 

tiske, og de havde rigelige Pengemidler til deres 
B»aadighed; thi Fyrsten var lige saa hensynsløs med 
Udgifter, naar han vilde sætte noget igennem, som han 
til andre Tider var nøjeseende, næsten karrig. De 
agiterede gennem svenske Mænd, som de fik Held til 
at knytte til sig i stor Mængde, og hvad de udspredte, 
var ikke Skrifter og Pjecer, der skulde fordøjes af 
enkelte, inden noget Udbytte af dem kunde vindes for 
Stemningen i større Kredse, men korte Levnedsbe- 
skrivelser af deres Helt, Portrætter og Slagbilleder, 
hvor Bemadotte saas til Hest som Sejrherre. 

Heller ikke kunde de Overvejelser af Unionens 
statsretlige Natur, som foregik i Kjøbenhavn, og til* 
hvilke man dog var saa heldig at faa nogen Bistand 
fra svenske Mænd, behage i Sverig. De Danske vare 
dengang kun daarligt i Stand til at lave Forfatninger 
for Svenske. De havde ingen politisk Frihed, ikke 
blot ingen konstitutionel borgerlig Deltagelse i i&ege- 
ringen, men ikke engang en Administration med Magt- 
fordeling, som dog de fleste, selv despotisk regerede 
Lande, dengang havde noget af. De fleste af Agita- 
tionsskrifteme bar ogsaa Præget af en paafaldende 
politisk Naivitet og gik for det meste kun ud paa at 
prise Frederik VI og hans gode Hensigter. Raad- 
slagningeme i Kjøbenhavn led ogsaa ved, at Kongen 
deltog i dem; naar han var med i noget, bevirkede 
hans Iver og Skrivelyst, at alt i for stor en Grad 
kom til at dreje sig om hans forudfattede Mening. 

Skulde man vinde Svenskerne, maatte man ha Ve 
dannet en virkelig konstitutionel Forbundsforfatning 
enten som Statsforbund omslyngende de tre nordiske 
Eiger eller som Forbundsstat med Særforfatninger for 
de tre Lande, hvoraf Fællesstaten kom til at bestaa. Og 
man maatte have givet Sverig en ledende Stilling i 

Forbundet, som Christian August havde villet, eller 
paa anden Maade taget Hens3ni til, at Sverig havde 
en Folkemængde, der omtrent var saa stor, som de 
andre Rigers tilsammentaget. Saa forhadt og ringe- 
agtet Danmark egentlig var i Sverig paa Grund af 
dets Alliance med Rusland og hele Færd i 1808 og 
1809, kunde det svenske Folk ikke finde sig i, at det 
fik Overmagten i et nordisk Forbund. Det vilde jo 
være en Opfyldelse af Kong Frederiks Ønsker om 
Sverigs Deling: Rusland havde faaet Finland, han 
det øvrige. 

Man var i Kjøbenhavn ganske klar paa, at det var 
Forbundsforfatningen, det kom an paa. Naar en Tron- 
følger bringer Land med sig, er Forholdet et andet, 
end naar han kommer tomhændet til det Land, der 
vælger ham, og kan antage dets Nationalitet. Christian 
August havde alt i 1808 henledet Opmærksomheden 
paa, at Opnaaelsen af Nordens Forening bedst kunde 
ske under Formen af en Familieoverenskomst mellem 
de to sønneløse Konger med gensidig Adoption, saa 
den længstlevende skulde arve den andens Riger og 
Lande med den forud vedtagne Prins som Successor. 
Denne Tanke var senere bleven berørt under Hoffernes 
Samkvem, og Christian August har rimeligvis syslet 
med den, medens han var svensk Tronfølger. 

Kong Frederik var i Princippet alt gaaet ind paa 
denne Tanke. Derfor tillod han, at Christian Frederik 
valgtes i Sverig, medens han paa ingen Maade vilde 
tillade, at Augustenborgeren Frederik Christian kom 
derover; thi denne vilde i saa Fald ikke alene berøve 
Christian Frederik de Arverettigheder, han ifølge den 
forudsatte Familieoverenskomst efter Kongens Mening 
alt havde til Sverigs Trone, men da han havde Sønner, 
endog gøre hele denne Familieoverenskomst 'til en 

Umulighed. Men Kongen vilde, hvis Prins Christian 
Frederik blev ham foretrukken i Sverig, ikke derfor 
give ham andre Rettigheder i Norge og Danmark end 
dem, han havde som Tronfølger i disse Riger under 
ham. Han vilde beholde det dansk-norske Monarki 
under sig, som det var, saa han idelig vendte tilbage 
til den Dualisme i Norden i Stedet for en Trehed, 
som altid havde været Betingelsen for hans Tilslutning 
til Tanken om en nordisk Union. 

Imidlertid kom Kongen en kort Tid ind paa Tanken 
om de tre Rigers Ligestillethed, og et Forslag herom 
debatteredes rimeligvis under den Forudsætning, at 
Kongen blev den foretrukne i Sverig. Men dette blev 
slet ikke heldigt for hans Stilling til Naboriget, da der 
under disse Forhandlinger blev Tale om at flytte 
Sverigs Hovedstad fra Stockholm til Gøteborg. 

Ideen stammede fra den skaanske Grev Ruuth, som 
havde leveret Kong Frederik en Memoire angaaende 
det, der burde foretages, hvis Napoleon bestemt for- 
langte Nordens Enhed under Frederik VI. Grev Ruuth 
gik ud fra, at de tre Riger skulde styres hvert efter 
sine egne Love, og at Kongen skulde have et Konseil, 
hvori der var lige mange Medlemmer fra hvert Rige, 
men at Kongen iøvrigt skulde opholde sig lige længe 
i hvert af de tre Rigers Hovedstæder. Men han mente 
derhos, at den svenske Residens burde flyttes til 
Gøteborg, fordi Stockholm efter Tabet af Finland 
vilde miste sin Handel, blive til en Stad af mindre 
Betydenhed og ligge uheldigt som Residensstad. 

Det maa bemærkes, at dette Udkast kun fremsattes 
ganske løst i Slutningen af Memoiren, der hoved- 
sagelig angik, hvilke svenske Mænd Kongen skulde 
henvende sig til, hvis Napoleon virkelig befalede 
Unionen. Han vilde, hvis han havde overvejet sine 

Udtryk nøjere, sikkert have fundet, at de Principper, 
han selv havde fremført, ikke vilde fyldestgøres ved 
de Vink, han gav til deres praktiske Gennemførelse. 
Grøteborg egnede sig ganske sikkert til Forbundets 
Hovedstad, men naar de andre Riger beholdt deres 
Hovedstæder udenfor, maatte Sverig ogsaa beholde sin 
som Sæde for de særlig svenske Anliggenders Be- 
styrelse. Han vilde saa ogsaa have indset, at Ret- 
færdigheden ikke tilfredsstilledes ved et øverste Raad, 
i hvilket den norsk-danske Halvdel af Monarkiet havde 
dobbelt saa mange Medlemmer som den svenske 
Halvdel. 

Men den Ruuthske Idé tiltalte Frederik VI. Naar 
han fik den svenske Hovedstad liggende i Linien mellem 
Christiania og Kjøbenhavn, saa virkeliggjordes saa 
temmelig de Forestillinger, han havde yndet dengang, 
han tænkte paa Monarkiets Udvidelse til Motala. 
Vægten var saa lagt paa den Del af Sverig, som 
kunde beherskes fra Norge og Danmark, og som til 
Dels bestod af Landsdele, der tidligere havde hørt til 
disse Riger. 

Man fik dog Indtrykket i Kjøbenhavn, at denne 
Tanke var uigennemførlig, og Kongen indsaa det selv, 
da V. Demath havde forklaret, at den svenske Hoved- 
stads Flytning var en Umulighed. Man berørte 
heller ikke officielt for Sverig noget om de Over- 
vejelser angaaende Unionens Natur, der vedblivende 
fandt Sted i Kjøbenhavn. Kongen søgte kun Valg i 
Sverig, som det var. Han lovede i sit Brev til 
Carl Xin med Trofasthed at ville holde de svenske 
Grundlove og erklærede sig beredt til at afgive samme 
Løfte for Prins Christian Frederik, hvis de svenske 
Stænder foretrak ham. 

Trods det slette Indtryk, de omtalte umodne og 
famlende Organisationsforsøg gjorde paa Svenskerne, 
vandt Unionstanken dog Fremgang, saa længe Mørner 
ikke var kommen hjem. Det gammelsvenske Parti 
mente, at Sverig trods alt nok vilde faa Magten i et 
forenet Norden; kun ønskede en Del af dette Parti, 
at kun de dansktalende Dele af Danmark kom ind i 
Forbundet, og at de tyske Bestanddele af Riget bleve 
udenfor. Piaten vilde dog paa ingen Betingelser have 
nogen Forening med Danmark. Han prædikede ved 
alle Lejligheder lidenskabeligt Nødvendigheden af 
dette Eiges Udelukkelse fra enhver nordisk Forening. 
„Dette Eige er et Øland,'' sagde han, „det gennem- 
strømmes af dybe Vande, der i Krigstid faa strategisk 
Værd. Danmark har altid været indviklet i europæiske 
Krige; det er jo ogsaa i Krig med England i dette 
Øjeblik. Det vilde være en Ulykke for Norge og 
Sverig at blive forenede med dette Eige." Det var 
selvfølgelig et Fejlsyn, der indgav Piaten disse Ord. 
Danmarks Ønatur gjorde netop dette Eige til en 
naturlig og fordelagtig Forbundsfælle for de andre 
nordiske Eiger. Selvfølgelig vilde det i saa Fald have 
ført Sømagternes almindelige Politik sammen med de 
andre nordiske Eiger og England. Det strategiske 
Værd, der klæbede ved Store Bælt som maritim Krigs- 
vej mellem Nord- og Østersøen, vilde under de For- 
hold ikke have frembudt nogen Fare for Norden. 
Tværtimod. Med Herredømmet i Forening med Eng- 
land over dette Bælt og med fremskudte Stillinger 
ved Lille Bælt mod, hvad der kunde komme ind over 
den holstenske Grænse, var Norden bedre sikret mod 
enhver Fare fra denne Kant, end det uden Danmark 
kunde være. Ulykkeligvis var Danmark paa den Tid, 

Platen prædikede denne sin Lære, i Krig med England 
og rustet mod Sverig. Alle vore Ulykker fra hin 
Tid og Monarkiets Undergang skyldtes ene det, at 
Frederik VI ikke fulgte Landets naturlige Politik, den 
alle hans Statsmænd anbefalede ham, naar de ad- 
spurgtes. 

Da Mørner var kommen hjem, forsvandt de Udsigter, 
som der indtil nu dog havde været, for Unionen. Den nye 
Horisont, der aabnedes for Svenskerne med en prøvet 
fransk Kriger, der som svensk Konge i Pagt med Napoleon 
hæver Sverig op til fordums Magt og Herlighed, virkede 
betagende, og den første, der i alt Fald næst efter 
Hof kanster Wetterstedt, Mørners Svoger, lod sig fange 
af den nye Situation, der dukkede op, var Platen. 
Han skulde netop have rejst til Hertugen af Augusten- 
borg, fra hvilken Mission han dog var bleven afholdt 
af de andre Statsraader, der sendte Christian Augusts 
tidligere Adjudant Holst i hans Sted. Nu rejste Platen 
i Stedet for til Oberst Gustav Mørner i Motala for at 
faa Oplysning om Bernadotte og begav sig derefter til 
Norges Grænse for at faa en Sammenkomst med Grev 
Herman Wedel i Strøm. Da Wedel ikke talte til 
Fordel for Hertugen af Augustenborg, der ikke var 
kendt personlig i Norge og ikke var godt anset som 
Bestyrer af Skolevæsenet, havde Platen let ved at op- 
give den Kandidatur, han hidtil havde været den 
ivrigste til at støtte, fordi derved Danmark blev uden 
for Skandinavien. Og de to Venner enedes om, at 
den franske Marechal maatte kunne bruges til Fremmer 
af de Planer, de havde og ved denne Lejlighed paa ny 
søgte at komme til Enighed om. Fra Strøm rejste 
Platen tilbage som Tilhænger af Bernadotte, og med 
sin sædvanlige Energi satte han sig straks i For- 



258 MØENERS HJEMKOMST 

bindelse med Bekendte i Frankrig, maaske med 
Signeal, for at høre Besked eller komme i Forhold til 
den nye Kandidat til Tronfølgen. 

Dette syntes Adlersparre ikke om. Han holdt fast 
ved Augustenborgeren og fik Kongen og Regeringen 
med Undtagelse af Piaten og Wetterstedt til at gøre 
det samme. Han fik ogsaa Kongen til at arrestere 
Mørner (det blev dog kun til Byarrest i Upsala) og 
talte meget nedsættende om Bernadotte og hans 
Pretentioner. 

Da der nu straks efter Mømers Hjemkomst opstod 
en stor Bevægelse i Stockholm til Fordel for den 
franske Marechal, grundet paa, at Byen betragtede Fin- 
lands Generobring som en Betingelse for Byens Handel 
og Trivsel, fik Adlersparre ogsaa Kongen overtalt til 
hurtigt at tage til Ørebro, til hvilken By Stændernes 
Forsamling i Henhold til en Paragraf i den nye Rege- 
ringsform var henlagt paa Grund af de Uroligheder, 
som Stockholm havde været Skuepladsen for, da 
Christian Augusts Lig førtes til Stockholm og Fersens 
Mord forefaldt. 

Kongen rejste til Ørebro den 19. Juli. Regeringen 
og Statsraaderne mødte i Byen før den 23., hvilken 
Dag Stænderne samledes. Dernæst ankom Baron Selby 
og Grev v. Dernath til Byen for at overgive Kongen 
Frederik VI's Brev. Men de tog derefter tilbage til 
Stockholm, da ingen Repræsentanter for fremmede 
Magter maatte overvære Tronfølgervalget. Først den 
30. Juli aabnedes Rigsdagen officielt; de foregaaende 
Dage vare anvendte til Stændernes Hilsen paa hin- 
anden og de andre Ceremonier, som hørte med til en 
svensk Rigsdag. 

Den 4. August nedsattes det hemmelige Udvalg, der 
skulde foreslaa Tronfølgeren. Endnu denne Dag stod 

Unionens Aktier højest, og Kong Carl var stemt for 
Frederik VI ^), skøat Stemningen for Bemadotte be- 
gyndte at blive højrøstet, mest dog i Hovedstaden. 
Men Adlersparre, som blev Hovedmanden i dette Ud- 
valg, bevirkede, at Kongen den 6. anbefalede Udvalget 
at foreslaa Hertugen af Augustenborg til Tronfølger, 
hvilket, billiget af Udvalget, forelagdes Statsraadet 
den 11. August. 

Ikke en eneste paa Rigsdagen var dog fornøjet med 
dette, knap nok AdlerspaiTe selv. Der rejste sig en 
stærk Protest. Højest skreg dog Bernadottisterne. 
Kejseren vilde have Marechallen paa Tronen i Sverig, 
sagde de. „Men det er netop det, han ikke har sagt," 
indvendte de andre. Thi om Kejserens Mening havde 
Striden i den sidste Tid været heftig. Havde han 
kun een Gang udtalt et eneste officielt Ord, vilde 
ingen have modsat sig hans Ønske. 

Det var den 10. August, at denne uhyggelige Mis- 
fornøjelse spredte sig i Ørebro. Da forandredes som 
ved et Trylleri hele Situationen Dagen efter. Der 
ankom en kejserlig Kurer med egenhændigt under- 
skrevet Pas fra den franske Udenrigsminister, og han 
anmodede fra et Gæstgiveri uden for Ørebro om Til- 
ladelse til at komme ind i Byen, da han havde et 
vigtigt Ærinde til den svenske Regering. En svensk 
Mand, som hørte til den ankomne Fremmedes Følge, 
bragte Anmodningen om Adgang til Minister Enge- 
strøm; paa samme Tid genlød hele Byen af For- 
tællingen om, at det, Kejseren bad Sverig om, var at 
vælge Bernadotte. Minister Engestrøm blev forlegen 
ved Anmodningen til ham, eftersom ingen Repræsen- 
tanter fra fremmede Magter maatte komme ind i Øre- 

bro, medens Valghandlingen stod paa; han konfererede 
med andre i Regeringen om Sagen. Da viste det sig, 
at der var givet hele Ambassaden en Form, der til- 
lod Regeringen at komme dens Ønsker imøde. Den 
kejserlige Kurer anmeldtes nemlig kun som en privat 
Mand, havende Ærinde alene fra Bemadotte, legi- 
timeret ved et Brev fra Signeul. Nu aabnedes Ad- 
gangen for den Fremmede, og en hel Sceneforandring 
indtraadte i Ørebro. 

Det maa dog siges, at i Virkeligheden var Kejseren 
slet ikke med i, hvad der nu foregik. Dette maa 
nærmest opfattes som et Bedrag, som et lille Skalke- 
spil å la Scapin, udklækket i Paris til Agitationens 
Fremme og virtuosmæssigt udført af en af Bernadottes 
Agenter, en Hr. Fournier^). 

Men inden vi komme nærmere ind paa dette, maa 
vi tilbage til det, som var foregaaet i Frankrig, siden 
vi sidst forlod det. 

Som vi vide, havde Napoleon efter Modtagelsen af 
Bernadottes Brev fra la Grange sat sig i Forbindelse 
med General Wrede. Han havde derved faaet at 
vide, at det vel ikke forholdt sig netop saaledes, som 
Bemadotte havde berettet, men at der i Sverig var 
en afgjort fransk Stemning med Ønske om en fransk 
Tronfølger. Derfor havde Kejseren spurgt Vicekong 
Eugen, som nok tilfældigt opholdt sig i Frankrig, om 
han vilde være Konge i Sverig. Men da han havde 
modtaget et bestemt Afslag, besluttede han som hidtil 
at holde sig uden for al Deltagelse i dette Valg, da 
han ikke fæstede den mindste Tiltro til, hvad Berna* 



O Suremain 220, Vandal II, 465, Scævola 626, Twå kronta 
Rivaler I, 163 o. s. v. 



INTRIGEN I PAEIS 261 

dotte havde meldt ham om sine Udsigter. Han lod 
derfor Alquier, der var udset til at være Gesandt i 
Stockholm, forblive i Paris til efter Valget og befalede 
paa ny sit Diplomati ikke at blande sig ind i dette 
Valg. 

For Bemadotte var denne Kejserens Holdning meget 
tilfredsstillende. Han vendte tilbage fra Plombiéres til 
la Grange, da han kunde forudsætte, der indtraf Breve 
til ham fra Norden, og efter den Tid opholdt han sig 
afvekslende der og i Paris, hvor han satte sig i For- 
bindelse med Signeul og ved hyppige Besøg i St. 
Cloud gjorde sine Rettigheder som Medlem af den 
kejserlige Familie gældende. 

Under et af de første Besøg, han gjorde, vandt han 
en lille Favør i det Spil, han spillede med Napoleon. 
Kejseren spurgte ham i Overværelse af en stor For- 
samling af Gæster, om han havde Nyheder fra Sverig, 
hvortil Bernadotte svarede: „Ingen andre, end at 
Deres Majestæt modarbejder mig der." „Jeg? Umuligt!" 
udbrød Kejseren. Men hvad Marechallen havde faaet 
Lejlighed til at sige paa en tilstrækkelig sensationel 
Maade, støttede sig til tilforladelige Efterretninger. 
Da man i Sverig intet officielt hørte om Kejserens 
Stilling til Valget, overhang man selvfølgelig den 
franske Repræsentant i Stockholm, Desaugiers. Denne 
hørte intet fra Paris, havde i lange Tider ikke faaet 
en eneste Depeche, men han havde af Nyheder til den 
danske Gesandt og af Artiklen i „Journal de Tempire" 
ladet sig forlede til at sige Kongens 1. Adjudant, 
Suremain, at efter hans Mening ønskede Kejseren 
Kongen af Danmarks Valg. Da Kejseren erfarede, at 
Bernadotte havde haft Ret, blev han meget opbragt 
og befalede, at Desaugiers, fordi han ved at indblande 

sig i Valget havde handlet mod sine Instruktioner, 
skulde kaldes fra sin Post og reprimanderes. Dette 
skete paa en meget opsigtvækkende Maade paa en 
Tid, hvor det i højeste Maal kom Bernadottes Intriger 
til gode. 

Det vanskeligste for Bernadotte var at faa et Ord 
fra Kejseren, der kunde tydes som en Billigelse af 
hans Valg. Alle Breve fra Sverig udtalte det som en 
Nødvendighed, at der kom en slig Autorisation og et 
Ord fra Bernadotte selv. 

Da var det, man greb til den List, Fournier satte i 
Scene. Denne Mand, som var født i Frankrig, havde 
været Købmand i Gøteborg og tillige fransk Vice- 
konsul, men han var gaaet fallit, havde maattet 
rømme fra Sverig og tillige opgive sin Konsulpost. 
Det franske Udenrigsministerium havde imidlertid 
beholdt ham i sin Tjeneste, væsentligst vist som 
Iagttager af Forholdene i Sverig, med hvilke han 
fra sin Konsul atstid var vel kendt. Da Fournier nu 
ogsaa havde staaet i Forhold til Bernadotte i den 
Tid, Marechallen havde været i Hannover, var denne 
tidligere Konsul, der nu var en noget ældre Mand, 
som skabt til at spille den Rolle, man vilde have ud- 
ført i Ørebro, især da han var i god Tro til Kejserens 
hemmelige Forstaaelse med Bernadotte. Man vidste 
nemlig lige saa lidt i Udenrigsministeriets nedre 
Regioner om Kejserens virkelige Forhold til Berna- 
dotte som i de øvre. 

Fournier bad Udenrigsministeriet om Tilladelse til 
at besøge Sverig, om end kun nogle Dage, for at ordne 
nogle private Pengeanliggender fra hans Købmands- 
tid og tilbød, hvis denne Rejse blev ham tilstaaet, da 
tillige at bringe Udenrigsministeriet Efterretning om, 

hvorledes Bernadottes Aktier stod i Sverig. Denne 
Ansøgning blev ham bevilget, dog med Paalæg om 
Forsigtighed og Afholdenhed fra enhver Deltagelse i 
Valgbevægelsen. Fournier fik et diplomatisk Pas, der 
endog underskreves af Ministeren selv, samt ogsaa 
andre Favører^). 

Allerede dette Pas var af Værdi for Signeul, der satte 
Foretagendet i Sverig i Scene. Det kastede et Skin 
af kejserlig Bemyndigelse over den Person, der skulde 
være Bernadettes Budbringer, men dette Skin forøgedes 
meget snildt derved, at han ikke maatte sige til andre 
end Engestl-øm, at han kom fra Bernadette, og at han 
som Legitimation fra denne kun medbragte et Elfen- 
bensetui med Miniaturportrætter af Bernadottes Gemal- 
inde og Søn, bestemt for General Wrede. Sendelsen 
fik et hemmehghedsfuldt Præg som for at lade For- 
samlingen i Ørebro i Uvidenhed om, fra hvem den 
egentlig kom, og Fourniers Hjælpere (han havde flere 
med sig) undlod ikke at pege paa det kejserlige Pas 
og at udhæve den Ære, det var for Svenskerne, at 
den store Kejser fortroligt og tillidsfuldt paa en saa 
usædvanlig Maade henvendte sig til det svenske Folk. 
Saa kom dertil, at nogle Fordele, som Bernadette 
gennem Fournier meldte Engestrøm, at han kunde 
skaffe Sverig, aabenbart maatte være billigede af 
Kejseren, uden hvis Samtykke og Medvirkning de 
ikke kunde effektueres. 

Bernadette vilde nemlig betale Sverig noget for sit 
Valg. Han vilde anbringe Penge i svenske Banker og 
skaffe Sverig andre pekuniære Goder. De Fordele, 

han bød Sverig, vare opsatte paa et Stykke Papir 
uden Underskrift, der skulde leveres Engestrøm, og 
vare følgende: 

1) 8 Millioner fros., som Fyrsten inden 6 Maaneder 
vilde indsætte i det svenske Rigsgældskontor mod 
4 % Rente. 

2) Likvidering af alle svenske Handlendes For- 
dringer paa den franske Regering og Udredelse af 
1 Million af den Sum, der her vilde blive Tale om, 
kontant straks efter Fyrstens Ankomst til Sverig. 

3) Overladelse af Fyrstens private Ejendomme i 
Frankrig og Hannover til Bytte med dé^ Domæner, 
som Kejseren havde oprettet i svensk Pommern og 
skænket franske Krigere. 

Det er mærkeligt, hvor stor en Virkning disse Til- 
bud, hvoraf, saa vidt vi vide, intet blev opfyldt, gjorde 
paa Engestrøm i). Han ansaa dem for at være af saa stor 
Værd for Fædrelandet, at de burde have Indflydelse paa 
Valget. Han mente derfor, at Tilbudenes Ægthed og 
Udstrækning burde undersøges; men dertil var der 
ikke Tid. Alt den 14. August havde det hemmelige 
Udvalg faaet Tronfølgerspørgsmaalet til ny Behandling, 
og den 16. var Udvalget enigt om, at Bernadotte 
maatte vælges. 

Der var kommet et nyt Brev, som hørte med til 
Intrigen. Det var fra Signeul. Det var uden Under- 
skrift, hemmelighedsfuldt som alt andet, men skrevet 
med hans kendte Haand. I dette Brev forsikrede 
Signeul paa sin Ære, at Kejseren var henrykt over 
den Henvendelse, der var sket til Bernadotte, samt 
forsikrede, han havde sin Underrettelse fra Folk, som 

omgikkes Kejseren og kendte hans hemmeligste Tanker 
med Hensyn til Sverig. 

Men mere endnu. Denne Dag, den 16., blev det 
bekendt, at Kejseren paa en demonstrativ Maade med 
eftertrykkelig Reprimande havde tilbagekaldt Desau- 
giers, fordi han havde blandet sig i Valget. Det 
kunde efter almindelig Udtydning kun betyde: fordi 
han havde anbefalet Frederik VI's Valg. 

Da det hemmelige Udvalg endnu den 16. havde 
raadet Kongen til at foreslaa Stænderne Valget af 
Fyrsten af Pontecorvo tU Tronfølger, gik Sagen saa 
hurtig sin Gang, at Stænderne den 18. fik den af 
Kongen i en overordentlig Statsraadssammenkomst 
billigede kgl. Proposition derom, hvorefter Sverigs 
Stænder den 21. August enstemmig valgte Johan 
Julius Bernadotte, Fyrste af Pontecorvo, til svensk 
Kronprins, kun paa de Vilkaar, at han, inden han 
betraadte svensk Jord, antog den protestantiske Tro, 
og at han undertegnede den samme Forsikring om at 
ville erkende Grundloven af 1809, som Christian August 
havde underskrevet. 

Nær vare de Midler, som Bernadotte lod spille i den 
lille, politisk og diplomatisk afspærrede By, blevne af- 
slørede for tidlig for den diplomatiske Verden; thi 
Otto Mørner havde ladet en Upsala Tidende meddele, 
hvadFournier havde bragt til Ørebro, men Regeringen 
dementerede Offentliggørelsen straks, og Valget skete 
saa hurtig derefter, at Spillet var vundet, inden 
Verden havde faaet Tid til at undersøge de Kort, 
der havde været anvendte. Da Resultatet forelaa, 
hensattes Ørebro i en Henrykkelsesrus , som ingen 
Ende vilde tage. Det var en svensk Løsning af 

Sagen, som overgik, hvad man hidtil havde ventet 

sig: en Kriger, som vilde genføde Sverig og hævne 
dets Nederlag i Øst og Vest. Men fremfor alt, hvad 
vilde det ikke sige, at Napoleon saa inderlig ønskede 
dette Valg, og det paa denne Tid, da Forholdet 
meUem Frankrig og Rusland var forandret, og store 
Begivenheder maaske forestod. I Stockholm, hvor 
Begejstringen var nok saa stor som i Ørebro, var man 
ikke i Tvivl om, hvad det betød. Napoleon vilde 
regne med Sverig i de kommende Begivenheder. Han 
havde endelig lyttet til Sverigs gentagne Bønner om 
Understøttelse og Alliance. Det var derfor Revanchen 
i Finland, som forestod. Uden denne Landsdels Gen- 
erhvervelse kunde ingen i det egentlige Sverig tænke 
sig Riget stort og mægtigt.. Den ansaas endog for 
nødvendig blot for Statens Eksistens og Trivsel. Berna- 
dettes Valg betød derfor for alle rigtige Svenskere, at 
Kejseren havde antaget sig Sverigs Livssag. 

Samme Aften, Valget var foregaaet, afrejste General 
R. Rosen til Paris for at overbringe Kejseren Budskab 
om det foregaaede og udbede sig hans Tilladelse til^ 
at Fyrsten modtog Valget. Paa samme Tid forlod 
ogsaa Oberst Gustav Mørner Ørebro for at bringe 
Fyrsten selv Underretning om Valget, medens Foumier, 
som efter 4 Dages Ophold i Ørebro var rejst til Stock- 
holm, sporenstregs forbi de andre ilede til Paris for 
at bringe sit Ministerium Underretning om, hvad der 
i hans Fraværelse var foregaaet i Ørebro. Mørner fik 
af Baron Piaten en skriftlig Betænkning med sig, 
hvori Piaten udviklede for Fyrsten den Politik, der 
burde forfølges i Sverig. Den satte selvfølgelig Norges 
Erhvervelse som Maalet, men udviklede, hvorfor det 
ikke maatte tages med Vaaben, om end nok ved 
Krigens Midler, Blokade, Krigsrustninger og Trudsler 

om Angreb m. m. Han havde om det, han vilde være 
den første til at sige Prinsen, raadført sig med Wedel 
ved den før omtalte Sammenkomst i Strøm, men han 
var næppe kommen alvorligt ind paa den ønskede For- 
enings virkelige Natur. Piaten tænkte sig stadig 
Sverig som Hovedlandet, Styrer af begge Rigers Krig 
og Politik, Norge kun som et Lydland, men med fuld- 
kommen Selvstændighed uden for Krig og Politik. 

Medens hele Sverig deltog i den Glæde, der herskede 
i Ørebro og Stockholm, til hvilken Stad Rigsdagen 
vilde begive sig hen, naar den festlige Stund nærmede 
sig, da den nyvalgte Kronprins vilde drage ind i Rigets 
Hovedstad, kan intet lignes med den Bestyrtelse, Uro og 
Forstemning, som de uventede Begivenheder i Ørebro 
vakte i de omliggende Lande, i alle de nordiske Kabi- 
netter, ja selv i Paris. 

Der var ganske kort før den seneste Vending i 
Ørebro udbredt Rygter om en Indvirkning paa Stæn- 
derne af en anden Natur end den, Fournier fik Held 
til at øve. Man talte om en Gustaviansk Bevægelse. 
Der mentes, at England, som Sverig paa denne Tid 
nødtes til at stille sig noget fjendtligt til, vilde s^tte 
Tropper i Land i Sverig for at støtte Bevægelsen, ja, 
at Ekskongen Gustav IV, som paa denne Tid kom til 
Syne i Nordtyskland, vilde gaa om Bord paa et engelsk 
Krigsskib "for at gaa i Land i Skaane og sammen med 
Feltmarechal ToU stille sig i Spidsen for en Gusta- 
viansk Rejsning. Det forholdt sig nu ikke ganske, 
som der fortaltes. Det var rigtigt, at Ekskongen var 
kommen til Nordtyskland, og ogsaa, at han havde 
politiske Hensigter; thi efter Christian Augusts Død 
vilde han interessere de nordiske Magter for sin Søns 
Rettigheder, men hverken Berlinerkabinettet, som han 

19* 

først vilde vinde, eller England eller andre Magter 
vilde have noget med ham at gøre. Men Rygtet gik 
nu saaledes, som vi have meddelt det, og dette foran- 
ledigede Prins Christian Frederik, der kommanderede 
i Nordsjælland med Kommandokvarter paa Sorgenfri 
(paa Sjælland førte man jo endnu Krig) til at foreslaa 
Kongen, hvis Englænderne virkelig gik i Land i 
Sverig, eller Kong Gustav gjorde det uden dem, da 
at gaa over Sundet til Skaane og fra Norge rykke ind 
i Sverig for at støtte Rigsdagen og erhverve sig dens 
Medvirkning til Nordens Forening under Kong 
Frederik VI. Denne Indstilling, om hvis Udførlighed 
vi ikke her skulle udtale os, er dateret 13. August. 
Det lader os forstaa, hvor overrasket man i Kjøben- 
havn blev ved Valget den 21. i Ørebro. Det i Be- 
gyndelsen helt uforstaaelige Valg vakte virkelig Sorg; 
kun Kongen fandt en Trøst i, at Sverig dog nu var 
kommet paa fransk Side. 

Intetsteds virkede det foregaaede dog mere alar- 
merende i første Øjeblik end i Rusland, skønt Grev 
Romanzoff i det ydre viste den største Ligegyldighed 
for, hvad der var sket^). Forholdet mellem Ozaren og 
Napoleon forværredes paa denne Tid hver Dag, og 
den kejserlige Kurer, samt hvad der af aUe i Sverig 
mentes om denne, maatte nødvendigvis i første Øjeblik 
give den russiske Regering det Indtryk, at Valget var 
en Manøvre af Napoleon, rettet mod Rusland. Kabi- 
nettet i St. Petersborg glemte derfor sin Uvillie mod 
Hoffet i Kjøbenhavn, som det lige til nu havde be- 
varet, nærmede sig dette paa en paafaldende Maade 
og foreslog det endog en fælles hemmelig Aktion mod 

det foretagne Valg, hvad Frederik VI dog ikke vilde 
indlade sig paa. 

Alles Øjne i Norden vendte sig dog snart mod Paris 
for at se, hvorledes Kejseren vilde stille sig til det 
nye Valg. I Virkeligheden var Kejseren nok saa over- 
rasket, som nogen anden. Han havde ikke troet paa, 
at Bemadotte virkelig havde et Parti for sig i Sverig, 
saa meget end Marechallen i den senere Tid havde 
forberedt ham paa, hvad der kunde ske. 

Uheldigvis bleve, netop som Afsendingerne fra Sverig 
vare komne til Paris, Artiklerne fra Upsalabladet 
om, hvad der var foregaaet i Ørebro, trykte i en 
fransk Avis. Bemadotte var ved at fortvivle, men 
han fik Beretningen dementeret i Monitoren, og Four- 
nier kunde bortforklare det foregaaedes Betydning i 
Udenrigsministeriet, saa Skrækken blev overstaaet, og 
Bemadotte forstod ved sin Omgang med Kejseren og 
ved Forsikringen om til alle Tider at skulle bidrage 
til Fremme af de Planer, Kejseren havde fattet til 
Europas Lykke, at fastholde denne i den Holdning, 
han fra den første Dag havde indtaget til Valget i 
Sverig. Kejseren modtog derfor General Rosen naadigt 
og besvarede den 5. September Kong Carl XIH's 
Brev derhen, at han vilde tillade sin Marechal at 
modtage Valget, hvor lidet forberedt han end havde 
været paa dets Udfald. Og endelig gav han den 
7. September ogsaa Bemadotte selv denne Tilladelse 
i Anledning af et Andragende, denne havde rettet 
derom. 

Men dermed var Sagen dog ikke endnu afgjort. 
Bemadotte vilde have sit Forhold til Kejseren og til 
Frankrig afviklet, inden han drog til Sverig. Han 
kunde ikke opfylde de Lenspligter, han som Fyrste af 

Pontecorvo havde til Kejseren, naar han kom som 
Kronprins til Sverig, hvor han vilde skylde Kongen 
af Sverig Lydighed og Troskab. Han vilde derfor af- 
give sit Len Pontecorvo. Men paa samme Tid mente 
han at have Ret til at beholde de Dotationer og 
andre ekstraordinære Lidtægter, Kejseren havde skænket 
ham, og som beløb sig til mellem 3 — 600,000 frcs. om 
Aaret. De andre Napoleonske Konger og Fyrster 
havde efter deres Ophøjelse beholdt Indtægter fra 
Frankrig, men de kom jo ikke bort fra Kejserens 
Overherredømme. De kimde i deres nye Stillinger 
beklæde Dignitarværdigheder i Frankrig. Bemadotte 
blev ikke Konge; han vilde opgive den Suverænitet, 
han til nu havde besiddet, for at blive Kronprins i et 
Land, der ikke stod under Napoleon. Naar han skulde 
beholde de Indtægter, han havde haft af sit Fyrste- 
dømme eller som Rigsdignitar eller ifølge Dotationer, 
til hvilke der ogsaa var knyttet særegne Forpligtelser, 
han ikke længer kunde opfylde, maatte de tilstaas 
ham ved et særligt kejserligt Dekret paa en egen. 
Maade. 

Dette var et nyt Tilfælde. Det viste sig, at Bema- 
dottes Ophøjelse var af en anden Art end de tidligere, 
som havde fundet Sted, og der var derfor Anledning 
for Kejseren til paa ny at tage under Overvejelse, 
om det ogsaa var forsvarligt at løse Bemadotte fra 
alle de Baand, der bandt ham til Frankrig, han, som 
aldrig havde kunnet holde sig borte fra Konspirationer 
og nu attraaede et uafhængigt Herredømme paa den 
anden Side af Østersøen midt imellem England, der 
var Kejserens svorne Fjende, og Rusland, der var paa 
Vej til at blive det. Kejserens Betænkeligheder øgedes 
under de Samtaler, han havde med Fyrsten om aktuelle 

Spørgsmaal i Norden. Bernadotte viste nogen For- 
beholdenhed med Hensyn til Løftet om at ville hævde 
Fastlandssystemet i dets falde Strenghed. Han ønskede 
nogle Lempelser for Sverig og bad om nogen Tid til 
at undersøge Sagen i Sverig, inden han udtalte sig 
om, hvorledes Sagen bedst kunde ordnes til Kejserens 
Tilfredshed. Han talte ogsaa til Kejseren om Norge. 
Overvejelserne fortsattes en 14 Dages Tid, medens 
Sagen samtidig behandledes i det franske Statsraad. 
Men Napoleon fandt, at der ogsaa var Betænkelig- 
heder ved at tage den Tilladelse tilbage, Bernadotte 
nu engang havde opnaaet. Den svenske Befolknings 
Sværmeri for at komme ind under hans Vælde havde 
vakt Opsigt i Europa og gjorde ham særlig under de 
nuværende Omstændigheder Nytte. Og hvilken Triumf 
var dette ikke lige over for England, der troede at 
have Sverig i sin Magt^). Hvad kunde Bernadotte 
endelig gøre? Sverig laa uden for alle Napoleons 
Planer, og han tiltroede ikke Bernadotte Evner til at 
omsætte Misfornøjelse til virkelig ^'endtlig Handling. 
Da nogle i det kejserlige Raad vare stemte for, at 
Bernadotte til Gengæld for sine Ønskers Opfyldelse 
skulde love ikke at bære Vaaben mod Frankrig, mødte 
de en bestemt Modstand fra Kejserens Side. Det var 
jo, som om man fiygtede Bernadotte. Da Kejseren 
udtalte de berømte Ord til Bernadotte: „Saa rejs da, 
lad vore Skæbner fuldbyrdes," har hans Mening ganske 
sikkert heller ikke været den, Bernadotte og mange 
efter ham have set i Ordene. Den Skæbne, der 
ventede Bernadotte, hvis han ikke artede sig vel, var 

efter Napoleons Mening upaatvivlelig den at blive 
knust af den kejserlige Vælde. 

Kejseren tillod da sin Marechal at rejse, befriede 
ham fra hans Lensfyrstendømme Pontecorvo og fra 
nogle Godser i Polen, han havde faaet i Dotation, 
Paa disse gav han Bernadotte ved Afrejsen en Million 
fros. i Forskud, da de skulde tilbagekøbes af Frankrig. 
Der stilledes ham ogsaa Bibeholdelse af hans andre 
Indtægter i Udsigt; men den endelige Ordning af hele 
denne Sag opsattes, vel ogsaa af den Grund, at Kejseren 
først vilde se, hvorledes han optraadte i Sverig. 

Foruden de her omtalte almindelig bekendte Bevæg- 
grunde for Kejseren til ikke at tage sin Tilladelse til- 
bage, var der en, der mere end nogen anden bort- 
ryddede hans Betænkeligheder. Det var den, at 
Bernadotte var træt og ked af Krig, og at han kun 
vilde til Sverig for i dette ^'eme Land, som Napoleon 
ingen Brug havde for, at søge sig en fredelig Eksistens 
efter Ønske. Dette, havde han forsikret Kejseren, 
var hans eneste Motiv til at modtage det smigrende 
Kald, der var aabnet for ham, og det var uden Tvivl 
Sandhed, hvad han her havde sagt. Han var virkelig 
træt af Krig, betonede det i de Karakteristiker, hans 
Agenter havde udspredt om ham i Sverige), og be- 
kendte det ved alle offentlige Udtalelser efter sit Valg. 
Han længtes efter at komme til at regere i Fred i et 
Monarki efter sit Ønske. Men hvad der vinkede ham 
i Norden, var ikke det historiske Sverig — han havde 
hverken Lyst til Finland eller Pommern — ; ban vilde 
have Norge med, men heller ikke det historiske Norge ; 
thi han brød sig ikke om dets Bilande; han vilde 

danne sig et Rige, der ved de Vande, der omgive den 
skandinaviske Halvø, var i Ly for alle de krigerske 
Forviklinger, det europæiske Fastland altid var udsat 
for. Piaten havde i sit Brev til ham netop omtalt et 
saadant Rige, og det svarede til det Ideal, han i sin 
Drømmeverden fra Ungdommen af havde syslet med. 
Derfor betroede han, allerede inden han havde forladt 
Frankrig, den russiske Czars betroede Adjudant 
Czemitcheff, som opholdt sig ved det russiske Gesandt- 
skab i Paris, at han ikke vilde have Finland, men 
Norge, og det samme ytrede han alt under Rejsen til 
Sverig ogsaa til andre ikke svenske eller danske Stats- 
mænd, saa man sjældnere hørte ham ytre sin Glæde 
over at have faaet Sverig end sin Længsel efter 
Norge. 

Lige til det sidste lagde han sin Lydighed og Tak- 
nemmelighed for Dagen i sit Forhold til Napoleon. 
Afskeden var derfor hjertelig. Efter en Familie- 
middag hos Kejseren, ved hvilken ogsaa hans Gemal- 
inde og Søn, der foreløbig bleve tilbage i Frankrig, 
vare til Stede, havde han den følgende Dag i svensk 
Uniform Afskedsaudiens i St. Cloud, og den 28. Sep- 
tember begyndte han derpaa sin Rejse til Norden, 
ledsaget af Signeul, Gustav Mørner og andre svenske 
Officerer, der vare sendte ned til ham, samt af en 
fem eller flere franske Officerer, der med kejserlig 
Tilladelse skulde ledsage ham til hans nye Hjem. 

Rejsen gik over Gassel, Hamburg, Korsør til Helsingør, 
hvor han skulde afsværge den katolske Religion, inden 
han tog over til Helsingborg, hvor en festlig Mod- 
tagelse paa svensk Grund ventede ham. Undervejs 
vakte det store og prægtige Vogntog Opmærksomhed 
overalt, hvor det var anmeldt, og der var bestilt 

Nattekvarter og nye Heste for defc. Befolkningerne 
bragte Prinsen Ovationer ; thi han var vel kendt baade 
i Rhinegnene og i Hannover og ved Elben, og Fyr- 
sterne i Nabolandene sendte Lykønskninger til ham. 
Det gjorde Kong Jerome i Cassel, der havde ham til 
Fest paa Napoleonsh5he, og den preussiske Konge, der 
sendte ham en Gesandt til Møde i Hamburg. Saa 
længe han var paa fransk Grund, hvor hans Gemal- 
inde og Søn fulgte ham til Slottet Montefontaine, 
hvor den spanske Kong Josephs Dronning opholdt sig, 
var hans Sind behersket af det gode Forhold, han 
havde opnaaet til Napoleon; men da han var kommen 
paa den anden Side af Rhinen, begyndte andre Følelser 
at røre sig hos ham. Europa var jo paa denne Tid 
i Uro over det Højtryk, Napoleon udøvede paa den 
amerikanske Handel. Beboerne og Staterne i Nord- 
tyskland vare i halv Oprørstilstand paa Grund af de 
hensynsløse og vilkaarlige Forholdsregler, Napoleon 
anvendte til Fastlandssystemets fornyede Oprettelse 
langs de nordlige Kyster. En engelsk Kæmpeflaade, 
som viste sig ud for disse Kyster og i Østersøen, 
varslede om nye Trængselstider for disse nordlige 
Egne. Bernadette kunde ikke undgaa at komme i 
Berøring med Røret i de Egne, han gennemfor; thi 
han maatte svare paa de Ovationer, der bragtes ham, 
og deltage i det mindste i nogle af de Festligheder, han 
indbødes til. Især søgte derhos misfornøjede Kystbeboere, 
franske Emigranter og udprægede Revolutionshøvdinge 
ham. Hans Tunge løsnedes mere og mere. Alt i 
Cassel under hans Ophold ved Jeromes Hof havde 
en for aabenhjertigt fremført Ytring om den Glæde, 
han følte ved nu at skulle aande Uafhængighedens 
Luft, vakt Opsigt i vide Kredse. Værre blev det 

senere, da han formelig adspurgtes om sin Mening 
med Hensyn til Napoleons nye Voldshandlinger, og 
hans Svar sendtes til offentlige Organer, selv til Eng- 
land, for at meddeles Almenheden. Han fik en Følelse 
af at have sagt for meget, og da han antog, han var 
udspioneret af kejserlige Agenter, hvad han til visse 
ogsaa var, grebes han af Frygt for at blive arre- 
steret, inden han var kommen uden for Kejserens 
Magtsfære. 

Denne Frygt overvældede ham især i Hamburg, 
hans gamle By, hvor nu Davout residerede, men hvor 
han dog skulde opholde sig en 3 til 4 Dage. Der var 
forberedt en Del til hans Ære i denne By. Den om- 
talte preussiske Gesandt havde indfundet sig i Ham- 
burg. Der ankom ogsaa Deputationer til ham, ligesom 
ogsaa en Del af hans hemmelige Tjenere fra Danmark 
og Sverig vare rejste ham i Møde til denne Stad. 
Blandt disse fandtes der dog nogle fordægtige og paa- 
trængende Individer, som han ikke skøttede om at 
træffe her. 

Imidlertid forlod han efter et Par Dages Ophold 
pludselig en Morgen Hamburg efter at have sendt Af- 
bud til en Festlighed, til hvilken han var indbudt. 
Han rejste hurtig gennem Holsten og Slesvig til 
Nyborg, overalt komplimenteret af de danske Befalings- 
mænd, men længtes blot efter at faa svensk Grund 
under sine Fødder. 

Paa Store Bælt mødte der ham imidlertid et be- 
hageligt Syn. Engelske Orlogsskibe vare i stort Tal til 
Stede i Bæltet, og de gjorde ligesom Honnør for ham. De 
laa i alt Fald tillige med to større Konvojflaader stille 
Nord og Syd for den Vej, det kronprinselige Tog 
vilde tage, og de rørte sig ikke, uagtet Prinsen var 

om Bord paa et dansk Skib, der førtes af General- 
adjudant Lindholm. Ogsaa i Korsør fik Prinsen en 
Modtagelse, der glædede ham, idet Kammerherre 
O. E. Moltke indbød ham til undervejs til Sverig at 
gøre Ophold paa Frederiksberg Slot. Bernadette blev 
rørt over, at Kongen vilde se ham under de nu- 
værende Omstændigheder, og han tilbragte derfor 
Dagen den 18. Oktober paa Frederiksberg, hvor han 
spiste til Middag med den kongelige Familie. Dagen 
derpaa tog han efter en hjerteHg Afsked med Frederik VI 
til Helsingør, hvor Grev C. Løwenhjelm og den be- 
kendte svenske Diplomat Brinckman ventede paa 
ham. Efter i den svenske Konsuls Hus for Lunds 
Erkebiskop at have bekendt sin Overgang til den 
protestantiske Trosbekendelse, oprandt endelig den 
20. Oktober den Dag, da han om Eftermiddagen 
Kl. 3 gik i Land i Helsingborg der, hvor en Sten 
med Indskrift derom endnu betegner den Plads, hvor 
den glædelige Begivenhed fandt Sted. 

I Land stod Grev Essen og Feltmarechal Tolly 
hvilken sidste var genindsat i sin Kommando i Skaane. 
Omgivne af Myndigheder fra en vid Omegn modtog 
disse Herrer den udvalgte Kronprins, som ved sin 
stolte og imponerende Skikkelse og sin overlegne 
Maade at føre sig paa vandt alles Hjerter og Hyl- 
ding, da han i saa godt som hele Befolkningens Nær- 
værelse tog de paraderende Tropper i Øjesyn paa 
Torvet. 

Efter Ankomstceremoniernes og de foreløbige Præsen- 
tationers Tilendebringelse gik Byens Indvaanere med 
Stolthed til deres Hjem for at forberede sig til de 
Festligheder, der skulde afholdes de Par Dage, Prinsen 
vilde dvæle i Helsingborg. Kronprinsen helligede 

Resten af Dagen til at give de Mænd Foretræde, som 
han havde tilsagt til Audiens hos sig. 

Han vidste, før han gik i Land, hvilke Mænd han 
vilde møde paa Bryggen. Han havde ikke blot fra 
det franske Udenrigsministerium faaet en Fortegnelse 
over offentlige Mænd i Sverig med Karakteristiker, men 
han ejede forud langt bedre Lister af den Art og 
kendte Partier og hjemmesvenske Standpunkter som 
faa andre i det Land, han betraadte for første Gang. 
Han var ikke helt tilfreds med det Selskab, der 
fandtes i Helsingborg. Han havde ønsket at se Piaten 
eller Adlersparre. Der fandtes kun en eneste af disses 
Parti nemlig Landshøvding, Grev A. Rosen fra Gøte- 
borg. EUers var det næsten blot Skaaninger, for en 
stor Del hemmelige Qustavianere, der flokkedes om 
ham. Og det var, som om disse skaanske Herrer, 
blandt hvilke f. Eks. Grev Ruuth og de la Gardie 
befandt sig, vilde hindre andre fra at faa Prinsen i 
deres Magt. Prinsen, som gerne straks efter Land- 
stigningen vilde udtale et kraftigt Ord imod Konti- 
nentalsystemet til Glæde for Svenskerne, søgte Grev 
Rosen, men der var ingen rigtig Stemning for denne 
Sag. Han opnaaede ikke at vække nogen Opmærk- 
somhed for den. 

Det samme var Tilfældet om Aftenen, da Rosen var 
tilsagt til Møde. Der var intet, der interesserede 
Kronprinsen saa meget, som af Rosens Mund at faa 
at vide, paa hvad Fod den hemmelige Forstaaelse 
mellem Sverig og England stod. Men Rosen kunde 
næsten ikke blive ene med Prinsen, og da hele dette 
Anliggende var hemmeligt, maatte han til sidst ind- 
skrænke sig til at love Prinsen, at han skulde sende 

en med Forholdene nøje kendt Mand til Stockholm 
for at sætte ham ind i denne Sag. 

Bernadotte ophørte imidlertid ikke med i Helsing- 
borg at efterspore denne Sags indre Sammenhæng, og 
da han til sidst mente at have opnaaet sin Hensigt, 
skulle ogsaa vi forklare, hvorledes Ordningen var. 

Officielt var Sverig Kontinentalsystemet lydigt og 
tro; Sverig udstedte de Forbud, det skulde, og det 
diplomatiske Korps var Systemets Lovpriser, hvor det 
optraadte. Men hemmelig bestod der mellem den 
engelske og den svenske Regering en Aftale, der havde 
en hemmelig Traktats hele bindende Magt, hvorefter 
Handelen skulde drives mellem Rigerne under ameri- 
kansk Flag ' uden Hensyn til Napoleonske Dekreter 
eller svenske Forbud. Der var intet skriftligt under- 
tegnet af Regeringerne herom; det var aftalt, at ingen 
af dem som Regering skulde have med den Sag at 
gøre. Paa svensk Side var den før omtalte H. Jårta 
den, der i denne Sag traadte i Regeringens Sted. Uden- 
rigsminister Engestrøm dikterede, hvad der skulde gøres 
og lades i Sagen, men Jarta underskrev. Paa engelsk 
Side var Admiral Saumarez Regeringens Repræsentant. 
Det var nu aftalt, at England skulde have Ret til 
under neutralt, amerikansk Flag at have Handelsoplag 
i Gøteborg (paa bestemte Steder) og paa Øen Hanø 
ved Carlshamn, og hvad der nu foregik langs den 
svenske Kyst, overvaagedes og reguleredes af egne der- 
til udnævnte hemmelige Befuldmægtigede. Paa svensk 
Side lededes under Jarta AflFæren af Landshøvding 
A. Rosen i Gøteborg og Admiral Krusenstjerna. 
Admiral Saumarez havde undergivne Hjælpere i Land 
langs Kysten, saaledes en Konsul Smith og en 
Hr. Johnston i Gøteborg. 

Efter at have vundet det første personlige Indtryk 
af sit nye Land og navnlig af dets Forhold til Eng- 
land, hvilket interesserede ham saa overmaade, forlod 
han den 22. under Befolkningens Hyldingsraab Helsing- 
borg. Rejsen, ved hvilken der ikke er Anledning til 
at dvæle, gik over Christiansstad, Vexio, Jonkoping til 
Drottningholm, hvor Ankomsten skete den 29. 

Her modtog han en Deputation fra Rigsdagen, som 
ogsaa Christian August havde gjort paa dette Sted, og 
herfra aflagde han ogsaa incognito et Besøg i Hoved- 
staden og hos den gamle Konge. 

Den 2. November fandt det pragtfulde Indtog Sted 
i Stockholm, som lagde hele Hovedstadens Befolkning 
for hans Fødder. Der bødes ham Velkommen af 
Myndighederne paa forskellige Steder, og han be- 
svarede Tiltalerne paa en alle henrivende Maade. 
Det gjorde selvfølgelig intet, at man ikke forstod, 
hvad han sagde. I Felten og overalt i fri Luft 
forstaar Mængden heller ikke, hvad en begejstret 
Taler siger dem. Man jubler en elsket Fører i Møde, 
for det man tror, han siger. En lille Nuance var der 
dog her mellem, hvad man mente, han sagde, og hvad 
han virkelig sagde. Han udtalte ikke noget, der gik 
i Retning af Finlands Tilbagetagelse eller en Tilbage- 
venden til Sverigs gamle Storhed. Han nævnede knapt 
Sverig, talte kun om Svenskere paa Skandinaviens 
Jordbund, men Mængden bedaaredes af hans impo- 
nerende Skikkelse og Adfærd, og det samme var nok 
saa meget Tilfældet den 3. om Aftenen, da Byen var 
illumineret, og Prinsen til Hest ved Siden af den 
gamle Konges Vogndør red om i Byen og henrev alle 
ved den Ærbødighed, han viste den gamle Konge, og 
den Glæde, han ytrede over, hvad han saa. 

Den 6. November fandt paa det kongelige Slot den 
pompøse Hyldingsfest Sted. Kongen og Kronprinsen 
begav sig, begge med Kroner paa, i højtidelig Pro- 
cession til Slottets Festsal, hvor Stænderne forud vare 
forsamlede. Her holdt nu først Kongen fra Tronen en 
Tale, hvori han udkaarede Bernadotte til sin Adoptiv- 
søn under Navnet Carl Johan. Dernæst tog Kron- 
prinsen sin Krone af, gjorde Knæfald for Kongen og 
aflagde den Ed, som Udenrigsminister Engestrøm fore- 
stavede ham. Efter denne Ceremoni satte Prinsen 
atter Kronen paa sit Hoved, kyssede Kongens Haand 
og holdt nu staaende ved Tronens Fod en af sine 
rigtige, gode og store Taler, i hvilken han paa Fransk, 
efter skiftevis at have henvendt sig til Kongen og 
Stænderne, til disse en for en, først Ridderskabet og 
Adelen, saa Præsteskabet, Borger- og Bondestanden, til 
sidst til det svenske Folk i sin Helhed, erklærede, at 
Freden vilde blive det eneste Maal for hans Bestræbelser, 
eftersom han havde set Krigen paa nært Hold, kendte 
dens ulykkelige Følger og var overbevist om, at ingen 
Erobring kunde give Fædrelandet Erstatning for det 
Blod, der var spildt paa freiomed Jordbund. Efter at 
denne Akt var fuldbyrdet, satte Processionen sig atter 
i Bevægelse og denne Gang hen imod de kongelige 
Sale paa Slottet, hvor Rigets Herrer aflagde Troskabs- 
eden til hans kongelige Højhed Carl Johan, og dernæst 
Forestillingen af Rigets ledende Mænd for ham be- 
gyndte og fortsattes i en Række af Festligheder. Af 
fremmede Gesandter traf Prinsen den franske Alquier, 
den berygtede franske Jacobiner, som til sidst i 
Kjøbenhavn havde oppebiet Udfaldet af Valget i Øre- 
bro og dernæst havde begivet sig til Stockholm med 
Troen paa, at han der vilde blive den vigtigste Person 

efter den forandrede Situation. Dernæst saa Kron- 
prinsen den russiske General Suchtelen og den dansk- 
norske Gesandt v. Dernath, som han kendte fra Holsten. 
Af Bekendte traf Prinsen Wrede og Otto Mørner, af 
hvilke den første blev Statsraadsmedlem og den 
sidste hans Adjudant. Han gjorde derhos Bekendtskab 
med Adlerkreutz, der var Kongens Generaladjudant 
og blev hans nærmeste Hjælper, da Kongen lagde 
den svenske Hærs Omorganisation i hans Hænder som 
Hærens Generalissimus. Derimod traf Prinsen ikke 
Adlersparre. Denne kunde ikke taale den Overlegen- 
hed, Adlerkreutz havde vundet i denne Tid, hvor alt 
blev fransk og alle talte om Finlands Generobring. 
Den eneste af det Platenske Parti, Kronprinsen traf, 
var selve Chefen, men Baronen søgte om sin Afsked 
fra Konseillet; thi Kanalanlæget begyndte dette Aar, 
da Bevillingen til det var given, og han vilde ofre det 
alle sine Kræfter. Carl Johan fik ham dog overtalt 
til at beholde sin Stilling som Statsraad indtil videre, 
men i Stockholm kunde han ikke blive. Han drog til 
Wenems Bred, hvor han i den nærmeste Fremtid fik 
Ophold. Den nye Kronprins befandt sig derfor politisk 
temmelig ene og isoleret i den franske og noget eks- 
alterede Stemning, som herskede straks efter hans 
Ankomst. 

Denne hans Stilling blev end pinligere ved, hvad 
der nu skete. Kejser Napoleon var ikke til Sinds at 
lade den Uafhængighedens Luft, som Bernadette 
havde prist i Cassel, være af anden Art end den i de 
andre nordiske Riger. Han vilde ikke, at Sverig, der 
havde faaet en fransk Prins efter Ønske, skulde und- 
drage sig de Bud om Kontinentalsystemets strenge 
Overholdelse, som han paa denne Tid paalagde de 

20 

andre nordiske Stater. Han satte derfor Sverig 
Kniven paa Struben, forlangte, at det skulde erklære 
England Krig, hvis det vilde undgaa at faa en Krigs- 
erklæring fra Frankrig; tillige sendte han saa Ozarens 
betroede Adjudant Czernitcheff, som opholdt sig ved 
den russiske Legation i Paris, i et fortroligt Ærinde 
til St. Petersborg for at bede Ozaren øve et Tryk paa 
Sverig. 

Der var kun gaaet 11 Dage efter Bernadottes An- 
komst til Stockholm, da Alquier bragte den svenske 
B^gering Kejserens Fordring med Tilføjelse af, at han 
maatte forlange sine Passer, hvis Opfordringen ikke 
efterfulgtes straks. 

Bernadotte ^'ernede sig fra det Statsraad, hvori 
Sagen skulde afgøres, erklærede, at han ikke ved sin 
Nærværelse vilde lægge Baand paa Raadets fri Be- 
stemmelse, hvilket jo i Virkeligheden var en Antydning 
af, at den franske Fordring maatte efterkommes. Dette 
skete nu ogsaa. Krigen blev erklæret. Der befaledes 
Konfiskation af engelsk Ejendom. Der lagdes Beslag 
paa engelske Skibe (selvfølgelig paa dem, der førte 
engelsk Flag). Krigsfolk forlagdes til Kysterne. For 
Verdens Øjne antog Sverig altsaa virkelig efter 
Bernadottes Ankomst det franske System, hvilket 
Svenskerne ogsaa fandt naturligt. 

Kronprinsen søgte nu at trænge sig ind i Ledelsen 
af det hemmelige Forhold til England, som han alt i 
Helsingborg havde ytret en saa stor Interesse for, og 
han fik Lejlighed dertil, da den Mand, Grev Rosen 
havde lovet at sende til ham, ankom til Stockholm. 
Med denne, en Forretningsmand Lorent, havde han 
under H. Jårtas Nærværelse flere Samtaler om Sagen 
i Almindelighed, og til sidst gav Sammenkomsterne 

Anledning til en skriftlig Opsats, da Kronprinsen i en 
Samtale med Forretningsmanden kom ind paa Spørgs- 
maalet om Norge. 

Lorent var en Bekendt af Adlersparre og var ikke 
fremmed for hans Synspunkter. Adlersparre og jeg 
maa være Venner, sagde Kronprinsen; thi hvis 
Gustav IV eller hans Søn kommer tilbage til Sverig, 
bliver Adlersparres Hoved det første, som falder. 
Derfor maa Adlersparre og jeg gaa sammen og senere 
hans Søn og min Søn, og han maa ophøjes til de 
Værdigheder, der egne sig for ham. 

Og Adlersparres Plan er det at erhverve Norge; det 
er det, der nu bør ske, sagde Prinsen til Forretnings- 
manden. Hvis Nordmændene ville forene sig med 
Sverig, kan de selv lave deres Konstitution — Kongen 
af Sverig vil undertegne den ; hvis de som Bidrag til 
Landets Forsvar og til Givillisten kun vil give 30,000 
Rdl., eller 10,000 eller endog slet intet — Kongen 
skal underskrive det; hvad angaar Papirspengene, der 
er Betalingsmiddel i Riget, da bør først de kgl. 
Domæner anvendes til deres Indløsning og senere en 
Amortisationskasse oprettes til deres Indfrielse. Hoved- 
sagen er blot, at Foreningen iværksættes uden Blods- 
udgydelse, og at de danske Embedsmænd, der blive 
deres Pligter mod Kongen tro, nedsendes uden Mis- 
handling. 

Hvorledes denne Forandring kunde bevirkes? Det 

var dette. Kronprinsen betroede Lorent. Thi det 

maatte jo kunne ske ved den Forbindelse, Sverig 

havde med England. Dette Rige var i Krig med 

Norge, saa længe det udgjorde en Del af Frederik VI's 

Monarki. Den engelske Flaade behøvede kun at lægge 

20* 

Kraft i den Blokade, der i Princippet vår i Virksom- 
hed. Mere behøvedes næppe. 

Da Lorent havde forstaaet og bifaldet Kronprinsens 
Udvikling, blev der, som sagt, udfærdiget en Protokol 
over det, der var debatteret, og Lorent lovede at vise 
den til Adlersparre og at opfordre denne til at sætte 
sig i Forbindelse med Kronprinsen. Grev Rosens 
Tillidsmand rejste dernæst tilbage til Gøteborg for at 
opfordre sin Herre til at gøre Forholdet til England 
under den nu officielt erklærede Kiig med England 
saa hjerteligt som muligt. 

Straks derpaa skrev Kronprinsen til Piaten, bad 
denne om at begive sig til Gøteborg, opsøge Admiral 
Saumarez og forhøre sig om, hvorledes han og Eng- 
land stillede sig til det Program, der nu var sat paa 
Papiret. Piaten opfyldte Kronprinsens Ønske, begav sig 
til Gøteborg, men traf ikke den engelske Admiral, der 
var rejst til England. Derimod fik han en Samtale 
med Admiralens Befuldmægtigede i Gøteborg, Mr. 
Johnston, og denne forsikrede Piaten om, at England, 
naar det blot havde Vished for, at Sverig ikke vilde 
angribe Finland — det engelske Kabinet havde allerede 
et eventuelt Forbund med Rusland i Sigte ^) — , vilde 
være Sverig til Tjeneste med Hensyn til Norge og 
endog under Titel af Subsidier afholde Udgifter, der 
kunde blive Brug for. 

Efter saaledes at have beskæftiget sig med en Sag, 
som han endnu ikke i Stockholm havde turdet tale 
alvorlig om med nogen, ikke engang med Hofkansler 
Wetterstedt, der var den, han i Regeringskredse kom 
i nærmest Forhold til, higede han efter at komme i 



') Schinkels Minnen VI, 49. 

hemmeligt fortroligt Forhold til Czaren i St. Peters- 
borg. 

Han vilde sige Czaren, hvad han alt havde betroet 
hans Adjudant i Paris, at han ikke attraaede Finland, 
men Norge, og derfor ønskede at træde i fortroligt 
Tillidsforhold til ham. Dette kunde han ikke gøre 
gennem Sverigs officielle Repræsentation i Petersborg. 

For at opnaa sin Hensigt havde han først tænkt 
paa at sende en egen, hemmelig og helt personlig 
Repræsentant til Czaren og havde tænkt paa Hr. 
Brinckman, som han havde truffet i Helsingør. Men 
inden han fik Brinckman ind paa sit Hverv, hvilket 
overhovedet ikke lykkedes ham, forekom Czar Alex- 
ander ham. Da Czemitcheff indtraf i St. Petersborg, 
var der alt kommet Efterretninger fra Suchtelen i 
Stockholm og fra andre, hvis Meddelelser stemte 
overens med, hvad Czernitcheff i Paris havde hørt af 
Bernadettes egen Mund. 

Czaren fik den Idé at lade Czernitcheff lægge Til- 
bagevejen til Paris over Stockholm. Han kunde saa 
sige Napoleon, at han gjorde det af Iver for at op- 
fylde Kejserens Ønske; thi ved hvem skulde han 
bedre kunne udøve det Tryk paa Sverig, som Kejseren 
ønskede, end ved selve den Mand, Kejseren havde 
instrueret. Men Czarens Bagtanke var en anden. 
Hvem skulde bedre kunne udforske, hvad den svenske 
Elronprins havde paa Hjerte, end Czernitcheff, hvem 
Bernadette alt havde meddelt sine Hensigter i Norden? 
Han havde alt i adskillige Aar lige fi:a det østerrigske 
Felttogs Tider i 1809 staaet i særligt, venskabeligt 
Forhold til Bernadette. Hvis Czernitcheff fandt Berna- 
dette stemt endnu som i Paris, da skulde han sige 
Prinsen, at Czaren kun havde valgt ham, fordi han 

ikke personligt vilde blande sig i den Sag, der laa 
Kejseren paa Hjerte. Czernitcheff kande forklare, hvad 
Kejseren ønskede, men Rusland vilde ikke øve noget 
Tryk paa Sverig angaaende dets Forhold til Kontinen- 
talsystemet. Ozaren ønskede kun at være Sverig til 
Behag og at understøtte det, hvis det indslog den 
Politik, han ved Fredsforhandlingerne i Frederikshamn 
havde anbefalet svenske Statsmænd. 

Czernitcheff kom i Midten af November Maaned til 
Stockholm og modtoges med den mest levende Glæde 
af Kronprinsen, fordi denne ikke kunde ønske sig et 
mere velkomment Sendebud fra Czaren end denne sin 
Ven. I Begyndelsen kunde Czernitcheff ikke komme bort 
fra Engestrøm, Suchtelen og de svenske Hofmænd, som 
vare til Stede ved alle Præsentationer og Audienser, 
men til sidst opnaaede han dog en hemmelig Sammen- 
komst med Kronprinsen, under hvilken han fik Lejlig- 
hed til at betro Kronprinsen, at han ikke var den 
strenge Budbringer, han maatte spille for Verden, men 
derimod havde intime Hilsener at bringe ham fra 
Czaren, hvis han var til Sinds at modtage dem. 
Prinsens Aasyn antog nu Præget af den højeste Glæde, 
han aabnede sit Hjerte med den største Fortrolighed, 
og inden lang Tid havde Prinsen afsløret sine inderste 
Tanker for den opmærksomme Ven. Det er min Sorg, 
sagde han, at Napoleon behandler mig, som han gør; 
thi jeg kan ikke finde mig i, at den Nation, der har 
valgt mig, for min Skyld kommer i Krig med England 
og berøves sin Handel og de Subsistensmidler, den 
behøver til Livets Ophold. Men hvis Czaren i den 
Sag ikke stiller sig paa Kejser Napoleons Side, da 
føler jeg mig opmuntret og gribes af den største Tak- 
nemmelighed mod ham ; thi han er den eneste, jeg 

behøver at tage Hensyn til. Ingen Fastlandsmagt kan 
nærme sig mig i mit afsondrede Land uden Czaren; 
men vil han mig noget, maa jeg bøje mig; thi ligesom 
ingen anden af Fastlandets Magter kan angribe mig, 
kan heller ingen komme mig til Hjælp. 

Prinsen førte med stigende Bevægelse og Flom af 
Ord denne Tanke videre: Naar Rusland vil angribe 
Tyrkiet, Østerrig eller Polen, sagde han, maa Sverig 
holde sig stille som en Mus, ja — selv om Rusland 
erklærer Sverig Krig — det kan ikke røre sig; thi 
Rusland har Magten over det. Det har intet andet at 
gøre end at krybe til Korset og blive Ruslands lydige 
Tjener. 

Efter i flere Timer at have varieret disse sine Be- 
tragtninger med lejlighedsvis Kritik over Napoleon, 
hvis Krigskunst han fandt begrænset, og hvis Herre- 
dømme over franske Soldater han ikke mente kunde 
maale sig med det, han selv (Bernadotte) var i Be- 
siddelse af, indbød han til sidst Czernitcheff til en 
fortrolig Dejeuner å deux den følgende Dag. Ved 
denne fjernede han, da han havde faaet sin Gæst til 
Bords, Tjenerskabet, og nu overgav han sig i den 
Grad til sin ustandselige Ordstrøms Overdrivelser, at 
han satte sin Hæder og sit hellige Æresord i Pant 
paa, at han ingen Sinde vilde slutte Forbund mod 
Rusland eUer bære Vaaben mod det. 

Følgen af disse Samtaler og af de følgende — næste 
Dag maatte den russiske Adjudant spise baade Frokost 
og Middag hos Prinsen — blev den, at Czaren en 
Maanedstid senere, da han havde faaet Czernitcheffs 
Rapporter, sendte Sverigs Kronprins to Breve, det 
ene inden i det andet, det ydre i mere almindelige 
Udtryk, saa Prinsen kunde vise det til dem, der 

havde Lyst til at vide, hvad Czaren havde skrevet til 
ham, men det indre for Prinsen alene, tilbydende det 
inderligste Venskab ^) ; og Følgen af dette Tilbud blev 
atter en Brevveksling mellem Czaren og den nye 
svenske Kronprins uden for den almindelige Depeche- 
veksel mellem Rigerne. Brevene skulde vel befordres 
ad diplomatisk Vej; men Suchtelen skulde overlevere 
dem, han modtog fra Czaren, med Forbigaaelse af 
den svenske Udenrigsminister personlig til Carl Johan, 
og Stedingk i St. Petersborg skulde besørge den 
svenske Kronprinses Breve ind i det kejserlige Palads 
ad Omveje ved Bude i civil Dragt og gennem Bag- 
døre paa andre Tider end dem, der almindelig brugtes 
til Postbesørgelse. 

Overskue vi nu, hvad der er fortalt, finde vi, at 
Bernadette ikke havde været to Maaneder i sit nye 
Land, før han uden om dettes Regering havde sat sig 
i Forbindelse med sin gamle Herres Fjender. Rygtet 
herom trængte ud i Europa; thi Englænderne, navnlig 
Pressen i deres Land, holdt aldrig Mund med, hvad 
den kunde opsnuse. Og Rygtet vakte Uro i vide 
Kredse, i Danmark mere end det, næsten Forfærdelse. 

Imidlertid havde Carl Johan endnu ikke fjendtlige 
Hensigter mod sin gamle Herre. Han var vred paa 
Napoleon, fordi denne imod et Løfte, som Bernadette 
troede at have faaet, saa hurtig havde befalet Elrig 
mod England, men paa et Brud med Napoleon kunde 
han ikke tænke. Han behøvede Kejserens Støtte, om 
ikke for andet, saa for sine Penges Skyld. Den kron- 
prinselige Apanage, l^an forefandt i Stockholm, var for 
intet at regne mod de 300,000 frcs. mindst, han havde 



*) Begge Breve ere trykte i Schuikels Minnen VI, 323. 

i aarlig Indtægt i Frankrig. Og han havde ikke i 
Sverig, som sædvanlig i fransk Tjeneste, alt frit for- 
nden, Tjenerskab, Stald, Køkken, Tafler o. s. v. Heller 
ikke stod Statskassens Midler til Regeringens B>aadig- 
hed i den Grad, han havde været vant til, hvor han 
havde regeret. I Stockholm maatte han, som han 
sagde, af sine egne Midler udrede meget, som efter 
hans Mening skulde være betalt af Staten, men som 
ikke blev det (fordi der intet var bevilget dertil). 

Prinsen, som, da Krigserklæringen mod England var 
sket, havde skrevet et temmelig alvorligt Brev til 
Kejseren, dog med Bevidnelse af sin og Sverigs Hen- 
givenhed for ham, søgte at bevare eller generhverve 
Kejserens fulde Gunst; han satte sig i godt Forhold 
til Alquier og beklagede for denne den hemmelige 
Forbindelse med Englænderne i Sverig og Stralsund, 
hvilken han ingen Magt havde til at forhindre; thi 
han havde ingen Indflydelse endnu, sagde han, og 
vilde først faa den, naar Kejseren rigtig støttede ham 
og gav ham hans Penge. Han bad ogsaa Czemitcheff' 
om at tale hans Sag for Kejseren, naar han kom til 
Paris, og gav ham et Brev med til Napoleon. Han 
skulde ved Lejlighed ogsaa sige, at han ikke kunde 
tmdvære en Sou af, hvad han ejede i Frankrig, naar 
han skulde danne sig en Position i Sverig. 

Kejseren var imidlertid ikke fornøjet med sin Mare- 
chal i Sverig. Han skyndede blandt andet paa at faa 
de franske Officerer tilbage, der havde fulgt Mare- 
challen til Sverig. En af disse holdt Prinsen dog til- 
bage, sin Diebroder Camps, der gik i svensk Tjeneste. 
De tilbagevendte Officerer bragte dog loyale Hilsener 
og Brevskaber med sig, og det samme gjorde Signeul, 
der vendte hjem med en rig Pengegave fra Prinsen, 

større end et helt Aars Apanageindtægt i Sverige 
Signeul blev Kronprinsens personlige Befuldmægtigede 
i Paris. Han blev paa en Maade attacheret Kron- 
prinsens Gemalinde, gennem hvem han i nogen Grad 
kom i Forhold til, hvad der foregik ved det franske 
Hof. Men han vedblev at være fjendtlig stemt mod 
Sverigs officielle Gesandt, som han observerede. 

Overskue vi paa ny Tilstanden efter Bernadettes 
Ankomst til Sverig og rette Blikket særlig paa Sverig 
selv, da møder der os et roligere Billede. Svenskerne 
vidste ikke noget om det, der vakte Uro i omliggende 
Lande og lige til Paris. Hos dem gik Statsstyrelsen 
sin rolige Gang, og Kronprinsen underordnede sig 
den. Han havde Vanskelighed med at faa nogen Ind- 
flydelse. Alle Sager, som skulde forelægges ham i 
Statsraadet eller i de Administrationsgrene, der under- 
lagdes ham, f. Eks. militære, maatte oversættes for 
ham; men han kendte for lidt til svensk Statsvæsen 
til at kunne sætte sig ind i Sagerne og især da at. 
gøre Indvirkning af Betydning gældende. Dette be- 
brejdede dog ingen ham, især da han med stor Iver 
søgte at sætte sig ind i det nye Fædrelands Ind- 
retninger. Han vedblev at være Befolkningens Stolt- 
hed og Haab, naar de saa ham paa de offentlige Veje 
eller ved Paraderne, hvor han i den første Tid jævnlig 
viste sig. Og det, at han ikke kunde Svensk — han 
lærte aldrig Sproget — gjorde intet Skaar i den 
Ærbødighed, Folket nærede for ham. Der kom der- 
ved netop ligesom en Glorie af utilnærmelig Højhed 
over ham. 

Dog følte Prinsen sig ikke saa sikker og overlegen^ 
som hans Ydre bar Præget af, ved at være — første 
Gang uden franske Soldaters Støtte — i et fremmed 

Xiand mellem Folk, han ikke kunde tale med, og med 
en Hensigt, han ikke turde meddele sine Omgivelser. 
Hans Ængstelighed og Mistænksomhed forlod ham 
ikke i denne Situation, og der var Tider, hvor det 
forekom ham, som om han ingen Jordbund havde 
linder sine Fødder. 

